\NormalFont\ShortTitle{Maako}

{\MTB AMAWULIRO AMASA NGʼ

\par }{\MT OMAAKO

\par }{\MTB OWEYAGAWANDIIKIRE

\par }{\IMT Enyanjula

\par }{\IP Ekitabo
{\BK{aMawuliro aMasa ngʼoMaako oweyagawandiikire}}, kimo oku bitabo ebina ebiri omu Ndagaano eMpyaka ebisonzola oku bwomi bwa Yesu Kurisito. Nabuli kitabo ekimo kwebyo bakyeta bati, “Mawuliro agʼamazima,” amakulu gaakyo “mawuliro amasa.” AMawuliro aMasa ago bagawandiikire ngʼoYesu amalire okufa, era abagawandiikire babbaire Matayo, nʼoMaako, nʼoLuuka, nʼoYokaana.

\par }{\IP Ekitabo
{\BK{aMawuliro aMasa ngʼoMaako oweyagawandiikire}} niikyo ekikira obumpi omu bitabo ebina ebyʼaMawuliro aMasa. Era bakikakasa bati, omu bitabo ebyo ebina, ekya Maako niikyo ekibasookere okuwandiika, era bakiwandiikire aakati wʼomwanka 65-70 oluzwanyuma lwʼokubyala oKurisito. Abakugu omu byʼeBbaibbuli bangi baikirirya bati, ekitabo kinu bakiwandiikiire mu Looma nʼekigendererwa kyʼokwiryamu Bakurisitaayo maani.

\par }{\IP OMaako, era ogubamaite ngʼoYokaana oMaako niiye eyawandiikire ekitabo kinu. Era yakoleranga aamo nʼomutume oPawulo nʼoBbanabbaasi, neye enfumaye yaikire oweyalekere olugendo lwabwe olwʼokulaabba aMawuliro aMasa (Bik 13:13). OMaako oyo, babbaire bamumaite bati mukaagwa wa Peetero (1Pe 5:13). Era ibo abakugu omu byʼeBbaibbuli baikirirya bati, oMaako yawandiikire eino bintu oPeetero ebiyatumulanga olwʼokubba, tiyaboineku oYesu amaiso oku maiso.

\par }{\IP Omu kitabo kinu, oMaako amaani agamalira ku byamagero bya Yesu ebyabbaire biraga obwezyebwe ngʼoMwana wa Kibbumba. Era alaga obwezye bwa Yesu omu ngeri egyayegesyamu, omu kubbinga emizimu oku bantu, nʼokusoniya ebibbibibbi byʼabantu.

\par }{\IOT Engeri egibyecaanamu

\par }{\IO 1. Enyanjula ({\IOR{1:1-13}}).

\par }{\IO 2. Ebikwata oku buweererya bwa Yesu oweyabbaire ngʼali omu Galiraaya ({\IOR{1:14–8:21}}).

\par }{\IO 3. OYesu ngʼayaba e Yerusaalemi ({\IOR{8:22–10:52}}).

\par }{\IO 4. Ebikwata oku biseera bya Yesu oweyabbaire omu Yerusaalemi, ngʼotwaliiryemu nʼokufaakwe nʼokuzuukirakwe ({\IOR{11:1–16:8}}).



\par }\ChapOne{1}{\SH OYokaana oMubatizi ayebulya enzira
\par }
{\R (Mat 3:1-12; Luk 3:1-18; Yok 1:19-28)

\par }{\PP \VerseOne{1}Ganu niigo aMawuliro aMasa agakwata oku Musengwa, oYesu Kurisito oMwana wa Kibbumba.\FTNT{*}{{\FR 1:1 }{\FR{1:1
}}{\FT{EBiwandiike ebimo ebyʼeira tibyongeraku biti,
}}{\FQ{oMwana wa Kibbumba.}}}

\VS{2}Gatandiikire ngʼonaabbi Isaaya oweyawandiikire ebyo oKibbumba ebiyakobere oMwanawe ati:

\par }{\Q “Obone, ntuma omukwenda wange

\par }{\QB akwekubbembere okukwewulirya enzira e gyoyaba.\XREF{}{{\XO 1:2 }{\XO{1:2
}}{\XT{Mal 3:1}}}


\par }{\Q \VS{3}Era niiye oyo atumulira omwidungu nʼeigono eryaminkirira ati,

\par }{\Q ‘Mutegeke oluguudo lwa Musengwa aiza,

\par }{\QB muteereerye amanzirage.’ ”\XREF{}{{\XO 1:3 }{\XO{1:3
}}{\XT{Isa 40:3}}}


\par }{\PP \VS{4}Omukwenda oyo yabbaire Yokaana oMubatizi eyabonekeire omwidungu, era ngʼalaabba eeri abantu beenenye era bababatize, kaisi oKibbumba abasoniye ebikole byabwe ebibbibibbi. 
\VS{5}Abantu ni bazwanga omu byalo byʼomu Buyudaaya mwonamwona, nʼomu kibuga e Yerusaalemi, ni baabanga e giri oYokaana, ni babbutulanga ebikole byabwe ebibbibibbi era nʼababatiziranga omu Mwiga oYoludaani.


\par }{\PP \VS{6}OYokaana oyo yazwalanga ekizwalo ekibakolere omu byoya bya kisolo ogubeeta ongamira, ngʼomu nkende yeesiba musipi gwʼeidiba. Era yaalyanga nzige nʼomujenene gwʼenzoki egyʼomu kigona.\XREF{}{{\XO 1:6 }{\XO{1:6
}}{\XT{2Ba 1:8}}}

\VS{7}Abantu yabalaabbiranga ati, “Waliwo ankiraku obwezye aali kwiza oluzwanyuma lwange, nze oguntasaanira naire okukotama okusibindula obusibiro bwʼengaitogye ni ngitoola omu bigerebye.

\VS{8}Nze mbabatiza nʼamaizi, neye iye yalibabatiza na Mwoyo oMutukulye.”


\par }{\SH Okubatiza nʼokukema oYesu
\par }
{\R (Mat 3:13–4:11; Luk 3:21-22; 4:1-13)

\par }{\PP \VS{9}Omu naku egyo, oYesu nʼazwa omu kabuga kʼe Naazaleesi omwitwale lyʼe Galiraaya, nʼayaba oYokaana nʼamubatizira omu mwiga oYoludaani.

\VS{10}OYesu nga yankuzwa omu maizi, nʼabona eigulu nga lyeigula, era nʼoMwoyo oMutukulye ngʼamwikaku ooti njiiwa.

\VS{11}Eigono ni lizwa omwigulu nga likoba liti, “Niiwe oMwana wange omutake, era ogunsiima eino.”\XREF{}{{\XO 1:11 }{\XO{1:11
}}{\XT{Nta 22:2; Zab 2:7; Isa 42:1; Mat 3:17; 12:18; Mak 9:7; Luk 3:22}}}


\par }{\PP \VS{12}Awo amangu ago oMwoyo oMutukulye nʼasindika oYesu omwidungu,

\VS{13}nʼamalayo enaku 40 ngʼoSitaani amukema. Yabbaire aamo nʼebisolo byʼomu kigona neye ngʼabamalaika bamulabirira.


\par }{\SH OYesu atandiika okwegesya omu Galiraaya
\par }
{\R (Mat 4:12-17; Luk 4:14-15)

\par }{\PP \VS{14}Awo nga bamalire okwigalira oYokaana omu mabbuusu, oYesu nʼayaba omwitwale lyʼe Galiraaya, nʼalaabbanga eeri abantu aMawuliro aMasa agazwa eeri oKibbumba,

\VS{15}ngʼabakoba ati, “Ekiseera ekimwabbaire mukumiriire kituukire; ekitegeeza kiti, obwakabaka bwa Kibbumba bwigereire. Kale, mwenenye era mwikirirye aMawuliro aMasa agʼengeri yʼokwingira omu bwakabaka obwo.”\XREF{}{{\XO 1:15 }{\XO{1:15
}}{\XT{Mat 3:2}}}


\par }{\SH OYesu ayeta abazibuli abana
\par }
{\R (Mat 4:18-22; Luk 5:1-11)

\par }{\PP \VS{16}Lumo, oYesu oweyabbaire ngʼabita oku mbale kwʼenyanza oGaliraaya, nʼabona oSimooni nʼomugandawe Andereya nga batega akatimba omu nyanza olwʼokubba babbaire bazibuli.

\VS{17}Awo oYesu nʼabeeta ati, “Mwize mubbe beegi bange! Nalibasuuca bazibuli bʼabantu omu kifo kyʼabazibuli bʼenyanyi.”

\VS{18}Era amangu ago ni baleka aawo obutimba bwabwe, ni baaba naye.


\par }{\PP \VS{19}Tete oweyeeyongeireku omumaiso butyayi buti, nʼabona oYaakobbo nʼomugandawe oYokaana, abataane ba Zebedaayo, nga bali omu lyato bakwania obutimba bwabwe.

\VS{20}Amangu ago bona nʼabeeta. Owebawuliire ngʼabeeta, ni baleka aawo oitewaabwe oZebedaayo nʼabapakasibe omu lyato; batyo bona ni basuuka beegi ba Yesu.


\par }{\SH OYesu abbinga omuzimu oku muntu
\par }
{\R (Luk 4:31-37)

\par }{\PP \VS{21}Awo oYesu nʼabeegibe ni batuuka omu kibuga e Kaperenawumu. ESaabbaato oweyatuukire, oYesu nʼaingira omwikumbaaniro lyʼaBayudaaya omubeegeseryanga ebyʼediini, nʼatandiika okwegesya.

\VS{22}Abantu abamuwulisisyanga ni beewunyanga ino engeri egyayegesyamu olwʼokubba yayegesyanga ngʼonanyere obwezye, nga tali ooti bakugu omu byʼaMateeka ga Musa.\XREF{}{{\XO 1:22 }{\XO{1:22
}}{\XT{Mat 7:28-29}}}

\VS{23}Kaisi omwikumbaaniro omwo mwabbairemu omuntu aliku omuzimu. Omu kaseera ako, nʼaceera ino ati,

\VS{24}“Otubbaire niki iwe Yesu owʼe Naazaleesi? Oizire kutujigirica? Okoba oti tinkumaite? Niiwe oMutukulye oyo azwa eeri oKibbumba.”


\par }{\PP \VS{25}Neye oYesu nʼagukaawuukira ati, “Osirike mangu, nʼomuntu onu omuzweku!”


\par }{\PP \VS{26}Omuzimu ni gusukunsulya ino omuntu oyo, era ni gwasyamika omulundi gumo, ni gumuzwaku.


\par }{\PP \VS{27}Era bonabona ababbairewo ni bawuninkirira nga beebuulyangana bati, “Enjegesyaye enu nga mpyaka! Aate eizwire bwezye! Alagira nʼemizimu ni gimuwulira! Muntuki onu?”


\par }{\PP \VS{28}Okuzwa nʼolwo, okufumakwe ni kusaalaanira omwitwale lyʼe Galiraaya lyonalyona, nʼoku mirirano.


\par }{\SH OYesu alamya abalwaire bangi
\par }
{\R (Mat 8:14-17; Luk 4:38-41)

\par }{\PP \VS{29}OYesu oweyazwire omwikumbaaniro, nʼayaba nʼoSimooni nʼAndereya omu nyumba yaabwe aamo nʼoYaakobbo, nʼoYokaana.

\VS{30}Yabbaire yankutuuka ati, ni bamukobera bati omaaye wa muka Simooni yabbairewo ngʼomusuuja gumuluma ino.

\VS{31}OYesu nʼayaba e gyali, nʼamukwata oku ngalo, nʼamusetuca. Awo, omusuuja ni gulama, era nʼatandiika nʼokubainula.


\par }{\PP \VS{32}Akanaigulo, ngʼeisana ligwire, ni bamuleetera abalwaire bonabona, nʼabo ababbaireku emizimu.

\VS{33}Era abantu abʼomu kibuga ekyo bonabona ni bakumbaanira e nza oku mulyango.

\VS{34}Nʼalamya bangi ababbaire nʼendwaire egya buli ngeri. Nʼababbaireku emizimu, nʼagibabbingaku nga tagiikirirya kadi kutumula olwʼokubba gyabbaire gimumaite.


\par }{\SH OYesu alaabba omu Galiraaya
\par }
{\R (Luk 4:42-44)

\par }{\PP \VS{35}Eizo waaku, oYesu yalamukire makeezi pwi, obwire nga bukaali okuca, nʼawuluka, nʼayaba omu kifo ekinambulamu abantu nʼabba eeyo ngʼasaba oKibbumba.

\VS{36}Owekwaceire, oSimooni nʼabainaye ni baaba nga bamunoonia.

\VS{37}Owebamuboine, ni bamukoba bati, “Abantu bonabona bakunoonia.”


\par }{\PP \VS{38}Neye iye oYesu, amantabafaaku, nʼabairamu ati, “Twabe omu bubuga obundi obuliraine aanu eeyo yona ndaabbeyo olwʼokubba ekyo niikyo ekyagirire ni njiza.”


\par }{\PP \VS{39}Atyo nʼatambula omwitwale lyʼe Galiraaya lyonalyona ngʼalaabba omu makumbaaniro gaabwe, nʼabantu ababbaireku emizimu ngʼagibabbingaku.\XREF{}{{\XO 1:39 }{\XO{1:39
}}{\XT{Mat 4:23; 9:35}}}


\par }{\SH OYesu alamya omugenge
\par }
{\R (Mat 8:1-4; Luk 5:12-16)

\par }{\PP \VS{40}Awo omugenge\FTNT{†}{{\FR 1:40 }{\FR{1:40
}}{\FQA{Ebigenge,
}}{\FT{bulwaire obwasuucanga omuntu okubba timulongoole okusinzirira oku mateeka gʼeKiyudaaya.}}} nʼaiza e giri oYesu, nʼakoma amazwi ngʼamwegairira ati, “Musengwa, mmaite nti oyezya okundamya, owoobba ngʼotakire.”

\VS{41}OYesu ekisa ni kimukwata, nʼagolola engalo nʼamukwataku, nʼamukoba ati, “Ntaka. Kale olame!”

\VS{42}Amangu ago, ebigengebye ni bimuwaaku, era nʼalamira nakimo.

\VS{43}OYesu nʼamuseebulirawo, era nʼamusisiitira ino

\VS{44}ati, “Ekyo tokikoberaku omuntu kadi moiza, wazira oyabe weeyanjule e wa kabona, era ngʼoMusa oweyalagiire, oweeyo nʼekyokuwaayo ekyokwetukulya kaisi bakakase bati olamire.”\XREF{}{{\XO 1:44 }{\XO{1:44
}}{\XT{Lee 14:1-32}}}

\VS{45}Neye tete, omusaiza oyo oweyaabire, yatandiikire kusasya wonawona ngʼoYesu oweyabbaire niiye amulamirye. Nʼolwekyo, oYesu nga takaali ayezya okwingira omu kibuga omu lwatu, olwʼokutya abantu okumumigirirya. Yaabbanga mbale mbale eeyo omu bifo ebinambulamu bantu. Neye era, eeyo yona abantu ni bamusengereryangayo, nga bazwa nabuli wantu.




\par }\Chap{2}{\SH OYesu alamya omulwaire eyasanyalaire
\par }
{\R (Mat 9:1-8; Luk 5:17-26)

\par }{\PP \VerseOne{1}Nga wabitirekuuwo enaku, oYesu nʼakanga omu kibuga e Kaperenawumu. Abantu owebawuliire bati akangire e ika,

\VS{2}ni bakumbaana bangi ino, nga nʼomu luuga tibakaali baweeramu. OYesu oweyabbaire ngʼabalaabbira ekibono kya Kibbumba,

\VS{3}ni waizawo abantu bana nga bagingire omulwaire asanyalaire, bamumuleeteire.

\VS{4}Owebakayire okumutuuca oYesu egiyabbaire, olwʼekiziima kyʼabantu, ni babiikula ekitundu kyʼekisooto kyʼenyumba, okuteeba oYesu egiyabbaire. Ni babitya omulwaire oyo omu kiwundu ekyo ngʼalambaire oku mukeeka okubamuleeteire.

\VS{5}OYesu oweyaboine okwikirirya kwabwe, nʼakoba asanyalaire ati, “Mwana wange, nkusoniyire ebikolebyo ebibbibibbi.”
 

\par }{\PP \VS{6}Abakugu omu byʼaMateeka ga Musa ababbaire batyaime aawo, olwo ni baseega omu myoyo gyabwe bati,

\VS{7}“Onu abba atya okutumula atyo? Atumula omu ngeri ezumirira oKibbumba! Naani ali nʼobwezye okusoniya ebikole ebibbibibbi okutoolaku oKibbumba?”

\VS{8}Amangu ago, oYesu, omu mwoyogwe, nʼategeera ebyabbaire omu biseego byabwe. Iye awo niiye okubakoba ati, “Lwaki mwebuulya ebintu ebyo omu myoyo gyanywe?

\VS{9}Oku bibiri binu kiriina ekikalanguki eino okutumula ni kibbaawo; kukoba asanyalaire nti, ‘Nkusoniyire ebikolebyo ebibbibibbi,’ ooba nti, ‘Osetuke, weetiike omukeekagwo oyabe?’

\VS{10}Aale atyanu oleke mbalage nti oMwana wa Muntu, ali nʼobwezye okusoniya ebikole ebibbibibbi oku kyalo kunu.” Era awo nʼakoba asanyalaire ati,

\VS{11}“Osetuke! Oginge omukeekagwo, era okange e ika!”

\VS{12}Amangu ago, omusaiza nʼayemerera, bonabona nga babona, nʼaginga omukeekagwe, nʼatambula. Bonabona ni bawuninkirira, ni bawuuja oKibbumba, ni bakoba bati, “E! Titubonangaku ekintu ekiti!”


\par }{\SH OYesu ayeta oLeevi
\par }
{\R (Mat 9:9-13; Luk 5:27-32)

\par }{\PP \VS{13}Olundi oYesu nʼairayo oku mbale kwʼenyanza eyʼe Galiraaya, abantu nga bali kwabanga bangi ino e gyali, era ngʼabeegesya.

\VS{14}Oluzwanyuma oweyabbaire ngʼatambula, nʼabona oLeevi, omusolooji wa musolo, omutaane wʼAlufaayo, ngʼatyaime omu yaafeesi ya musolo. OYesu nʼamukoba ati, “Oize otambulenge na nze.” OLeevi yena nʼasetukiramu nʼayaba naye.


\par }{\PP \VS{15}Oluzwanyuma, oYesu nʼayaba nʼabeegibe e wa Leevi oku kiinulo. Abasolooji ba musolo bangi, nʼabakola ebikole ebibbibibbi, ni baaba naye, era bonabona ni batyama okulya nʼoYesu nʼabeegibe.

\VS{16}Abamo oku bakugu omu byʼaMateeka ga Musa abʼomu kibbula kyʼaBafalisaayo, owebaboine oYesu ngʼaliira aamo nʼabakola ebibbibibbi, nʼabasolooji ba musolo, ni babuulya abeegibe bati, “Lwaki oyo aliira aamo nʼabakola ebikole ebibbibibbi ooti baabo abasolooji ba musolo?”


\par }{\PP \VS{17}OYesu oweyawuliire ekibabuulya, iye onanyere nʼabairamu ati, “Aboomi tibeetaaga omusawo, wazira abalwaire. Abatuukirirye tiniibo abenaizire okweta beenenye, wazira abakola ebibbibibbi.”


\par }{\SH OYesu bamubuulya oku kusiiba
\par }
{\R (Mat 9:14-17; Luk 5:33-39)

\par }{\PP \VS{18}Omu kiseera abeegi ba Yokaana oMubatizi nʼaBafalisaayo ekibabbaire basiibiramu, abantu abamo ni baiza e giri oYesu, ni bamubuulya bati, “Lwaki abeegi ba Yokaana oMubatizi nʼabeegi bʼaBafalisaayo basiiba, kaisi ababo ni batasiiba?”


\par }{\PP \VS{19}OYesu, okutaka okubalaga ati iye nʼenjegesyaye empyaka tibakwatagana nʼobulombolombo bwʼekifalisaayo, nʼabairamu nʼengero ginu ati, “Abageni abeete oku mbaga yʼobugole tibayezya okusiiba ngʼomugole omusaiza akaali ali nabo.

\VS{20}Neye ekiseera kyalituuka ni babatoolaku omugole oyo, kaisi olwo ni basiiba omu biseera ebyo.


\par }{\PP \VS{21}“Omuntu takubbira omu kizwalo ekikaire ekiraaka ekiyaaka ekibakaali okwozakuumu, olwʼokubba owekyekaza, kyezya okukanula ekizwalo, kaisi ekituli ni kyeyongera okugalama.

\VS{22}Era enviinyo empyo tibagisuka mu bisawo\FTNT{*}{{\FR 2:22 }{\FR{2:22
}}{\FK{Bisawo
}}{\FT{aBaisirairi ibo babisanga enviinyo mu bisawo byʼamadiba.}}} byagyo ebyʼamadiba ebikaire. Singa ekyo bakikola, gibyata, kaisi nʼofiirwa enviinyo egyo nʼekisawo kyaku. Enviinyo empyo bagisuka mu bisawo byagyo ebiyaaka.”


\par }{\SH OMwana wa Muntu ali nʼobwezye oku Saabbaato
\par }
{\R (Mat 12:1-8; Luk 6:1-5)

\par }{\PP \VS{23}Lumo, oYesu yabbaire abita omu kasinde akabbaire omu musiri gwʼengaano oku Saabbaato, abeegibe abeyabbaire atambula nabo, ni baaba nga bawulula ebigala byʼengaano.\XREF{}{{\XO 2:23 }{\XO{2:23
}}{\XT{Mat 23:25}}}

\VS{24}ABafalisaayo ni babuulya oYesu bati, “Ala obone, lwaki abeegibo batambire, ekintu aMateeka ga Musa ekigataikirirya oku Saabbaato?”


\par }{\PP \VS{25}Iye nʼabairamu ati, “Inywe timusomangaku omu Biwandiike kwekyo okabaka oDawudi nʼabeyabbaire nabo ekibakolere enzala oweyabalumire?\XREF{}{{\XO 2:25 }{\XO{2:25
}}{\XT{1Sa 21:1-6}}}

\VS{26}Yaingiire omu nyumba ya Kibbumba, nʼalyaku emigaati egibabbaire bawongere eeri oKibbumba. Ekyo oDawudi yakikoleire mu kiseera Abbiyasaali oweyabbaire nga niiye okabona akira obukulu. Waire ngʼemigaati egyo aMateeka ga Musa gabbaire tigaikirirya abantu abandi okugiryaku okutoolaku abakabona bonkani, iye oDawudi yagiriireku; era nʼawaaku nʼababbaire naye!”\XREF{}{{\XO 2:26 }{\XO{2:26
}}{\XT{Lee 24:9}}}


\par }{\PP \VS{27}Awo niiwo oYesu okubeebuulisya ati, “Lwaki oKibbumba yateekerewo eSaabbaato? Museega muti yaluteekerewo kufugiraku bantu ekibakola? Kadi! Yaluteekerewo kaisi abantu bayezye okuwuumulirangaku okuzwa omu mirimo gyabwe.

\VS{28}Nʼolwekyo oMwana wa Muntu ali nʼobwezye okusalawo abantu ekibasaaniire okukola oku Saabbaato.”




\par }\Chap{3}{\SH OYesu alamya omuntu oku Saabbaato
\par }
{\R (Mat 12:9-14; Luk 6:6-11)

\par }{\PP \VerseOne{1}Olundi, oYesu nʼayaba omwikumbaaniro. Era omwo mwabbairemu omuntu owʼengalo eyanyolere.

\VS{2}Era omunanyere omwo mwabbairemu aBafalisaayo ababbaire banoonianga ensonga yʼokuzweraku okuwaabira oYesu. Kale ni bamwekalikica babone ooba nga yalamya omuntu oyo oku Saabbaato, kaisi basunire okwo ekyʼokumuwaabira.

\VS{3}OYesu nʼakoba owʼengalo eyanyolere ati, “Osetuke, oyemerere abantu bonabona e gibayezya okukubonera!”

\VS{4}Kaisi nʼabuulya abamwakanisya ati, “Kaisi niki amateeka ekigaikirirya okukola oku Saabbaato? Kukola busa ooba bubbibubbi? Kulamya bwomi ooba kwita?” Neye ibo ni basirika-busiriki.

\VS{5}Awo nʼabeeruguulyamu amaiso nʼobusungu, era ngʼobukakanyali bwʼemyoyo gyabwe bumukwatisirye obutaki, nʼakoba omuntu oyo ati, “Waama iswe ogolole engaloyo.” Era nʼagigolola, era nʼeramirawo.

\VS{6}Awo aBafalisaayo ibo ni bawulukamu, era amangu ago ni beeyimbya nʼabandi abʼekibbula ekiwagira okabaka oKerode ni bateesa engeri egibayezya okujigiricamu oYesu.


\par }{\SH Oguziima gwʼabantu gwaba okubona oYesu
\par }
{\PP \VS{7}Olundi oYesu nʼayaba oku mbale kwʼenyanza eyʼe Galiraaya aamo nʼabeegibe. Oguyindi gwʼabantu ni gwaba e gyali, nga guzwa e bugwaisana omu Galiraaya nʼomu Buyudaaya,

\VS{8}omu maserengenta gʼomu kibuga e Yerusaalemi, nʼomu kitundu kyʼe Idumeya, nʼokwitale kudi kwʼomwiga oYoludaani, nʼe ngulu omu bitundu ebiriraine ebibuga oTiiro nʼoSidoni. Abo bonabona baabire e gyali olwʼokubba babbaire bawuliire ebyakola.

\VS{9}Olwʼabantu okubitirira obungi, oYesu nʼalagira abeegibe bateekewo eryato libbaawo nga limukuumiriire okutyamamu olwʼekiziima kyʼabantu obutamumigirirya.

\VS{10}Yabalagiire okukola ekyo olwʼokubba yabbaire alamirye abantu bangi, ngʼabalwaire bonabona beemigirirya bayezye okumutuukirira bamukwateku.\XREF{}{{\XO 3:10 }{\XO{3:9-10
}}{\XT{Mak 4:1; Luk 5:1-3}}}

\VS{11}Abantu ababbaireku emizimu owebamubonangaku nga bagwa ansi omumaisoge ni baasyamika bati, “Niiwe oMwana wa Kibbumba!”

\VS{12}Neye oYesu iye ngʼagaanira nakimo emizimu egyo okumubbutula.


\par }{\SH OYesu alonda abatume eikumi na babiri
\par }
{\R (Mat 10:1-4; Luk 6:12-16)

\par }{\PP \VS{13}Olundi, oYesu nʼayaba oku lusozi, nʼayeta abo abeyalonderemu, ni baaba e gyali.

\VS{14}Mwibo nʼayabulaku ikumi na babiri babbenge aamo naye, era abatumenge okulaabba obukwendabwe.

\VS{15}Abo abeyalonderemu nʼabeeta batume, era nʼabawa obwezye okubbinganga emizimu oku bantu.


\par }{\PP \VS{16}Abatume eikumi na babiri abeyayabwireku niibo banu: OSimooni, oguyatuumire erya Peetero;

\VS{17}oYaakobbo nʼomugandawe oYokaana abataane ba Zebedaayo abeyawaire erya “Bbowaneruuge” amakulu gaakyo kiti, “Ababbwatuka ooti laadu.”

\VS{18}Era nʼAndereya, nʼoFiripo, nʼoBbantulumaayo, nʼoMatayo, nʼoTomasi, nʼoYaakobbo omutaane wʼAlufaayo, nʼoSadaayo, nʼoSimooni oMulwaniriri wa kwefuga kwʼeigwangalye,

\VS{19}nʼoYuda Isikalyoti eyaliiremu oYesu olukwe.


\par }{\SH OYesu nʼoBberuzebbuli
\par }
{\R (Mat 12:22-32; Luk 11:14-23; 12:10)

\par }{\PP \VS{20}Olundi, oYesu nʼakanga e Kaperenawumu, tete abantu bangi ni bakumbaanira e gyali, iye nʼabeegibe ni bakayaku nʼakaseera kʼokulya.

\VS{21}Abʼe waabwe e Naazaleesi owebawuliire bati airire, ni baaba okumukwata olwʼokubba ibo babbaire bakitwala bati agwire iralu.


\par }{\PP \VS{22}Abakugu omu byʼaMateeka ababbaire bazwire e Yerusaalemi ibo nga bakoba abantu bati, “Aliku Bberuzebbuli omukulu wʼemizimu, era akolesya bwezye bwʼomukulu oyo okugibbinga.”\XREF{}{{\XO 3:22 }{\XO{3:22
}}{\XT{Mat 9:34; 10:25}}}


\par }{\PP \VS{23}Awo oYesu nʼayeta abakugu omu byʼaMateeka nago okwaba e gyali, nʼabairiramu mu ngero ati, “OSitaani ogumwetere oBberuzebbuli ayezya atya okwebbinga iye onanyere oku bantu?

\VS{24}Abantu abʼobwakabaka obumo owebeesalamu, obwakabaka obwo tibuwangaala.

\VS{25}Nʼomu kisito, singa abantu baamu beesalamu, baawukana, nʼekisito ekyo ni kisansukana.

\VS{26}Singa oSitaani yena yeerwanisya, obwezyebwe ni bugabukanamu, abba takaali ali nʼamaani, era abba ngʼajigirikire.


\par }{\PP \VS{27}“Mpaawo ayezya okwingira omu nyumba yʼomuntu owʼamaani nʼanyaga ebintubye, okutoolaku ngʼasookere kumusiba, olwo kaisi nʼayezya okunyaga ebyʼomu nyumbaye.


\par }{\PP \VS{28}“Mbakobera amazima nti, kyezeka okusoniya abantu ebibbibibbi byabwe byonabyona, era kyezeka okubasoniya ebizumi byonabyona ebibazuma.

\VS{29}Neye, nabuli azuma oMwoyo oMutukulye tibalimusoniya olwʼokubba abba akolere kibbikibbi ekyasigala nakyo emirembe nʼemirembe.”\XREF{}{{\XO 3:29 }{\XO{3:29
}}{\XT{Luk 12:10}}}

\VS{30}Ekyo oYesu yakitumwire kwakanisya baabo ababbaire bakobere bati aliku muzimu.


\par }{\SH Abaganda ba Yesu nʼomaaye
\par }
{\R (Mat 12:46-50; Luk 8:19-21)

\par }{\PP \VS{31}Atyanu abaganda ba Yesu nʼomaaye ni batuuka e giyabbaire. Iye ngʼali omu nyumba, ni beemerera e nza, ni bamutumira omuntu okumweta.

\VS{32}Ekiziima kyʼabantu ekyabbaire kityaime nga kimweruguuliriirye ni bamukoba bati, “Omaawo nʼabagandabo bali e nza bataka okukubona.”


\par }{\PP \VS{33}OYesu nʼabairamu ati, “Abantu abenjeta nti mama ooba nti baganda bange niibo ababba abʼengeriki?”

\VS{34}Awo nʼabitya amaiso omu bantu ababbaire batyaime okumpi naye aawo abamweruguuliriirye, nʼakoba ati, “Omama nʼabaganda bange niibo banu.

\VS{35}Nabuli akola oKibbumba ebyataka niiye abba omuganda wange, niiye abba omwonyoko wange, era niiye abba omama.”




\par }\Chap{4}{\SH Olugero lwʼomusigi
\par }
{\R (Mat 13:1-9; Luk 8:4-8)

\par }{\PP \VerseOne{1}Olunaku olunanyere olwo, oYesu nʼatandiika tete okwegesya ngʼali oku mbale kwʼenyanza oGaliraaya, ekiziima kyʼabantu ni kikumbaanira e gyali. Neye owekyabitiriire obunene, oYesu nʼaingira omu lyato eryabbaire oku nyanza, nʼalityamamu; ekiziima ikyo ni kisigala oku mbale kwʼenyanza.\XREF{}{{\XO 4:1 }{\XO{4:1
}}{\XT{Luk 5:1-3}}}

\VS{2}Awo nʼabeegesya ebintu bingi ngʼakolesya ngero, era omu kwegesyakwe nʼabakoba ati,

\VS{3}“Muwulisisye. Wabbairewo omulimi eyaabire okusiga ensigogye.

\VS{4}Oweyabbaire ngʼasiga, egimo gyagwire ku nzira, enyonyi ni giiza ni gigirya.

\VS{5}Era ensigo egindi ni gigwa mwitakali eryʼoku bubbaalebbaale, tigyalwire ni gimera, olwʼokubba eitakali eryo tiryabbaire lyabiriri.

\VS{6}Neye eisana oweryocerye eino, ni liwotoca ebimera ebyo era ni bikala olwʼokubba emiri gyabyo gyabbaire tigyabiriire ansi omwitakali.

\VS{7}Ensigo egindi ni gigwa mwitakali eryabbairemu amawa kaisi ni gakulira aamo nʼensigo egyo, kale ni gagikaisya nʼokwama.

\VS{8}Nʼensigo egindi ni gigwa omwitakali erisa, ni gimera, ni gikula, era ni gibala. Egimo ni gibala ensigo 30; nʼegindi 60; era nʼegindi 100.”


\par }{\PP \VS{9}Awo oYesu nʼakoba ati, “Aale omuntu aliku amatwi agawulira, awulisisye era ategeere ekintumula.”


\par }{\SH Ekigeresya engero
\par }
{\R (Mat 13:10-17; Luk 8:9-10)

\par }{\PP \VS{10}Awo abantu abakira obungi nga bamalire okuzwawo ni baaba, abeegi eIkumi na Babiri, nʼabandi ababbaire basigaire nʼoYesu ni bamubuulya ebikwata oku ngero egyo.

\VS{11}Iye nʼabakoba ati, “Inywe babawaire enkabi egyʼokumanya ekyama ekifa oku bwakabaka bwa Kibbumba. Neye abantu abandi bawulirira nabuli kintu mu ngero,

\VS{12}kaisi dala,

\par }{\Q ‘balingirirenge,

\par }{\QB neye nga tibabona;

\par }{\Q bawulirenge,

\par }{\QB neye nga tibategeera,

\par }{\Q demba ni beenenya

\par }{\QB ni babasoniya ebibbibibbi byabwe.’ ”\XREF{}{{\XO 4:12 }{\XO{4:12
}}{\XT{Isa 6:9-10}}}


\par }{\SH OYesu awa amakulu gʼolugero lwʼomusigi
\par }
{\R (Mat 13:18-23; Luk 8:11-15)

\par }{\PP \VS{13}Awo niiye oYesu okubabuulya ati, “Aabba ngʼamakulu gʼolugero olwo timugategeire, olwo mwalyezya mutya okubbaaku nʼolugero olumutegeera?

\VS{14}Omusigi niiye omuntu asiga ekibono kya Kibbumba omu bantu.

\VS{15}Abantu abamo bafaanana ooti nsigo egyagwire oku nzira. Ekibono owebakibasigamu bakiwulira, neye amangu ago oSitaani aiza nʼakibatoolamu.

\VS{16}Abandi bafaanana ooti nsigo egyagwire omwitakali eryʼoku bubbaalebbaale. Owebawulira ekibono, amangu ago bakyaniriza nʼeisangaalo.

\VS{17}Neye, olwʼokubba bafaanana ooti bimera ebidamba emiri egyabirira nakimo ansi omwitakali, bamala ekiseera kityayi kiti. Owebagwa omu bigosi, ooba okubayiigaania olwʼekibono kya Kibbumba owekwiza, amangu ago ni bawaamu amaani.

\VS{18}Abandi bafaanana ooti nsigo egyagwire omwitakali eryamereremu amawa. Ekibono bakiwulira,

\VS{19}neye okweraliikirira ebintu byʼekyalo, nʼokubabbeyabbeya nʼebyobusuni, nʼamasanyu gʼekyalo kinu, owebifuga emyoyo gyabwe bikaisya ekibono kya Kibbumba okubabbeera okukola ebikole ebisa.

\VS{20}Kaisi abandi bafaanana ooti nsigo egyagwire omwitakali erisa. Owebawulira ekibono bakiikirirya, era ni bakikuuma era ni beekalangula okukolanga ebikole ebisa; omu bamo ni byekubbisyamu emirundi 30, nʼomu bandi emirundi 60, nʼomu bandi emirundi 100.”


\par }{\SH Eitaala libba ngulu ku kikondo
\par }
{\PP \VS{21}Awo oYesu nʼababuulya ati, “Eitaala owebalireeta awali endikiirya tete baira ni balifuunikaku kiibo ooba balikukuulirirya mu mantalike? Tibalyanika aweeru ku kikondo?\XREF{}{{\XO 4:21 }{\XO{4:21
}}{\XT{Mat 5:15; Luk 11:33}}}

\VS{22}Aale nabuli kintu ekibisabise kyalibbutuka; era nabuli kyama kyalibbutuka.\XREF{}{{\XO 4:22 }{\XO{4:22
}}{\XT{Mat 10:26; Luk 12:2}}}

\VS{23}Aabba nga waliwo aliku amatwi agawulira, awulisisye era ategeere ekintumula.”


\par }{\PP \VS{24}Era nʼayongereryaku ati, “Mugenderere engeri egimuwulisisya. Ekipimo ekimukolesya okumpulisisya, ekinanyere ekyo niikyo oKibbumba ekiyalikolesya okupima ebiyalibawa, era nʼokwongeraku yalibongereryaku.\XREF{}{{\XO 4:24 }{\XO{4:24
}}{\XT{Mat 7:2; Luk 6:38}}}

\VS{25}Oyo aali nabyo balimwongeraku nʼebindi. Neye oyo abula, nʼakatono akaali nako balikamutoolaku.”\XREF{}{{\XO 4:25 }{\XO{4:25
}}{\XT{Mat 13:12; 25:29; Luk 19:26}}}


\par }{\SH Olugero lwʼengeri ensigo egigikulamu
\par }
{\PP \VS{26}OYesu nʼayongera okubagerera olugero olundi ati, “Obwakabaka bwa Kibbumba tubufaananiaku nʼowekibba ooti muntu asiga ensigo omwitakali.

\VS{27}Omusigi oyo obwire abba agona, omusana nʼabba abonia. Igyo ensigo ni gimera gyonkani, era ni gikula, iye eyagisigire amantamanyaku engeri egigimeramu, nʼegigikulamu.

\VS{28}Eitakali niiryo erikulya ebimera ebyo paka mu kwama. Ebimera ebyo bisooka kuleeta bukoola, ni biiryaku okusowola emitwe gyʼebigala ebitobito. Kaisi oluzwanyuma, omu mitwe gyʼebigala egyo ni mwizamu amaiso, ni gakakata.

\VS{29}Amaiso ago nga gengere, olwo omukesi nʼakwata akagoda, olwʼokubba eikesa libba lituukire.”\XREF{}{{\XO 4:29 }{\XO{4:29
}}{\XT{Yow 3:13}}}


\par }{\SH Olugero olwʼakansigo aka kalidaali
\par }
{\R (Mat 13:31-32,34; Luk 13:18-19)

\par }{\PP \VS{30}Awo oYesu tete nʼabagerera olugero olundi ati, “Obwakabaka bwa Kibbumba twezya kubufaanania naaki? Ooba lugeroki olutwezya okukolesya okubusonzola?

\VS{31}Bufaananaku ooti kansigo aka kalidaali. Akansigo ako niiko akakirira nakimo obutono omu nsigo gyonagyona egiri oku kyalo.

\VS{32}Neye owebakakoma omwitakali, kamera ni kasuuka kimera kya syodo ekikiraku ebirime bya syodo ebindi byonabyona ebibba omu musiri. Kyabula amasaga amanene, enyonyi gyʼomwibbanga ni gyezya okulukamu ebisaasiriro, nʼokuwuumulira omu kyoleerya kya masaga gaaku.”


\par }{\PP \VS{33}OYesu yalaabbanga eeri abantu ekibono kya Kibbumba ngʼakolesya engero nyingi egifaananaku na ginu, okusinzirira kwekyo ekyababbeeranga ekyangu okutegeera.

\VS{34}Mpaawo ekiyabakoberanga nga takoleserye ngero. Kaisi oweyasigalanga nʼabeegibe bonkani, ibo ngʼabasonzolera byonabyona ebyategeezerenge.


\par }{\SH OYesu asirica ogumpunga
\par }
{\R (Mat 8:23-27; Luk 8:22-25)

\par }{\PP \VS{35}Oku lunaku olunanyere olwo, eigulo, oYesu nʼakoba abeegibe ati, “Tusalemu aawo twabe oku lubba ludi olwʼenyanza.”

\VS{36}Awo abeegibe ni baleka aawo ekiziima kyʼabantu, ni baingira omu lyato oYesu omuyabbaire atyaime, ni basimbuka ni baaba naye. Abantu abandi ababbairewo ni bakwata amaato gaabwe, bona ni babasenjaku baabe naye.

\VS{37}Nga bali aakati omu nyanza, ogumpunga ni gutandiika okufuwa, amayengo ni geesuka omu lyato, ni libbuuca kwizula amaizi.

\VS{38}Omu kaseera ako oYesu iye yabbaire mu kifo ekyʼenyuma omu lyato yeigikire omwito agonere. Abeegibe ni bamulamuca, ni bamukoba bati, “Musomesya, iwe tofaayo ngʼenyanza etwita?”


\par }{\PP \VS{39}OYesu nʼasetuka nʼakaawuukira ogumpunga ati, “Oikaikane!” Era nʼakoba enyanza ati, “Oteeke!” Omu kaseera akanayere ako, ogumpunga ni guwolererya, nʼenyanza nʼeteekera nakimo kusani.

\VS{40}Kaisi oYesu nʼaira oku beegibe nʼababuulya ati, “Lwaki mutiire? Paka atyanu mukaali okubba nʼokwikirirya?”


\par }{\PP \VS{41}Neye ibo okutya okwababbairemu ni kweyongera, ni bakobangana bati, “Onu muntu wʼengeriki? Obona nʼogumpunga nʼamayengo bimugondera!”




\par }\Chap{5}{\SH OYesu alamya omusaiza owʼemizimu
\par }
{\R (Mat 8:28-34; Luk 8:26-39)

\par }{\PP \VerseOne{1}Awo oYesu nʼabeegibe ni batuuka oku lubba ludi olwʼenyanza omu kitundu kyʼe Bageraasa.

\VS{2}OYesu oweyabbaire yankuzwa omu lyato, omuntu aliku omuzimu nʼazwa omu kifo omwabbaire amagombe agʼempuku, nʼayaba e gyali amusangaane.

\VS{3}Omuntu oyo nago yagonanga mu mpuku egyo. Wabbaire nga tiwakaali waliwo omuntu ayezya okumukuuma nga musibe oku kintu kyonakyona, kadi ku lujegere,

\VS{4}olwʼokubba emirundi mingi bamusibanga nʼenjegere oku mangalo nʼebigere, neye egyo gyona ngʼagitiica-butiici. Kale tiwabbairewo muntu owʼamaani kadi moiza ayezya okumukalangula.

\VS{5}Omusaiza oyo bulijo omusana nʼobwire, yasinziriranga omu kifo omuli empuku egibaliikamu abafu, nʼoku nsozi, nʼabbookooka, era ni yeesalyaga nʼamabbaale.


\par }{\PP \VS{6}Awo oweyalengeire oYesu, nʼayaba e gyali ngʼairuka, nʼamuwa ekitiisya ngʼamukomera amazwi.

\VS{7-8}OYesu nʼalagira omuzimu ogwo ati, “Ozwe oku muntu oyo!” Neye omuzimu ni gumwekungirira nga wegukooka guti, “Onvunaanira niki, iwe Yesu oMwana wa Kibbumba oNambulaku aMwagaagana? Nkwegairiire, omu mwoyo gwa Kibbumba, tiwangadya.”


\par }{\PP \VS{9}Kaisi oYesu nʼagubuulya ati, “Eriinalyo niiwe onaani?” Ni gwiramu guti, “Eriina lyange ninze oKiziima, olwʼokubba tuli bangi.”

\VS{10}Gutyo ni gumwegairira ino guti, “Tiwatubbinga omu kitundu kinu!”


\par }{\PP \VS{11}Oku mugingi aawo wabbairewo ekiraalo kinene ekyʼembiizi nga giriisya.

\VS{12}Emizimu egyo ni gyegairira oYesu giti, “Otusindike mu mbiizi niigyo egitubba twingiremu.”

\VS{13}Oweyagiikiriirye, emizimu ni gizwa oku muntu oyo, ni gingira omu mbiizi egyo, ekiraalo ekyabbaire ekyeraamu embiizi ooti nkumi ibiri ni kitantawuka okuzwa e ngulu oku mugingi, ni kiyoolookera omu nyanza, gyonagyona ni gifeera omwo.


\par }{\PP \VS{14}Awo abaliisya baagyo ni bairuka, ni baaba bakobera abʼomu kibuga nʼabʼomu byalo. Era abantu ni baaba ni babona ekigwirewo.

\VS{15}Owebatuukire oYesu e giyabbaire, ni babona omuntu eyaabbangaku ekiziima kyʼemizimu ngʼatyaime, azwaire, era ngʼategeera nakusani ni batya.

\VS{16}Abo ababbairewo ngʼemizimu gizwa oku muntu oyo gingira omu mbiizi ni balonserya abantu abaabireyo.


\par }{\PP \VS{17}Owebawuliire ebikole ebyo, abantu abo ni batandiika okwegairira oYesu abazwere omu kitundu kyabwe, yena nʼaikirirya okwaba.

\VS{18}Ngʼayaba okuniina omu lyato, omuntu oguyabbingireku emizimu nʼamwegairira ati amwikirirye atambulenge naye.

\VS{19}Neye iye oYesu nʼamukoba ati, “Bbe. Okangeyo e waanywe, omu bantubo, obakobere byonabyona oMusengwa iye oKibbumba ebyakukoleire, era ngʼowakukwatiire ekisa.”


\par }{\PP \VS{20}Awo omuntu oyo nʼayaba nʼatandiika okukobera abʼomu kitundu kyʼe Dekapooli, byonabyona oYesu ebiyamukoleire. Bonabona ababiwuliire ni beewunya.


\par }{\SH Omwala wa Yairo nʼomukali omulwaire
\par }
{\R (Mat 9:18-26; Luk 8:40-56)

\par }{\PP \VS{21}OYesu nʼabeegibe owebaniinire omu lyato, ni bakanga oku lubba ludi olwʼenyanza, olwʼe ika. Abantu bangi ni bakumbaanira oYesu e giyabbaire, era nʼabba nabo aawo oku mbale kwʼenyanza.

\VS{22}Awo omoiza oku bakulu bʼeikumbaaniro ogubeeta oYairo yena giyaiziire. Oweyaboine oYesu, nʼakoma amazwi okumpi kumpi nʼebigerebye,

\VS{23}nʼamukungirira ino ati, “Oo! Musengwa, akaala kange kataka okunfaaku. Oize okateekeku engalogyo okalamye tikaafa.”


\par }{\PP \VS{24}OYesu nʼayaba naye, era abantu abandi bangi ino ni bamusengererya, nga baaba bamumigirirya.


\par }{\PP \VS{25}Mwabo mwabbairemu omukali eyabbaire agadire nʼobulwaire bwʼekikulukuto kyʼomusaaye obwabbaire bumumalireku emyanka ikumi na mibiri.

\VS{26}Omukali oyo yabbaire agadire ino nʼekirwaire ekyo era ngʼatambwire omu basawo bangi, nga bamumalireku nʼebintubye byonabyona neye nga talama, era ekirwairekye nga kyeyongera kubba bundi.

\VS{27}Era olwʼokubba yabbaire awuliireku ebibatumula oku Yesu, yakikimitire omu kiyindi kyʼabantu ababbaire basengererya oYesu, ayezye okumuzwera e nyuma akwate oku kizwalokye.

\VS{28}Ekyo kityo olwʼokubba yabbaire akoba omu mwoyogwe ati, “Kadi singa ni mmukwataku-bukwati oku kizwalokye, mmaite nti nalama.”


\par }{\PP \VS{29}Oweyakikwaiteku, amangu ago ekikulukuto kyʼomusaaye ni kikalirawo. Era nʼawulira omu mubirigwe ngʼalamire.

\VS{30}Omu kaseera akananyere ako, oYesu nʼawulira ngʼamaanige agalamya gawulukire ni gakola omulimo. Awo nʼacuukira ekiyindi kyʼabantu, nʼababuulya ati, “Naani azwa okunkwata oku kizwalo?”


\par }{\PP \VS{31}Abeegibe ni bamwiramu bati, “Wena dala obona abantu bakwizwireku, kaisi era nʼobuulya oti, ‘Naani azwa okunkwataku?’ ”


\par }{\PP \VS{32}Neye iye oYesu nʼabityabitya amaiso abone amukwaiteku.

\VS{33}Awo omukali oyo, olwʼokumanya ekimutuukireku, omu kutya okunene,\FTNT{*}{{\FR 5:33 }{\FR{5:33
}}{\FT{AMateeka ga Musa tigaikiriryanga omukali owʼekikulukuto okubba omu bantu.}}} era ngʼatukuta, nʼaiza nʼagwa oku mazwi omumaiso ga Yesu, era nʼamukobera amazima.

\VS{34}Awo oYesu nʼamukoba ati, “Mwala wange, olwʼokwikiriryakwo olamire. Oyabe mwidembe! Okugadakwo kukomere.”


\par }{\PP \VS{35}OYesu ngʼakaali atumula, abakwenda abazwa omu kisito kya Yairo, omukulu wʼeikumbaaniro, ni baaba, ni bakobera omukulu oyo bati, “Mukulu, tikikaali kyetaagisya okudambya oMusomesya, omwalawo afiire.”


\par }{\PP \VS{36}Waire oYesu yawuliire abo ebibatumula, tiyabafiireku, nʼakoba oYairo ati, “Tiwaatya, obbe na kwikirirya kwonkani.”

\VS{37}Ekyazwiremu oYesu nʼagaana abantu abandi okwaba naye e wa Yairo, okutoolaku oPeetero, nʼoYaakobbo, nʼoYokaana omuganda wa Yaakobbo.

\VS{38}Owebatuukire oku nyumba ya Yairo, omukulu wʼeikumbaaniro, oYesu nʼayajaawo obuyoga, ngʼabantu bakunga, nga bakubba enduulu.

\VS{39}Oweyaingiire, nʼakoba ababbairemu ati, “Lwaki mukuukulya, lwaki mukunga? Omwana timufu, agonere-bugoni.”


\par }{\PP \VS{40}Neye ibo ni bamusekerera, ekyazwiremu nʼababbingamu. Ngʼamalire okubabbingawo nʼabandi bonabona, nʼatwala ababyaire bʼomwana, nʼabeegibe abasatu, nʼaingira nabo omu kisenge omwana omuyabbaire.

\VS{41}Oweyatuukire omu kisenge, nʼakwata omwana nago oku ngalo, nʼamukoba ati, “Talisa kumi.” Amakulu gaakyo gati, “Kaala iwe, nkukoba nti olamuke!”


\par }{\PP \VS{42}Amangu ago, akaala ako akabbaire akʼemyanka eikumi na mibiri, ni keemerera, ni katambulatambulamu. Ababbairewo ni bawuninkirira ino!

\VS{43}Neye oYesu nʼabasisiitira ino ati ekyo tibakikoberaku abantu abandi. Era atyo nʼabalagira okuwa omwana oyo ekyokulya alye.




\par }\Chap{6}{\SH Abʼe Naazaleesi bagaana oYesu
\par }
{\R (Mat 13:53-58; Luk 4:16-30)

\par }{\PP \VerseOne{1}OYesu nʼazwa omu kitundu ekyo, nʼayaba omu kitundu kyʼe waabwe, nʼabeegibe ni baaba naye.

\VS{2}Awo oku Saabbaato, nʼayaba omwikumbaaniro nʼatandiika okwegesya. Abantu bangi ababbairewo owebawuliire ebyayegesya, ni bawuninkirira! Ni bakoba bati, “Binu byonabyona yabitoire yaina? Malabuki gʼengeriki ganu oKibbumba ageyamuwaire? Era ayezya atya okukola ebyewunyo ebyo?

\VS{3}Onu tiniiye omubaizi, omutaane wa Malyamu, era omuganda wa Yaakobbo nʼoYose, nʼoYuda, nʼoSimooni? Era aboonyokobe tibabba kwaiswe kunu na iswe?” Awo ni bamukwatira engongi.


\par }{\PP \VS{4}OYesu nʼabakoba ati, “Onaabbi bamuwa ekitiisya wonawona okutoolaku omu kitundu kyʼe waabwe, nʼomu kikaakye, nʼomu nyumba yʼe waabwe.”\XREF{}{{\XO 6:4 }{\XO{6:4
}}{\XT{Yok 4:44}}}


\par }{\PP \VS{5}Era eeyo oYesu tiyayezerye kukolerayo byewunyo, okutoolaku okulamyakuuyo abalwaire batontono bati, ngʼabateekaku engalogye.

\VS{6}Yeewunyire ino olwʼokubba abantu baayo tibabbaire nʼokwikirirya. Atyo nʼayaba ngʼayegesya omu byalo ebirirainewo.


\par }{\SH OYesu atuma abeegibe eikumi na babiri
\par }
{\R (Mat 10:5-15; Luk 9:1-6)

\par }{\PP \VS{7}Lumo oYesu nʼayeta abeegibe eIkumi na Babiri, ni baaba e gyali, nʼabatuma babiri babiri. Era nʼabawa obwezye okubbinganga emizimu oku bantu.

\VS{8}Nʼabasisiitira ati, “Omu lugendo lunu timwaba nʼakantu kadi kamo, okutoolaku omukoomero. Timwaba nʼekyokulya, kadi mpiiya, ooba emigoba.

\VS{9}Neye muzwale biraito, era nabuli moiza azwale ekizwalo kimo kyonkani, tiyaaba nʼekyokubiri.”

\VS{10}Era nʼabakoba ati, “Nabuli kibuga ekimubba mutuukiremu, mugonenge mu kisito kyʼabantu ababasangaaliranga, paka owemwalizwa omu kibuga ekyo.

\VS{11}Owemutuuka omu kifo kyonakyona, abantu nandi ni babasangaalira ooba ni bagaana okubawulisisya, awo nga muzwawo. Era owemubba muzwawo, mwekunkumulyangaku nʼenkungu egibba gibakwaite oku bigere byanywe, ngʼakamanyiciryo kʼobujulizi obulaga okuvunaana abantu abo. Mazima mbakobera nti ekyalituuka oku Sodoma nʼoku Gomola kyalibba kiguminkirizika okukiraku ekyalituuka oku bantu abo.”\XREF{}{{\XO 6:11 }{\XO{6:11
}}{\XT{Bik 13:51}}}\XREF{}{{\XO 6:11 }{\XO{6:8-11
}}{\XT{Luk 10:4-11}}}


\par }{\PP \VS{12}Batyo abeegi ni baaba nga bakobera abantu bati, “Kiwomeire mwenenye.”

\VS{13}Ni babbinga emizimu mingi oku bantu. Ni basiiga abalwaire amafuta gʼenkabi ni babalamya.\XREF{}{{\XO 6:13 }{\XO{6:13
}}{\XT{Yak 5:14}}}


\par }{\SH Okufa kwa Yokaana oMubatizi
\par }
{\R (Mat 14:1-12; Luk 9:7-9)

\par }{\PP \VS{14}Awo okabaka oKerode nʼawulira okufuma kwa Yesu, olwʼokubba babbaire bamutumulaku wonawona. Abamo nga bakoba bati, “Niiye oYokaana oMubatizi azuukiire. Ekyo niikyo ekigira ali nʼobwezye okukola ebyewunyo.”


\par }{\PP \VS{15}Neye abandi nga bakoba bati, “Niiye Eriya.” Nʼabandi bati, “Naabbi, omoiza oku banaabbi abʼeira.”\XREF{}{{\XO 6:15 }{\XO{6:14-15
}}{\XT{Mat 16:14; Mak 8:28; Luk 9:19}}}


\par }{\PP \VS{16}OKerode oweyabiwuliire nʼakoba ati, “OYokaana oMubatizi ogunatemereku omutwe niiye azuukiire!”

\VS{17-19}OYokaana oMubatizi yabbaire adeebere oKerode ngʼamukoba ati, “Amateeka tigaikirirya iwe okutwala oKerodiya omuka mugandawo oFiripo, nʼomusuuca mukaliwo. Ekyo kyagirire oKerodiya nʼakoolesya oYokaana, ngʼataka nʼokumwita, neye ngʼabula ngeri.”\XREF{}{{\XO 6:17-19 }{\XO{6:17-19
}}{\XT{Luk 3:19-20}}}

\par }{\PP Ekiseera kyatuukire oKerode nʼalagira ati, oYokaana bamukwate era bamwigalire omu mabbuusu, okusangaalya oKerodiya, okabaka oKerode oguyabbaire abandwire oku mugandawe.


\par }{\PP \VS{20}OKerode iye yabbaire atya oYokaana, ngʼamaite ati oYokaana musaiza atuukiriire, era mutukulye, kale yamukuumanga nakusani tiyabbaaku kabbikabbi. Yatakanga okumuwulisisya, newankubbaire nga nabuli oweyamuwulisisyanga, yeeraliikiriranga ino omu mwoyo.


\par }{\PP \VS{21}Neye lumo, oKerodiya nʼasuna akakisa. Lwabbaire lunaku lwa kwebukiriryaku olubabyaliire oKerode. OKerode nʼakola embaga, nʼayeta abantube abakulu, nʼabakulu bʼabaisirikale, nʼabantu abafuma omu Galiraaya.

\VS{22}Kwolwo omwala wa Kerodiya yaizire nʼabina, nʼasangaalya ino oKerode nʼabagenibe. Olwʼokusiima eino okabaka nʼakoba omwala ati, “Onsabe kyonakyona ekyotaka, nakuwa.”

\VS{23}Nʼalayira nʼokulayira ati, “Kyonakyona ekiwansaba nakuwa, nʼowewataka oti obwakabaka bwange tubugabaniremu aakati.”


\par }{\PP \VS{24}Awo omwala nʼawuluka, ni yeebulyaku omaaye ati, “Nsabe niki?” Omaaye nʼamwiramu ati, “Mutwe gwa Yokaana oMubatizi gwʼobba osabe.”


\par }{\PP \VS{25}Amangu ago omwala nʼaluuya okukanga e giri okabaka, nʼamusaba ati, “Ekintaka okumpeerawo omu kaseera kanu, mutwe gwa Yokaana oMubatizi nga baguteekere okwitiba.”


\par }{\PP \VS{26}Ekyo ni kiruma ino okabaka, neye olwʼokubba yabbaire alayiire, aate nga nʼabagenibe bawuliire, nandi nʼataka kumwima ekyamusabire.

\VS{27}Amangu ago okabaka nʼatuma omwisirikale omukuumi wʼamabbuusu okuleeta omutwe gwa Yokaana. Oguyatumire, nʼayaba omu mabbuusu nʼatemaku oYokaana omutwe.

\VS{28}Era ni baguleetera okwitiba, ni baguwa omwala, era nʼomwala yena nʼagutwalira omaaye.

\VS{29}Abeegi ba Yokaana owebakiwuliire, ni baaba ni batwala omulambogwe, ni baguliika.


\par }{\SH OYesu aliisya abantu 5,000
\par }
{\R (Mat 14:13-21; Luk 9:10-17; Yok 6:1-14)

\par }{\PP \VS{30}Awo abatume ni bakanga e giri oYesu, ni bamulonserya byonabyona ebibabbaire bakolere nʼebibabbaire beegeserye.

\VS{31}Iye nʼabakoba ati, “Mwize twabe omu kifo omutwezya okubba swenkani, muwuumuleku.” Babbaire bakayireku nʼakaseera akʼokulyaku olwʼabantu abangi abaizanga e gibaabbanga. Abantu abamo baabbanga ooti bazwawo, nga tete abandi batuuka.

\VS{32}Nʼolwekyo ni bavuga eryato, ni baaba bonkani, omu kifo ekinambulamu bantu.


\par }{\PP \VS{33}Neye era abantu bangi ni bababona nga baaba, ni babamanyica bati niibo. Awo-so ni bazwa omu bibuga byonabyona, ni babagedya nga babita oku lukalu, nga baaba bairuka, ni babeesooka omu kifo oYesu nʼabeegibe e gibabbaire baaba.

\VS{34}OYesu oweyatuukire oku lukalu, nʼabona ekiziima kyʼabantu kinene nga kiri aawo, nʼakikwatira ekisa olwʼokubba babbaire ooti ntaama eginambulaku muliisya! Kale nʼamala ekiseera kiwanvu ngʼabeegesya.\XREF{}{{\XO 6:34 }{\XO{6:34
}}{\XT{Kub 27:17; 1Ba 22:17; 2Mi 18:16; Zek 34:5; Mat 9:36}}}

\VS{35}Abeegi owebaboine ngʼobwire bwatira okwirugala, ni baaba e giri oYesu, ni bamukoba bati, “Ekifo kinu mpaamu bantu, aate nga nʼobwire buunu bwirugala.

\VS{36}Abantu obaseebule baabe beegulire ekyokulya omu byalo nʼomu bubuga obuliraine aanu.”


\par }{\PP \VS{37}OYesu nʼabairamu ati, “Niinywe omubbe mubawe ekyokulya balye.” Ibo ni bamubuulya bati, “Otaka twabe tubagulire emigaati egimalawo edinaali 200,\FTNT{*}{{\FR 6:37 }{\FR{6:37
}}{\FQ{Edinaali 200,
}}{\FT{gyabbaire mpeera yʼomupakasi egyapakasira enaku 200.}}} tubawe balye?”


\par }{\PP \VS{38}Iye nʼababuulya ati, “Mulikuuwo nʼemigaati mimeka? Mwabe mubone.” Owebamalire okwekalikica, ni bamukoba bati, “Mitaanu, nʼenyanyi ibiri.”


\par }{\PP \VS{39}Awo oYesu nʼalagira abantu bonabona okutyama ansi okwisubi mu bibbubbu.

\VS{40}Ni batyama nga bali mu bibbubbu, ebimo nga nabuli kimo mulimu abantu 100, nʼebindi nga nabuli kimo mulimu 50.

\VS{41}OYesu nʼatoola emigaati emitaanu nʼenyanyi eibiri, nʼalingirira omwigulu, ni yeebalya oKibbumba. Nʼavunavunamu emigaati egyo, nʼagiwa abeegibe okwinula abantu. Era nʼenyanyi eibiri gyona nʼagivunavunamu, bonabona ni basunaku.

\VS{42}Era abantu bonabona baliire ni baikuta.

\VS{43}Era abeegibe ni bakumbaania ebitundutundu ebyafiikireku, ni baizulya ebiibo ikumi na bibiri.

\VS{44}Oku bantu bonabona abaliire, obungi bwʼabasaiza bonkani\FTNT{†}{{\FR 6:44 }{\FR{6:44
}}{\FQA{Abasaiza bonkani,
}}{\FT{aBaisirairi tibabalanga abakali nʼabaana nga babala abantu.}}} bwabbaire 5,000.


\par }{\SH OYesu atambulira oku maizi
\par }
{\R (Mat 14:22-33; Yok 6:15-21)

\par }{\PP \VS{45}Amangu ago oYesu nʼalagira abeegibe bavuge eryato beekubbemberemu, baabe e Bbesusaida, oku lubba ludi olwʼenyanza, nga iye akaali aseebula abantu.

\VS{46}Oweyamalire okubaseebula, nʼaniina oku lusozi okusaba oKibbumba.

\VS{47}Endikiirya oweyakwatiire, ngʼabeegibe bali mu lyato aakati omu nyanza, oYesu iye ngʼali yenkani oku lukalu.

\VS{48}Awo nʼabalengera nga bakalabana okuvuga eryato nʼenkasi, olwʼogumpunga ogwabbaire guzwa egibaaba. Obwire owebwabbaire bwatira okuca, nʼayaba e gibali ngʼatambulira oku maizi. Nabba ooti ababitaku.

\VS{49}Neye ibo owebamuboine ngʼatambulira oku maizi, ni baseega bati kyewo. Ni bakubba enduulu,

\VS{50}olwʼokubba bonabona bamuboine, ni batya ino. Neye iye amangu ago nʼatumula nabo, nʼabakoba ati, “Ninze! Timwatya, mwiremu omwoyo.”

\VS{51}Atyo nʼaniina omu lyato omubabbaire. Ogumpunga ni gulekera awo okufuwa. Abeegibe ni bawuninkirira ino,

\VS{52}olwʼokubba ekyewunyo ekyʼemigaati babbaire tibategeire amakulu gaakyo, bati oYesu ali nʼamaani. Emyoyo gyabwe gyabbaire mikakanyali.


\par }{\SH OYesu alamya abalwaire e Genesereeti
\par }
{\R (Mat 14:34-36)

\par }{\PP \VS{53}Awo owebasaliremu enyanza ni bayambuka kudi, batuukiire mu kitundu kyʼe Genesareeti, ni basiba eryato oku mbale kwʼenyanza.

\VS{54}Owebazwire omu lyato, amangu ago abantu ni bamanyica oYesu.

\VS{55}Ni bairuka nga babita nabuli wantu omu kitundu ekyo, ni baleeta abalwaire, nga babagingiire oku mikeeka, ni babatwala wonawona awebawuliranga bati oYesu niiwo e gyali.

\VS{56}Wonawona aweyayabanga, omu butale, nʼomu bibuga, ooba omu byalo, abantu bateekanga abalwaire omu bifo ebyʼokukumbaaniramu, ni bamwegairira aikirirye kadi bakwate oku mugo gwʼekizwalokye. Era bonabona abakikwaiteku, ni balama.




\par }\Chap{7}{\SH ABayudaaya bagotesya ebiragiro bya Kibbumba
\par }
{\R (Mat 15:1-9)

\par }{\PP \VerseOne{1}Lumo aBafalisaayo nʼabakugu omu byʼaMateeka ga Musa ababbaire bazwire e Yerusaalemi, bakumbaaniire e giri oYesu.

\VS{2}Abantu abo ni babona abamo oku beegibe nga baliira engalo egitali ntukulye, ekikoba kiti, nga tibaginaabirye ngʼobulombolombo bwʼaBayudaaya obwebulagira.

\VS{3}Ibo aBafalisaayo nʼaBayudaaya abakira obungi, basengereryanga akalombolombo kʼabazeiza baabwe akʼobutalya nga tibasookere kukola mukolo ogwʼokunaaba omu ngalo.

\VS{4}Era ebibatoolanga omu katale nga tibabirya, okutoolaku nga basookere kukola mukolo ogwʼokubitukulya. Babbaire nʼobulombolombo obundi bungi obubasengereryanga, ngʼokunaabya ebikopo, nʼagacupa, nʼebibange ebitali byʼeitakali.


\par }{\PP \VS{5}Awo aBafalisaayo nʼabakugu omu byʼaMateeka ni babuulya oYesu bati, “Lwaki abeegibo tibasengererya obulombolombo bwʼabazeiza baiswe, neye ni balya nʼengalo egitali ntukulye ngʼobulombolombo bwabwe obwebulagira?”


\par }{\PP \VS{6}OYesu nʼabairamu ati, “Bananfunsi inywe, kaisi ekibono kya Kibbumba onaabbi Isaaya ekiyabalagwireku kituuce, oweyakobere ati:

\par }{\Q ‘Abantu banu bampa ekitiisya mu bibono-bubono,

\par }{\QB neye emyoyo gyabwe gimbulaku.


\par }{\Q \VS{7}Nʼengeri egibansinzamu tintuuce olwʼokubba ebibono ebyʼabantu-obuntu,

\par }{\QB niibyo ebibeegesya bati mateeka ga Kibbumba.’\XREF{}{{\XO 7:7 }{\XO{7:6-7
}}{\XT{Isa 29:13}}}


\par }{\PP \VS{8}“Muleka ekiragiro kya Kibbumba, ni mukwata bulombolombo bwʼabantu.”


\par }{\PP \VS{9}Nʼabakoba tete ati, “Mukola kibbikibbi okugaana ekiragiro kya Kibbumba, olwʼokutaka okusengererya obulombolombo bwanywe.

\VS{10}OMusa yalagiire ati, ‘Oiteewo nʼomaawo obawenge ekitiisya.’ Era ati, ‘Eyazumanga oiteeye ooba omaaye, bamwitenge-bwiti.’\XREF{}{{\XO 7:10 }{\XO{7:10
}}{\XT{Kuz 20:12; 21:17; Lee 20:9; Ama 5:16}}}

\VS{11}Neye inywe mukoba muti singa omuntu akoba oiteeye ooba omaaye ati, ‘Ekinandikuwaire ngʼobubbeeri, kisuukire “Kolubbaani,” ’ amakulu gaakyo kiti kiwonge eeri Kibbumba,

\VS{12}olwo-so nga timukaali mumwikirirya abbeeku nʼakantu kadi kamo akaakolera oiteeye ooba omaaye.

\VS{13}Omu ngeri eyo oKibbumba ekyakoba ni mukidibya ni musengererya bulombolombo bwanywe obumwegesya. Era mukola nʼebindi bingi ebyʼengeri eyo.”


\par }{\SH Omuntu okubba owʼomuliko
\par }
{\R (Mat 15:10-20)

\par }{\PP \VS{14}Olundi oYesu nʼayeta ekiziima kyʼabantu tete, ni kyaba e gyali, nʼabakoba ati, “Mumpulisisye nywenanywena, era mutegeere.

\VS{15}Ebyo omuntu ebyalya, tiniibyo ebimwonoona omumaiso ga Kibbumba, neye ebyo ebizwa omu mwoyogwe, niibyo ebimwonoona. [

\VS{16}Aabba nga waliwo aali nʼamatwi agawulira, awulire].”\FTNT{*}{{\FR 7:16 }{\FR{7:16
}}{\FT{EBiwandiike ebimo ebyʼeira bibulamu olunyiriri lunu.}}}


\par }{\PP \VS{17}Oweyamalire okutumula ekyo nʼaleka awo ekiziima kyʼabantu, nʼaingira omu nyumba. Abeegibe ni bamubuulya amakulu gʼekyo ekyatumwire.

\VS{18}Nʼabakoba ati, “Nywena kadi kutegeera? Timubona muti omuntu ebyalya tiniibyo ebimusuuca okubba owʼomuliko?

\VS{19}Ekyokulya tikingira mu mwoyogwe, neye kyaba mu kida, era kizwamu ni kiwuluka omu mubiri.” OYesu, omu kutumula atyo, yalagire ati mpaawo byakulya, abantu ebibabbaire nʼokuzira okulya.


\par }{\PP \VS{20}Era nʼabakoba ati, “Omuntu ebyatumula, niibyo ebimusuuca okubba owʼomuliko.

\VS{21}Ekyo kityo olwʼokubba omu mwoyo gwʼomuntu niimwo omuzwa ebiseego ebibbibibbi, nʼobudankaani, nʼobwibbi, nʼobwiti, nʼobulendi,

\VS{22}nʼobuluvu, nʼenkwe, nʼebikole ebibbibibbi ebya buli ngeri, nʼobubbeyi, nʼengongi, nʼokusibirirya oku bantu, nʼokwekudumbalya, nʼobusirusiru.

\VS{23}Ebintu ebyo byonabyona ebibbibibbi bizwa mu mwoyo, ni bisuuca omuntu okubba owʼomuliko.”


\par }{\SH Omukali eyabbaire nʼokwikirirya
\par }
{\R (Mat 15:21-28)

\par }{\PP \VS{24}OYesu oweyazwire awo, nʼayaba omu kitundu ekiriraine ebibuga oTiiro nʼoSidoni, nʼabba omu kisito ekimo, nandi nʼataka abantu bakimanye, neye era nandi nʼayezya okwebisira nakimo.

\VS{25}Waliwo omukali eyabbaire nʼakaalake akabbaireku omuzimu. Oweyawuliire okufuma kwa Yesu, amangu ago nʼayaba e gyali, nʼakoma amazwi okumpi nʼebigerebye.

\VS{26}Omukali oyo tiyabbaire Muyudaaya, eigwanga lya Yesu. Yabbaire Muyonaani omubyale wʼe Fenisiya ekyʼomu kyalo kyʼe Siiriya. Nʼasaba oYesu abbinge omuzimu oku kaalake.


\par }{\PP \VS{27}OYesu, olwʼokubba yaizire kusooka kubbeera bantube aBayudaaya, nʼamwiramu omu lugero ati, “Oleke abaana niibo ababba beesooke okulya baikute, olwʼokubba owebabba bakaali kwikuta, tikituuce okutoola ekyokulya kyabwe, ni nkimumira embwa.”


\par }{\PP \VS{28}Omukali nʼairamu oYesu ati, “Niikyo ekyo Musengwa, neye nʼembwa gyona, owegibba ansi wʼemenza, giryaku obukunkumukira obuzwa oku kyokulya kyʼabaana.”


\par }{\PP \VS{29}OYesu nʼamukoba ati, “Olwʼebibono ebyo ebyoiriremu, weekangireyo e ika, omwalawo, omuzimu gumuzwireku.”


\par }{\PP \VS{30}Omukali nʼakanga e ika, nʼayaja omwalawe ngʼagonere oku buliri, era ngʼomuzimu gumuzwireku.


\par }{\SH OYesu alamya omasiipe
\par }
{\PP \VS{31}Awo oYesu nʼazwa omu kitundu ekyʼe Tiiro, nʼayaba oku nyanza oGaliraaya, ngʼabitira omu bitundu ebyʼe Sidoni nʼomu Dekapooli.

\VS{32}Ni wabbaawo abamuleeteire omasiipe, era eyabbaire tayezya kutumula nakusani, ni beegairira oYesu amukwateku amulamye.


\par }{\PP \VS{33}OYesu nʼatoola omuntu nago omu kiziima kyʼabantu, nʼamwirya oku mbale, nʼamuteeka enwe omu matwige, nʼayanda ebitanta, nʼamukwata oku lulumi.

\VS{34}Kaisi nʼalola omwigulu, nʼaica omuyeero, neenu waakoba omuntu oyo ati, “Efufaasa!” Amakulu gaakyo kiti, “Oigulukuke.”


\par }{\PP \VS{35}Ananyere awo amatwige ni gaigulukuka, nʼolulumirwe ni lusibinduka, nʼatumula nakusani.

\VS{36}OYesu nʼasisiitira abantu ekyo okutakikoberaku abandi. Neye era egiyakomerye okubasisiitira, tete ibo niiyo egibakomerye okukisalaanirya nakimo wonawona.

\VS{37}Bonabona abakiwuliire, ni bawuninkirira ino, nga bakoba bati, “Byonabyona abikola nakusani; ababbaire abaigaliri bʼamatwi, abayezeserye okuwulira; kaisi ababbaire tibatumula, nʼabayezesya okutumula.”




\par }\Chap{8}{\SH OYesu aliisya abantu 4,000
\par }
{\R (Mat 15:32-39)

\par }{\PP \VerseOne{1}Olundi omu naku egyo, abantu ni bakumbaana bangi tete. Owebabbaire nga badamba ekyokulya, oYesu nʼayeta abeegibe, ni baaba e gyali, nʼabakoba ati,

\VS{2}“Abantu banu bankwatisirye ekisa, olwʼokubba bamalire na nze enaku isatu nambirira, aate atyanu badambaku ekibalya.

\VS{3}Owembaseebula okukanga e waabwe ngʼenzala ebaluma, bademba babbalikira omu nzira, olwʼokubba abamo bazwera yala.”


\par }{\PP \VS{4}Abeegibe ni bamwiramu bati, “Omu kitundu kinu omunambula muntu, omuntu atoola yaina emigaati egyezya okuliisya abantu banu?”


\par }{\PP \VS{5}Iye nʼababuulya ati, “Mulikuuwo nʼemigaati mimeka!” Ni bamwiramu bati, “Musanvu.”


\par }{\PP \VS{6}Awo nʼalagira abantu batyame ansi. Era nʼatoola emigaati egyo omusanvu, ni yeebalya oKibbumba, nʼagivunavunamu, nʼagikwatisya abeegibe bagigabire abantu. Ni bagibagabira.

\VS{7}Babbairewo nʼobunyanyi bubiri buti. Oweyamalire okwebalya oKibbumba, bwona nʼalagira babubagabire.

\VS{8}Abantu ni balya ni baikuta. Era abeegibe ni bakumbaania ebitutundutundu ebyafiikireku, ni biizulya ebiibo musanvu.

\VS{9}Abantu babbaire ooti 4,000.

\VS{10}Awo oYesu nʼabaseebula. Era oluzwanyuma nʼaniina omu lyato nʼabeegibe, ni baaba omu kitundu ekyʼe Dalumanusa.


\par }{\SH ABafalisaayo basaba oYesu akamanyiciryo
\par }
{\R (Mat 12:38-42; 16:1-4)

\par }{\PP \VS{11}ABafalisaayo ni baaba e giri oYesu, ni batandiika okwakana naye, ni bamusaba nga bamukema, abawe akamanyiciryo akalaga kati obwezyebwe buzwa eeri Kibbumba.\XREF{}{{\XO 8:11 }{\XO{8:11
}}{\XT{Mat 12:38; Luk 11:16}}}

\VS{12}Awo nʼaica omuyeero, olwʼokulumwa omu mwoyogwe, nʼabakoba ati, “Lwaki abantu bʼomulembe gunu basaba akamanyiciryo? Mbakobera amazima nti abʼomulembe gunu mpaawo kamanyiciryo akenabawa.”\XREF{}{{\XO 8:12 }{\XO{8:12
}}{\XT{Mat 12:39; Luk 11:29}}}


\par }{\PP \VS{13}Awo nʼabazwaku, tete nʼaingira omu lyato ni balivuga, nʼayaba oku lubba lundi olwʼenyanza.


\par }{\SH Enjegesya embiibbi eyʼaBafalisaayo nʼeya Kerode
\par }
{\R (Mat 16:5-12)

\par }{\PP \VS{14}Olundi abeegi ba Yesu ni beerabira okwabaku nʼemigaati. Neye ngʼomu lyato balimu nʼomugaati gumo.

\VS{15}OYesu nʼabakoba ati, “Mulabuke, mwekuume ekizumbulukuca kyʼenjegesya yʼaBafalisaayo, nʼeya bantu ba Kerode.”
\XREF{}{{\XO 8:15 }{\XO{8:15
}}{\XT{Luk 12:1}}}


\par }{\PP \VS{16}Ibo ni beegeyamu bati, “Atukoba atyo olwʼokubba tudamba migaati?”


\par }{\PP \VS{17}OYesu oweyamanyicirye ekibakoba, nʼababuulya ati, “Inywe, lwaki mukoba muti mubula emigaati? Era paka atyanu mukaali kubona waire kumanyica? Emyoyo gyanywe gikaali mikakanyali?

\VS{18}Muli nʼamaiso, neye timubona? Nʼamatwi agemuli nago tigawulira? Era nʼokwebukirya timwebukirya?\XREF{}{{\XO 8:18 }{\XO{8:18
}}{\XT{Yer 5:21; Zek 12:2; Mak 4:12}}}

\VS{19}Owenagabwire abantu 5,000 emigaati emitaanu, mwasolongere ebiibo bimeka ebiizwire ebitundutundu ebyafiikireku?” Ni bamwiramu bati, “Ikumi na bibiri.”


\par }{\PP \VS{20}“Kaisi tete owenagabuliire abantu 4,000 emigaati omusanvu, mwasolongere ebiibo bimeka ebiizwire ebitundutundu ebyafiikireku?” Ni bamwiramu bati, “Musanvu.”


\par }{\PP \VS{21}Awo nʼababuulya ati, “Era paka atyanu mukaali okutegeera?”


\par }{\SH OYesu alamya omwofu e Bbesusaida
\par }
{\PP \VS{22}Awo oYesu nʼabeegibe, ni batuuka e Bbesusaida. Wabbairewo abantu abaleetere omwofu e giri oYesu, ni bamwegairira amukwateku amulamye.

\VS{23}OYesu nʼakwata omwofu oku ngalo, nʼamutoola omu kabuga ako. Oweyamalire okwanda ebitanta oku maiso gʼomwofu oyo, nʼokugakwataku, nʼamubuulya ati, “Oliku nʼekyobona?”


\par }{\PP \VS{24}Omwofu nʼabonakuumu katono kati, nʼakoba ati, “Mbona abantu abatambula, okutoolaku nti, bambonekera ooti misaale.”


\par }{\PP \VS{25}OYesu nʼayongera okumukwata oku maiso, ni gabonera nakimo, nʼabona kusani nabuli kintu.

\VS{26}OYesu nʼakoba eyabbaire omwofu ati, “Oyabe e waanywe, tiwakanga eedi omu kabuga.”\FTNT{*}{{\FR 8:26 }{\FR{8:26
}}{\FT{EBiwandiike ebimo bimaliirirya biti,
}}{\FQA{Tiwakoberaku omuntu ogondi yenayena omu kabuga.}}}


\par }{\SH OPeetero abbutula oYesu ekyali
\par }
{\R (Mat 16:13-20; Luk 9:18-21)

\par }{\PP \VS{27}Awo oYesu nʼayaba nʼabeegibe omu bubuga bwʼomu kitundu ekibeeta Kaisaaliya Firipo. Owebabbaire batambulatambula, nʼabuulya abeegibe ati, “Abantu owebabba bantumulaku, banjeta naani?”


\par }{\PP \VS{28}Ni bamukobera bati, “Abamo bakweta Yokaana oMubatizi. Abandi bati mbu niiwe onaabbi Eriya, kaisi nʼabandi bakoba bati mbu niiwe omoiza oku banaabbi badi abandi.”\XREF{}{{\XO 8:28 }{\XO{8:28
}}{\XT{Mak 6:14-15; Luk 9:7-8}}}


\par }{\PP \VS{29}Olwo nʼababuulya ati, “Kaisi inywe munjeta naani?” Iye oPeetero nʼamwiramu ati, “Niiwe oKurisito oyo oKibbumba oguyasukireku amafuta.”\XREF{}{{\XO 8:29 }{\XO{8:29
}}{\XT{Yok 6:68-69}}}

\VS{30}OYesu nʼabasisiitira ino, ekyo tibakikoberaku omuntu kadi moiza.


\par }{\SH Yesu alanga okufa nʼokuzuukirakwe
\par }
{\R (Mat 16:21-28; Luk 9:22-27)

\par }{\PP \VS{31}Awo oYesu nʼatandiika okubeegesya ati, “OMwana wa Muntu, bateekwa okumugadya ino, era nʼabantu abakulu omwigwanga, nʼabakabona abakulu, nʼabakugu omu byʼaMateeka okumugaana. Era bali nʼokumwita, neye oluzwanyuma lwʼenaku isatu, yalizuukira.”

\VS{32}Ebyo yabitumuliire mulwatu.

\par }{\PP Awo oPeetero nʼairya oYesu oku mbale nʼamwakanisya ino.

\VS{33}Neye oYesu oweyagalukire nʼalola e nyuma, nʼabona abeegibe abandi, nʼakaawuukira oPeetero ati, “Onzwe omumaiso, oli Sitaani! Ebigendererwa bya Kibbumba tiniibyo ebyofaaku, neye ofa ku byʼabantu!”


\par }{\PP \VS{34}Awo oYesu nʼayeta ekiziima kyʼabantu, nʼabeegibe, ni baaba e gyali, nʼabakoba ati, “Nabuli muntu ataka okubba omusengereri wange, ali nʼokwerabira ekyali, ni yeetiika omusalabbagwe ogwʼokugada olwʼobwakabaka bwa Kibbumba, era nʼansengererya.\XREF{}{{\XO 8:34 }{\XO{8:34
}}{\XT{Mat 10:38; Luk 14:27}}}

\VS{35}Nabuli agezyaku okulamya obwomibwe okululwe, yalibufiirwa, neye nabuli afiirwa obwomibwe okulwange nʼolwʼaMawuliro aMasa, yalibulamya.\XREF{}{{\XO 8:35 }{\XO{8:35
}}{\XT{Mat 10:39; Luk 17:33; Yok 12:25}}}


\par }{\PP \VS{36}“Aale kirimu mugasoki omuntu okusuna obusuni bwonabwona obwa ku kyalo, neye kaisi nʼafiirwa obwomibwe?

\VS{37}Era dala mpaawo omuntu ekyayezya okuwaayo okugula obwomibwe.

\VS{38}Buli ankwatira nze era nʼebibono byange ensoni omu bantu bʼomulembe gunu abazwazwa oku Kibbumba era abakola ebibbibibbi, oMwana wa Muntu yena yalimukwatira ensoni oweyaliizira omu kitiisya kya Iteeye, ngʼali nʼabamalaika abatukulye.”




\par }\Chap{9}{\PP \VerseOne{1}Era oYesu ni yeeyongera okubakoba ati, “Mbakobera amazima nti abamo oku bantu abali aanu, tibalifa nga bakaali okubonaku obwakabaka bwa Kibbumba nga buliwo nʼamaani.”


\par }{\SH Okucuuka kwʼemboneka ya Yesu
\par }
{\R (Mat 17:1-13; Luk 9:28-36)

\par }{\PP \VS{2}Enaku omukaaga owegyabitirewo, oYesu nʼayaba nʼoPeetero, nʼoYaakobbo, nʼoYokaana nʼabeekubbembera, ni baniina olusozi oluwanvu ni babba eeyo bonkani. Awo embonekaye nʼecuuka nga babona.

\VS{3}Ebizwalobye ni bimirikiinya, ni bitukula ino nga mpaawo kadi moiza oku kyalo ayezya okubitukulya paka atyo.

\VS{4}Ananyere aawo Eriya nʼoMusa ni babeerukira nga batumula nʼoYesu.


\par }{\PP \VS{5}Awo oPeetero nʼakoba oYesu ati, “Musomesya, kisa okubba aanu. Oleke tulukewo obusiisira busatu, akamo kako, nʼakandi ka Musa, nʼakandi kʼEriya.”

\VS{6}OPeetero yakobere atyo, olwo-so ngʼebyokutumula bimugotere, olwʼokubba iye nʼabainaye, babbaire batiire ino.


\par }{\PP \VS{7}Awo ekireri ni kiiza, ni kibabbuunaku nʼekiiriirye kyakyo, era eigono ni lizwera omu kireri ekyo nga likoba liti, “Onu niiye oMwana wange oguntaka eino, mumuwulisisye.”\XREF{}{{\XO 9:7 }{\XO{9:7
}}{\XT{2Pe 1:17-18; Mat 3:17; Mak 1:11; Luk 3:22}}}

\VS{8}Tete amangu ago baabire okulolyamika, nga tibabonaku muntu gondi aali nabo, okutoolaku oYesu yenkani.


\par }{\PP \VS{9}Kaisi owebabbaire baniinuka olusozi, oYesu nʼabasisiitira ati, “Ekimuboine timukikoberangaku omuntu yenayena paka oMwana wa Muntu ngʼamalire okuzuukira.”

\VS{10}Era bona ni bagondera ekyabakobere, neye ni beebuulyangana bati, “Ategeezere niki owaatumwire oku kuzuukira?”


\par }{\PP \VS{11}Ananyere awo ni bamubuulya bati, “Lwaki abakugu omu byʼaMateeka ga Musa bakoba bati Eriya niiye ateekwa okusooka okwira kaisi oKurisito aize?”\XREF{}{{\XO 9:11 }{\XO{9:11
}}{\XT{Mal 4:5; Mat 11:14}}}

\VS{12-13}OYesu nʼabairamu ati, “Kituuce, Eriya\FTNT{*}{{\FR 9:12-13 }{\FR{9:12-13
}}{\FK{Eriya,
}}{\FT{aanu oYesu yabbaire ategeeza Yokaana oMubatizi.}}} niiye aali nʼokusooka okwira, okwirya emyoyo gyʼabantu obuyaaka. Neye mbakobera nti, omuntu aali ooti Eriya yaizire ira, ni bamukola ebintu byonabyona ebibatakire, ngʼeBiwandiike owebyamutumwireku.” Era nʼoMwana wa Muntu yena, bali nʼokumugadya eino, era nʼokumutalyanguka ngʼeBiwandiike owebimutumulaku.


\par }{\SH OYesu alamya omwisuka owʼomuzimu
\par }
{\R (Mat 17:14-21; Luk 9:37-43)

\par }{\PP \VS{14}Kwolwo oYesu nʼabeegibe abasatu, owebazwire oku lusozi, ni baaja ekiziima kyʼabantu ekinene, nga kyeruguuliriirye abeegibe abandi, era ngʼabakugu omu byʼaMateeka ga Musa baakana nabo.

\VS{15}Abantu bonabona owebaboine oYesu, ni basiima ino, ni bairuka okwaba e gyali, ni bamusangaalira.

\VS{16}Awo iye nʼabuulya abeegibe ati, “Niki ekimwakana nabo?”


\par }{\PP \VS{17}Omoiza oku bantu abangi ababbairewo, nʼamwiramu ati, “Musomesya, nkuleeteire omutaane wange aliku omuzimu ogumugaana okutumula.

\VS{18}Nabuli owegumukwata, gumukubba ebigwo, nʼafuuja eifulo, nʼaluma amaino, era ni yeegolola nʼakala. Nsabire abeegibo okugumubbingaku neye ni bakaya.”


\par }{\PP \VS{19}OYesu nʼabairamu ati, “Abantu inywe, abʼomulembe gunu ababula okwikirirya, nalimala na inywe kiseera kyenkana aina nga mbaguminkiriza? Ondeetere omwisuka nago.”

\VS{20}Batyo ni bamumuleetera.

\par }{\PP Omuzimu owegwaboine oYesu, amangu ago ni gusukunsulya omwisuka, nʼagwa ansi, ni yeegalanzula, nga waafuuja eifulo.

\VS{21}OYesu nʼabuulya oiteeye wʼomwisuka ati, “Amalire ibbangaki kasooka omuzimu gunu gumukwata?” Iye nʼamwiramu ati, “Kuzwera nakimo mu butobuto.

\VS{22}Era emirundi mingi gumumuma omu musyo, ooba omu maizi, gumwite. Kale otukwatire ekisa, otubbeere, owoobba oyezya.”


\par }{\PP \VS{23}OYesu nʼamwiramu ati, “Okobere oti, ‘Owoobba oyezya?’ Omanye oti byonabyona byezeka, omuntu owaabba nʼokwikirirya.”

\VS{24}Amangu ago, oiteeye wʼomwisuka nʼairamu maaminkirira ati, “Njikirirya, neye era ombeere Musengwa, okwikirirya kwange kuweemu okubuusabuusa!”


\par }{\PP \VS{25}OYesu oweyaboine abantu abandi bangi nga baiza bairuka, nʼakaawuukira omuzimu ati, “Iwe muzimu ogwʼokutatumula, era ogwaigaire amatwi, nkulagira nti omwisuka oyo omuzweku, era tomwirangaku tete.”


\par }{\PP \VS{26}Gutyo owegwamalire okwasyamika nʼokusukunsulya ino omwisuka, ni gumuzwaku, nʼawola ooti afiire. Era abakira obungi ni bakoba bati, “Afiire!”

\VS{27}Neye oYesu nʼamukwata oku ngalo, nʼamusetuca, era omwisuka nʼayemerera.


\par }{\PP \VS{28}Oluzwanyuma, oYesu oweyakangire e ika, abeegibe ni bamubuulya bati, “Olwo lwaki iswe titwezerye okugumubbingaku?”

\VS{29}Iye nʼabairamu ati, “Mpaawo kintu kindi ekimwezya okubbingisya omuzimu ogwʼengeri enu oku muntu, okutoolaku okusaba nʼokusiiba.”


\par }{\SH OYesu tete atumula oku kufaakwe
\par }
{\R (Mat 17:22-23; Luk 9:43-45)

\par }{\PP \VS{30}OYesu nʼabeegibe owebazwire aawo, ni babita omu Galiraaya, oYesu nandi nʼataka abantu abandi bakimanye,

\VS{31}olwʼokubba yabbaire nʼabeegibe ngʼabeegesya ati, “OMwana wa Muntu baaba okumulyamu olukwe era bamuweeyo eeri abʼobwezye. Era balimwita, neye oku lunaku olwokusatu nga bamalire okumwita, yalizuukira.”

\VS{32}Neye ekiyabakobeire tibakitegeereku, kaisi tete ni batya okumubuulya.


\par }{\SH Naani akira abainaye ekitiisya?
\par }
{\R (Mat 18:1-5; Luk 9:46-48)

\par }{\PP \VS{33}Batyo oYesu nʼabeegibe ni batuuka e Kaperenawumu. Owebamalire okwingira omu nyumba, oYesu nʼababuulya ati, “Mubbaire mwakana kuuki omu nzira?”

\VS{34}Neye ibo ni basirika olwʼokubba omu nzira babbaire baakana nga beebuulyangana bati naani akira ekitiisya mwibo?\XREF{}{{\XO 9:34 }{\XO{9:34
}}{\XT{Luk 22:24}}}


\par }{\PP \VS{35}Awo oYesu nʼatyama era nʼayeta abeegibe eIkumi na Babiri, ni baiza e gyali. Nʼabakoba ati, “Nabuli ataka okubba omwekubbemberi, ateekwa kubba niiye asembayo mu bonabona, era nʼokubba muweererya wa bonabona.”\XREF{}{{\XO 9:35 }{\XO{9:35
}}{\XT{Mat 20:26-27; 23:11; Mak 10:43-44; Luk 22:26}}}


\par }{\PP \VS{36}Ananyere awo nʼayeta omwana omutomuto, kaisi nʼamukoba okwemerera omumaiso gaabwe. Nʼamulera, kaisi nʼabakoba ati,

\VS{37}“Nabuli asangaalira omwana ooti yoonu okulwange, abba asangaaliire ninze. Era nabuli ansangaalira, abba tasangaaliire ninze, neye abba asangaalira yooyo eyantumire.”\XREF{}{{\XO 9:37 }{\XO{9:37
}}{\XT{Mat 10:40; Luk 10:16; Yok 13:20}}}


\par }{\SH Atatulwanisya tabba mulabe waiswe
\par }
{\R (Luk 9:49-50)

\par }{\PP \VS{38}Olundi oYokaana nʼakoba oYesu ati, “Musomesya, twaboine omuntu ngʼabbinga emizimu oku bantu ngʼakolesya eriinalyo, iswe ni tugezyaku okumuloberya olwʼokubba takusengererya aamo na iswe.”


\par }{\PP \VS{39}OYesu nʼamwiramu ati, “Oyo timumuloberyanga, olwʼokubba nabuli akola ebyewunyo ngʼakolesya eriina lyange, tayezya kwanguya kuntumulaku obubbibubbi nga wankubitawo ekiseera ekitono kiti.

\VS{40}Nabuli atatulwanisya, oyo yena abba munaiswe.\XREF{}{{\XO 9:40 }{\XO{9:40
}}{\XT{Mat 12:30; Luk 11:23}}}

\VS{41}Mbakobera amazima nti nabuli abawa inywe amaizi agʼokunywa olwʼokubba muli bantu ba Kurisito, anambula kubuusabuusa yalisuna empeeraye.”\XREF{}{{\XO 9:41 }{\XO{9:41
}}{\XT{Mat 10:42}}}


\par }{\SH Ebitendera abantu okukola ekibbikibbi
\par }
{\R (Mat 18:6-9; Luk 17:1-2)

\par }{\PP \VS{42}“Singa omuntu yenayena azweraku omoiza oku batobato abo abanjikiririryamu okukola ekibbikibbi, ekikiraku, omuntu oyo kumusiba ibbaale erizito omu mamiro, ni bamudyaka omu nyanza.

\VS{43}Era singa engaloyo ekuzweraku okukola ekikole ekibbikibbi, ogitemeku. Kisa osune obwomi obutawaawo ngʼoli muleme, okukiraku okusigalya engalo eibiri, neye ni bakumuma, omu geyeena,\XREF{}{{\XO 9:43 }{\XO{9:43
}}{\XT{Mat 5:30}}} [

\VS{44}omuli omusyo ogutalikira, era omutawa nʼokuvunda].”\FTNT{†}{{\FR 9:44 }{\FR{9:44
}}{\FT{EBiwandiike ebimo ebyʼeira bibulamu olunyiriri lunu.}}}\XREF{}{{\XO 9:44 }{\XO{9:44
}}{\XT{9:48}}}


\par }{\PP \VS{45}Ooba singa ekigerekyo kikuzweraku okukola ekikole ekibbikibbi, okitemeku. Kisa osune obwomi obutawaawo ngʼoli muleme, okukiraku okusigalya ebigere ebibiri, neye ni bakumuma omu geyeena, [

\VS{46}omuli omusyo ogutalikira, era omutawa nʼokuvunda.]\FTNT{‡}{{\FR 9:46 }{\FR{9:46
}}{\FT{EBiwandiike ebimo ebyʼeira bibulamu olunyiriri lunu.}}}\XREF{}{{\XO 9:46 }{\XO{9:46
}}{\XT{9:48}}}


\par }{\PP \VS{47}“Aabba ngʼeriisolyo niiryo erikuzweraku okukola ekikole ekibbikibbi, olyokolemu. Kisa oingire obwakabaka bwa Kibbumba ngʼoli wʼeriiso limo, okukiraku okusigalya amaiso gonagona, neye ni bakumuma omu geyeena,\XREF{}{{\XO 9:47 }{\XO{9:47
}}{\XT{Mat 5:29}}}

\VS{48}omuli omusyo ogutalikira, era omutawa nʼokuvunda.\XREF{}{{\XO 9:48 }{\XO{9:48
}}{\XT{Isa 66:24}}}


\par }{\PP \VS{49}“OKibbumba yalikengeiza nabuli mwikirirya okumusuuca omusa, ngʼosyodo owaabba omusa nga bamulungiiremu omuunyu.

\VS{50}Omuunyu omugaanike gwa mugaso, neye singa gusuuka mujaalaali, mwezya mutya okugwiryamu ensa? Mubbe nʼomuunyu omu mpisa gyanywe, era mubbe mwidembe nʼabantu.”\XREF{}{{\XO 9:50 }{\XO{9:50
}}{\XT{Mat 5:13; Luk 14:34-35}}}




\par }\Chap{10}{\SH OYesu ayegesya oku kwawukana omu bufumbo
\par }
{\R (Mat 19:1-12; Luk 16:18)

\par }{\PP \VerseOne{1}Awo oYesu nʼazwa omu kitundu ekyo, nʼayaba omu kitundu ekyʼe Buyudaaya, nʼomu kitundu ekyʼoku lubba olundi olwʼomwiga oYoludaani. Era ekiziima kyʼabantu kinene ni kikumbaanira e gyali tete, nʼabeegesya, ngʼoweyabbaire analirye okukola.


\par }{\PP \VS{2}Abamo oku Bafalisaayo ni baaba e gyali ni bamutega nʼekibuulyo bati, “Amateeka gaikirirya omusaiza okubbinga omukaliwe?”

\VS{3}Iye nʼabairamu ati, “OMusa yabalagiire niki oku nsonga eyo?”

\VS{4}Ni bamukoba bati, “OMusa yaikiriirye omusaiza okukola ekiwandiiko ekikakasa kiti abbingire omukaliwe, olwo kaisi ni baawukana.”\XREF{}{{\XO 10:4 }{\XO{10:4
}}{\XT{Ama 24:1-4; Mat 5:31}}}


\par }{\PP \VS{5}OYesu nʼabairamu ati, “Olwʼobukakanyali bwʼemyoyo gyʼabantu, oMusa kiyazwireku nʼabateekerawo ekiragiro ekyo.

\VS{6}Neye okuzwera nakimo oku ntandiika oweyabbumbiire ekyalo, ‘OKibbumba yabbumbire omusaiza nʼomukali.\XREF{}{{\XO 10:6 }{\XO{10:6
}}{\XT{Nta 1:27; 5:2}}}

\VS{7}Kagira omusaiza yalekanga oiteeye nʼomaaye, nʼabba nʼomukaliwe,

\VS{8}era ni basuuka muntu moiza.’\XREF{}{{\XO 10:8 }{\XO{10:7-8
}}{\XT{Nta 2:24}}} Olwo nga tibakaali bali babiri, neye nga bali muntu moiza.

\VS{9}Kale oKibbumba ekiyagaitire aamo, omuntu takigaitululanga.”


\par }{\PP \VS{10}Oweyakangire omu nyumba, abeegi ni babuulya oYesu oku nsonga eyo.

\VS{11}Nʼabairamu ati, “Nabuli abbinga omukaliwe, kaisi nʼaleeta omukali ogondi, abba abbengere ogwʼobulendi.

\VS{12}Era owekibba ngʼomukali niiye anobere e wa ibaaye, kaisi nʼafumbirwa omusaiza ogondi, abba abbengere ogwʼobulendi.”\XREF{}{{\XO 10:12 }{\XO{10:11-12
}}{\XT{Mat 5:32; 1Ko 7:10-11}}}


\par }{\SH OYesu awa abaana abatobato enkabi
\par }
{\R (Mat 19:13-15; Luk 18:15-17)

\par }{\PP \VS{13}Abantu abamo babbaire baleeta abaana abatobato e giri oYesu abakwateku, neye abeegibe ni babaloberya nga babakaawuukira.

\VS{14}OYesu oweyaboine abeegibe ekibakola, nʼanyiiga, nʼabakoba ati, “Muleke abaana abatobato baize e gyendi era timwabaloberya, olwʼokubba abali ooti baabo, niibo ababba omu bwakabaka bwa Kibbumba.

\VS{15}Mbakobera amazima nti nabuli muntu ataikirirya okwesiga oKibbumba, ngʼomwana omutomuto oweyeesiga ababyairebe, tiwakwingira omu bwakabaka bwa Kibbumba.”\XREF{}{{\XO 10:15 }{\XO{10:15
}}{\XT{Mat 18:3}}}


\par }{\PP \VS{16}Era awo nʼalera abaana abatobato, era nʼabawa enkabi ngʼabateekaku engalogye.


\par }{\SH OYesu nʼomusaiza omusuni
\par }
{\R (Mat 19:16-30; Luk 18:18-30)

\par }{\PP \VS{17}Awo oYesu oweyabbaire ngʼatandiika olugendolwe, omusaiza nʼaiza e gyali ngʼairuka, nʼakoma amazwi omumaisoge, nʼamubuulya ati, “Musomesya omusa, niki ekinteekwa okukola okusuna obwomi obutawaawo?”


\par }{\PP \VS{18}OYesu nʼamukoba ati, “Lwaki onjeta omusa? Mpaawo muntu omusa okutoolaku oKibbumba yenkani.

\VS{19}Ebikwata oku bwomi obutawaawo, omaite ebiragiro bya Kibbumba ebikoba biti, ‘Tiwaitanga muntu, tiwayendanga, tiwaibbanga, tiwasibiriryanga oku muntu, tiwaalyanga ebyaguzu. Oiteewo nʼomaawo obawenge ekitiisya.’ ”\XREF{}{{\XO 10:19 }{\XO{10:19
}}{\XT{Kuz 20:12-16; Ama 5:16-20}}}

\VS{20}Omusaiza oyo nʼairamu oYesu ati, “Musomesya, ebiragiro ebyo byonabyona nabituukiriirye kuzwera nakimo mu butobuto paka atyanu.”


\par }{\PP \VS{21}Awo oYesu oweyamulingiriire, nʼamusaasira, nʼamukoba ati, “Obulwaku ekintu kimo ekyoli nʼokukola. Oyabe otunde ebibyo byonabyona, empiiya egyazwamu ogigabire abadoobi, kaisi oize otambulenge na nze, awo walisuna obusuni omwigulu.”


\par }{\PP \VS{22}Oweyawuliire ebyo, omusaiza oyo, nʼaboneka ngʼanyiikaire, era nʼayaba nga muyungubali, olwʼokubba yabbaire nʼebyobusuni bingi.


\par }{\PP \VS{23}OYesu nʼabityabitya amaiso omubabbairewo, era nʼakoba abeegibe ati, “Nga kyalibba kigosi omusuni okwingira omu bwakabaka bwa Kibbumba!”


\par }{\PP \VS{24}Abeegibe ni bawuninkirira olwʼebibonobye. Neye oYesu nʼabakoba tete ati, “Bainange, nga kigosi omusuni okwingira omu bwakabaka bwa Kibbumba!

\VS{25}Kyanguku okisolo omunene ooti ngamira okubita omu kawundu kʼempisyo, okukiraku omusuni okwingira omu bwakabaka bwa Kibbumba!”
 

\par }{\PP \VS{26}Awo ni bawuninkirira ino, ni bamubuulya bati, “Olwo naani ayezya okulokoka?”

\VS{27}OYesu nʼabalingirira, kaisi nʼabakoba ati, “Abantu tibakyezya, neye oKibbumba iye akyezya, olwʼokubba Iye ayezya byonabyona.”


\par }{\PP \VS{28}Awo oPeetero nʼakoba oYesu ati, “Musengwa, aale obone iswe twalekere ebyaiswe byonabyona, kaisi tutambulenge na iwe.”

\VS{29}OYesu nʼairamu ati, “Mbakobera amazima nti nabuli muntu eyalekere ekisitokye, ooba abagandabe, ooba aboonyokobe, ooba omaaye, ooba oiteeye, ooba abaanabe, ooba ebigonabye, okulwange nʼolwakubbeera aMawuliro aMasa,

\VS{30}yalisuna ebyʼomu bwomi bunu obwʼoku kyalo emirundi 100. Ekikoba kiti, kisitokye, nʼabagandabe, nʼaboonyokobe, nʼabamaaye, nʼabaanabe, nʼebigonabye, aamo nʼokumuyiigaania. Kaisi tete, yalisuna nʼobwomi obutawaawo ngʼazwire oku kyalo.

\VS{31}Neye bangi kwabo abʼekitiisya omu kiseera kinu abalibba aba bulijo, era bangi kwabo aba bulijo omu kiseera kinu, abalibba abʼekitiisya.”\XREF{}{{\XO 10:31 }{\XO{10:31
}}{\XT{Mat 20:16; Luk 13:30}}}


\par }{\SH OYesu tete atumula oku kufaakwe
\par }
{\R (Mat 20:17-19; Luk 18:31-34)

\par }{\PP \VS{32}OYesu nʼababbaire naye, babbaire omu lugendo, nga baaba e Yerusaalemi. OYesu yabbaire abeekubbembeiremu, ngʼabalekeirekuuku eibbanga. Abeegibe ni bawuninkirira, era abantu abandi ababbaire babazwaku e nyuma ni batya.

\par }{\PP Awo nʼairya tete abeegibe eikumi na babiri oku mbale, nʼatandiika okubakobera ebyabbaire byaba okumutuukaku.

\VS{33}Nʼabakoba ati, “Atyanu tuli kwaba e Yerusaalemi; era eeyo oMwana wa Muntu baaba okumulyamu olukwe bamuweeyo eeri abakabona abakulu, nʼabakugu omu byʼaMateeka ga Musa. Era baaba okumusalira ogwʼokufa, kaisi bamuweeyo eeri aBatali Bayudaaya.

\VS{34}Abo ibo baaba kumusekerera, bamwandeku ebitanta, bamufaamulire efaalu egiriku emirobo egisima, era baiza kumwita. Neye oluzwanyuma lwʼenaku isatu yalizuukira.”


\par }{\SH Okusaba kwa Yaakobbo nʼoYokaana
\par }
{\R (Mat 20:20-28)

\par }{\PP \VS{35}Awo oYaakobbo nʼoYokaana abataane ba Zebedaayo, ni baaba e giri oYesu, ni bamukoba bati, “Musomesya, tutaka otukolere kyonakyona ekitwakusaba.”

\VS{36}OYesu nʼababuulya ati, “Niki ekimutaka mbakolere?”


\par }{\PP \VS{37}Ni bamwiramu bati, “Owewalityama oku ntebeyo eyʼekitiisya omu bwakabakabwo, tutaka otwikirirye tukulirane, ngʼomoiza atyaime oku lubbaalwo olwʼengalo endiiro, kaisi ogondi oku lwʼengalo engooda.”


\par }{\PP \VS{38}OYesu nʼabakoba ati, “Ekimusaba timukimaite. Mwezya okunywa oku kipimo kyokugada ekinjaba okunywa, ooba okubainika omu kugada okunjaba okubba nga banjinikamu?”\FTNT{*}{{\FR 10:38 }{\FR{10:38
}}{\FT{Omu Biwandiike ebya Luyonaani kikoba kiti,
}}{\FQA{Okubabatiza omu ngeri eginjaba okubba nga bambatizamu.}}}\XREF{}{{\XO 10:38 }{\XO{10:38
}}{\XT{Luk 12:50}}}


\par }{\PP \VS{39}Ibo ni bamwiramu bati, “Twezya.” OYesu nʼabakoba ati, “Ekipimo ekyokugada ekinjaba okunywaku, dala mwalikinywaku, era mwaliganya ni babainika omu kugada omu ngeri eginjaba okubba nga banjinikamu.

\VS{40}Neye ekyʼokutyama nga mundiraine oku lubba olwʼengalo endiiro ooba engooda, tininze nsalawo, bakigabira baabo oKibbumba abeyakitegekeire.”


\par }{\PP \VS{41}Abeegi abandi eikumi owebawuliire, ni banyiiga olwa Yaakobbo nʼoYokaana.

\VS{42}Awo oYesu nʼabeeta bonabona aamo, kaisi nʼabakoba ati, “Mumaite muti abebeeta abafugi bʼabo aBatali Bayudaaya, bataka kubaweererya era abakungu baabwe abakulu bataka abantu abebafuga babamanye bati babaliku obwezye.

\VS{43}Neye mwinywe tiniikyo owekiri nʼokubba. Wazira mwinywe, nabuli ataka okubba omukulu, ateekwa kubba muweererya wʼabainaye,\XREF{}{{\XO 10:43 }{\XO{10:42-43
}}{\XT{Luk 22:25-26}}}

\VS{44}era nabuli ataka okubba omukulu wa bainaye, ali nʼokubba muweererya wa bonabona.\XREF{}{{\XO 10:44 }{\XO{10:43-44
}}{\XT{Mat 23:11; Mak 9:35; Luk 22:26}}}

\VS{45}NʼoMwana wa Muntu tiyaizire bamuweererye, neye kuweererya, era nʼokuwaayo obwomibwe ngʼomugaito okununula abangi.”


\par }{\SH OYesu alamya oBbaatimaayo
\par }
{\R (Mat 20:29-34; Luk 18:35-43)

\par }{\PP \VS{46}Batyo oYesu nʼabeegibe, nʼekiyindi kyʼabantu ekinene, ni batuuka omu kibuga e Yeriko. Owebabbaire bazwamu, ni baajirya omwofu ngʼatyaime oku nzira, ogubeeta oBbaatimaayo, eyasabiriryanga. Omwofu oyo yabbaire mutaane wa Timaayo.

\VS{47}OBbaatimaayo oyo oweyawuliire ati oYesu owʼe Naazaleesi niiye abita, nʼatandiika okutumula amaaminkirira ati, “Yesu oMwizukulu wa kabaka oDawudi,\FTNT{†}{{\FR 10:47 }{\FR{10:47
}}{\FQ{OMwizukulu wa kabaka oDawudi,
}}{\FT{kyabbaire kimo oku kitiisya kya Yesu ngʼomulokoli wʼabantu.}}} onkwatire ekisa!”


\par }{\PP \VS{48}Abantu ni bamukaawuukira nga bamukoba asirike. Neye iye ni yeeyongera-bweyongeri kwaminkirira ati, “Iwe oMwizukulu wa kabaka oDawudi, onkwatire ekisa!”


\par }{\PP \VS{49}Awo oYesu nʼayemerera, nʼakoba ati, “Mumwete aize.” Ni bamweta, ni bamukoba bati, “Ogume omwoyo, osetuke, akweta.”

\VS{50}Awo nʼamuma eedi ekizibaawokye, nʼasetukiramu mangu, nʼaiza e giri oYesu.

\VS{51}OYesu nʼamukoba ati, “Otaka nkukolere niki?” Omwofu nʼamwiramu ati, “Musomesya, ondamye amaiso.”


\par }{\PP \VS{52}Awo oYesu nʼamukoba ati, “Aale oyabe, olamire olwʼokwikiriryakwo.” Amangu ago amaisoge ni galama, era ni yeeyabira nʼoYesu.




\par }\Chap{11}{\SH OYesu bamwaniriza omu kitiisya ekyʼamaani
\par }
{\R (Mat 21:1-11; Luk 19:28-40; Yok 12:12-19)

\par }{\PP \VerseOne{1}Awo oYesu nʼabeegibe, owebabbaire batira okutuuka omu kibuga e Yerusaalemi, era nga baigereire e Bbesufaage nʼe Bbesaniya, ebiri oku lusozi olubeeta oLusozi olwʼeMisaale eMizaituuni, oYesu nʼatuma babiri oku beegibe ati,

\VS{2}“Mwabe omu kitundu ekyo ekiri omumaiso awo era owemwabba mwankwingira muti, mwabona ompunda omutomuto ogubatatyamangaku ogubasibire aawo. Mumuteere era mumuleete.

\VS{3}Owewabbaawo ababuulya ati, ‘Lwaki mukola ekyo?’ Mwairamu muti, ‘OMusengwa waiswe amwetaaga, era ngʼamalire okumutambuliraku, yalagira ni bamwirya aanu mangu.’ ”
 

\par }{\PP \VS{4}Batyo ni baaba, ni baajirya ompunda omutomuto ogubasibire oku mulyango, ngʼayemereire e nza oku luguudo, ni bamuteera.

\VS{5}Abamo oku babbaire beemereire aawo, ni bababuulya bati, “Mukola niki? Lwaki muteera ompunda oyo?”

\VS{6}Ibo ni babairamu ngʼoYesu oweyabbaire abakobere. Badi ni babaleka baaba.


\par }{\PP \VS{7}Batyo abeegi abo ni baleetera oYesu ompunda, ni bamwalaku ebizibaawo byabwe okumuwa ekitiisya, era nʼamutyamaku.

\VS{8}Era abantu bangi ni baala omu nzira ebizwalo byabwe, era abandi ni baalamu bikoola ebibatemere omu misiri.


\par }{\PP \VS{9}Awo ababbaire beekubbembeire, nʼababbaire bazwa e nyuma, ni baaminkirira bati,

\par }{\Q “Tuwuuje oMusengwa iye oKibbumba.

\par }{\Q Wʼenkabi iye oyo aiza omu liina lya Musengwa iye oKibbumba.\XREF{}{{\XO 11:9 }{\XO{11:9
}}{\XT{Zab 118:25-26}}}


\par }{\Q \VS{10}Obwakabaka bwa zeiza waiswe oDawudi, obubaaba okwiryawo nga bwʼenkabi.

\par }{\Q Tuwuuje oMusengwa aali omwigulu.”


\par }{\PP \VS{11}Awo oYesu nʼatuuka omu Yerusaalemi, nʼaingira omu Yeekaalu. Oweyamalire okubityabitya amaiso okubona ebintu byonabyona, nʼawuluka. Nʼayaba aamo nʼabeegibe eIkumi na Babiri e Bbesaniya, omu kifo e gibabbaire baaba okugona olwʼokubba obwire bwabbaire bwatira okwirugala.


\par }{\SH OYesu alaama omusaale omutiini
\par }
{\R (Mat 21:18-19)

\par }{\PP \VS{12}Oku lunaku olwairireku, oYesu nʼabeegibe owebabbaire bazwa e Bbesaniya, oYesu enzala nʼemuluma.

\VS{13}Oweyalengeire omusaale omutiini oguliku ebikoola, nʼayaba okubona obanga yagwajaaku ebineneka. Oweyagutuukireku, nandi nʼayajaaku ekineneka kadi kimo, okutoolaku ebikoola byonkani olwʼokubba kyabbaire tiniikyo ekiseera emitiini omu ginenekera.

\VS{14}Nʼagukoba ati, “Okuzwa atyanu tiwaabbaawo alyaku ebinenekabyo tete!” Ebibono ebyo abeegibe ni babiwulira.


\par }{\SH OYesu abbinga abatundira omu Yeekaalu
\par }
{\R (Mat 21:12-17; Luk 19:45-48; Yok 2:13-22)

\par }{\PP \VS{15}Awo oYesu nʼabeegibe owebatuukire e Yerusaalemi, oYesu nʼaingira omu luuga lwʼeYeekaalu, era nʼatandiika okubbingamu abo ababbaire batundiramu era nʼababbaire baguliramu ebintu. Nʼagangulyaga amamenza gʼabawanyisya empiiya, nʼebityamo ebyʼababbaire batundiramu enjiiwa.

\VS{16}Era nʼaloberya nabuli muntu okubitya ebintu omu Yeekaalu.


\par }{\PP \VS{17}Ananyere awo nʼayegesya ababbairewo ati, “Tibakiwandiikire bati, ‘Enyumba yange yaabbanga nyumba abantu bʼamawanga gonagona omubasabiranga?’ Neye inywe mugisuucirye mpuku yʼabanyagi omubeebisa!”\XREF{}{{\XO 11:17 }{\XO{11:17
}}{\XT{Isa 56:7; Yer 7:11}}}


\par }{\PP \VS{18}Abakabona abakulu nʼabakugu omu byʼaMateeka owebawuliire ebibono ebyo, ni basala amalabuki agʼokujigirica oYesu. Babbaire bamutiire olwʼokubba ekiziima kyʼabantu kyonakyona kyabbaire kiwuninkiriire olwʼenjegesyaye.


\par }{\PP \VS{19}Obwire owebwairugaire, oYesu nʼabeegibe ni bazwa omu kibuga.


\par }{\SH Ekitwega oku musaale omutiini
\par }
{\R (Mat 21:20-22)

\par }{\PP \VS{20}Eizo waaku amakeezi, oYesu nʼabeegibe owebabbaire babitawo, ni babona omusaale omutiini gudi nga gukalire okuzwera nakimo oku kikolo.

\VS{21}Awo oPeetero nʼayebukirya, nʼakoba oYesu ati, “Musomesya, obone, omusaale omutiini oguwalaamire gukalire!”


\par }{\PP \VS{22}OYesu nʼabairamu ati, “Mubbe nʼokwikirirya omu Kibbumba.

\VS{23}Mbakobera amazima nti omuntu owaakoba olusozi lunu ati, ‘Weeginge oyabe weemume omu nyanza, ekyo balikimukolera, kasita nandi nʼabuusabuusa omu mwoyogwe, neye nʼaikirirya ati ekyakoba kyatuukirira.’\XREF{}{{\XO 11:23 }{\XO{11:23
}}{\XT{Mat 17:20; 1Ko 13:2}}}

\VS{24}Nʼolwekyo mbakoba nti, nabuli ekimwasabanga oKibbumba, mwikiriryenge muti mukisunire, era mwalikisuna.


\par }{\PP \VS{25}“Era nabuli owemwirya emyoyo gyanywe eeri oKibbumba, owewabbaawo abba akolere ekibalumirirya inywe, mumusoniye, kaisi oItewaanywe aali omwigulu atire abasoniye nywena ebikole byanywe ebibbibibbi.\XREF{}{{\XO 11:25 }{\XO{11:25
}}{\XT{Mat 6:14-15}}} [

\VS{26}Neye owemutasoniya, era nʼoItewaanywe aali omwigulu tiyalibasoniya ebibbibibbi byanywe].”\FTNT{*}{{\FR 11:26 }{\FR{11:26
}}{\FT{EBiwandiike ebimo ebyʼeira bibulamu olunyiriri lunu.}}}\XREF{}{{\XO 11:26 }{\XO{11:26
}}{\XT{Mat 6:15}}}


\par }{\SH OYesu bamubuulya oku bwezyebwe
\par }
{\R (Mat 21:23-27; Luk 20:1-8)

\par }{\PP \VS{27}Olundi oYesu nʼabeegibe ni baira tete e Yerusaalemi. OYesu oweyabbaire atambulira omu Yeekaalu, abakabona abakulu nʼabakugu omu byʼaMateeka, nʼabantu abakulu omwigwanga, ni baaba e gyali.

\VS{28}Ni bamubuulya bati, “Oli na bwezyeki okukola ebintu ebyo ebyokola? Era naani eyakuwaire obwezye obwo?”


\par }{\PP \VS{29}OYesu nʼabairamu ati, “Zena oleke mbabuulye ekibuulyo kimo. Owemwanjiramu, zena nabakobera e gintoola obwezye okukola ebintu binu.

\VS{30}Naani eyatumire oYokaana okubatiza, Kibbumba, ooba bantu? Munjiremu.”


\par }{\PP \VS{31}Awo ni beegeyamu bati, “Singa tumwiramu tuti, Kibbumba niiye eyamutumire ayaba okutubuulya ati, ‘Kaisi lwaki oYokaana iye timwamwikiririiryemu?’

\VS{32}Neye singa tumwiramu tuti, ‘Abantu niibo abamutumire’ tutya abantu olwʼokubba abantu bonabona baikirirya bati oYokaana dala yabbaire naabbi.”

\VS{33}Kale ni bairamu oYesu bati, “Titumaite.” Awo oYesu yena nʼabakoba ati, “Aale zena tinabakobere obwezye obundinabwo okukola ebintu binu.”




\par }\Chap{12}{\SH Olugero lwʼabapangisya bʼomusiri
\par }
{\R (Mat 21:33-46; Luk 20:9-19)

\par }{\PP \VerseOne{1}Awo oYesu nʼatandiika okutumula nabo omu ngero, ngʼabakoba ati, “Wabbairewo omuntu eyakomere omusiri gwʼemizabbibbu,\XREF{}{{\XO 12:1 }{\XO{12:1
}}{\XT{Isa 5:1-7}}} nʼagusitaku olukita, nʼakuulamu ekikunyiro, nʼayombekamu ekifo ekigingice nga kuliku nʼakasiisira, abakuumi omubalengerera. Olwo nʼaguteekamu abapangisya era nʼazwawo nʼayaba omu lugendo. 

\par }{\PP \VS{2}“Ekiseera ekyʼamakungula owekyatuukire, nʼatuma omugalama eeri abapangisya, bamuweeku ebineneka byʼomusiri ogwo ogwʼemizabbibbu.

\VS{3}Ibo bamukwaite ni bamukubba-bukubbi, era ni bamubbinga nga tibamuwaireku akantu konakona.


\par }{\PP \VS{4}“Nʼabasindikira tete omugalama ogondi, ni bamukubba oluguma, ni bamwemulayemula.

\VS{5}Era nʼatuma ogondi, oyo ni bamwita. Nʼabandi bangi ni bababitya mu ngeri nanyere eyo, abamo ni babakubba, abandi ni babaita.


\par }{\PP \VS{6}“Yabbaire asigairyewo omuntu ogondi owʼokutuma moiza, niiye omutaane omutake eino. Oyo guyasembeseryeyo okubatumira, ngʼakoba ati, ‘Omutaane wange bamuwa iye ekitiisya.’

\VS{7}Neye ibo abapangisya abo ni beegeyamu bati, ‘Onu niiye omusika, oleke tumwite, obusika bwalibba bwaiswe!’

\VS{8}Kale ni bamukwata, ni bamwita, ni bamutoola omu musiri ogwo ogwʼemizabbibbu ni bamumuma edi.


\par }{\PP \VS{9}“Kale onanyere omusiri ogwo niki ekiyalikola? Yalyaba nʼaita abapangisya abo, kaisi nʼagukwatisya abandi.

\VS{10}Dala mmaite nti eKiwandiike mwakisomereku ekikoba kiti:

\par }{\Q ‘Eibbaale abombeki eribagaine,

\par }{\QB lisuukire niiryo erikulu erisiba ensonda.


\par }{\Q \VS{11}Ekyo oMusengwa niiye eyakikolere,

\par }{\QB ni tukibona, ni tukyewunya.’ ”\XREF{}{{\XO 12:11 }{\XO{12:10-11
}}{\XT{Zab 118:22-23}}}


\par }{\PP \VS{12}Awo abalabe ba Yesu owebamanyicirye bati olugero olwo aluleetere nga lutumula ku niibo, ni bagezyaku okumukwata, neye tete ni batya ekiziima kyʼabantu, ni bamuleka ni baaba.


\par }{\SH Ebifa oku kuwa omusolo
\par }
{\R (Mat 22:15-22; Luk 20:20-26)

\par }{\PP \VS{13}ABafalisaayo nʼabawagiri ba Kerode abamo, ni babatuma okutega oYesu omu bibono.

\VS{14}Batyo ni baiza ni bamukoba bati, “Musomesya, tumaite tuti iwe oli wʼamazima, era tokolerera bantu kukusiima, olwʼokubba bonabona obabitya mu ngeri moiza, era abantu obeegesya mu mazima ebyo oKibbumba ebyataka bakole. Atyanu Musengwa otukobere, kibba kituuce okuwa oKaisaali omusolo, ooba bbe?

\VS{15}Tuli nʼokugumuwa ooba tituli nʼokugumuwa?”

\par }{\PP OYesu nʼamanyica omutego gwabwe, nʼabakoba ati, “Lwaki muntega? Mundeetere edinaali ngibone.”

\VS{16}Ni bagireeta. Iye nʼababuulya ati, “Ekifaananyi nʼamaliina ebiri kunu byani?” Ni bamwiramu bati, “Bya Kaisaali.”


\par }{\PP \VS{17}OYesu nʼabakoba ati, “Kale, ebya Kaisaali mubiwe oKaisaali, nʼebya Kibbumba mubiwe oKibbumba.” Era ni bamwebunya ino.


\par }{\SH Ebifa oku kuzuukira
\par }
{\R (Mat 22:23-33; Luk 20:27-40)

\par }{\PP \VS{18}Olundi aBasedukaayo, abakoba bati mpaawo kuzuukira, ni baaba e giri oYesu, ni bamubuulya bati,\XREF{}{{\XO 12:18 }{\XO{12:18
}}{\XT{Bik 23:8}}}

\VS{19}“Musomesya, oMusa yatuwandiikiire ekiragiro ekiti, omuntu owaafa nʼaleka onamwandu, neye nga tabyaireku omwana, omuganda wʼomufu ali nʼokufumbirwa onamwandu oyo, era abyalire omugandawe abaana.\XREF{}{{\XO 12:19 }{\XO{12:19
}}{\XT{Ama 25:5}}}


\par }{\PP \VS{20}“Kale wabbairewo abaganda musanvu. Asooka nʼaleeta omukali, neye nʼafa nga tabyaireku omwana.

\VS{21}Owokubiri nʼatwala onamwandu wʼodi eyasookere, era nʼoyo nʼafa nga tabyaireku mwana. Nʼowokusatu yena atyo.

\VS{22}Bonabona omusanvu ni batwalaku omukali oyo, neye era nandi ni bamubyalamu omwana. Oluzwanyuma, bonabona nga bamalire okufa, omukali yena nʼafa.


\par }{\PP \VS{23}“Olwo oku lunaku olwʼokuzuukira, omukali oyo yalibba waani, ngoyo bonabona omusanvu bamufumbiirweku!”


\par }{\PP \VS{24}OYesu nʼabakoba ati, “Mugota, era ekibaleetera ekyo, lwʼokutamanya Biwandiike, era nʼobwezye bwa Kibbumba.

\VS{25}Abantu owebalizuukira, balibba ooti bamalaika omwigulu, nga tibakaali babba nʼobufumbo.


\par }{\PP \VS{26}“Kaisi ebifa oku kuzuukira, dala mmaite nti mwasomereku omu kitabo kya Musa, omu kitundu ekitumula oku kisaka, ngʼoKibbumba yakobere oMusa ati, ‘Ninze oKibbumba wa Ibbulaimu, era owa Isaka, era owa Yaakobbo.’
\XREF{}{{\XO 12:26 }{\XO{12:26
}}{\XT{Kuz 3:6}}}

\VS{27}OKibbumba wʼabantu ababba aboomi newankubbaire nga bamalire okufa neye tiwa bantu abasigala omu kufa. Kale mugota ino!”


\par }{\SH Ekiragiro ekikira obukulu
\par }
{\R (Mat 22:34-40; Luk 10:25-28)

\par }{\PP \VS{28}Awo omoiza oku bakugu omu byʼaMateeka nʼaiza, nʼawulira aBasedukaayo nga baakana. Oweyaboine ngʼoYesu abairiremu kusani, yena nʼamubuulya ati, “Kiragiroki ekikira byonabyona obukulu?”


\par }{\PP \VS{29}OYesu nʼamwiramu ati, “Ekiragiro ekikira byonabyona obukulu niikyo kinu: ‘Iwe Isirairi, owulire: OMusengwa iye oKibbumba waiswe, Musengwa iye omoiza yenkani.

\VS{30}Era otakenge oMusengwa iye oKibbumbawo, nʼomwoyogwo gwonagwona, nʼobwomibwo bwonabwona, nʼebiseegobyo byonabyona, nʼamaanigo gonagona.’\XREF{}{{\XO 12:30 }{\XO{12:29-30
}}{\XT{Ama 6:4-5}}}

\VS{31}Ekiragiro ekiiririraku omu bukulu, niikyo kinu: ‘Otakenge omuntu omwinawo, ngʼoweweetaka iwe onanyere.’ Mpaawo kiragiro kindi ekikira ebyo obukulu.”\XREF{}{{\XO 12:31 }{\XO{12:31
}}{\XT{Lee 19:18}}}


\par }{\PP \VS{32}Awo oMukugu omu byʼaMateeka nʼakoba oYesu ati, “Musomesya, oiriremu nakusani. Ekyotumwire kyʼamazima oti, oKibbumba ali moiza yenkani, nga mpaawo gondi yenayena.\XREF{}{{\XO 12:32 }{\XO{12:32
}}{\XT{Ama 4:35}}}

\VS{33}Era oti okumutaka nʼomwoyogwo gwonagwona, nʼebiseegobyo byonabyona, nʼamaanigo gonagona, nʼokutaka abantu abanaiswe ngʼowetwetaka iswe abananyere, kikiraku nabuli sadaaka egibawaayo nga bagyoca yonayona, nʼesadaaka egindi egibawaayo eeri oKibbumba.”\XREF{}{{\XO 12:33 }{\XO{12:33
}}{\XT{Kos 6:6}}}


\par }{\PP \VS{34}OYesu oweyaboine ngʼomukugu oyo omu byʼaMateeka airiremu nʼamalabuki, nʼamukoba ati, “Otandiikire okutegeera ebyʼomu bwakabaka bwa Kibbumba.” Era okuzwa olwo ni watabbaawo muntu ogondi eyagumire nʼamubuulya ebibuulyo ebindi.\XREF{}{{\XO 12:34 }{\XO{12:28-34
}}{\XT{Luk 10:25-28}}}


\par }{\SH OKurisito nʼokabaka oDawudi
\par }
{\R (Mat 22:41-46; Luk 20:41-44)

\par }{\PP \VS{35}OYesu oweyabbaire omu Yeekaalu ngʼayegesya, nʼabuulya ati, “Abakugu omu byʼaMateeka bayezya batya okukoba bati, ‘OKurisito ogubasukireku amafuta Mwizukulu wa kabaka oDawudi?’

\VS{36}ODawudi onanyere, oweyabbaire ngʼaizwire oMwoyo oMutukulye, yakobere ati:

\par }{\Q ‘OMusengwa iye oKibbumba yakobere oMusengwa wange ati:

\par }{\QB Otyame ngʼondiraine oku lubba lwange olwʼengalo endiiro,

\par }{\Q paka owenaligondya abalabebo

\par }{\QB ni mbasuuca mukonkolo gwʼokuwuumuliryaku ebigerebyo.’\XREF{}{{\XO 12:36 }{\XO{12:36
}}{\XT{Zab 110:1}}}


\par }{\PP \VS{37}“Ooba ngʼoDawudi onanyere amweta ‘Musengwawe,’ kaisi tete olwo oKurisito ayezya atya okubba mwizukuluwe?” Ekiziima kyʼabantu ekyabbairewo, ebibonobye ebyo ni babiwulisisya nʼokusiima kunene.


\par }{\SH Okwekuuma abakugu omu byʼaMateeka
\par }
{\R (Mat 23:1-36; Luk 20:45-47)

\par }{\PP \VS{38}Atyo oYesu oweyabbaire ngʼayegesya, nʼakoba ati, “Mwekuume abakugu omu byʼaMateeka ga Musa, abataka okutambula nga bazwaire amaganduula amawanvuwiriri ageekuusira ansi, okulaga bati bantu batukulye. Era bataka okubasugiryasugirya omu butale,

\VS{39}nʼokutyama omu bifo ebyʼomumaiso omu makumbaaniro nʼomu bifo ebyʼabantu abʼekitiisya oku mambaga.

\VS{40}Era banyaga ebintu byonabyona omu manyumba gʼabanamwandu, nʼokusaba oKibbumba omu bibono ebingi olwʼokweraga. Abo balisuna ekibonerezo ekikiraku obunene.”


\par }{\SH Ekirabo kyʼonamwandu
\par }
{\R (Luk 21:1-4)

\par }{\PP \VS{41}OYesu oweyabbaire ngʼatyaime omumaiso gʼekifo omubateeka ebirabo omu Yeekaalu, nʼabona abantu bangi nga bateekamu empiiya. Abasuni bangi bateekeremu empiiya nyingi.


\par }{\PP \VS{42}Awo onamwandu omudoobi nʼaiza, nʼateekamu obumpiiya\FTNT{*}{{\FR 12:42 }{\FR{12:42
}}{\FK{Obumpiiya,
}}{\FT{omu Luyonaani kikoba kiti,
}}{\FQA{Leputooni.}}} bubiri, obwʼebbeeyi esembayo okubba entono eino.

\VS{43}OYesu nʼayeta abeegibe, ni baiza e gyali, nʼabakoba ati, “Mbakobera amazima nti onamwandu oyo omudoobi ateekere kinene ino omu kifo omu bateeka ebirabo, okukiraku abandi badi bonabona.

\VS{44}Ibo bateekeremu nga batoola ku bingi ebibabbaire nabyo. Neye onamwandu oyo iye, ateekeremu kyonakyona ekyabbaire ali nakyo, ekibbaire ekijejera obwomibwe.”




\par }\Chap{13}{\SH OYesu atumula oku kujigirika kwʼeYeekaalu
\par }
{\R (Mat 24:1-2; Luk 21:5-6)

\par }{\PP \VerseOne{1}Awo oYesu oweyabbaire ngʼazwa omu luuga lwʼeYeekaalu, omoiza oku beegibe nʼamukoba ati, “Musomesya, obone amabbaale agʼenyumba eenu eYeekaalu ageewunyisya!”


\par }{\PP \VS{2}OYesu nʼamwiramu ati, “Aganyumba ganu aganene ogabona? Gonagona abalabe baliiza ni bagakubbirawo ansi. Era omu kifo kinu timwalibba ibbaale kadi limo aanu eryalisigala nga lyombeke oku liinaye. Gonagona baaba kugawumpulyagawo.”


\par }{\SH Ebigosi nʼokubayiigaania
\par }
{\R (Mat 24:3-14; Luk 21:7-19)

\par }{\PP \VS{3}OYesu oweyabbaire ngʼatyaime oku Lusozi olwʼeMisaale eMizaituuni, ngʼalingiriire eYeekaalu, oPeetero, nʼoYaakobbo, nʼoYokaana, nʼAndereya, ni bamubuulya omu kyama bati,

\VS{4}“Otukobere, ebyo byalibbaawo di? Era kamanyiciryoki akaliraga kati ebyo byonabyona byatira okubbaawo?”
 

\par }{\PP \VS{5}Iye oYesu nʼabakoba ati, “Mwekuume tiwaabbaawo abagotesyagotesya.

\VS{6}Bangi baliiza nga beeyeta ninze, era baligotesyagotesya bangi.

\VS{7}Era owemuwuliranga entalo aanu nʼaadi, timutyanga. Ebyo biteekwa okubbaawo, neye era enkomerero yalibba ekaali okutuuka.


\par }{\PP \VS{8}“Eigwanga lyalirumba eigwanga erindi, nʼobwakabaka bwalirumba obwakabaka obundi. Walibbaawo omusisi ngʼatengeetya ekyalo omu bitundu bingi, era nʼamanzala galigwawo. Olwo okugada kwalibba nga kwankutandiika-butandiiki.


\par }{\PP \VS{9}“Kale inywe abanjikirirya mukimanye muti balibakwata ni babawaayo omu mbuga gyʼamateeka. Balibakubbira omu makumbaaniro gʼaBayudaaya. Era okulwange mwalyemerera omumaiso gʼabafugi nʼagʼabakabaka. Omu ngeri eyo, mwalyezya okubatuucaaku obukwenda bwange.

\VS{10}Enkomerero ngʼekaali okutuuka, aMawuliro aMasa tuli nʼokumala okugalaabba eeri abantu omu mawanga gonagona.


\par }{\PP \VS{11}“Era owebabakwatanga ni babatwala omu mbuga gyʼamateeka, timweraliikiriranga ekimwatumula, nga muwozya mutumulanga ekyo oKibbumba ekyabawa okutumula omu kaseera ako. Ebibono ebimutumula tibyalibba byanywe, neye byʼoMwoyo oMutukulye.\XREF{}{{\XO 13:11 }{\XO{13:9-11
}}{\XT{Mat 10:17-20; Luk 12:11-12}}}


\par }{\PP \VS{12}“Omuntu yaliwaayo omugandawe okumwita, nʼomusaiza omubyaire yaliwaayo omwanawe. Era abaana balyediima ni bawaayo ababyaire baabwe okubaita.

\VS{13}Era nywena abantu bonabona balibacaawa olwʼokubba muli basengereri bange. Neye oyo eyaligumira ebigosi ebyo paka oku nkomerero, yalirokoka.\XREF{}{{\XO 13:13 }{\XO{13:13
}}{\XT{Mat 10:22}}}


\par }{\SH Ekintu ekyʼomuliko era ekikwatisya enyinya
\par }
{\R (Mat 24:15-28; Luk 21:20-24)

\par }{\PP \VS{14}“Owemwalibona ekintu ekyomuliko era ekikwatisya enyinya nga bakiteekere awekitateekwa okubba era oyo asoma ebyo amanye amakulu, olwo abo abalibba omu Buyudaaya, bairukiranga mu nsozi.\XREF{}{{\XO 13:14 }{\XO{13:14
}}{\XT{Dan 9:27; 11:31; 12:11}}}

\VS{15}Eyalibba e ngulu oku nyumbaye, owaikanga ansi, taingiranga omu nyumba ati atoolemu ekiyatwala.

\VS{16}Era eyalibba omu musiri, takanganga e ika okusyoma ekizwalokye ekindi.\XREF{}{{\XO 13:16 }{\XO{13:15-16
}}{\XT{Luk 17:31}}}

\VS{17}Abalibba ebida nʼabalibba bayonkesya omu naku egyo nga baligada ino!

\VS{18}Mwegairire oKibbumba, ebyo tibyabbaawo omu biseera bya ikendi nʼobuwolondoki obwa bbalaafu.


\par }{\PP \VS{19}“Omu naku egyo, walibbaawo okugada kunene, nga kukira okundi kwonakwona okwabbairekuuwo, okuzwera nakimo oKibbumba oweyabbumbiire ebintu, paka atyanu. Era tiwalibbaawo tete okugada okundi okwagaagana awo.\XREF{}{{\XO 13:19 }{\XO{13:19
}}{\XT{Dan 12:1; Bil 7:14}}}

\VS{20}Era singa oMusengwa iye oKibbumba tiyakendeiryeku-bukendeeri enaku egyo, egyʼokugada, tiwankulamirewo omuntu kadi moiza. Neye olwʼabalondemube, enaku egyo yagikendeiryeku.


\par }{\PP \VS{21}“Omu biseera ebyo, omuntu owabakobanga ati, ‘Aale mubone oKurisito ogubasukireku amafuta ali aanu,’ ooba ati, ‘Aale mubone, ngodi,’ timukiikiriryanga.

\VS{22}Ekyo kityo olwʼokubba aBakurisito abʼobubbeyi, era nʼabanaabbi abʼobubbeyi, baliboneka. Era balikola obumanyiciryo obwʼebyewunyo nʼebyamagero, nga bagenderera kugotesya nʼabalondemu ba Kibbumba, owekibba kyezeka.

\VS{23}Neye mwekuume, mbakobeire byonabyona nga bukaali.


\par }{\SH Okutuuka kwʼoMwana wa Muntu
\par }
{\R (Mat 24:29-31; Luk 21:25-28)

\par }{\PP \VS{24}“Omu naku egyo, ngʼekiseera ekyokugada kyankuwa, eisana lyaliirugaza, nʼomweri gwalirekeraawo okwaka.\XREF{}{{\XO 13:24 }{\XO{13:24
}}{\XT{Isa 13:10; Zek 32:7; Yow 2:10,31; 3:15; Bil 6:12}}}

\VS{25}Nʼenkota gyalyanuka e ngulu ni gigwa, era nʼamaani agali angulu omwibbanga baligatengeetya.\XREF{}{{\XO 13:25 }{\XO{13:25
}}{\XT{Isa 34:4; Yow 2:10; Bil 6:13}}}


\par }{\PP \VS{26}“Olwo kaisi ni babona oMwana wa Muntu ngʼaizira oku bireri, era ngʼali nʼobwezye bungi nʼekitiisya.\XREF{}{{\XO 13:26 }{\XO{13:26
}}{\XT{Dan 7:13; Bil 1:7}}}

\VS{27}Yalituma abamalaika omu kyalo kyonakyona, okukumbaania abantube abalondemu, okuzwa mu buli kansonda konakona akʼekyalo kyonakyona.


\par }{\SH Ekitwega oku musaale oMutiini
\par }
{\R (Mat 24:32-35; Luk 21:29-33)

\par }{\PP \VS{28}“Aale mubonere oku musaale omutiini mwege. Ebikoola byagwo owebikunkumuka biwaaku, nʼobusaga ni busebuka, mumanya muti ebiseera ebyʼeisana biigereire.

\VS{29}Nʼomu ngeri enanyere eyo, owemubonanga ebyo ebimbakobeire nga biri kubbangawo, mumanyanga muti enkomerero eigereire.


\par }{\PP \VS{30}“Mbakobera amazima nti ebintu ebyo byonabyona byaba okubbaawo ngʼabantu abʼomulembe gunu bakaali okufa okuwaawo.

\VS{31}Eigulu nʼekyalo byaliwaawo, neye ebibono byange tibyaliwaawo kadi naire.


\par }{\SH Mpaawo amaite olunaku kadi saawa
\par }
{\R (Mat 24:36-44)

\par }{\PP \VS{32}“Neye mpaawo amaite olunaku olunyere kadi saawa, ebyo owebyaligwerawo, waire abamalaika omwigulu, naabba oMwana, okutoolaku oBbaabba yenkani niiye amaite.\XREF{}{{\XO 13:32 }{\XO{13:32
}}{\XT{Mat 24:36}}}

\VS{33}Mwetege, mubonie olwʼokubba timumaite ekiseera ekitukuumire owekyalituukira.


\par }{\PP \VS{34}“Ekyo kifaananaku nʼekyo omuntu omukulu ekyakola ngʼayaba omu lugendo. Owaabba azwa e ika, aleka akwatisirye nabuli mugalamawe omulimo, nʼomwisirikale wʼe ika nʼamulagira okukuuma.\XREF{}{{\XO 13:34 }{\XO{13:34
}}{\XT{Luk 12:36-38}}}

\VS{35}Kale mubbe bulindaala olwʼokubba timumaite onanyere ekisito oweyaliirira, ooba kiire aakati, ooba enkoko owegikokoolera, ooba nga kuca,

\VS{36}tiyabagwaku-bugwi, nʼabaajirya nga mugonere.

\VS{37}Ekimbakoba inywe, era kinkoba nʼabandi bonabona nti, ‘Mubonie!’ ”




\par }\Chap{14}{\SH Olukwe olwʼokwita oYesu
\par }
{\R (Mat 26:1-5; Luk 22:1-2; Yok 11:45-53)

\par }{\PP \VerseOne{1}Omu kiseera ekyo, wabbaire wasigaireyo enaku ibiri, oMukolo ogwʼoKutambukirya, era oMukolo ogwʼeMigaati eGibulamu eKizumbulukuca, gutuuke. Abakabona abakulu, nʼabakugu omu byʼaMateeka ga Musa babbaire banoonia engeri yʼokukwata oYesu, bamwite omu mbiso.\XREF{}{{\XO 14:1 }{\XO{14:1
}}{\XT{Kuz 12:1-27}}}

\VS{2}Neye ni bakoba bati, “Tuleke okumukwata omu naku gyʼomukolo, demba abantu beediima.”


\par }{\SH OYesu bamusukaku amafuta e Bbesaniya
\par }
{\R (Mat 26:6-13; Yok 12:1-8)

\par }{\PP \VS{3}Awo oYesu oweyabbaire e Bbesaniya ngʼali kulya omu nyumba ya Simooni eyabbaireku omugenge, ni wabbaawo omukali eyaabireyo, nʼecupa erimu amafuta amakengeize agebeeta onaludo agʼakaloosa, era agʼebbeeyi eino. Nʼasaanukula ecupa eyo, nʼasuka amafuta oku mutwe gwa Yesu.\XREF{}{{\XO 14:3 }{\XO{14:3
}}{\XT{Luk 7:37-38}}}

\VS{4}Neye abamo oku babbairewo, ni basunguwala. Ni bakobangana bati, “Lwaki amafuta ago bagabebenyeserye batyo?

\VS{5}Babbaire bayezya okugatunda ni gʼazwamu empiiya egibita omu dinaali ebisatu, ni bagigabira abadoobi.” Era omukali ni bamunenya ino.


\par }{\PP \VS{6}Neye oYesu nʼakoba ati, “Lwaki mumuleyerya? Ekintu ekyankoleire kisa.

\VS{7}Ekyo kityo olwʼokubba abadoobi ibo baabbanga na inywe bulijo, era nabuli owemutakiire, mweyezyanga okubabbeera. Neye nze tinaabbe na inywe okumala ekiseera ekinene.\XREF{}{{\XO 14:7 }{\XO{14:7
}}{\XT{Ama 15:11}}}

\VS{8}Omukali onu akolere ekyayezya, omubiri gwange agusukireku amafuta agʼakaloosa nga nkaali kufa, nʼagukwanirya nakimo olwʼokuguliika.

\VS{9}Era mbakobera amazima nti, wonawona aMawuliro aMasa ago agankwataku e gibagalaabbanga okumalaku ekyalo, na kinu omukali onu ekyakolere, bakitumulangaku ni bamwebukirya.”


\par }{\SH OYuda aikirirya okulyamu oYesu olukwe
\par }
{\R (Mat 26:14-16; Luk 22:3-6)

\par }{\PP \VS{10}Awo oYuda Isikalyoti, omoiza oku beegi eikumi na babiri, nʼayaba e giri abakabona abakulu, ngʼataka okulyamu oYesu olukwe, amuweeyo egibali.

\VS{11}Abakabona owebawuliire ekyataka okubakolera, ni basangaala, era ni basuubiza okumuwa empiiya. Okuzwa olwo oYuda nʼanoonia akaseera akasa akʼokubabbeera bakwate oYesu.


\par }{\SH OYesu alya nʼabeegibe oku Mukolo
\par }
{\R (Mat 26:17-25; Luk 22:7-14,21-23; Yok 13:21-30)

\par }{\PP \VS{12}Oku lunaku olusooka olwʼoMukolo ogwʼeMigaati eGibulamu eKizumbulukuca, olubasaliraku ontaama omutomuto ogubasadaaka oku Mukolo ogwʼoKutambukirya, abeegi ba Yesu ni bamubuulya bati, “Otaka twabe tukutegekere yaina e giwaliira oMukolo ogwʼoKutambukirya?”


\par }{\PP \VS{13}Awo oYesu nʼatuma babiri kwibo, nʼabakoba ati, “Mwabe omu kibuga, mwasangaana omusaiza eyeetiikire ensaka yʼamaizi, mwabe naye.

\VS{14}Era mukobe onanyere enyumba omuntu oyo omuyaingira, muti, ‘OMusomesya akobere ati, nambu ekisengekye kiri yaina, iye nʼabeegibe omubaliira oMukolo ogwʼoKutambukirya?’

\VS{15}Iye yabalagisya ekisenge ekinene ekiri e ngulu omu kalina, ekibamalire okwalirira, mugututegekere omwo.”


\par }{\PP \VS{16}Awo abeegi ni basimbuka, ni baaba omu kibuga. Era ni baaja nga byonabyona biri ngʼoYesu oweyabakobere, era ni bategeka oMukolo ogwʼoKutambukirya.


\par }{\PP \VS{17}Obwire owebwairugaire, oYesu nʼatuuka nʼabeegibe eikumi na babiri.

\VS{18}Awo owebabbaire bali oku menza nga balya, oYesu nʼakoba ati, “Mbakobera amazima nti omoiza kwinywe alya na nze atyanu, yandyamu olukwe.”\XREF{}{{\XO 14:18 }{\XO{14:18
}}{\XT{Zab 41:9}}}

\VS{19}Abeegibe ni beekondamira ino, era moiza moiza, ngʼabuulya oYesu ati, “Olwo ninze?”
 

\par }{\PP \VS{20}OYesu nʼabairamu ati, “Ee, omoiza kwinywe eikumi na babiri, akozya na nze omu kibya.

\VS{21}Dala oMwana wa Muntu baaba okumwita, ngʼeBiwandiike owebimutumulaku. Neye wobe! Omuntu oyo eyalyamu oMwana wa Muntu olukwe, ngʼalabire! Kyandimubbeereire kisa singa tibamubyaire!”


\par }{\SH Ekiinulo kya Musengwa ekisembayo
\par }
{\R (Mat 26:26-30; Luk 22:14-20; 1Ko 11:23-25)

\par }{\PP \VS{22}Awo oYesu nʼabeegibe owebabbaire nga balya, oYesu nʼatoola omugaati, ni yeebalya oKibbumba, nʼaguvunavunamu nʼabawa, nʼabakoba ati, “Mutoole mulye, gunu niigwo omubiri gwange.”


\par }{\PP \VS{23}Era oluzwanyuma nʼakwata ekikopo kyʼenviinyo, era oweyamalire okwebalya oKibbumba nʼabawa bonabona ni banywaku,

\VS{24}nʼabakoba ati, “Gunu niigwo omusaaye gwange ogwasusuka oku lwʼabangi, era ogukakasa endagaano ya Kibbumba empyaka.\XREF{}{{\XO 14:24 }{\XO{14:24
}}{\XT{Kuz 24:8; Yer 31:31-34}}}

\VS{25}Mbakobera amazima nti tinaliirayo tete okunywa ekyokunywa kyʼemizabbibbu, paka owenalikinywa omu ngeri empyaka, omu bwakabaka bwa Kibbumba.”
 

\par }{\PP \VS{26}Awo owebamalire okwemba olwembo olwʼokuwuuja oKibbumba, ni bawuluka, ni baaba oku Lusozi olwʼeMisaale eMizaituuni.


\par }{\SH OYesu alanga ati oPeetero yamwegaana
\par }
{\R (Mat 26:31-35; Luk 22:31-34; Yok 13:36-38)

\par }{\PP \VS{27}Awo oYesu nʼakoba abeegibe ati, “Nywenanywena mwairuka ni mundekawo, olwʼokubba bakiwandiikire bati, ‘Naliita omuliisya, entaama ni gisalaanika.’\XREF{}{{\XO 14:27 }{\XO{14:27
}}{\XT{Zak 13:7}}}

\VS{28}Neye owebalimala okunzuukiza, nalibasooka okwaba e Galiraaya.”\XREF{}{{\XO 14:28 }{\XO{14:28
}}{\XT{Mat 28:16}}}


\par }{\PP \VS{29}Awo oPeetero nʼamukoba ati, “Abandi bonabona nʼowebairuka ni bakulekawo nze tinakulekewo.”

\VS{30}OYesu nʼamwiramu ati, “Nkukobera amazima nti, omu kiire ekinanyere kinu, onkoko yaabba akaali nʼokukookoola emirundi emibiri, nga wankuneegaanira emirundi misatu.”


\par }{\PP \VS{31}Neye oPeetero nʼairamu nʼakakasira nakimo ati, “Nʼowebaabba nga bateekwa kunjitira aamo na iwe, tinakwegaane.” Nʼabeegi abandi bonabona ni bakoba kinanyere ekyo.


\par }{\SH OYesu omu Gesusemani
\par }
{\R (Mat 26:36-46; Luk 22:39-46)

\par }{\PP \VS{32}Awo oYesu nʼabeegibe ni baaba omu kifo ekibeeta Gesusemani. OYesu nʼakoba abeegibe ati, “Mutyame aanu, nga nze neegairira oKibbumba.”


\par }{\PP \VS{33}Nʼatwalaku oPeetero nʼoYaakobbo nʼoYokaana, nʼatandiika okutya ino nʼokweririgana.

\VS{34}Nʼabakoba ati, “Omwoyo gwange gwizwire enima eyezya nʼokunjita! Musigale aanu era nga mubonia.”


\par }{\PP \VS{35}Oweyeeyongeireyo katono omumaiso, nʼagwa oku mazwige, ni yeegairira oKibbumba ati, “Owekibba kyezeeka, esaawa eyʼokugada ereke okuntuukaku.”

\VS{36}Era nʼakoba ati, “Iwe Bbaabba oyezya byonabyona, ontooleku ekipimo ekyokugada okwo. Neye, iwe ekyotaka niikyo ekyobba okole tinga nze owentaka.”

\VS{37}Awo nʼaiza, nʼayaja oPeetero nʼoYaakobbo nʼoYokaana nga bagonere, nʼakoba oPeetero ati, “Simooni, mugonere? Mubbaire timwezya kubonia waire esaawa emoiza eti?

\VS{38}Mubonie, era musabe oKibbumba, kaisi okubagezesya tikwabatuukaku, olwʼokubba emyoyo gyanywe dala mimaliriri, neye emibiri minafu.”


\par }{\PP \VS{39}Era nʼayaba nʼasaba oKibbumba omu ngeri enanyere eyo ngʼoweyasabire omu kusooka.

\VS{40}Era oYesu oweyakangire omulundi ogundi tete nʼabaajirya nga bagona olwʼokubba endoolo gyabbaire gibali kubbikubbi. Ni babba nga tibamaite ekyokumwiramu.


\par }{\PP \VS{41}Oweyaizire omulundi ogwokusatu nʼabakoba ati, “Mukaali mugona, era mukaali muwuumula? Mulekere awo! Esaawa etuukire, era aale mubone oMwana wa Muntu bali kumulyamu olukwe bamuweeyo eeri obwezye bwʼabakola ebikole ebibbibibbi bamugadye.

\VS{42}Musetuke twabe tubasangaane! Era andiiremu olukwe ngonu atuukire.”


\par }{\SH Bakwata oYesu
\par }
{\R (Mat 26:47-56; Luk 22:47-53; Yok 18:3-12)

\par }{\PP \VS{43}OYesu yabbaire akaali atumula, amangu ago oYuda, omoiza oku beegibe eikumi na babiri, nʼatuuka nʼekiyindi kyʼabantu ababbaire nʼempiima nʼemiigo. Abantu abo, ngʼababatumire bakabona abakulu nʼabakugu omu byʼaMateeka, nʼabantu abakulu omwigwanga.

\VS{44}Atyanu eyaliiremu oYesu olukwe, yabbaire amalire okuwa ekiyindi kyʼabantu ekyo akamanyiciryo ngʼabakobere ati, “Omuntu ogunasugirya nga mmugwa omu kifubba, yaabba niiye oyo, mwamukwata-bukwati era ni mumutwala nga mumukalangwire.”


\par }{\PP \VS{45}Awo oYuda oweyatuukire, amangu ago nʼayaba e giri oYesu, nʼamukoba ati, “Musomesya!” Era nʼamugwa nʼomu kifubba.

\VS{46}Awo ni bavumbikirirya oYesu, ni bamukwata ni bamukalangula.

\VS{47}Neye omoiza oku babbaire beemereire aawo, nʼasowolayo empiimaye, nʼatemaku omugalama wa kabona akira obukulu ekitwi nʼamutiicaaku.


\par }{\PP \VS{48}Awo oYesu nʼababuulya ati, “Mwizire okunkwata nga muli nʼempiima nʼemiigo, ooti mwaba kukwata muyeekera?

\VS{49}Kale nabuli lunaku naabbanga na inywe omu Yeekaalu nga njegesya nandi ni munkwata. Neye kinu mukikolere eBiwandiike byezye okutuukirira.”\XREF{}{{\XO 14:49 }{\XO{14:49
}}{\XT{Luk 19:47; 21:37}}}


\par }{\PP \VS{50}Awo abeegibe bonabona ni bairuka bamulekawo.


\par }{\PP \VS{51}Wabbairewo omwisuka eyabbaire tazwaire kintu kindi kyonakyona okutoolaku olugoye olubeeta lineni oluyabbaire yeebiikiriire. Abantu ni bamukwata ngʼasengererya oYesu.

\VS{52}Neye omwisuka oyo nʼabawunuka, nairuka bwere, ni basigalya lugoye.


\par }{\SH OYesu omumaiso gʼoLukiiko
\par }
{\R (Mat 26:57-68; Luk 22:54-55,63-71; Yok 18:13-14,19-24)

\par }{\PP \VS{53}Awo oYesu ni bamutwala e wa kabona akira obukulu. Abakabona abakulu bonabona nʼabantu abakulu omwigwanga, nʼabakugu omu byʼaMateeka, ni bakumbaana, ni batyama omu lukiiko.


\par }{\PP \VS{54}OPeetero yasengereirye oYesu, ngʼalekerekuuwo eibbanga, nʼaingirira nakimo omu luuga lwa kabona akira obukulu, nʼatyama nʼabakuumi, nʼayota omusyo.

\VS{55}Olwo abakabona abakulu nʼabʼoLukiiko oLufugi olwʼaBayudaaya bonabona ni banoonia obujulizi obubasinziriraku okwita oYesu, neye nandi ni babusuna.

\VS{56}Wabbairewo bangi abawaire obujulizi obwʼobubbeyi nga bamulumiriza, obujulizi bwabwe nandi ni bukwatagana.


\par }{\PP \VS{57}Era abamo ni basetuka, ni bawa obujulizi obwʼobubbeyi nga bamulumiriza bati,

\VS{58}“Twamuwuliire ngʼakoba ati, ‘Nalivunawo eYeekaalu eenu abantu egibombekere, tete omu naku isatu, nʼalyombekawo egendi, ngʼabantu tiniibo abagyombekere.’ ”\XREF{}{{\XO 14:58 }{\XO{14:58
}}{\XT{Yok 2:19}}}

\VS{59}Neye obujulizi bwa banu bwona nandi bukwatagana.


\par }{\PP \VS{60}Awo okabona akira obukulu nʼayemerera omumaiso gʼabantu, kaisi nʼabuulya oYesu ati, “Tiwairemu? Niki ekyokoba ku binu ebibakulumiriza?”

\VS{61}Neye oYesu nʼasirika, nandi nʼairamu. Okabona akira obukulu ni yeeyongera okumubuulya ati, “Niiwe oKurisito, oMwana wa Kitiisya waiswe oKibbumba?”


\par }{\PP \VS{62}Awo oYesu nʼairamu ati, “Ee ninze. Era mwalibona oMwana wa Muntu ngʼatyaime nʼoKibbumba omu kifo kyʼekitiisya eino,\FTNT{*}{{\FR 14:62 }{\FR{14:62
}}{\FQA{Ekifo kyʼekitiisya eino,
}}{\FT{ooba,
}}{\FQA{Oku lubba olwʼengalo endiiro eya Kibbumba.}}} era ngʼaizira oku bireri okuzwa omwigulu.”\XREF{}{{\XO 14:62 }{\XO{14:62
}}{\XT{Dan 7:13}}}


\par }{\PP \VS{63}Awo omu busungu, okabona akira obukulu nanyiira ebizwalobye, era nʼakoba ati, “Tete tukaali tutakira niki abajulizi abandi?

\VS{64}Muwuliire ebibono ebizumirira oKibbumba ebyatumwire. Inywe museega mutya?” Awo bonabona ni basalira oYesu omusango bati awomeire kumwita.\XREF{}{{\XO 14:64 }{\XO{14:64
}}{\XT{Lee 24:16}}}


\par }{\PP \VS{65}Abamo ni batandiika okumwandaku ebitanta, ni bamubiikaku amaiso, kaisi ni bamukubba ebinfuute olwo ni bakoba bati, “Aale olagule akukubbire.” Awo abakuumi ni bamutwala nga webamukubba empi.


\par }{\SH OPeetero yeegaana oYesu
\par }
{\R (Mat 26:69-75; Luk 22:56-62; Yok 18:15-18,25-27)

\par }{\PP \VS{66}Awo oPeetero oweyabbaire ansi oku luuga, omoiza oku baala abaweererya e wa kabona akira obukulu, nʼaiza.

\VS{67}Oweyaboine oPeetero ngʼayota omusyo, nʼamwekalikica, nʼakoba ati, “Wena wabbaire nʼowʼe Naazaleesi oyo, oYesu.”

\VS{68}Neye oPeetero ni yeegaana ati, “Ekyokoba tinkimaite era tinkitegeera.” Awo oPeetero nazwa omu luuga, nʼayaba oku muzigo. Era onkoko nʼakookoola.\FTNT{†}{{\FR 14:68 }{\FR{14:68
}}{\FT{EBiwandiike ebimo ebyʼeira bibulamu ebibono ebikoba biti,
}}{\FQ{era onkoko nʼakookoola.}}}


\par }{\PP \VS{69}Awo omwala oodi nairamu okubona oPeetero, nʼakoba ababbaire beemereire aawo ati, “Omusaiza onu ali ooti niiye omoiza oku basengereri ba Yesu.”

\VS{70}Neye oPeetero ni yeeyongera okwegaana.

\par }{\PP Era nga wabitirewo akaseera katono, ababbaire beemereire aawo ni bamukoba tete bati, “Dala oli moiza oku basengereri ba Yesu olwʼokubba wena oli Mugaliraaya.”

\VS{71}Neye oPeetero nʼatandiika okweraama era nʼokulayira ati, “Nze timmaite omusaiza oyo ogumutumulaku!”


\par }{\PP \VS{72}Amangu ago onkoko nʼakookoola omulundi ogwokubiri. Awo oPeetero nʼayebukirya ebyo oYesu ebiyabbaire amukobere ati, “Onkoko yaabba akaali nʼokukookoola emirundi emibiri, nga waneegaine emirundi misatu ngʼokoba oti tommaite.” Awo oPeetero nʼatinduka, era nʼakunga.




\par }\Chap{15}{\SH OYesu omumaiso ga Piraato
\par }
{\R (Mat 27:1-2,11-14; Luk 23:1-5; Yok 18:28-38)

\par }{\PP \VerseOne{1}Awo obwire owebwaceire, amakeezi pwi, abakabona abakulu nʼabantu abakulu omwigwanga, nʼabakugu omu byʼaMateeka, era nʼabʼoLukiiko oLufugi olwʼaBayudaaya abandi bonabona, ni bateesa era ni basalawo. Ni basiba oYesu, ni bamutwala ni bamuwaayo eeri oPiraato omufugi oMulooma.

\VS{2}OPiraato nʼamubuulya ati, “Niiwe okabaka wʼaBayudaaya?” OYesu nʼamwiramu ati, “Ee, kityo ngʼowookobere.”


\par }{\PP \VS{3}Awo abakabona abakulu ni bamuwaabira emisango mingi.

\VS{4}OPiraato nʼamubuulya ati, “Obula ekyokwiramu? Obone emisango egibakuwaabira owegiri emingi.”

\VS{5}Neye oYesu tiyairireyo kumwiramu; kale oPiraato ni yeewunya.


\par }{\SH OYesu bamusalira ogwʼokufa
\par }
{\R (Mat 27:15-26; Luk 23:13-25; Yok 18:39–19:16)

\par }{\PP \VS{6}Omu biseera ebyʼoMukolo ogwʼoKutambukirya, yabbaire mpisa okuteeranga omusibe abantu ogubasabanga okuteera.

\VS{7}Oku mulundi ogwo, omu mabbuusu mwabbairemu omusaiza nga bamweta Bbalaba, ogubasibiire aamo nʼabayeekera abainaye, abaitire abantu omu kediimo.


\par }{\PP \VS{8}Awo ekiziima kyʼabantu ni kyaba, ni kitandiika okusaba oPiraato okubakolera ngʼoweyabbaire abakoleranga.

\VS{9}OPiraato nʼabairamu ngʼababuulya ati, “Mutaka mbateerere okabaka wʼaBayudaaya?”

\VS{10}Ekyo yakitumwire olwʼokubba yamaite ati abakabona abakulu babbaire bawaireyo oYesu e gyali lwʼengongi.


\par }{\PP \VS{11}Neye abakabona abakulu ni bacoolesya ekiziima kyʼabantu bati oPiraato abateerere Bbalaba omu kifo kya Yesu.

\VS{12}OPiraato oweyababwirye ati, “Kaisi ogumweta okabaka wʼaBayudaaya nʼamukola ntya?”

\VS{13}Ibo bamwiriremu nga bakooka bati, “Omukomerere oku musalabba!”

\VS{14}OPiraato nʼababuulya ati, “Lwaki? Kibbikibbiki ekyakolere?” Neye ibo ni bongeramu maani kukooka-bukooki bati, “Iwe omukomerere ku musalabba!”


\par }{\PP \VS{15}Awo oPiraato olwa kutaka okusangaalya ekiziima kyʼabantu, nʼabateerera oBbalaba. Neye nʼalagira ni bafaamuula oYesu nʼofaalu aliku emirobo egisima, kaisi nʼamuwaayo okwaba okumukomerera oku musalabba.


\par }{\SH Abaisirikale bakiina oYesu
\par }
{\R (Mat 27:27-31; Yok 19:2-3)

\par }{\PP \VS{16}Awo abaisirikale ni batwala oYesu omu lubiri lwa Piraato olubeeta Pulaitoriyo, ni beeta abanaabwe abʼekibinja ekyo kyonakyona.

\VS{17}Ni bazwalisya oYesu eganduula entukuliikiriri, ni baluka engule eya mawa, kaisi ni bagimuzwalisya oku mutwe.

\VS{18}Awo ni batandiika okumukoba bati, “Owangaale, iwe okabaka wʼaBayudaaya!”

\VS{19}Ni bamukubba emirundi nʼemirundi omu mutwe nʼolugada, ni bamwandaku ebitanta, ni bakoma amazwi nga beesuuca ooti bamuwa kitiisya.

\VS{20}Awo owebamalire okumukiina batyo, ni bamutoolamu eganduula entukuliikiriri, ni bamuzwalisya engoye egigye, ni bamuwuluca, ni bamutwala okumukomerera.


\par }{\SH OYesu bamukomerera oku musalabba
\par }
{\R (Mat 27:32-44; Luk 23:26-43; Yok 19:17-27)

\par }{\PP \VS{21}Waliwo omusaiza ogubeeta oSimooni owʼe Kuleene eyabbaire akanga e ika omu kibuga Yerusaalemi ngʼazwa omu kyalo ekiriraine awo. Ngʼabitawo, abaisirikale ni bamukaka okwetiika omusalabba gwa Yesu. OSimooni onu niiye oiteeye wʼErigizanda nʼoLuufo.\XREF{}{{\XO 15:21 }{\XO{15:21
}}{\XT{Bal 16:13}}}


\par }{\PP \VS{22}Awo oYesu ni bamutuuca omu kifo ekibeeta Gologoosa, amakulu gaakyo eKifo kyʼeKiyanga.

\VS{23}Ni bamuwa enviinyo nga batabwiryemu obulezi obubeeta miira, neye nʼagaana okuginywa.

\VS{24}Awo ni bamukomerera oku musalabba. Ni bagabana ebizwalobye, nga babikubbiraku kalulu, babone buli moiza oluyatwala.\XREF{}{{\XO 15:24 }{\XO{15:24
}}{\XT{Zab 22:18}}}


\par }{\PP \VS{25}Bamukomereire oku musalabba owegyatuukire esaawa eisatu egyʼamakeezi.

\VS{26}Omusango ogubamuvunaana ni baguwandiika oku kipande e ngulu oku musalabba bati, “OKABAKA WʼABAYUDAAYA.”


\par }{\PP \VS{27}Bakomereire nʼabaibbi babiri oku misalabba, okumpi nʼoYesu, omoiza oku lubba lwa Yesu olwʼengalo endiiro, ogondi oku lwʼengooda. [

\VS{28}EKiwandiike ni kituukirira, ekikoba kiti, “Bamubaliire aamo nʼabakola ebibbibibbi].”\FTNT{*}{{\FR 15:28 }{\FR{15:28
}}{\FT{EBiwandiike ebimo ebyʼeira bibulamu olunyiriri lunu.}}}\XREF{}{{\XO 15:28 }{\XO{15:28
}}{\XT{Isa 53:12}}}


\par }{\PP \VS{29}Awo ababbaire babitawo ni batengeetya emitwe nʼobulwa nga baduula oYesu, era ni bakoba bati, “Oleke tubone! Iwe ayaba okuvunawo eYeekaalu, tete ogyombeke omu naku isatu,\XREF{}{{\XO 15:29 }{\XO{15:29
}}{\XT{Zab 22:7; Zab 109:25; Mak 14:58; Yok 2:19}}}

\VS{30}weeramye! Era ozwe oku musalabba oike ansi!”


\par }{\PP \VS{31}Abakabona abakulu nʼabakugu omu byʼaMateeka ga Musa, bona ni bamukiina nga bakobangana bati, “Yalamyanga abandi, tayezya okweramya onanyere!

\VS{32}OKurisito, iye oKabaka wa Isirairi, aale atyanu azwe oku musalabba aike ansi kaisi tumwikiririryemu!” Nʼabo abebakomereire okumpi nʼoYesu, bona ni bamuduula.


\par }{\SH Okufa kwa Yesu
\par }
{\R (Mat 27:45-56; Luk 23:44-49; Yok 19:28-30)

\par }{\PP \VS{33}Okuzwa oku saawa omukaaga paka oku saawa omwenda egyeigulo, endikiirya nʼekwata oku kyalo kyonakyona.

\VS{34}Oku saawa ooti mwenda oYesu nʼakunga nʼeigono eryaminkirira ati, “Eloyi, Eloyi, lama sabbakusaani?” Amakulu gaakyo gati, “Kibbumba wange, Kibbumba wange, lwaki ondekerewo?”\XREF{}{{\XO 15:34 }{\XO{15:34
}}{\XT{Zab 22:1}}}

\VS{35}Abamo kwabo ababbaire beemereire aawo owebawuliire, ni bakoba bati, “Muwulire ayeta onaabbi Eriya!”


\par }{\PP \VS{36}Awo omoiza nʼairuka nʼatimya ekijuulo omu nviinyo ensasaami, nʼakiteeka oku lugada, nʼawa oYesu okufunfuuna, era ngʼakoba ati, “Oleke tubone abba ngʼEriya yaiza nʼamutoola oku musalabba!”\XREF{}{{\XO 15:36 }{\XO{15:36
}}{\XT{Zab 69:21}}}

\VS{37}Awo oYesu nʼakunga maaminkirira, era nʼafa.


\par }{\PP \VS{38}Omu kaseera ako olutimbe olwʼomu Yeekaalu ni lunyiirikamu aakati, okuzwa angulu okutuuka ansi.\XREF{}{{\XO 15:38 }{\XO{15:38
}}{\XT{Kuz 26:31-33}}}

\VS{39}Omukulu wʼekibinja kyʼabaisirikale 100 eyabbaire ayemereire awo ngʼalingiriire oYesu, oweyaboine engeri egyafiiremu, nʼakoba ati, “Dala omusaiza onu abbaire niiye oMwana wa Kibbumba!”


\par }{\PP \VS{40}Era wabbairewo abakali ababbaire e yalakuuku nga balengera. Era mwibo mwabbairemu oMalyamu oMangadaleena,\FTNT{†}{{\FR 15:40 }{\FR{15:40
}}{\FT{Olwisi bati, Malyamu owʼe Mangudala olwʼokubba yabbaire wʼomu kabuga kʼe Mangudala.}}} nʼoMalyamu omaaye wa Yaakobbo omutomuto nʼoYose, ni mubbaamu nʼoSoloome.\XREF{}{{\XO 15:40 }{\XO{15:40
}}{\XT{Luk 8:2-3}}}

\VS{41}Abakali abo batambulanga nʼoYesu nga bamuweererya, oweyabbaire omu Galiraaya. Era wabbairewo abakali abandi bangi abaizire naye ngʼaniinaniina okwiza e Yerusaalemi.


\par }{\SH Okuliika oYesu
\par }
{\R (Mat 27:57-61; Luk 23:50-56; Yok 19:38-42)

\par }{\PP \VS{42}Atyanu eisana lyabbaire lyatira okugwa, aate ngʼeeri aBayudaaya lunu lwabbaire lunaku lwʼokutegeka, olwʼokubba niirwo olwekubbembera okuwuumula kwʼeSaabbaato.

\VS{43}Wabbairewo omusaiza ogubeeta oYusufu owʼAlimasaaya eyabbaire omukwenda omu lukiiko olukulu olwʼaBayudaaya, era ogubawa ino ekitiisya. Era yena eyabbaire akuumirira okubbaawo kwʼobwakabaka bwa Kibbumba. OYusufu oyo nʼaguma, nʼayaba e giri oPiraato nʼamusaba omulambo gwa Yesu.

\VS{44}OPiraato ni yeewunya okuwulira ati oYesu afiire ira. Nʼayeta omukulu wʼekibinja kyʼabaisirikale 100, nʼamubuulya ooba ngʼoYesu amalire okufa.

\VS{45}Omukulu wʼekibinja kyʼabaisirikale 100 oweyamalire okukakasa oPiraato ati kityo wekiri, oPiraato nʼaikirirya oYusufu okutwala omulambo ogwo.


\par }{\PP \VS{46}Kale oYusufu nʼagula olugoye olubeeta olineni olutukula, nʼayanula omulambo gwa Yesu oku musalabba, nʼagulingira omu lugoye olwo, nʼaguteeka omu magombe agʼempuku, era agebabbaire batemere mwibbaale. Nʼayiringitya ogubbaale, nʼaigalira omulyango gwʼamagombe.


\par }{\PP \VS{47}OMalyamu oMangadaleena, nʼoMalyamu omaaye wa Yose, ni beekalikica omulambo gwa Yesu e gibaguteekere.




\par }\Chap{16}{\SH Okuzuukira kwa Yesu
\par }
{\R (Mat 28:1-8; Luk 24:1-12; Yok 20:1-10)

\par }{\PP \VerseOne{1}Awo eSaabbaato oweyawoireku, oMalyamu Mangadaleena, nʼoSoloome, nʼoMalyamu omaaye wa Yaakobbo, ni bagula ebyakaloosa baabe basiige omulambo gwa Yesu.


\par }{\PP \VS{2}Eizo waaku, oku lunaku olwesaabbiiti, amakeezi pwi, ni baaba oku magombe nga

\VS{3}beebuulyangana bati, “Neye, naani eyatwiringitirya eibbaale okulitoola omu mulyango gwʼamagombe?”

\VS{4}Olwʼokubba eibbaale nago lyabbaire linene ino. Neye owebatuuka oku magombe, baabire okulola angulu oku kagingi amagombe e gigabbaire nga babona eibbaale baliyiringitirye balitoire omu mulyango gwʼamagombe agʼempuku!


\par }{\PP \VS{5}Owebaingira omu magombe, ni babona omusaiza atyaime oku lubba lwʼengalo endiiro, ngʼazwaire eganduula enjeru, ni bawuninkirira.

\VS{6}Awo omusaiza oyo nʼabakoba ati, “Muleke okuwuninkirira. Timunoonia Yesu owʼe Naazaleesi ogubakomereire oku musalabba? Aanu abulawo, azuukiire. Mubone, kinu niikyo ekifo e gibabbaire bamuteekere.

\VS{7}Aale mwabe mukobere abeegibe, eino eino oPeetero, muti, ‘Yeesookere okwaba e Galiraaya. Eeyo gimwamubonera, era ngʼoweyabakobere.’ ”\XREF{}{{\XO 16:7 }{\XO{16:7
}}{\XT{Mat 26:32; Mak 14:28}}}


\par }{\PP \VS{8}Oweyamalire okubakoba ebyo, olwʼokuwuninkirira nʼobuti obubitiriri obwabbaire bubakwaite, ni bawulukamu, ni bazwa oku magombe nga bairuka, era nandi ni bakoberaku muntu yenayena olwʼokubba babbaire batiire ino.

\par }{\MS EMMALIIRIRYA EGENDI EYʼEIRA

\par }{\MR Mak 16:9-20

\par }{\SH OYesu abonekera oMalyamu oMangadaleena
\par }
{\R (Mat 28:9-10; Yok 20:11-18)

\par }{\PP [

\VS{9}OYesu oweyazuukiire amakeezi eino, oku lunaku olwesaabbiiti, yasookere kubonekera Malyamu oMangadaleena, oodi oguyabbingireku emizimu omusanvu.

\VS{10}OMalyamu oyo nʼayaba nʼakobera abeegi ba Yesu, era nga babbaire bakaali bakunga.

\VS{11}Neye owebawuliire bati nambu oYesu mwomi, era mbu oMalyamu amuboineku, ni batakiikirirya.


\par }{\SH OYesu abonekera abeegi ababiri
\par }
{\R (Luk 24:13-35)

\par }{\PP \VS{12}Ebyo nga biwoire, oYesu nʼabonekera babiri kwibo nga baaba omu kyalo. Yabbaire afaanana mu ngeri gendi.

\VS{13}Awo ni bairayo, ni bakobera abanaabwe. Neye bona nandi ni baikirirya.


\par }{\SH OYesu abonekera abeegibe eikumi na moiza
\par }
{\R (Mat 28:16-20; Luk 24:36-49; Yok 20:19-23; Bik 1:6-8)

\par }{\PP \VS{14}Oluzwanyuma, oYesu nʼabonekera abeegibe eikumi na moiza, nga batyaime balya. Nʼabanenya olwʼokutabba nʼokwikirirya, nʼolwʼobukakanyali bwʼemyoyo gyabwe olwʼokubba tibaikiriirye ebibono byabo abamuboine ngʼamalire okuzuukira.

\VS{15}Era kwolwo nʼabakoba ati, “Mwabe omu byalo byonabyona mulaabbe eeri abantu bonabona aMawuliro aMasa.\XREF{}{{\XO 16:15 }{\XO{16:15
}}{\XT{Bik 1:8}}}

\VS{16}Nabuli agaikiririryamu, era ni bamubatiza, yalirokoka, neye atagaikiririryamu, omusango gwalimusinga.


\par }{\PP \VS{17}“Abo abanjikiririryamu bakolanga ebyewunyo binu: Omu liina lyange babbinganga emizimu oku bantu; batumulanga omu ntumu egibatayegangaku;

\VS{18}singa bakwata empiri, era singa balinywa ekintu kyonakyona ekiita, tikyabakolenge bubbibubbi. Bateekanga engalo gyabwe oku balwaire, abalwaire abo ni balama.”


\par }{\SH OYesu bamutwala omwigulu
\par }
{\R (Luk 24:50-53; Bik 1:9-11)

\par }{\PP \VS{19}Awo oMusengwa oYesu oweyamalire okutumula nabo, ni bamutwala omwigulu, nʼatyama nʼoKibbumba omu kifo kyʼekitiisya eino.\FTNT{*}{{\FR 16:19 }{\FR{16:19
}}{\FQA{Ekifo kyʼekitiisya eino,
}}{\FT{ooba,
}}{\FQA{Oku lubba olwʼengalo endiiro eya Kibbumba.}}}\XREF{}{{\XO 16:19 }{\XO{16:19
}}{\XT{Bik 9:11}}}

\VS{20}Awo abeegibe ni batambula nga balaabba wonawona aMawuliro aMasa. OMusengwa oYesu nʼababbeeranga, era nʼakakasanga obukwenda bwabwe ngʼabakolesya ebyewunyo].\FTNT{†}{{\FR 16:20 }{\FR{16:9-20
}}{\FT{EBiwandiike ebimo ebyʼeira biri nʼemmaliirirya enyimpi, ngʼeira omu kifo kyʼenyiriri 9-20. Emmaliirirya eyo enyimpi niiyo eenu:
}}{\FQA{Okuzwa eeyo, abakali abo ni baaba e giri oPeetero nʼabainaye ni babakobera omu bimpi bimpi byonabyona omwisuka ebyabakobere. Ebyo nga biwoire, oYesu onanyere nʼabonekera abeegibe, nʼabatuma okulaabba obukwenda bwa Kibbumba, obwʼemirembe gyonagyona obwʼokulamya abantu, babusalaanie omu kyalo kyonakyona, okuzwa e buzwaisana okutuuka e bugwaisana. Amiina.}}}

\par }