\NormalFont\ShortTitle{Yona}

{\MTB EKITABO KYA

\par }{\MT YONA

\par }{\IMT Enyanjula

\par }{\IP Ekitabo kinu ekya Yona kikwata ku kigendererwa kya naabbi Yona, okwaba omu kibuga kyʼe Nineeve okutwalayo obukwenda bwa Kibbumba. Okutafaanana nʼebitabo ebyobunaabbi ebindi ebitumula ku bukwenda bwa Kibbumba, ekitabo kinu ikyo kitumula ino ku naabbi nago nʼebikolebye.

\par }{\IP OKibbumba yatumire oYona okwaba okulaabba ngʼalabula abantu bʼekibuga oNineeve, neye oYona tiyabbaire mugondi era ni yeesimbira wandi ngʼakubbiire oNineeve omugongo, (1:1-3). Yaabire nʼaniina emeeri eyabbaire eyaba omu kibuga e Talusiisi. Emeeri oweyabbaire ngʼeseeyeeya eyaba e Talusiisi, oKibbumba nʼasindika ogumpunga ogwʼamaani. Abavugi bʼemeeri eyo ni batya ino era ni bamuma oYona omu gunyanza okwikaikania obusungu bwa Kibbumba.

\par }{\IP OKibbumba yasindikire ogunyanyi ogunene ni gumira oYona. OYona nʼasaba oKibbumba ogunyanyi ni gumwandula oku bukalu era nʼabbaawo mwomi. Omu kumaliirirya oYona nʼaikirirya okwaba e Nineeve okulaabba ngʼakirabula ngʼoKibbumba oweyamukobere, era abantu bʼomu kibuga ekyo ni beenenya (3:5).

\par }{\IP Ekitabo kinu ekya Yona kikalaatira oku Kibbumba ngʼobwali owʼekisa, newankubbaire ngʼoYona tiyasiimire oKibbumba okubba wʼekisa (4:2).

\par }{\IOT Engeri egibyecaanamu:

\par }{\IO 1. Ensuula esooka, esonzola engeri oYona egiyairukire oku Kibbumba era n’amalirirya ngʼali mu kida kyʼogunyanyi.

\par }{\IO 2. Ensuula eyokubiri, erimu esaala ya Yona egiyasabire oKibbumba, oweyabbaire ngʼali omu kida kyʼogunyanyi.

\par }{\IO 3. Omu nsuula eyokusatu, oYona alaabba eeri ekibuga kyʼe Nineeve era abantu b’ekibuga ekyo ni beenenya. OKibbumba nʼasalawo okubaleka babbeewo.

\par }{\IO 4. Okumaliirirya, omu nsuula eyokuna, oYona asuna ekisungu olwa Kibbumba okukwatira abantu b’e Nineeve ekisa, era oKibbumba akoba oYona ati, iye oKibbumba ataka abantu bonabona.



\par }\ChapOne{1}{\SH OYona atenguwa oMusengwa
\par }
{\PP \VerseOne{1}Wabbairewo eyo omusaiza ogubayetanga bati Yona omutaane wʼAmitaayi. Lumo, oMusengwa nʼatumula nʼoYona oyo nʼamukoba ati,

\VS{2}“Osetukiremu oyabe e Nineeve, omu kibuga ekyo ekinene, olaabbe ngʼolabula abantu baamu olwʼokubba obubbibubbi bwabwe bubitiriire omumaiso gange.”


\par }{\PP \VS{3}Neye oYona omu kifo kyʼokwaba e Nineeve, nʼakwata nzira gendi, nʼataka kwaba Talusiisi olwo ayezye okwiruka oMusengwa. Awo oYona nʼaserengeta oku mwalo e Yoopa e giyayajiirye emeeri eyaba e Talusiisi, nʼasasula empiiya egyʼentambula, nʼaingira omu meeri eyo ni baaba, olwo ayezye okwiruka oMusengwa.


\par }{\SH OMusengwa abonereza oYona
\par }
{\PP \VS{4}Awo oMusengwa nʼasindika ogumpunga ogwʼamaani oku nyanza era enyanza ni yeefukuula, amaizi ni gakubba emeeri nebbuuca okuvunika.

\VS{5}Awo abavugi bʼemeeri ni batya ino, era nabuli moiza kwibo nʼatandiika okukungirira okibbumbawe. Ni batandiika okumuma emigugu omu nyanza olwʼokukendeeryaku obuzito obwabbaire oku meeri. Omu kaseera ako, oYona iye kaisi yabbaire yeingiriire mu kasenge kʼemeeri akʼansi nga yeefuulutira ndoolo.

\VS{6}Omukulu wʼabavugi bʼemeeri eyo nʼayaba e gyali nʼamukoba ati, “Obbootya okugona-bugoni? Osetuke okungirire okibbumbawo, amo nʼatukwatira ekisa nʼatulamya.”


\par }{\PP \VS{7}Awo abavugi bʼemeeri ni beteesamu bati, “Kaade tukubbe akalulu tuzuule naani agira ni tugwa oku kigosi kinu.” Owebakubbire akalulu kalagire kati, ekigosi kizwa ku Yona.


\par }{\PP \VS{8}Awo ni batandiika okusonseka oYona ebibuulyo bati, “Aale otukobere, naani agirire ni tugwa oku kigosi kinu? Okola mulimoki? Ozwera yaina? Era oli wʼeigwangaki?”


\par }{\PP \VS{9}OYona nʼabairamu ati, “Ndi Mwebbulaniya. Nsinza Musengwa oyo oKibbumba owʼeigulu, eyabbumbire enyanza nʼobukalu.”


\par }{\PP \VS{10}Abavugi bʼemeeri owebawuliire ekyo, emyoyo ni gibakutuka era ni bamubuulya bati, “Okolere niki ekyo?” Bamubwirye batyo olwʼokubba oYona yabbaire amalire okubakobera ngʼobwali kwiruka ku Musengwa.


\par }{\PP \VS{11}Atyanu olwʼokubba ogumpunga gwabbaire gweyongera-bweyongeri okufuukuula enyanza, abavugi bʼemeeri ni babuulya oYona bati, “Tukukole niki kaisi enyanza eikaikane twezye okulama?”


\par }{\PP \VS{12}OYona nʼabairamu ati, “Munginge mummume omu nyanza, era yaikaikana. Nkimmaite nti nsobi yange ogumpunga ogunene oguti okubaizaku.”


\par }{\SH OYona bamumuma omu nyanza
\par }
{\PP \VS{13}Neye abavugi bʼemeeri ibo tete nandi bafa kwekyo oYona ekiyabakobere. Balwanikaine kuvuga meeri bayezye okukangayo oku mwalo. Neye nandi bayezya olwʼokubba enyanza yeeyongeire kwefuukuula okukiraku ngʼoweyabbaire.

\VS{14}Awo ni beekungirira oMusengwa bati, “Oo Musengwa, tukwegairira tiwatuleka ni tufa olwʼobwomi bwʼomusaiza onu. Era totunenya olwʼomusaayegwe eritubulaku akabbikabbi eritwaba okusuka olwʼokubba niiwe Musengwa osiimire otyo.”

\VS{15}Awo ni baginga oYona ni bamumuma omu nyanza, era omu kaseera akananyere ako enyanza nʼeteeka.

\VS{16}Olwʼekyo abasaiza abo ni batya ino oMusengwa era ni bawaayo esadaaka eeri oMusengwa era ni beeyama okumuweereryanga.


\par }{\PP \VS{17}Neye iye oMusengwa nʼategekawo ogunyanyi ogunene okumira oYona era oYona nʼamala omu kida kyagwo enaku isatu omusana nʼobwire.
 



\par }\Chap{2}{\SH OYona awuuja oKibbumba
\par }
{\PP \VerseOne{1}OYona ngʼali omu kida kyʼogunyanyi ogunene nʼasaba ngʼawuuja oKibbumbawe,

\VS{2}ngʼakoba ati,

\par }{\Q “Omu bigosi byange nakusabire Musengwa,

\par }{\QB nʼonjiramu.

\par }{\Q Nga ndi ansi eeyo e magombe nasabire obubbeeri

\par }{\QB era nʼowulisisya okwekunga kwange.


\par }{\Q \VS{3}Wankasukire ansi eeyo omu lwabi,

\par }{\QB ansi eeyo omu maizi awakira okubba awaabiriri,

\par }{\QB era amaizi amangi ni gambuunaku;

\par }{\Q amayengogo gonagona nʼamaizi ageedumbya ni gaika

\par }{\QB ni bimmooma.


\par }{\Q \VS{4}Awo mudi ni nseega nti ombingire omumaisogo;

\par }{\QB nga tete tinaliirayo okubonaku eYeekaaluyo entukulye!


\par }{\Q \VS{5}Amaizi gabbaire gammira nga gataka kunjita,

\par }{\QB olwabi ni luneeruguulirirya,

\par }{\QB nʼekisubi kyʼoku maizi ni kineebbowanganirya oku mutwe.


\par }{\Q \VS{6}Neinikiire nakimo paka ansi omu maizi eeyo, ansi ensozi e gigitandiikira;

\par }{\QB ni nseega nti naabba eeyo musibe emirembe gyonagyona.

\par }{\Q Neye iwe Musengwa iye oKibbumba wange,

\par }{\QB nʼontoolayo omu kiina ekyo nga ndi mwomi!


\par }{\Q \VS{7}Owenabbaire mpulira ngʼobwomi buwaawo,

\par }{\QB nakwebukiirye Musengwa

\par }{\Q era esaala yange nʼeniina e gyoli

\par }{\QB omu Yeekaaluyo entukulye.


\par }{\BB \par }
{\Q \VS{8}“Abo abeesibiire oku kusinza ebintu ebinambulamu

\par }{\QB bafiirwa okusaasira okubandisunire.


\par }{\Q \VS{9}Neye nze, Musengwa,

\par }{\QB nakwebalyanga omu lwembo

\par }{\QB ni nkuwa nʼesadaaka.

\par }{\Q Era ebineeyamanga nabituukiriryanga.

\par }{\QB Obununuli buzwa eeri niiwe Musengwa.”


\par }{\PP \VS{10}Awo oMusengwa nʼalagira ogunyanyi nago ni gusesema oYona oku bukalu.




\par }\Chap{3}{\SH OYona akola oMusengwa ekiyamukobere
\par }
{\PP \VerseOne{1}Awo oMusengwa tete nʼatumula nʼoYona omulundi ogwokubiri ati,

\VS{2}“Oyabe e Nineeve, ekibuga ekinene ekyo era okiraabbire obukwenda bunu obunkuwa, obukirabula.”


\par }{\PP \VS{3}Oku mulundi ogwo oYona nʼasetuka nʼayaba e Nineeve ngʼoMusengwa oweyamukobere. Atyanu ekibuga ekyo, kyabbaire kigalami ino era nga kitwala enaku isatu nambirira okutambula okukimalaku.

\VS{4}OYona oweyatuukire omu Nineeve, olunaku olwasookere yatambwire omu kibuga nga waalaabba eeri abatyami baamu ati, “Wasigaire enaku 40 gyonkani oKibbumba ajigirice ekibuga kinu nʼabantu baamu.”

\VS{5}Abantu bʼe Nineeve owebawuliire obukwenda obwo, ni baikirirya oKibbumba. Kale ni balangirira okusiiba era bonabona okuzwera oku wʼekitiisya paka oku muyejere ni beesiba ebibenga okulaga bati beenenyere.


\par }{\PP \VS{6}Awo amawuliro ago owegatuukire oku kabaka wʼe Nineeve nʼasetuka oku ntebeye eyʼobwakabaka, nʼatoolamu amaganduulage agʼobwakabaka era ni yeesiba ebibenga era nʼatyama ansi omwikoke okulaga ati yeenenyere.

\VS{7}Awo nʼawuluca ekiragiro eeri abantu bʼe Nineeve ati,

\par }{\PMO “Kinu kiragiro okuzwa eeri okabaka nʼabakungube.”

\par }{\PM “Mpaawo muntu ali nʼokulyaku akantu konakona; abantu bonabona waire byayo, nga niibyo ente, nʼentaama nʼembuli mpaawo kulya ooba kunywa.

\VS{8}Abantu bonabona bali nʼokwesiba ebibenga nʼebyayo byona bali nʼokubisiba ebibenga okulaga okwenenya. Nabuli moiza ali nʼokukungirira oKibbumba okumusoniya era akomye emizeegye emibbimibbi nʼebikolebye ebyobukambwe.

\VS{9}Amo oKibbumba nʼacuusa ekiseegokye; amo nʼaikaikana ekiruyi nandi nʼatujigirica!”


\par }{\PP \VS{10}Awo oKibbumba oweyaboine ebikole byabwe ebyo, era nga bakomerye nʼemize emibbimibbi, ekisa ni kimukwata nʼabasoniya nandi nʼabajigirica ngʼoweyabbaire akobere.




\par }\Chap{4}{\SH Okusunguwala kwa Yona nʼekisa kya Musengwa
\par }
{\PP \VerseOne{1}Atyanu olwʼokubba oKibbumba tiyairire okujigirica abantu bʼe Nineeve, ekyo tikyasangairye oYona era yasunguwaire-busunguwali.

\VS{2}Omu kusabakwe nʼakoba oMusengwa ati, “Aale Musengwa, ekyo tiniikyo ekinakobere nga nkaali ndi e waiswe nti kiwakola? Era niikyo ekyo ekyagirire ni neeyuna okukwirukaku neeyabire e Talusiisi. Namaite nti iwe oli Kibbumba owʼekisa era osaasira, olwawo okusunguwala, era owʼokutaka okutakoma era omutegeke okucuusa ekiseego nʼoleka okubonereza omuntu.

\VS{3}Aale atyanu Musengwa, omale ganeitira. Kasinga nfe okukiraku okubba mwomi.”

\VS{4}Neye oMusengwa nʼamwiramu ati, “Yona, obba mutuuce okusunguwala olwʼekyo ekinkolere?”


\par }{\SH OKibbumba ayegesya oYona ebyʼekisa
\par }
{\PP \VS{5}Awo oYona nʼawuluka omu Nineeve nʼayaba nʼatyama oku lubba lwʼe buzwaisana obwʼekibuga ekyo. Ngʼali eeyo ni yeerukira akasiisira era nʼatyama omu kiwolu omwo okukuumirira okubona ekyagwa oku kibuga ekyo.

\VS{6}Awo oMusengwa nʼamumererya ekimera ekiranda ooti suuswa ni kirandira oku kasiisira ni kimukolera ekyoleerya ekisa, era ekyo ni kisangaalya ino oYona.

\VS{7}Neye eizo waaku ekibbambya, oKibbumba nʼasindika oigino nʼalya ekimera ekyo ni kiwotoka.

\VS{8}Eisana oweryayangire, oKibbumba nʼasindika ompunga owʼeibbungumu erinene okuzwa e buzwaisana okufuwa oYona. Eisana ni lipaalaaga oYona omu mutwe nʼabbuuca okubbalikaku ni yeegomba nʼokufa. OYona, nʼawuninkirira era nʼakoba ati, “Kasinga nfe okukiraku okubba mwomi.”


\par }{\PP \VS{9}Neye oKibbumba nʼamukoba ati, “Yona, dala obba mutuuce okusunguwala olwʼekimera ekyo?”

\par }{\PP OYona yena nʼairamu ati, “Mba mutuuce. Era mpulira obusungu, neegomba nʼokwefeera.”


\par }{\PP \VS{10}Awo oMusengwa nʼamukoba ati, “Ekimera ekyo kyakuliire mu kiire kimo, eizo waaku ni kikala. Iwe oku lulwo mpaawo kintu ekiwakikoleire kaisi kikule, waire okukikoma, tiniiwe owakikomere, neye lwaki kikulumirye kityo omwoyo?

\VS{11}Kale zena lwaki tinandisoniyire oNineeve, ekibuga ekinene ekityo, ekirimu abantu ababita omu 120,000 abakaali nʼokumanyaku okwabulawo ekisa nʼekibbikibbi, oteekeku nʼebisolo ebingi ebikirimu?”

\par }