\NormalFont\ShortTitle{Kubiikula}

{\MTB OKUBIIKULA EERI

\par }{\MT OYOKAANA

\par }{\IMT Enyanjula

\par }{\IP Ekitabo
{\BK{oKubiikula}} niikyo ekisembayo omu Ndagaano eMpyaka. Era niikyo ekibasembereyo okuwandiika. Omutume oYokaana niiye eyakiwandiikire omu mwanka ooti gwa 95 nga bamalire okubyala oKurisito. Omutume oYokaana era niiye eyawandiikire
{\BK{aMawuliro aMasa ngʼoYokaana oweyagawandiikire}}, nʼebbaluwa eisatu: OYokaana esooka, nʼoYokaana eyokubiri, nʼoYokaana eyokusatu. OYokaana babbaire bamumaite bati niiye oyo “oYesu oguyabbaire ataka eino” (
Yok 13:23). Yawandiikire ekitabo kinu ngʼali mu busibe oku kizinga e Patumo olwa kulaabba aMawuliro aMasa aga Kurisito (1:9). Ekitabo kinu, yawandiikiire baikirirya bonabona okutwalirya aamo eino eino ekanisa omusanvu (2:1–3:22).

\par }{\IP Ekigendererwa kya Yokaana omu kuwandiika ekitabo kya
{\BK{Kubiikula}} kyabbaire kyokugumya baikirirya basigale nga bʼamazima eeri oYesu Kurisito, nʼokubawa osuubi olwʼokubba ekiseera kya Yesu okwira kiri kumpi (1:3; 22:7). OYokaana atwala okuwandiikakwe ngʼobunaabbi (1:3), era akolesya ebifaananyi bingi omu kitabo kyonakyona okusonzola ebintu ebiyaboine. Ekitabo kinu kifaanana nʼebitundu ebimo ebyʼeNdagaano eNkaire, eino eino
Zak 6:1-8. Amakondeere omusanvu nʼebibya omusanvu byona bifaanana ino nʼokawumpuli oKibbumba oguyasindikire okubonereza oMisiri (Kuz 7:1–9:35).

\par }{\IP Ekitabo kinu kitumula ebikwata oku biseera byʼenkomerero kiti, oYesu yalibba muwanguli, era abo bonabona ibo abamwesiga balibbaawo emirembe nʼemirembe naye.

\par }{\IOT Engeri egibyecaanamu

\par }{\IO 1. OYokaana atandiika nʼokweyanjula nʼokutumula ebiyaboine ({\IOR{1:1-20}}).

\par }{\IO 2. Obukwenda eeri amakanisa omusanvu ({\IOR{1:1–3:22}}).

\par }{\IO 3. Ensonzola yʼobuzebbo omusanvu ({\IOR{4:1–8:5}}).

\par }{\IO 4. Ensonzola yʼamakondeere omusanvu ({\IOR{8:6–11:19}}).

\par }{\IO 5. Olutalo lwʼomwana omwisuka nʼogumpiri oguli nʼemitwe omusanvu ({\IOR{12:1–14:20}}).

\par }{\IO 6. Ebikwata oku bibya omusanvu ebyʼobusungu bwa Kibbumba ({\IOR{15:1–16:18}}).

\par }{\IO 7. Engeri oKibbumba egyawangulamu abalabebe omwigulu ({\IOR{17:1–20:15}}).

\par }{\IO 8. Eigulu eriyaaka nʼekyalo ekiyaaka ebyaliiza oku nkomerero ({\IOR{21:1–22:21}}).



\par }\ChapOne{1}{\SH Ebibono ebisooka
\par }
{\PP \VerseOne{1}Kunu niikwo okubiikula okuzwa egiri oYesu Kurisito, oKibbumba okuyamuwaire, amanyikisye abaikirirya ba Yesu ebintu ebyatira okubbaawo. OKurisito yatumire omalaikawe okubiraga omuweereryawe oYokaana.

\VS{2}Niiye alonsya byonabyona ebiyaboine. Atumula bukwenda obuzwa egiri oKibbumba era iye oYesu Kurisito obwakakasa.


\par }{\PP \VS{3}Wʼenkabi omuntu oyo asomera abantu ebibono binu ebyʼobunaabbi, era bʼenkabi abawulira eBiwandiike omu kitabo kinu, ni babikoleraku, olwʼokubba ekiseera kiri kumpi okutuuka, byonabyona ebibawandiikeremu bituukirire.


\par }{\SH Obusugirye eeri amakanisa
\par }
{\PP \VS{4}Nze oYokaana, mpandiikira amakanisa omusanvu\FTNT{*}{{\FR 1:4 }{\FR{1:4
}}{\FQ{Omusanvu,
}}{\FT{ omu kitabo kinu nʼomu bindi omu Bbaibbuli, gulaga bulambirira bwʼekintu. Aanu bangi abakibona nga kitumula ku kanisa omu kyalo kyonakyona.}}} agali omu kitundu kyʼAsiya. Ekisa nʼeidembe bibbenge mwinywe, nga bizwa egiri oKibbumba aliwo, era eyabbairewo, era aiza kubbaawo. Era ni bizwa eeri emyoyo omusanvu,\FTNT{†}{{\FR 1:4 }{\FR{1:4
}}{\FQ{Omusanvu,
}}{\FT{Ooba,
}}{\FQA{Enkola egya Mwoyo oMutukulye egiwoireyo.}}} egibba omumaiso gʼentebeye eyʼobwakabaka bwa Kibbumba.\XREF{}{{\XO 1:4 }{\XO{1:4
}}{\XT{Kuz 3:14; Bil 4:5}}}

\VS{5}Era nʼekisa nʼeidembe ebizwa egiri oYesu Kurisito omujulizi oku bikwata oku bintu oKibbumba ebiyakolere. Era omwesigwa, nʼeyasookere bonabona okuzuukira, era afuga abakabaka abʼoku kyalo.

\par }{\PP OKurisito oyo atutaka era yatutoire omu bibbibibbi byaiswe oweyafiire okulwaiswe,\XREF{}{{\XO 1:5 }{\XO{1:5
}}{\XT{Isa 55:4; Zab 89:27}}}

\VS{6}nʼatusuuca okubba obwakabaka era abakabona ba Kibbumba oIteeye. Ekitiisya nʼobwezye bibbe egiri iye emirembe nʼemirembe. Amiina.\XREF{}{{\XO 1:6 }{\XO{1:6
}}{\XT{Kuz 19:6; Bil 5:10}}} Era ngʼolwembo owerukoba luti:


\par }{\Q \VS{7}“Ngoyo aizira oku bireri.

\par }{\QB Abantu bʼentumu gyonagyona balimubona,

\par }{\QB era nʼabo abamusumutire balimubona.

\par }{\QB Abantu abatamwikirirya bonabona oku kyalo balikubba enduulu okululwe.”

\par }{\QB Niikyo owekyalibba. Amiina.\XREF{}{{\XO 1:7 }{\XO{1:7
}}{\XT{Dan 7:13; Mat 24:30; Mak 13:26; Luk 21:27; 1Se 4:17; Zak 12:10; Yok 19:34,37}}}


\par }{\PP \VS{8}“Ninze Alufa era Omega,” atyo oMusengwa oKibbumba oWabwezye Bwonabwona waakoba, abbaawo, era eyabbairewo, era aiza kubbaawo.\XREF{}{{\XO 1:8 }{\XO{1:8
}}{\XT{Bil 22:13; Kuz 3:14}}}


\par }{\SH OKurisito abonekera oYokaana
\par }
{\PP \VS{9}Ninze oYokaana, owoluganda agabanira aamo na inywe omu kugada, omu bwakabaka, era nʼomu kuguminkiriza ebitusuna olwʼokubba abantu ba Yesu. Nabbaire oku kizinga e Patumo omu busibe, olwʼokukobera abantu ekibono kya Kibbumba, era nʼebifa oku Yesu.


\par }{\PP \VS{10}Oku lunaku lwa Musengwa, oMwoyo oMutukulye nʼanjikaku. Ni mpulira e nyuma wange eigono erikooka ooti kondeere,

\VS{11}nga likoba liti, “Ebyobona, obiwandiike omu kitabo, kaisi okiweererye amakanisa omusanvu ganu: EyʼEfeeso, nʼeyʼe Simiruna, nʼeyʼe Perugamo, nʼeyʼe Siyatira, nʼeyʼe Saludi, nʼeyʼe Firaderufiya, era nʼeyʼe Lawodikiya.”


\par }{\PP \VS{12}Awo ni ngaluka okubona atumula na nze. Owenagalukire, ni mbona ebikondo byʼamataala musanvu ebyʼezaabbu.


\par }{\PP \VS{13}Aakati wʼebikondo ebyo ni mbonawo afaananira nakimo nʼoMwana wa Muntu,\XREF{}{{\XO 1:13 }{\XO{1:13
}}{\XT{Dan 7:13; 10:5}}} ngʼazwaire eganduula etuukira nakimo ansi oku bigere, era nga yeesibire omu kifubba omusipi ogwa zaabbu.


\par }{\PP \VS{14}Omutwegwe nʼenziirigye byabbaire bitukula ooti byoya bya ntaama ebyeru ooti mabbaale ga ikendi. Amaisoge nga gamoleka ooti musyo ogulunkuuma.


\par }{\PP \VS{15}Ebigerebye nga biri ooti bbulonzi apowookeire omu musyo gwʼetanuulu. Eigonolye nga liri ooti maizi amangi agawolomboga.\XREF{}{{\XO 1:15 }{\XO{1:14-15
}}{\XT{Dan 7:9; 10:6}}}\XREF{}{{\XO 1:15 }{\XO{1:15
}}{\XT{Zek 1:24; 43:2}}}


\par }{\PP \VS{16}Yabbaire akwaite omu ngalo endiiro enkota musanvu. Omu munwagwe ni muzwamu empiima yʼobwogi obubiri. Omumaisoge nga mwaka ooti isana oweryaka nʼamaani gaalyo gonagona.


\par }{\PP \VS{17}Owenamuboine, ni ngwa okumpi nʼebigerebye, nga ndi ooti mufu. Neye nʼankwataku nʼengaloye endiiro, nʼankoba ati, “Tiwaatya, ninze eYasookere era oWʼenkomerero,\XREF{}{{\XO 1:17 }{\XO{1:17
}}{\XT{Isa 44:6; 48:12; Bil 2:8; 22:13}}}

\VS{18}era oMwomi. Nabbaire nfiire, neye obone atyanu ndi mwomi emirembe nʼemirembe, era ndi nʼobwezye oku kufa nʼe Magombe.”


\par }{\PP \VS{19}Kale owandiike ebyoboine, nʼebiriwo, nʼebyaba okubbaawo oluzwanyuma.


\par }{\PP \VS{20}Amakulu gʼenkota omusanvu egyoboine omu ngalo yange endiiro, nʼagʼebikondo byʼamataala omusanvu ebya zaabbu, niigo ganu: Enkota omusanvu niibo abamalaika bʼamakanisa omusanvu. Kaisi ebikondo omusanvu ebyʼamataala, niigo amakanisa omusanvu.




\par }\Chap{2}{\SH Eeri ekanisa eyʼomwEfeeso
\par }
{\PP \VerseOne{1}Era oMwana wa Muntu nʼankoba ati, “Eeri omalaika owʼekanisa eyʼomwEfeeso, omuwandiikire oti:

\par }{\BB \par }
{\PI “ ‘Oyo akwata enkota omusanvu omu ngalo endiiro, era atambulira aakati wʼebikondo byʼamataala omusanvu ebya zaabbu, binu niibyo ebyakoba ati:

\VS{2}Mmaite kusani ino ebikolebyo nʼokwefaakukwo, nʼokuguminkirizakwo. Mmaite nga toyezya kuguminkiriza ababbibabbi. Era abo ababbaire beeyeta abatume neye nga tibatume, wabagezeserye nʼobabona nga babbeyi.

\VS{3}Oli nʼobuguminkiriza, wagumiire ebigosi ebyakutuukireku byonabyona okulwange, nandi nʼowaamu omwoyo.


\par }{\PI \VS{4}“ ‘Neye era, ndi na kiinu ekinkuvunaana: Walekere okutaka okuwabbaire nakwo okwasookere.

\VS{5}Aale oyebukirye egiwagwire nʼozwa omu bwomi obutuukiriire era weenenye, okole ebiwakolanga oku ntandiika. Ewatenenye, njaba kwiza egyoli, nkubonereze nga ntoolawo ekikondokyo ekyʼeitaala omu kifo kyakyo.

\VS{6}Neye kinu niikyo ekisa ekyoli nakyo: Ocaawa ebikole zena ebincaawa ebyo ebyʼabasengereri bʼenjegesya ya Nikolaawo. Ibo abo beegesya bati ebikole ebibbibibbi ebyʼomubiri tibyonoona omwoyo.’


\par }{\PI \VS{7}“Ali nʼamatwi, awulire oMwoyo oMutukulye ekyakoba amakanisa. Oyo awangula amaani ga Sitaani, nalimuwa obwezye okulya oku bineneka byʼomusaale ogwʼobwomi obutawaawo, oguli omu kifo ekyokwesiima ekya Kibbumba.”\XREF{}{{\XO 2:7 }{\XO{2:7
}}{\XT{Nta 2:9; Bil 22:2; Zek 28:13; 31:8}}}


\par }{\SH Eeri ekanisa eyʼomu Simiruna
\par }
{\PP \VS{8}Tete oMwana wa Muntu nʼankoba ati, “Omalaika owʼekanisa eyʼomu Simiruna omuwandiikire oti:

\par }{\PI “ ‘ASooka era aSembayo, eyabbaire afiire tete nʼabba omwomi,\XREF{}{{\XO 2:8 }{\XO{2:8
}}{\XT{Isa 44:6; 48:12; Bil 1:17; 22:13}}} binu byakoba ati:

\VS{9}Mmaite okugadakwo, era omu byobusuni bwʼomu kyalo oboneka ooti oli mudoobi, neye omu bya mwoyo nkubona ngʼoli musuni. Mmaite nʼebizumi abo abeeyeta aBayudaaya ebibakuzumire, neye nga tiBayudaaya, wazira basengereri ba Sitaani.

\VS{10}Tiwaatya ebigosi byonabyona ebyoyaba okubitamu. Obone, oSitaani yatira okuteeka abamo kwinywe omu mabbuusu okubagezesya, era balibayiigaanirya enaku ikumi. Obbenge omwesigwa nʼowekibba kyakutuuca ku kufa, nze nalikuwa obwomi ngʼengule eraga obuwangulibwo.


\par }{\PI \VS{11}“ ‘Ali nʼamatwi, awulire ekyo oMwoyo oMutukulye ekyakoba amakanisa. Oyo awangula amaani ga Sitaani, okufa okwokubiri, okwa musyo ogutalikira emirembe nʼemirembe, tikwalimukolaku kabbikabbi konakona.’ ”\XREF{}{{\XO 2:11 }{\XO{2:11
}}{\XT{20:14; 21:8}}}


\par }{\SH Eeri ekanisa eyʼomu Perugamo
\par }
{\PP \VS{12}Tete oMwana wa Muntu nʼankoba ati, “Omalaika owʼekanisa eyʼomu Perugamo, omuwandiikire oti:

\par }{\PI “ ‘Oyo aali nʼempiima egyʼobwogi obubiri, binu byakoba ati:

\VS{13}Mmaite egyobba, niiwo awali ekitebe ekyʼobwakabaka bwa Sitaani. Neye iwe osigaire ngʼokalangukiire ku ninze. Nʼomu kiseera Antipa, omujulizi wange omwesigwa owebamwitiire e waanywe oSitaani egyabba, iwe wasigaire ngʼokaali onjikiririryamu.


\par }{\PI \VS{14}“ ‘Neye ndiku nʼebitontono ebinkuvunaana, olwʼokubba eeyo oliyo nʼabasengererya okwegesya kwa naabbi owʼobubbeyi oBbalamu. Eira eino yayegeserye okabaka oBbalaki okwesiitaalya aBaisirairi balye ebintu ebibawongere eeri ebifaananyi, era bakole ebyobulendi.\XREF{}{{\XO 2:14 }{\XO{2:14
}}{\XT{Kub 22:5,7; 31:16; Ama 23:4; Kub 25:1-3}}}

\VS{15}Otyo era wena oli nʼabasengererya okwegesya kwa Banikolaawo.

\VS{16}Kale weenenye. Oteenenye, njaba kwiza mangu egyoli, ndwanisye abantu abo nʼempiima ekyʼomu munwa gwange, niikyo ekibono kyange.


\par }{\PI \VS{17}“ ‘Ali nʼamatwi, awulire oMwoyo oMutukulye ekyakoba amakanisa. Oyo awangula amaani aga Sitaani, nalimuwa oku kyokulya ekibise. Era nalimuwa eibbaale eryeru, eribawandiikireku eriina eriyaaka, omuntu ogondi yenayena eryatamaite, okutoolaku oyo alisuna.’ ”\XREF{}{{\XO 2:17 }{\XO{2:17
}}{\XT{Kuz 16:14-15; 16:33-34; Yok 6:48-50; Isa 62:2; 65:15}}}


\par }{\SH Eeri ekanisa eyʼomu Siyatira
\par }
{\PP \VS{18}Tete oMwana wa Muntu nʼankoba ati, “Omalaika owʼekanisa eyʼomu Siyatira omuwandiikire oti:

\par }{\PI “ ‘OMwana wa Kibbumba, aali nʼamaiso agaaka ooti kulunkuuma kwa musyo, nʼebigere ebiri ooti bbulonzi ogubalambiriirye kusani, binu niibyo ebyakoba ati:

\VS{19}Mmaite ebyokola. Mmaite okutakakwo, nʼokuguminkirizakwo, nʼokwikiriryakwo, nʼokuweereryakwo. Era mmaite ngʼebyokola atyanu bingi okukiraku ebiwakolanga omu kusookesya.


\par }{\PI \VS{20}“ ‘Neye ndi na kiinu ekinkuvunaana: Omukali oYezebbeeri eyeeyeta onaabbi wamulekere nʼacaamya abasengereri bange, ngʼabeegesya okwenda nʼokulya ebibawongere eeri ebifaananyi.\XREF{}{{\XO 2:20 }{\XO{2:20
}}{\XT{1Ba 16:31; 2Ba 9:22,30}}}

\VS{21}Namuwaire eibbanga okwenenya alekewo obulendibwe, neye nʼagaana.

\VS{22}Kale njaba okumuteeka oku buliri abbe omu kugada okunene aamo nʼabo abayenda naye, owebateenenye ebyo ebibakola naye.

\VS{23}Era abasengereribe nalibaita, kaisi awo amakanisa gonagona gategeere gati ninze oyo akebera ebiseego nʼemyoyo. Buli moiza kwinywe nalimuwa ekimusaaniire, nga nsinzirira ku bikolebye.\XREF{}{{\XO 2:23 }{\XO{2:23
}}{\XT{Zab 7:9; Yer 17:10; Zab 62:12}}}

\VS{24}Neye inywe abʼomu Siyatira abamo abataikirirya enjegesya gya mukali oyo embiibbi, era abatamaite ebyo abandi ebibeeta ebyama ebyʼomunda eino ebya Sitaani, mbakoba nti tinjaba kubatiika buzito bundi.

\VS{25}Wazira mukikalangule ekyo ekimuli nakyo paka owenaliiza.


\par }{\PI \VS{26}“ ‘Oyo awangula amaani ga Sitaani, nʼakola ebindagira paka oku nkomerero, nalimuwa obwezye okufuga amawanga,

\VS{27-28}nga zena oBbaabba oweyampaire. Yaligafuga nʼobwezye bungi ooti muntu akubbisya omwigo gwʼekyoma; yaligaatyaga ooti yoodi ayatyaga ebibya. Era, nalimuwa onkota owʼamakeezi, ekitegeeza ekitiisya ekya muntu omuwanguli.’\XREF{}{{\XO 2:27-28 }{\XO{2:26-28
}}{\XT{Zab 2:8-9}}}

\VS{29}Ali nʼamatwi awulire oMwoyo oMutukulye ekyakoba amakanisa.”




\par }\Chap{3}{\SH Eeri ekanisa eyʼomu Saludi
\par }
{\PP \VerseOne{1}“OMalaika owʼekanisa eyʼomu Saludi omuwandiikire oti:

\par }{\PI “ ‘Oyo aali nʼemyoyo omusanvu egya Kibbumba, nʼenkota omusanvu, binu byakoba. Ati, Mmaite ebyokola. Mmaite nti abantu bakumaite bati oli mwomi omu bintu bya mwoyo aate ngʼoli mufu.

\VS{2}Olamuke omanye embeerayo embiibbi, okalangule ebyo ebisigairekuuwo nga bikaali okufa, olwʼokubba omu byokola timbonamu ekituukiriire omumaiso ga Kibbumba wange.

\VS{3}Aale oyebukirye ebintu ebikwata oku bwomi obutuukiriire ebibakwegeserye era ebiwawuliire, obikwate, weenenye. Owootalamuke nʼofaayo kwebyo oKibbumba ebyakoba, naliiza ooti mwibbi, era tiwalimanya saawa eginaliiziramu egyoli.\XREF{}{{\XO 3:3 }{\XO{3:3
}}{\XT{Mat 24:43-44; Luk 12:39-40; Bil 16:15}}}


\par }{\PI \VS{4}“ ‘Neye era, omu Saludi olimu nʼabaikirirya abamo abatontono abakaali bakumiire obwomi bwabwe omu butuukirirye. Abo balitambula na nze nga bazwaire ebizwalo ebyeru, olwʼokubba basaaniire

\VS{5}Atyo awangula amaani aga Sitaani, balimuzwalisya ebizwalo ebyeru, era tinalisangula eriinalye omu kitabo ekyʼabantu abali nʼobwomi obutawaawo, wazira nalirangirira nti, “Oyo wange,” omumaiso ga Bbaabba nʼaga bamalaikabe.\XREF{}{{\XO 3:5 }{\XO{3:5
}}{\XT{Kuz 32:32-33; Zab 69:28; Bil 20:12; Mat 10:32; Luk 12:8}}}


\par }{\PI \VS{6}“ ‘Ali nʼamatwi awulire oMwoyo oMutukulye ekyakoba amakanisa.’ ”


\par }{\SH Eeri ekanisa eyʼomu Firaderufiya
\par }
{\PP \VS{7}“OMalaika owʼekanisa eyʼomu Firaderufiya omuwandiikire oti:

\par }{\PI “ ‘Oyo omutukulye era owʼamazima, aali nʼekifunguwo ekya Dawudi, era aigulawo ni watabbaawo kadi moiza ayezya okwigalawo, nʼaigalawo ni watabbaawo kadi moiza ayezya okwigulawo,\XREF{}{{\XO 3:7 }{\XO{3:7
}}{\XT{Isa 22:22; Yob 12:14}}} binu byakoba ati:

\VS{8}Mmaite ebyokola. Nakwiguliirewo olwigi olwʼokuweererya oKibbumba olutaigalikawo omuntu kadi moiza. Mmaite ngʼoli nʼamaani matono, neye obone weekalanguliire oku kibono kyange nandi ni waneegaana.

\VS{9}Kale abo abasengererya oSitaani, abeeyeta aBayudaaya aate nga tiBayudaaya, neye nga babbeya-bubbeyi, nalibatuuca omu mbeera eyalibaleeta omumaisogo, ni bakotama oku mazwi omumaisogo okukuwa ekitiisya, era ni bamanya bati nkaali nkutaka.\XREF{}{{\XO 3:9 }{\XO{3:9
}}{\XT{Isa 49:23; 60:14; 43:4}}}

\VS{10}Ekyo nalikikola olwʼokubba wakwaite ekiragiro kyange ekikoba kiti, “Oguminkirize,” zena nalikulamya omu kiseera ekyʼokukugezesya ekyaba okwiza oku kyalo kyonakyona, okugezesya abo abali oku kyalo.


\par }{\PI \VS{11}“ ‘Njiza mangu. Kale okalangukire oku bibono ebibabeegeserye ebyʼokubba omu bwomi obutuukiriire, tiwaabbaawo akukaisya okusuna ekirabo ekyʼenguleyo eyʼobuwanguli.

\VS{12}Oyo awangula amaani ga Sitaani, nalimusuuca muntu owʼekitiisya omu bantu ba Kibbumba ogumpeererya, era tiyaligizwamu. Nalimuwa eriina eriyaaka eriraga liti muntu wa Kibbumba wange, era wʼomu kibuga e Yerusaalemi ekiyaaka, ekiika nga kizwa omwigulu e wa Kibbumba ogumpeererya. Era nalimuwandiikaku eriina lyange eriyaaka okulaga nga muntu owange.\XREF{}{{\XO 3:12 }{\XO{3:12
}}{\XT{Bil 21:2; Isa 62:2; 65:15}}}

\VS{13}Oyo aali nʼamatwi awulire oMwoyo oMutukulye ekyakoba amakanisa.’ ”


\par }{\SH Eeri ekanisa eyʼomu Lawodikiya
\par }
{\PP \VS{14}“OMalaika owʼekanisa eyʼomu Lawodikiya omuwandiikire oti,

\par }{\PI “ ‘Oyo ogubeeta “Amiina,” omujulizi omwesigwa era owʼamazima, onanzwa wʼebyo oKibbumba ebiyabbumbire,\XREF{}{{\XO 3:14 }{\XO{3:14
}}{\XT{Nge 8:22}}} binu byakoba ati:

\VS{15}Mmaite ebyokola. Mmaite nti toli muwolondoki, aate era toli muyo!

\VS{16}Neye olwʼokubba oli awo kyotakyota; toli muwolondoki aate toli muyo, njaba okukwandula ozwe omu munwa gwange.

\VS{17}Iwe okoba oti, “Ndi musuni, ndi nʼebintu bingi, mbulaku ekindamba.” Neye nga tomaite oti oli nkudawu asaaniire kukusaasira. Nkubona ngʼoli mudoobi, era omwofu, era aali obwere.

\VS{18}Nkuwa amalabuki, onguleku ezaabbu egibalongooseire omu musyo; niibwo obusuni obwʼebintu ebizwa egiri oKibbumba, kaisi osuuke omusuni omu ngeri entuuce. Era onguleku ebizwalo ebyeru ozwale; niibwo obutuukirirye oKibbumba obwagaba, kaisi olame ensoni egyʼokutambula obwere. Onguleku nʼobulezi obwʼokusiiga oku maisogo, kaisi obone kusani ebintu ebifa oku bwomi.


\par }{\PI \VS{19}“ ‘Nze bonabona abentaka mbanenya era mbagolola kaisi beeyongere okubba abasa. Kale weefudeku, weenenye.\XREF{}{{\XO 3:19 }{\XO{3:19
}}{\XT{Nge 3:12; Beb 12:6}}}

\VS{20}Ngonu njemereire oku lwigi lwʼobwomibwo nkubba okoodi. Awulira eigono eryange nʼaigulawo, nze naingira omu bwomibwe, ni tuliira aamo naye.


\par }{\PI \VS{21}“ ‘Oyo awangula amaani ga Sitaani, nalimwikirirya okutyama aamo na nze oku ntebe eyange eyʼobwakabaka, nga zena owenawangwire, ni ntyama aamo nʼoBbaabba oku ntebeye eyʼobwakabaka.


\par }{\PI \VS{22}“ ‘Oyo aali nʼamatwi awulire oMwoyo oMutukulye ekyakoba amakanisa.’ ”




\par }\Chap{4}{\SH Okusinza okuli omwigulu
\par }
{\PP \VerseOne{1}Ebyo owebyawoire, ni mbonawo olwigi olwigule omwigulu. Era omuntu atumula nʼeigono erinyere lidi erinsookere okuwulira nga likooka ooti kondeere ni linkoba liti, “Oniine oize eenu nkulage ebiteekwa okwiririra kwebyo.”

\VS{2}Amangu ago oMwoyo oMutukulye nʼantoola aawo, ni mbona entebe eyʼobwakabaka egibateekere omwigulu, era ngʼoku ntebe eyo kuliku agityaimeku.\XREF{}{{\XO 4:2 }{\XO{4:2
}}{\XT{Zek 1:26-28; 10:1}}}

\VS{3}Oyo eyabbaire agityaimeku, embonekaye ngʼefaanana nʼojasipa nʼokaaneriya, igo amabbaale agamirikiinya era agʼebbeeyi eino. Ofudu, afaanana nʼemaloodi eibbaale erinekaaneka, yabbaire nga yeeruguuliriirye entebe eyo.

\VS{4}Era okweruguulirirya entebe eyʼobwakabaka, wabbairewo amantebe agandi 24. Okwo abakaire 24 babbaire batyaimeku era nga bazwaire ebizwalo ebyeru, nʼoku mitwe gyabwe nga kuliku engule egyʼezaabbu.

\VS{5}Omu ntebe eyo eyʼobwakabaka ni muzwamu okumesya, nʼamagono, nʼokubbwatuka. Wabbairewo nʼamataala musanvu agaaka omumaiso gʼentebe eyo. Egyo niigyo emyoyo omusanvu egya Kibbumba.\XREF{}{{\XO 4:5 }{\XO{4:5
}}{\XT{Kuz 19:16; Bil 8:5; 11:19; 16:18; Zek 1:13; Bil 1:4; Zak 4:2}}}

\VS{6}Omumaiso gʼentebe eyo, wabbairewo ekiri ooti nyanza eyʼendabirwamu, nga kifaanana nʼeibbaale eriwaasya. Kaisi okweruguulirirya entebe eyo, ku buli lubba lwayo, nga waliyo ebibbumbe ebyomi bina, ngʼomumaiso nʼe nyuma waabyo biizwire amaiso.


\par }{\PP \VS{7}Ekibbumbe ekyomi ekisooka kyabbaire kifaanana ooti mpologoma, nʼekyokubiri nga kifaanana ooti nte onumi. Ekyokusatu kyabbaire kifaanana omumaiso ooti muntu, nʼekyokuna nga kifaanana ooti nyonyi okokomi aguluka.\XREF{}{{\XO 4:7 }{\XO{4:6-7
}}{\XT{Zek 1:5-10; 10:14}}}

\VS{8}Buli kimo oku bibbumbe ebyomi ebyo ebina, nga kiri nʼebiyaya mukaaga, era ebibbumbe ebiri nʼobwomi nago nga biizwire amaiso oku mubiri kwonakwona era nʼomu biyaya. Era omusana nʼobwire, anambula kusirikakuumu, nga bideeba biti:

\par }{\QB “OMutukulye, oMutukulye, oMutukulye,

\par }{\Q oMusengwa oKibbumba oWabwezye Bwonabwona,

\par }{\Q eyabbairewo, abbaawo, era aiza kubbaawo!”
\XREF{}{{\XO 4:8 }{\XO{4:8
}}{\XT{Zek 1:18; 10:12; Isa 6:2-3}}}


\par }{\PP \VS{9}Ebibbumbe ebyomi ebina, buli owebyawanga bityo ekitiisya oyo atyaime oku ntebe eyʼobwakabaka, era omwomi, ni bimuwuuja era emirembe nʼemirembe ni bimwebalya.

\VS{10}Ibo abakaire 24 ni bakotama omumaiso gʼoyo atyaime oku ntebe eyʼobwakabaka, omwomi emirembe nʼemirembe, ni bamusinza. Ni bateeka engule gyabwe omumaiso gʼentebe eyo, nga webakoba bati:


\par }{\Q \VS{11}“Musengwa iye oKibbumba waiswe,

\par }{\QB osaaniire ekitiisya nʼokukuwuuja, era nʼokubba nʼobwezye,

\par }{\Q olwʼokubba niiwe eyabbumbire byonabyona.

\par }{\QB Wabibbumbire, era ni bibbaawo ngʼowewatakire.”




\par }\Chap{5}{\SH Ekitabo nʼoNtaama wa Kibbumba
\par }
{\PP \VerseOne{1}Ni mbona omu ngalo endiiro eyʼoyo atyaime oku ntebe eyʼobwakabaka ekitabo ekiringe ooti mukeeka omulinge.\XREF{}{{\XO 5:1 }{\XO{5:1
}}{\XT{Zek 2:9-10; Isa 29:11}}} Ekitabo nago nga bakiwandiikiremu omunda nʼoku ngulu, era nga bakimonereku obuzebbo musanvu.

\VS{2}Awo ni mbona omalaika owʼamaani. Nʼalanga nʼeigono eryaminkirira ati, “Naani asaaniire okumoonolola obuzebbo obusibire omuzingo ogwʼekitabo, era nʼokukyanzululya?”

\VS{3}Ni watabbaawo kadi moiza omwigulu nʼoku kyalo, waire ansi wʼekyalo, ayezya okwanzululya omuzingo ogwʼekitabo, waire okugulolamu.


\par }{\PP \VS{4}Nze ni nkunga ino olwʼokubba tiwabonekerewo asaaniire okwanzululya omuzingo ogwʼekitabo, waire okugulolamu.

\VS{5}Awo omoiza oku bakaire nʼankoba ati, “Tiwakunga. Obone eenu, waliwo ayezya. Niiye oyo eyawangwire abalabe ba Kibbumba, ogubeeta oMpologoma owʼekika kya Yuda, omwizukulu wa kabaka oDawudi. Iye ayezya okumoonolola obuzebbo omusanvu, nʼokwanzululya omuzingo ogwʼekitabo ekyo.”\XREF{}{{\XO 5:5 }{\XO{5:5
}}{\XT{Nta 49:9; Isa 11:1,10}}}


\par }{\PP \VS{6}Kaisi ni mbona oNtaama oMutomuto wa Kibbumba ngʼaliku obumanyiciryo obulaga buti bamukomereire. Yabbaire ayemereire aakati awabbaire entebe eyʼobwakabaka, ngʼebibbumbe ebyomi ebina, nʼabakaire 24 bamweruguuliriirye. Era yabbaire nʼamaziga musanvu, nʼamaiso musanvu, nga niigyo emyoyo omusanvu egya Kibbumba, egibatumire omu byalo byonabyona.\XREF{}{{\XO 5:6 }{\XO{5:6
}}{\XT{Isa 53:7; Zak 4:10}}}

\VS{7}Awo nʼayaba nʼatoola omuzingo ogwʼekitabo omu ngalo endiiro eyʼoyo atyaime oku ntebe eyʼobwakabaka.

\VS{8}Oweyagukwaite, ebibbumbe ebyomi ebina nʼabakaire 24 ni bakotama omumaiso ga Ntaama oMutomuto wa Kibbumba. Buli moiza yabbaire nʼotongoli nʼebibya ebyʼezaabbu ebiizwire obubbaani: Obwo bulaga saala egyʼabatuukirirye.\XREF{}{{\XO 5:8 }{\XO{5:8
}}{\XT{Zab 141:2}}}

\VS{9}Ni bemba olwembo oluyaaka nga bakoba bati:

\par }{\Q “Osaaniire okutoola omuzingo ogwʼekitabo,

\par }{\QB nʼokumoonolola obuzebbo bwagwo.

\par }{\Q Ekyo kityo olwʼokubba bakwitire, era olwʼokufaakwo,

\par }{\QB wanunuliire oKibbumba abantu omu bika byonabyona,

\par }{\QB nʼomu ntumu gyonagyona,

\par }{\QB nʼomu bantu bonabona, nʼomu mawanga gonagona,\XREF{}{{\XO 5:9 }{\XO{5:9
}}{\XT{Zab 33:3; 98:1; Isa 42:10}}}


\par }{\Q \VS{10}nʼobasuuca obwakabaka era abakabona ba Kibbumba waiswe, abʼokufuga ekyalo.”\XREF{}{{\XO 5:10 }{\XO{5:10
}}{\XT{Kuz 19:6; Bil 1:6}}}


\par }{\PP \VS{11}Awo ni nningirira era ni mpulira eigono eryʼabamalaika abangi, enkumi nʼenkumi, obukaire nʼobukaire, nga beeruguuliriirye entebe eyʼobwakabaka nʼebibbumbe ebyomi, nʼabakaire.\XREF{}{{\XO 5:11 }{\XO{5:11
}}{\XT{Dan 7:10}}}

\VS{12}Ni batumula nʼeigono eryaminkirira bati:

\par }{\Q ONtaama oMutomuto wa Kibbumba, iwe ogubaitire,

\par }{\QB osaaniire okubba nʼobwezye, nʼobusuni, nʼamalabuki, nʼamaani.

\par }{\Q Era osaaniire ekitiisya,

\par }{\QB nʼokukugulumalyanga, nʼokukuwuujanga!


\par }{\PP \VS{13}“Era ni mpulira nabuli kibbumbe omwigulu nʼoku kyalo, nʼansi wʼekyalo nʼomu nyanza, byona nga bikoba biti:

\par }{\Q Oyo atyaime oku ntebe eyʼobwakabaka

\par }{\QB era nʼoNtaama oMutomuto wa Kibbumba,

\par }{\Q tubawuuje, tubawe ekitiisya;

\par }{\QB tubagulumalye, era babbe nʼobwezye emirembe nʼemirembe!”


\par }{\PP \VS{14}Ebibbumbe ebyomi ebina ni bikoba biti, “Amiina.” Nʼabakaire 24 ni bakotama ni basinza.




\par }\Chap{6}{\SH Okumoonolola obuzebbo omukaaga
\par }
{\PP \VerseOne{1}Awo ni mbona oNtaama oMutomuto wa Kibbumba, ngʼamoonolola akamo oku buzebbo omusanvu obwasibire omuzingo. Era ni mpulira ekimo oku bibbumbe ebyomi ebina, nga kitumula omwigono eridudula ooti ikendi ni kikoba omuntu kiti, “Oize!”

\VS{2}Ni nningirira, ni mbona omuntu ngʼali nʼakalaso atyaime oku mbalaasi owʼerangi enjeru. Ni bamuwa engule, nʼayaba ngʼawangula, era ngʼamaliriire okuwangulira nakimo abalabebe.\XREF{}{{\XO 6:2 }{\XO{6:2
}}{\XT{Zak 1:8; 6:3,6}}}


\par }{\PP \VS{3}ONtaama oMutomuto wa Kibbumba oweyamoonoloire akazebbo akokubiri, ni mpulira ekibbumbe ekyomi ekyokubiri nga kikoba kiti, “Oize!”

\VS{4}Ni wazwayo ombalaasi ogondi, nga mutukuliki ooti musyo. Oyo amutyaimeku ni bamuwa oguso ogunene. Yabbaire nʼobwezye okuleeta olutalo oku kyalo, nʼabantu baitangane.\XREF{}{{\XO 6:4 }{\XO{6:4
}}{\XT{Zak 1:8; 6:2}}}


\par }{\PP \VS{5}ONtaama oMutomuto wa Kibbumba oweyamoonoloire akazebbo akokusatu, ni mpulira ekibbumbe ekyomi ekyokusatu nga kikoba omuntu kiti, “Oize!” Ni nningirira, ni mbona ombalaasi omwirugazu. Oyo amutyaimeku yabbaire nʼeminzaani omu ngaloye.\XREF{}{{\XO 6:5 }{\XO{6:5
}}{\XT{Zak 6:2,6}}}

\VS{6}Ni mpulira ngʼeigono eritumulira aakati wʼebibbumbe ebyomi egibyabbaire, nga likoba liti, “Empeera omuntu egyakolerera olunaku olubbeereri, egulenge kiro moiza yonkani eyʼengaano era empeera yʼolunaku olubbeereri, egulenge ekiro isatu gyonkani egyʼobusye bwa bbaale.” Tiwabebenya emisaale egyʼebineneka ebizwamu amafuta, nʼekirime kyʼemizabbibbu egizwamu enviinyo.


\par }{\PP \VS{7}ONtaama oMutomuto wa Kibbumba oweyamoonoloire akazebbo akokuna, ni mpulira ekibbumbe ekyomi ekyokuna nga kikoba omuntu kiti, “Oize!”

\VS{8}Ni nningirira, ni mbona ombalaasi owa kinaikoke. Amutyaimeku eriinalye nga niiye oKufa, era nʼe Magombe ngʼaiza amusenjaaku e nyuma. OKibbumba nʼabawa obwezye oku kitundu ekimo ekyokuna ekyʼekyalo bakiite nʼempiima, nʼenzala, nʼebirwaire, nʼebisolo ebyʼomu kigona.\XREF{}{{\XO 6:8 }{\XO{6:8
}}{\XT{Zek 14:21}}}


\par }{\PP \VS{9}ONtaama oMutomuto oMutomuto wa Kibbumba oweyamoonoloire akazebbo akokutaanu, ni mbona ansi wʼekyoto ekiboceryaku ebibawaayo eeri oKibbumba, emyoyo gyʼabo abebaitire olwʼokwikirirya ekibono kya Kibbumba, nʼolwʼokukikobera abantu.

\VS{10}Ni batumula nʼeigono eryaminkirira bati, “Musengwa oMutukulye era owʼamazima, walituuca di kaisi nʼosalira abantu bʼoku kyalo omusango okubasinga, era nʼobabonereza olwʼokutwita?”

\VS{11}Kale buli moiza kwibo ni bamuwa eganduula enjeru okulaga obuwanguli bwabwe. Era ni babakoba okusigala nga bakuumaku akaseera katyayi kati. Nga bali nʼokukuumaku paka obungi obwʼabaweererya era aboluganda abanaabwe abebabbaire nʼokwita nga ibwo buwoireyo, kaisi basale omusango.


\par }{\PP \VS{12}Awo ni mbona oNtaama oMutomuto wa Kibbumba, ngʼamoonolola akazebbo akomukaaga. Ni wabbaawo omusisi oku kyalo owʼamaani, nʼeisana ni lirikira, ni liirugaza ooti kigoye ekiirugazu, nʼomweri ni gutukulika ooti musaaye.\XREF{}{{\XO 6:12 }{\XO{6:12
}}{\XT{Bil 11:13; 16:18; Isa 13:10; Yow 2:10,31; 3:15; Mat 24:29; Mak 13:24-25; Luk 21:25}}}

\VS{13}Enkota ni gizwa angulu ni gigwa oku kyalo, ooti buneneka bwʼomusaale omutiini owebukunkumukira ansi ngʼompunga owʼamaani agutengeeterye.

\VS{14}Ebiri angulu omwibbanga ni bizwawo lumo ooti muntu alinga omukeeka okugutoolawo. Nabuli lusozi, era nabuli kizinga ni bizwawo egibibbaire.\XREF{}{{\XO 6:14 }{\XO{6:13-14
}}{\XT{Isa 34:4}}}\XREF{}{{\XO 6:14 }{\XO{6:14
}}{\XT{Bil 16:20}}}


\par }{\PP \VS{15}Abakabaka abʼoku kyalo, nʼabantu abʼekitiisya, nʼabakulu abʼamaje, nʼabasuni, nʼabʼobwezye, nʼabantu bonabona, abagalama nʼabʼeidembe, ni beebisa omu mpuku nʼomu njatika egyʼomu mabbaale.\XREF{}{{\XO 6:15 }{\XO{6:15
}}{\XT{Isa 2:19,21}}}

\VS{16}Ni bakoba ensozi nʼamabbaale bati, “Mutugweku, mutubise, oyo atyaime oku ntebe eyʼobwakabaka tiyatubona, era mutulamye obusungu obwa Ntaama oMutomuto wa Kibbumba.\XREF{}{{\XO 6:16 }{\XO{6:16
}}{\XT{Kos 10:8; Luk 23:30}}}

\VS{17}Olwʼokubba olunaku oKibbumba nʼoNtaama oMutomuto wa Kibbumba olwokulagiraku obusungu bwabwe lutuukire, aale naani ayezya okugumira ekyo?”\XREF{}{{\XO 6:17 }{\XO{6:17
}}{\XT{Yow 2:11; Mal 3:2}}}




\par }\Chap{7}{\SH ABaisirairi 144,000 abaliku eraama
\par }
{\PP \VerseOne{1}Ebyo owebyawoire, ni mbona abamalaika bana, nga beemereire omu njuyi eina egyʼekyalo. Babbaire bakwaite bakalangwire empunga egizwa omu njuyi eina egyʼekyalo, tiwaabbaawo mpunga afuwa oku kyalo, ooba oku nyanza, kadi oku musaale ogumo.\XREF{}{{\XO 7:1 }{\XO{7:1
}}{\XT{Yer 49:36; Dan 7:2; Zak 6:5}}}


\par }{\PP \VS{2}Kaisi tete ni mbona omalaika ogondi ngʼaniinaniina azwa e buzwaisana, ngʼakwaite ekintu ekikola eraama ya Kibbumba onanyere obwomi. Nʼayeta nʼeigono eryaminkirira, ngʼayeta abamalaika abana abebalagiire okukola akabbikabbi oku kyalo nʼoku nyanza.

\VS{3}Nʼakoba ati, “Timwakola kabbikabbi oku kyalo, ooba oku nyanza, waire oku misaale, paka owetwalimala okuteeka eraama oku mpumi egyʼabaweererya aba Kibbumba waiswe okubakuuma!”\XREF{}{{\XO 7:3 }{\XO{7:3
}}{\XT{Zek 9:4,6}}}

\VS{4}Awo ni mpulira obungi obwʼabo abebateekereku eraama. Babbaire 144,000, abazwa mu buli kika ekyʼabantu abʼe Isirairi.


\par }{\Q \VS{5}Abʼomu kika ekya Yuda, abebateekereku eraama babbaire 12,000.

\par }{\Q Abʼomu kika ekya Lubbeeni 12,000,

\par }{\Q nʼabʼomu kika ekya Gaadi 12,000.


\par }{\Q \VS{6}Abʼomu kika ekyʼAseri 12,000,

\par }{\Q nʼabʼomu kika ekya Nafutaali 12,000,

\par }{\Q nʼabʼomu kika ekya Manaase 12,000.


\par }{\Q \VS{7}Abʼomu kika ekya Simyoni 12,000,

\par }{\Q nʼabʼomu kika ekya Leevi 12,000,

\par }{\Q nʼabʼomu kika ekya Isakaali 12,000.


\par }{\Q \VS{8}Abʼomu kika ekya Zabbulooni 12,000,

\par }{\Q nʼabʼomu kika ekya Yusufu 12,000,

\par }{\Q nʼabʼomu ekya Bbenyamini 12,000.


\par }{\SH OGuziima oGwʼabantu abʼaMaganduula aMeeru
\par }
{\PP \VS{9}Ebyo owebyawoire, ni nningirira, ni mbona oguziima ogwʼabantu abatabalika. Bazwire mu byalo byonabyona, nʼomu mawanga gonagona nʼomu bika byonabyona, nʼomu ntumu gyonagyona. Ni beemerera omumaiso agʼentebe eyʼobwakabaka, nʼomumaiso aga Ntaama oMutomuto wa Kibbumba oguyawaireyo ngʼesadaaka olwʼebibbibibbi byʼabantu. Abantu babbaire bazwaire amaganduula ameeru, nga basangaala era bakwaite nʼensansa egitali nkujuulye.

\VS{10}Ni batumula nʼeigono eryaminkirira bati:

\par }{\Q “Okulokola kuzwa giri Kibbumba waiswe

\par }{\QB atyaime oku ntebe eyʼobwakabaka, era nʼoNtaama oMutomuto wa Kibbumba!”


\par }{\PP \VS{11}Abamalaika bonabona babbaire beemereire, nga beeruguuliriirye entebe eyʼobwakabaka nʼabakaire badi 24 abʼekitiisya, nʼebibbumbe ebyomi ebina. Awo ni bakotama oku mazwi omumaiso gʼentebe eyʼobwakabaka, okuwa oKibbumba ekitiisya ni bamusinza,

\VS{12}nga webakoba bati:

\par }{\Q “Amiina! Kibbumba waiswe

\par }{\QB okuwuuja, nʼekitiisya, nʼokwebalya,

\par }{\Q era amalabuki, nʼobwezye nʼamaani

\par }{\QB bibyo emirembe nʼemirembe. Amiina.”


\par }{\PP \VS{13}Awo omoiza oku bakaire nʼambuulya ati, “Aale iwe omaite abantu abo abazwaire amaganduula ameeru waire egibazwa?”


\par }{\PP \VS{14}Ni mmwiramu nti, “Musengwa, niiwe omaite.” Nʼankoba ati, “Abo niibo ababitire omu kugada okunene, era ni booza ebizwalo byabwe ebyʼomu mwoyo, niikwo okusuuka abeeru olwʼomusaaye ogwasusukire omu kufa okwa Ntaama oMutomuto wa Kibbumba.\XREF{}{{\XO 7:14 }{\XO{7:14
}}{\XT{Dan 12:1; Mat 24:21; Mak 13:19}}}

\VS{15}Nʼolwekyo,

\par }{\Q ‘bali omumaiso gʼentebe eya Kibbumba,

\par }{\QB era baweererya omusana nʼobwire omu Yeekaaluye.

\par }{\Q Era oyo atyaime oku ntebe eyʼobwakabaka,

\par }{\QB yaabbanga nabo ngʼabalabirira.


\par }{\Q \VS{16}Tibaliirayo kulumwa nzala nʼenyonta.

\par }{\QB Eisana tiryalibooca, naabba ekyoca ekindi kyonakyona.\XREF{}{{\XO 7:16 }{\XO{7:16
}}{\XT{Isa 49:10}}}


\par }{\Q \VS{17}Ekyo kityo olwʼokubba oNtaama oMutomuto wa Kibbumba, oyo aali aakati wʼentebe eyʼobwakabaka,

\par }{\QB yabalabiriranga.

\par }{\Q Era yalibatuuca oku miiga gyʼamaizi agʼobwomi ni banywa ni basuna obwomi obutawaawo.

\par }{\QB Era oKibbumba yalibba atoirewo okugada kwabwe kwonakwona.’ ”\XREF{}{{\XO 7:17 }{\XO{7:17
}}{\XT{Zab 23:1; Zek 34:23; Zab 23:2; Isa 49:10; 25:8}}}




\par }\Chap{8}{\SH Akazebbo akomusanvu
\par }
{\PP \VerseOne{1}ONtaama oMutomuto wa Kibbumba oweyamoonoloire akazebbo akomusanvu, olwʼokweyanika emyoyo, ni wabbaawo okusirika omwigulu okumala ooti kitundu kyʼesaawa.


\par }{\PP \VS{2}Ni mbona abamalaika musanvu abeemerera omumaiso ga Kibbumba, ni babawa amakondeere musanvu.

\VS{3}Nʼomalaika ogondi nʼaiza, nʼayemerera omumaiso gʼekyoto oku boocerya esadaaka gya Kibbumba, ngʼali nʼekyoto kyʼobubbaani ekyʼezaabbu. Ni bamuwa obubbaani bungi abwoce buduunye, kaisi abiweereyo aamo nʼesaala gyʼabatuukirirye bonabona oku kyoto kyʼezaabbu ekiri omumaiso gʼentebe ya Kibbumba.\XREF{}{{\XO 8:3 }{\XO{8:3
}}{\XT{Amo 9:1; Kuz 30:1,3}}}

\VS{4}Omwosi ogwʼobubbaani, aamo nʼesaala egyʼabatuukirirye, ni bizwa omu kyoto omalaika ekyakwaite, ni byaba egiri oKibbumba.

\VS{5}Omalaika oyo nʼatwala ekyoto ekyo, nʼakiizulya amakala ga musyo, ngʼagutoola oku kyoto, nʼakimuma oku kyalo. Ni wabbaawo okubbwatuka, nʼokululuma, nʼokumesya, era nʼomusisi oku kyalo.\XREF{}{{\XO 8:5 }{\XO{8:5
}}{\XT{Lee 16:12; Zek 10:2; Kuz 19:16; Bil 11:19; 16:18}}}


\par }{\SH Okufuwa amakondeere
\par }
{\PP \VS{6}Awo abamalaika omusanvu ababbaire nʼamakondeere omusanvu, ni bategeka okugifuwa.


\par }{\PP \VS{7}Omalaika asooka nʼafuwa ekondeereye, ni wabbaawo amabbaale agaikendi nʼomusyo nga bitabulyemu nʼomusaaye, ni babimuma oku kyalo. Ekitundu kimo kyokusatu ekyʼekyalo ni kiya, nʼekitundu kimo kyokusatu ekyʼemisaale, nʼeisubi lyonalyona, ni biya.\XREF{}{{\XO 8:7 }{\XO{8:7
}}{\XT{Kuz 9:23-25; Zek 38:22}}}


\par }{\PP \VS{8}Nʼomalaika owokubiri nʼafuwa ekondeereye. Oguntu oguli ooti lusozi olunene, nga gwaka omusyo, ni bagumuma omu nyanza. Ekitundu kimo kyokusatu ekyʼenyanza ni kisuuka musaaye,

\VS{9}nʼekitundu kimo kyokusatu ekyʼebintu byonabyona ebyomi ebyʼomu nyanza ni bifa, nʼekitundu kimo kyokusatu ekyʼamaato aga buli ngeri ni gajigirika.


\par }{\PP \VS{10}Omalaika owokusatu nʼafuwa ekondeereye. Onkota omunene nʼazwa angulu, ngʼalunkuuma ooti musyo gwʼemole, nʼagwa oku kitundu kimo kyokusatu ekyʼemiiga nʼomu nsulo gyʼamaizi.\XREF{}{{\XO 8:10 }{\XO{8:10
}}{\XT{Isa 14:12}}}

\VS{11}Eriina lya nkota oyo niiye ondulwe. Abantu bangi ni bafa olwʼokunywa amaizi ago agasuukire amalulu.\XREF{}{{\XO 8:11 }{\XO{8:11
}}{\XT{Yer 9:15}}}


\par }{\PP \VS{12}Omalaika owokuna nʼafuwa ekondeereye. Awo ekintu ni kikubba ekitundu kimo kyokusatu ekyʼeisana, nʼekimo kyokusatu kyʼomweri, nʼekimo kyokusatu kyʼenkota, kale ekitundu kimo kyokusatu ekyʼekitangaala kyabyo ni kirikira. Kale ekitundu kimo kyokusatu ekyʼolunaku ni kitabba na kitangaala. Era nʼomweri nʼenkota ni bitayaka ekitundu kimo kyokusatu ekyʼobwire.\XREF{}{{\XO 8:12 }{\XO{8:12
}}{\XT{Isa 13:10; Zek 32:7; Yow 2:10,31; 3:15}}}


\par }{\PP \VS{13}Owenalingiriire, ni mpulira onyonyi okokomi eyabbaire e ngulu omwibbanga ngʼatumula ooti muntu nʼeigono eryaminkirira ati, “Wobe! Wobe! Wobe! Ala inywe abali oku kyalo nga mwalaba olwʼekondeere abamalaika abasigaireyo abasatu egibaaba okufuwa ino!”




\par }\Chap{9}{\PP \VerseOne{1}Awo omalaika owokutaanu nʼafuwa ekondeereye. Ni mbona onkota oodi eyazwire e ngulu nʼagwa ansi oku kyalo, ni bamuwa ekifunguwo ekiigula e Magombe.


\par }{\PP \VS{2}Onkota oyo nʼaigulawo e magombe. Oomwo ni muzwamu ogwosi gunene ino ooti gwa luyira. Eisana nʼeibbanga ni bikwata endikiirya olwa gwosi ogwo ogwazwanga e Magombe.\XREF{}{{\XO 9:2 }{\XO{9:2
}}{\XT{Nta 19:28}}}

\VS{3}Omu gwosi ogwo ni muzwamu enzige, ni giiza oku kyalo era ni bagiwa obwezye okubba nʼosaagwa owʼamaani ooti wʼoguwuuka ogwa saagwa.\XREF{}{{\XO 9:3 }{\XO{9:3
}}{\XT{Kuz 10:12-15}}}


\par }{\PP \VS{4}Enzige egyo ni bagigaana okulya eisubi, ooba emisaale, kadi bimera ebindi, wazira kugadya bantu abo bonkani ababulaku eraama eya Kibbumba oku mpumi gyabwe.\XREF{}{{\XO 9:4 }{\XO{9:4
}}{\XT{Zek 9:4}}}

\VS{5}Neye tibagiikiriirye okubaita, wazira kubagadya-bugadi okumala emyeri mitaanu. Obulumi omuntu obwawulira nga gimulumire, nga bubbuuca kwenkana nʼobwa muntu ompiri ogwalumire.

\VS{6}Omu naku egyo abantu balinoonia olumbe lubaite, neye ni batalubona, balyegomba okufa, neye okufa kwalibagotaku.\XREF{}{{\XO 9:6 }{\XO{9:6
}}{\XT{Yob 3:21; Yer 8:3}}}


\par }{\PP \VS{7}Omu mboneka, enzige egyo gyabbaire nyingi nga bagizwalisirye ni gibba ooti mbalaasi egibategekere okwaba omu lutalo. Oku mitwe gyagyo nga kuliku ebifaanana ooti ngule egyʼezaabbu, nʼomumaiso oomwo nga gifaanana ooti bantu.\XREF{}{{\XO 9:7 }{\XO{9:7
}}{\XT{Yow 2:4}}}

\VS{8}Obwoya bwagyo bwabbaire bwanvu ooti nziiri egyʼabakali, nʼamaino gaagyo nga manene era moogi ooti ga mpologoma.\XREF{}{{\XO 9:8 }{\XO{9:8
}}{\XT{Yow 1:6}}}

\VS{9}Ebifubba byagyo babbaire babizwalisirye ebintu ebiri ooti ngabo egyʼekyoma. Okululuma kwʼebiyaya byagyo kwabbaire ooti kwʼebigaali ebingi nʼembalaasi egibikuusa, nga bizinzima okwaba omu lutalo.\XREF{}{{\XO 9:9 }{\XO{9:9
}}{\XT{Yow 2:5}}}

\VS{10}Gyabbaire nʼemikira misongolye empembi ooti gyʼoguwuuka ogwasaagwa. Era emikira egyo gyabbairemu amaani agʼokulabya abantu okumala emyeri mitaanu.

\VS{11}Enzige egyo gyabbaire nʼokabaka waagyo agifuga, nga niiye omalaika owʼe Magombe. Eriinalye omu Lwebbulaniya niiye Abbadoni, omu Luyonaani bati Apoliyoni, amaliina ago gategeeza oyo Ajigirica.


\par }{\PP \VS{12}Ekyo ekyentiisya ekisooka ni kiwa, neye nga wakaali waliyo ebyentiisya ebindi bibiri ebiiza.


\par }{\PP \VS{13}Awo omalaika owomukaaga nʼafuwa ekondeereye. Ni mpulira eigono erizwa omu nsonda eina egyʼekyoto ekibakolere omu zaabbu, ekiri omumaiso aga Kibbumba.\XREF{}{{\XO 9:13 }{\XO{9:13
}}{\XT{Kuz 30:1-3}}}

\VS{14}Eigono eryo ni likoba omalaika owomukaaga, eyabbaire nʼekondeere liti, “Oteere abamalaika abana abebasibiire oku mwiga omunene Ewufulaate.”

\VS{15}Awo abamalaika abana ni babateera. OKibbumba yabbaire ategekere okubateera kusaawa eyo, nʼolunaku nʼomweri nʼomwanka, baabe baite ekitundu kimo kyokusatu ekyʼabantu.

\VS{16}Ni wabbaawo eyankobeire obungi obwʼamaje agʼabo abatyaime oku mbalaasi ati: Babbaire 200,000,000.


\par }{\PP \VS{17}Era omu kumbiikulira kunu, ni mbona embalaasi nʼabagityaimeku, nga bazwaire omu bifubba ebintu ebiri ooti ngabo egyʼekyoma. Ebintu ebyo ebimo byabbaire bipowooki ooti musyo, nʼebya bbululu, nʼebya namagi. Emitwe egyʼembalaasi egyo gyabbaire ooti gyʼempologoma, nʼomu minwa gyagyo nga muzwamu omusyo, nʼomwosi, nʼokupalika okwa musyo.

\VS{18}Ekitundu kimo kyokusatu ekyʼabantu ni bafa olwʼebiita ebisatu nago binu: Omusyo, nʼomwosi, nʼokupalika okwa musyo, ebyazwanga omu minwa egyʼembalaasi egyo.

\VS{19}Obwezye obwʼembalaasi egyo bwabbaire omu minwa gyagyo era nʼomu mikira gyagyo. Emikira gyagyo gyabbaireku emitwe ooti gyʼempiri, era nga girumira mitwe egyo.


\par }{\PP \VS{20}Abantu abandi abasigairewo, abebataitire omu kugadya okwo, tibeenenyere olwʼebyo ebibakolanga. Era tibalekerewo okusinza emizimu nʼebifaananyi ebyʼezaabbu, nʼebyʼefeeza, nʼebya bbulonzi, nʼebyʼamabbaale, nʼebyʼemisaale, ebiteezya kubona, ooba okuwulira, waire okutambula.\XREF{}{{\XO 9:20 }{\XO{9:20
}}{\XT{Zab 115:4-7; 135:15-17; Dan 5:23}}}

\VS{21}Era tibeenenyere obutemo bwabwe, nʼobulogo bwabwe, nʼobulendi bwabwe, era nʼobubbibubbi bwabwe.




\par }\Chap{10}{\SH Omalaika nʼomuzingo ogwʼakatabo
\par }
{\PP \VerseOne{1}Awo ni mbona omalaika ogondi owʼamaani, ngʼazwa omwigulu aika. Yabbaire azwaire kireri, aate oku mutwegwe nga kuliku omusoke; kaisi omumaisoge nga mwaka ooti isana, nʼebigerebye, nga biri ooti bikondo ebirunkuuma omusyo.

\VS{2}Yabbaire akwaite omu ngalo akazingo akatono, neye nga kalingulule. Natoola ekigerekye ekyʼoku ngalo endiiro nʼayema oku nyanza, nʼekyʼoku ngalo engooda nʼayema okwitakali.

\VS{3}Olwo kaisi nʼakooka nʼeigono eryaminkirira ooti mpologoma niiye ajuga. Oweyamalire okukooka, ni wabbaawo okududula ooti ikendi okwamwiriremu emirundi musanvu.

\VS{4}Okududula okwʼemirundi omusanvu owekwawoire, nabbaire natira okuwandiika, neye ni mpulira eigono erizwa omwigulu nga likoba liti, “Obise ebyo okududula okwʼemirundi omusanvu ebikukobere, obikuume ngʼekyama, era tiwabiwandiika.”


\par }{\PP \VS{5}Awo omalaika ogunaboine ngʼayemereire oku nyanza nʼokwitakali, nʼagolola e ngulu engaloye endiiro.

\VS{6}Omalaika oyo nʼalayira omu liina lya Kibbumba oyo abba omwomi emirembe nʼemirembe, eyabbumbire eigulu nʼebirimu byonabyona, nʼekyalo nʼebirimu byonabyona, nʼenyanza nʼebirimu byonabyona. Omalaika oyo nʼakoba ati, “Tiwakaali waliwo okukuumirira kwonakwona.

\VS{7}Neye omu kiseera ekyo, omalaika owomusanvu ekiyalifuwiramu ekondeereye, oKibbumba yalituukirirya ekyamakye, ngʼoweyakobeire abaweereryabe abanaabbi.”\XREF{}{{\XO 10:7 }{\XO{10:5-7
}}{\XT{Kuz 20:11; Ama 32:40; Dan 12:7; Amo 3:7}}}


\par }{\PP \VS{8}Eigono lidi erinawuliire nga lizwa omwigulu, eryangaine okuwandiika okududula okwʼemirundi omusanvu, tete ni njiramu okuliwulira nga linkoba liti, “Oyabe okwate omuzingo ogwʼakatabo akanzululye, akali omu ngalo egya malaika ayemereire oku nyanza nʼokwitakali.”


\par }{\PP \VS{9}Ni njaba egiri omalaika, ni mmusaba omuzingo ogwʼakatabo. Nʼankoba ati, “Ogukwate ogulye. Gwiza kululuwira omu kidaakyo, newankubbaire ngʼomu munwagwo, gwa kunyunyuulirira ooti mujenene.”

\VS{10}Ni ntoola omuzingo ogwʼakatabo omu ngalo egya malaika, ni ngulya. Ni gunyunyuula omu munwa gwange ooti mujenene ogwa nzoki, neye owenagumirire, ni gululuwira omu kida kyange.\XREF{}{{\XO 10:10 }{\XO{10:8-10
}}{\XT{Zek 2:8–3:3}}}

\VS{11}Awo omalaika nʼankoba ati, “Oteekwa okwiramu okulangirira ebintu ebyaba okutuuka oku bantu abangi, nʼoku mawanga, nʼoku ntumu, nʼoku bakabaka.”




\par }\Chap{11}{\SH Okutuma abajulizi ababiri
\par }
{\PP \VerseOne{1}“Ni bampa olumole oluli ooti mwigo ogubapimisya owanvu owʼebintu. Era ni wabbaawo eyankobere ati, ‘Oyabe opime eYeekaalu eya Kibbumba, nʼekyoto, era obale nʼabantu abasinziramu, kaisi basune obukuumi.\XREF{}{{\XO 11:1 }{\XO{11:1
}}{\XT{Zek 40:3; Zak 2:1-2}}}

\VS{2}Neye oluuga oluli e nza owʼeYeekaalu eya Kibbumba oluleke, tiwalupima, olwʼokubba baluwaire bantu aBatali Bayudaaya. Abo balifutyanka oYerusaalemi ekibuga ekitukulye, okumala emyeri 42.’\XREF{}{{\XO 11:2 }{\XO{11:2
}}{\XT{Luk 21:24}}}


\par }{\PP \VS{3}“Era nalituma abajulizi bange babiri, nga beesiba ebibenga, okulaga bati bayungubaliire ebibbibibbi byʼabantu, ni mbawa obwezye bamale enaku 1,260 nga bakobera abantu ekibono kya Kibbumba.”

\VS{4}Abajulizi abo ababiri babbaire ooti misaale emizaituuni emibiri, nʼebikondo byʼamataala ebibiri, ebiri omumaiso ga Musengwa owʼekyalo.\XREF{}{{\XO 11:4 }{\XO{11:4
}}{\XT{Zak 4:3,11-14}}}

\VS{5}Owewabbaawo ataka okubakola abo akabbikabbi, omusyo guzwa omu minwa gyabwe, ni gwoca abalabe baabwe. Era kityo nabuli ataka okubakola akabbikabbi, yena bali nʼokumwita.

\VS{6}Abo bali nʼobwezye okusiba ebintu ebiri omwibbanga, oikendi nʼatatoonya omu kiseera ekibalaabbiramu abantu ekibono kya Kibbumba. Era bali nʼobwezye oku maizi, okugasuuca omusaaye. Bali nʼobwezye okuleeta oku kyalo ebirulumo ebya buli ngeri buli lubatakiire.\XREF{}{{\XO 11:6 }{\XO{11:6
}}{\XT{1Ba 17:1; Kuz 7:17-19; 1Sa 4:8}}}


\par }{\PP \VS{7}Owebalimala okukobera abantu ekibono kya Kibbumba, ogusolo ogwo oguzwa e Magombe, gwalirwanisya abajulizi abo ababiri, ni gubaita.\XREF{}{{\XO 11:7 }{\XO{11:7
}}{\XT{Dan 7:7,21; Bil 13:5-7; 17:8}}}

\VS{8}Emirambo gya bajulizi ababiri gyalisigala omu nguudo gyʼekibuga ekinene, oMusengwa waabwe omu bamukomereire oku musalabba. Eriina lyʼekibuga ekyo, eriri mu ngeri ya lugero niiryo oSodoma era oMisiri.\XREF{}{{\XO 11:8 }{\XO{11:8
}}{\XT{Isa 1:9-10}}}

\VS{9}Abantu aba buli ngeri, nʼabʼebika byonabyona, nʼabʼentumu gyonagyona, nʼabamawanga gonagona, baliringirira emirambo gyabwe okumala enaku isatu nʼekitundu, ni batagiikirirya okugiriika.

\VS{10}Abantu abʼoku kyalo abataikirirya oKibbumba ibo balisangaala olwʼokufa kwʼabo ababiri. Balisangaala ino, era baliweereryangana ebirabo omu kwesiima, olwʼokubba abanaabbi abo ababiri babbaire badambirye ino abʼoku kyalo.


\par }{\PP \VS{11}Enaku eisatu nʼekitundu owegyabitirewo, omwoyo ogwa bwomi oguzwa e wa Kibbumba, ni gubairyamu obwomi, ni bazwa egibagwire ni beemerera. Abababoine ni batya ino.\XREF{}{{\XO 11:11 }{\XO{11:11
}}{\XT{Zek 37:10}}}

\VS{12}Abajulizi abo ababiri ni bawulira eigono eryaminkirira erizwa omwigulu nga libakoba liti, “Mwize eenu!” Ni baniina omwigulu nga baabira mu kireri, ngʼabalabe baabwe babona.\XREF{}{{\XO 11:12 }{\XO{11:12
}}{\XT{2Ba 2:11}}}


\par }{\PP \VS{13}Omu kaseera akanyere ako, ni wabbaawo okutengeeta okwʼekyalo okwʼamaani. Ekitundu kimo kyʼeikumi ekyʼekibuga ni kijigirika, nʼabantu 7,000 omusisi oku kyalo ni gubaita. Abantu abasigairewo okutya ni kubakwata, ni bawa oKibbumba owʼomwigulu ekitiisya.\XREF{}{{\XO 11:13 }{\XO{11:13
}}{\XT{Bil 6:12; 16:18}}}


\par }{\PP \VS{14}Ekyentiisya ekyokubiri kiwoire, neye obone, ekyentiisya ekyokusatu kyatira okutuuka!


\par }{\SH Ekondeere eyomusanvu
\par }
{\PP \VS{15}Awo omalaika owomusanvu nʼafuwa ekondeereye. Ni wabbaawo amagono omwigulu agaaminkirira, nga gakoba gati:

\par }{\Q “Obwakabaka obwʼekyalo busuukire bwa Musengwa waiswe era bwa Kurisito,

\par }{\QB era yafuganga emirembe nʼemirembe.”\XREF{}{{\XO 11:15 }{\XO{11:15
}}{\XT{Kuz 15:18; Dan 2:44; 7:14,27}}}


\par }{\PP \VS{16}Awo abakaire 24 abatyama omumaiso aga Kibbumba, oku ntebe gyabwe egyʼobwakabaka, ni bakotama oku mazwi, ni basinza oKibbumba,

\VS{17}nga webakoba bati:

\par }{\Q “Musengwa oKibbumba oWabwezye Bwonabwona,

\par }{\QB abbaawo era eyabbairewo,

\par }{\Q tukwebalya olwʼokubba weiriirye obwezyebwo

\par }{\QB nʼotandiika okufuga.


\par }{\Q \VS{18}Abantu abataikirirya basunguwaire ino; neye nʼobusungubwo bwizire.

\par }{\Q Ekiseera kituukire okusalira abafu omusango,

\par }{\QB nʼokuwa empeera abaweereryabo abanaabbi,

\par }{\Q nʼabatuukirirye bonabona abakuwa ekitiisya

\par }{\QB abatobato nʼabakulu.

\par }{\Q Era ekiseera kituukire okulikirya

\par }{\QB abo abajigirica ekyalo.”\XREF{}{{\XO 11:18 }{\XO{11:18
}}{\XT{Zab 2:5; 110:5; 115:13}}}


\par }{\PP \VS{19}EYeekaalu eya Kibbumba eyʼomwigulu ni bagiigulawo, nʼesanduuku eyʼendagaanoye nʼeboneka omu Yeekaaluye. Ni wabbaawo okumesya, nʼamagono, nʼokubbwatuka, nʼomusisi oku kyalo, nʼogwikendi ogunene ogwʼamabbaale ni gugwa.\XREF{}{{\XO 11:19 }{\XO{11:19
}}{\XT{Bil 8:5; 16:18,21}}}




\par }\Chap{12}{\SH Omukali nʼogumpiri
\par }
{\PP \VerseOne{1}Ekyewunyo ni kiboneka omwibbanga, ni wabbaawo omukali ngʼekizwalokye kyabbaire isana, aate ngʼomweri guli ansi wʼebigerebye, era oku mutwegwe nga kuliku engule yʼenkota ikumi na ibiri.


\par }{\PP \VS{2}Yabbaire kida, ngʼalumwa, nʼakuukulya omu bulumi obwʼokubyala.


\par }{\PP \VS{3}Ekyewunyo ekindi ekiti, ni kiboneka omwibbanga: Ni wabbaawo ogumpiri ogunene ogutukuliki, nga guli nʼemitwe musanvu, nʼamaziga ikumi, nga ku buli mutwe kuliku engule.\XREF{}{{\XO 12:3 }{\XO{12:3
}}{\XT{Dan 7:7}}}

\VS{4}Omukira gwa gumpiri ni gweya ekitundu kimo kyokusatu ekyʼenkota egyʼomwigulu, ni gugidyaka oku kyalo. Ogumpiri ni gwemerera omumaiso gʼomukali eyabbaire yatira okubyala, kaisi gumire omwanawe.\XREF{}{{\XO 12:4 }{\XO{12:4
}}{\XT{Dan 8:10}}}


\par }{\PP \VS{5}Omukali nʼabyala omwana mwisuka, ayaba okufuga amawanga gonagona, ngʼali nʼobwezye. Neye omwanawe ni bamutwala egiri oKibbumba, nʼe giri entebeye eyʼobwakabaka.\XREF{}{{\XO 12:5 }{\XO{12:5
}}{\XT{Isa 66:7; Zab 2:9}}}

\VS{6}Awo omukali nʼairukira omwidungu eeyo, omu kifo oKibbumba ekiyategekeire omukali oyo, egibamulabiririra okumala enaku 1,260.


\par }{\PP \VS{7}Olwo ni wabbaawo olutalo omwigulu. OMikairi nʼabamalaikabe ni balwanisya ogumpiri. Ogumpiri gwona ni gubalwanisya nʼabamalaika baagwo.\XREF{}{{\XO 12:7 }{\XO{12:7
}}{\XT{Dan 10:13,21; 12:1; Yud 1:9}}}

\VS{8}Neye ogumpiri ni baguyinga. Igwo nʼabamalaika baagwo, ni batabaikirirya kusigala nga beeyongera okubba omwigulu.

\VS{9}Ogumpiri ogwo ogunene, niigwo ogwabbairewo okuzwa eira, ogubeeta oNalwita era oSitaani abbeyabbeya ebyalo byonabyona, ni bagumuma oku kyalo, aamo nʼabamalaika baagwo.\XREF{}{{\XO 12:9 }{\XO{12:9
}}{\XT{Nta 3:1; Luk 10:18}}}


\par }{\PP \VS{10}Ni mpulira omwigulu eigono eryaminkirira, nga likoba liti:

\par }{\Q “Atyanu oKibbumba waiswe atulokoire.

\par }{\QB Alagire amaanige, nʼobwakabakabwe, nʼobwezye bwa Kurisitowe,

\par }{\Q olwʼokubba oodi aloopanga abaganda baiswe,

\par }{\QB era abaloopa omusana nʼobwire

\par }{\Q omumaiso ga Kibbumba waiswe,

\par }{\QB bamubbingire omwigulu.\XREF{}{{\XO 12:10 }{\XO{12:10
}}{\XT{Yob 1:9-11; Zak 3:1}}}


\par }{\Q \VS{11}Abaganda baiswe bamuwangwire

\par }{\QB olwʼomusaaye gwa Ntaama oMutomuto,

\par }{\Q nʼolwʼekibono kya Kibbumba

\par }{\QB ekibalaabbira abantu,

\par }{\Q ni bawaayo obwomi bwabwe nʼokutuuka okufa

\par }{\QB olwa kuweererya oKibbumba.


\par }{\Q \VS{12}Kale musangaale inywe

\par }{\QB eigulu nʼabalimu.

\par }{\Q Neye inywe ekyalo nʼenyanza,

\par }{\QB nga mwalaba,

\par }{\Q olwʼokubba oSitaani aikire egimuli

\par }{\QB ngʼali nʼobusungu bungi,

\par }{\Q ngʼamaite ati,

\par }{\QB ali nʼakaseera katyayi kati!”


\par }{\PP \VS{13}Ogumpiri owegwaboine nga bagudyakire oku kyalo, ni gulabya omukali eyabyaire omwana omwisuka.

\VS{14}Omukali ni bamuwa ebiyaya bibiri ooti bya kokomi omunene, kaisi aguluke atuuke omu kifookye omwidungu, egibalimulabirira okumala emyanka misatu nʼekitundu, ngʼogumpiri tigumutuukaku.\XREF{}{{\XO 12:14 }{\XO{12:14
}}{\XT{Dan 7:25; 12:7}}}


\par }{\PP \VS{15}Ogumpiri ni gwandula amaizi okuzwa omu munwa gwagwo, nga mangi ooti mwiga, ni gasengererya omukali, gamumire.

\VS{16}Neye ekyalo ni kibbeera omukali, nga kyasama omunwa gwakyo, era ni kimira omwiga ogwazwire omu munwa gwʼogumpiri.


\par }{\PP \VS{17}Ogumpiri ni gusunguwalira ino omukali, ni gwaba okulwanisya abʼomu lubyalo lwa mukali abasigairewo, abo bonabona abagondera ebiragiro bya Kibbumba ni bakalangukira kwebyo oYesu ebiyabakobere.


\par }{\PP \VS{18}Awo ogumpiri ni gusigala nga gwemereire oku mbale mbale kwʼenyanza.\FTNT{*}{{\FR 12:18 }{\FR{12:18
}}{\FQA{Ogumpiri ni gusigala nga gwemereire oku mbale mbale kwʼenyanza,
}}{\FT{Ooba,
}}{\FQA{Ni njaba ni njemerera oku mbale mbale kwʼenyanza.}}}




\par }\Chap{13}{\SH Ogusolo oguzwa omu nyanza
\par }
{\PP \VerseOne{1}Awo ni mbona ogusolo nga guzwa omu nyanza. Gwabbaire nʼemitwe musanvu nʼamaziga ikumi, era nga guli nʼengule ku buli iziga. Nʼoku mitwe gyagwo nga kuliku amaliina agazumirira oKibbumba.\XREF{}{{\XO 13:1 }{\XO{13:1
}}{\XT{Dan 7:3; Bil 17:3,7-12}}}

\VS{2}Ogusolo ogwo ogunaboine gwabbaire gukambwe ooti ngo, nʼebigere byagwo nga biri nʼagaala agoogi ooti ga dubu, era agayezya okunyiiranyiiramu omuntu. Era omunwa gwagwo nga guli ooti gwa mpologoma. Ogumpiri ni gutoola amaani gaagwo, nʼentebe eyʼobwakabaka bwagwo, nʼobumo oku bwezye bwagwo obungi eino ni gubiwa ogusolo ogwo.\XREF{}{{\XO 13:2 }{\XO{13:2
}}{\XT{Dan 7:4-6}}}

\VS{3}Ogumo oku mitwe gyʼogusolo ogwo gwabbaire guboneka ooti bagusumutire ekiwundu ekyabbaire kyʼokugwita. Neye ekiwundu ekyo omu kifo kyʼokugwita, ni kiira kirama. Abataikirirya oYesu bonabona ni basigala nga beewunya okubona ngʼogusolo ogwo gulamire.

\VS{4}Era abantu abataikirirya ni basinza ogumpiri ngʼowebasinza oKibbumba, olwʼokubba niigwo ogwabbaire guwaire ogusolo obwezye obwo. Ni basinza nʼogusolo gwona, nga bakoba bati, “Mpaawo eyenkana ogusolo ogwo amaani, era mpaawo ayezya okugulwanisya.”


\par }{\PP \VS{5}OKibbumba nʼaleka ogusolo ogwo okutumula ebyʼokwepanka, era omu ngeri eyo ni gutumulyaga ebizuma oKibbumba. OKibbumba yagulekere okukolesya obwezye bwagwo okumala emyeri 42.

\VS{6}Kale ni gutandiika okuzumirira oKibbumba, nga gutumula obubbibubbi oku liinalye, nʼoku kifookye omwabba, ni guzuma nʼabo ababba omwigulu.\XREF{}{{\XO 13:6 }{\XO{13:5-6
}}{\XT{Dan 7:8,25; 11:36}}}

\VS{7}Era oKibbumba nʼaguleka gulwanisye abatuukirirye nʼokubagadya, era nʼagwikirirya okubba nʼobwezye oku bantu bonabona, nʼoku bantu bʼentumu gyonagyona, nʼoku mawanga gonagona.\XREF{}{{\XO 13:7 }{\XO{13:7
}}{\XT{Dan 7:21}}}

\VS{8}Abantu bonabona ababbaire oku kyalo, abo amaliina gaabwe agebatawandiikire omu kitabo ekyʼabantu abali nʼobwomi obutawaawo, okuzwera kimo owebabbumbiire ekyalo, ekitabo ekya Ntaama oMutomuto wa Kibbumba oguyawaireyo ngʼesadaaka, balisinza ogusolo ogwo.\XREF{}{{\XO 13:8 }{\XO{13:8
}}{\XT{Zab 69:28}}}


\par }{\PP \VS{9}Aale nabuli aali nʼamatwi, awulire ekyo!


\par }{\PP \VS{10}Oyo oKibbumba oguyategekeire ati balimutwala mu bugalama, yalyaba omu bugalama. Nabuli oKibbumba oguyategekeire ati balimwita nʼempiima, yalifa mpiima. Kale abatuukirirye basaaniire okubba abagumu era abeesigwa eeri oMusengwa omu mbeera gyonagyona.\XREF{}{{\XO 13:10 }{\XO{13:10
}}{\XT{Yer 15:2; 43:11}}}


\par }{\SH Ogusolo oguzwa omwitakali
\par }
{\PP \VS{11}Tete awo ni mbona ogusolo ogundi nga gukukunuka okuzwa omwitakali. Gwabbaire nʼamaziga mabiri ooti ntaama omutomuto, neye nga gutumula ooti gumpiri gudi.

\VS{12}Ogusolo ogwo ni gukolesya obwezye bwonabwona obwʼogusolo ogwasookere, nga gwona ogwasookere ogunyere gubona. Ogusolo ogwo ni gwazya ebyalo nʼababirimu, okusinza ogusolo gudi ogwasookere ogwalamire ekiwundu ekyabbaire ekyʼokugwita.

\VS{13}Ogusolo ogwo ogwokubiri ni gukola ebyewunyo. Ni gutuuka nʼokulagiranga omusyo ni guzwa omwibbanga, ni gwika oku kyalo ngʼabantu bonabona babona.

\VS{14}Ni gubbeyabbeya abantu abataikirirya oYesu, nga gukolesya ebyewunyo ebibagwikiriirye okukolera omumaiso aga gusolo gudi ogwasookere. Era ni gubalagira babbumbe ekintu ekifaanana ooti gusolo gudi ogubasumutire empiima neye ni gutafa, bakisinze.

\VS{15}Ogusolo ogwokubiri ogwo ni bagwikirirya nʼokwezyesya okufuwa omwota ogwʼobwomi, omu kifaananyi ekyʼogusolo ogwasookere, ekyo kibbe kyomi kitumule, era kiragire baite abo bonabona abagaana okukisinza.


\par }{\PP \VS{16}Awo abantu bonabona, abatobato nʼabakulu, nʼabasuni nʼabadoobi, nʼabʼeidembe nʼabagalama, ogusolo ni gubaazya okubateekaku eraama yaagwo oku ngalo endiiro ooba oku mpumi.

\VS{17}Buli muntu ni bamugaana okubbaaku nʼekyagula ooba ekyatunda, okutoolaku nga bamalire okumuteekaku eraama eyo, nga niiyo eriina eryʼogusolo gudi ogwasookere ooba enamba etegeeza eriina lyagwo.


\par }{\PP \VS{18}Ekyo kyetaagisya malabuki! Kale omulabuki abalirire yeetegereze amakulu agʼenamba eyʼogusolo ogwo, olwʼokubba enamba etegeeza eriina lyagwo ya bulijo. Enamba eyo eri 666.




\par }\Chap{14}{\SH Olwembo olwʼabanunule
\par }
{\PP \VerseOne{1}Owenasetwire amaiso, ni mbona oNtaama oMutomuto wa Kibbumba ngʼayemereire oku lusozi oSayuuni ekibuga Yerusaalemi oku kityaime. Yabbaire aamo nʼabantu 144,000, nga nʼeriinalye nʼerya Iteeye bagawandiikire oku mpumi egyʼabantu abo.\XREF{}{{\XO 14:1 }{\XO{14:1
}}{\XT{Zek 9:4; Bil 7:3}}}


\par }{\PP \VS{2}Ni mpulira eigono erizwa omwigulu nga liri ooti lyʼokuwolomboga okwʼamaizi amangi, era nga liri ooti igono eryʼokubbwatuka okwʼeraadu okwʼamaani. Eigono eeryo erinawuliire lyabbaire ngʼeryʼenyembo egyʼabakubbi abʼamatongoli ngʼabakubba amatongoli gaabwe.


\par }{\PP \VS{3}Ni bemba olwembo nga bali omumaiso agʼentebe eyʼobwakabaka, nʼagʼebibbumbe ebyomi ebina, nʼagʼabakaire. Olwembo olwo nga luboneka ooti luyaaka, era nga mpaawo gondi ayezya okulwega okutoolaku abo bonkani 144,000 abebanunwire okuzwa omu bufuge obwa Sitaani.


\par }{\PP \VS{4}Abo bali ooti muntu etiyeyonoonera omu bikole bya bulendi, ni basigala nga bakengeize. Kagira niibo abaaba nʼoNtaama oMutomuto wa Kibbumba yonayona egyayaba. Babanunwire omu bufuge obwa Sitaani, ni babaabula oku bantu abandi. Basuukire ababere eeri oKibbumba, nʼeeri oNtaama oMutomuto wa Kibbumba olwʼokusuna obwomi obutawaawo nga babaita omu kwikirirya oYesu.


\par }{\PP \VS{5}Tibatumulangaku byʼobubbeyi, era tibaabbangaku nʼekyokubanenya.\XREF{}{{\XO 14:5 }{\XO{14:5
}}{\XT{Zef 3:13}}}


\par }{\SH Abamalaika abasatu
\par }
{\PP \VS{6}Awo ni mbona omalaika ogondi ngʼagulukira angulu omwibbanga. Yabbaire nʼaMawuliro aMasa agʼemirembe nʼemirembe agebamuwaire okukobera abali oku kyalo, abʼamawanga gonagona, nʼabʼebika byonabyona, nʼabʼentumu gyonagyona, nʼabantu bonabona.


\par }{\PP \VS{7}Nʼakoba nʼeigono eryaminkirira ati, “Mutye oKibbumba, era mumuwe ekitiisya olwʼokubba ekiseera kituukire asale omusango. Mumusinze oyo eyabbumbire eigulu, nʼekyalo, nʼenyanza, nʼensulo egyʼamaizi.”


\par }{\PP \VS{8}Omalaika owokubiri nʼaiririraku ngʼakoba ati, “Kigwire, kigwire, oBbabbulooni ekibuga ekinene, ekyayegeserye amawanga agandi agʼoku kyalo gonagona okwenda nga basinza ebifaananyi. Ekibuga ekyo kyasiruwairye amawanga gonagona ngʼomuntu omoiza owaanywisya abainaye omwenge ni bateemeera ni bawaamu akabuntu.”\XREF{}{{\XO 14:8 }{\XO{14:8
}}{\XT{Isa 21:9; Yer 51:8; Bil 18:2}}}


\par }{\PP \VS{9}Omalaika owokusatu nʼairirira ku badi ababiri, nʼatumula nʼeigono eryaminkirira ati, “Buli muntu asinza ogusolo nʼekifaananyi kyagwo, era nʼaikirirya okumuteekaku eraama oku mpumiye ooba oku ngaloye,

\VS{10}oKibbumba yalimubonereza nʼobukambwe. Yaligada ngʼanywa ekikopo ekibasukiremu ondiko owʼobusungu bwa Kibbumba nʼobukambwe bwonabwona. Era balimugadya nʼomusyo ogwoca eino omumaiso agʼabamalaika abatukulye, nʼaga Ntaama oMutomuto wa Kibbumba.\XREF{}{{\XO 14:10 }{\XO{14:10
}}{\XT{Isa 51:17; Nta 19:24; Zek 38:22}}}

\VS{11}Era omwosi ogwaliduunya okuzwa omu musyo ogubalyocerya abantu abatyo gwalibba gwʼemirembe nʼemirembe. Abo abasinza ogusolo nʼekifaananyi kyagwo, era nabuli moiza kwabo abali nʼeraama yʼeriina lyagwo, tibalibbaaku nʼegibawuumulira omusana nʼobwire.”\XREF{}{{\XO 14:11 }{\XO{14:11
}}{\XT{Isa 34:10}}}

\VS{12}Ekyo kitegeeza kiti abatuukirirye basaaniire okubba nʼokuguminkiriza. Abantu aba Kibbumba nago niibo abakwaite ebiragirobye, ni babba nʼokwikiririrya omu Yesu.


\par }{\PP \VS{13}Awo ni mpulira eigono erizwa omwigulu, nga likoba liti, “Owandiike oti, okuzwa olwatyanu, bʼenkabi abo abafa nga baikirirya ba Musengwa oYesu. Dala atyo oMwoyo oMutukulye waakoba ati okutegana kwabwe kuwoire, ni bawuumula, olwʼokubba ebikole byabwe ebisa tibikoma yaanu ku kyalo neye byaba nabo okutuuka omwigulu. Era buli muntu yalisuna empeera kusinzirira ku niibyo.”


\par }{\SH Okubonereza abajeemu
\par }
{\PP \VS{14}Awo ni ngangamula amaiso, ni mbona ekireri ekyeru, era oku kireri ekyo nga kutyaimeku afaanana ooti Mwana wa Muntu. Yabbaire azwaire engule eyʼezaabbu oku mutwegwe, ngʼakwaite nʼakagoda akoogi.\XREF{}{{\XO 14:14 }{\XO{14:14
}}{\XT{Dan 7:13}}}

\VS{15}Awo omalaika ogondi nʼazwa omu Yeekaalu ngʼalangirira nʼeigono eryaminkirira, ngʼakoba oyo atyaime oku kireri ati, “Ekiseera ekyʼeikesa kituukire. Aaso okolesye akagodako okese, olwʼokubba ebyokukesa ebyʼoku kyalo byengere.”\XREF{}{{\XO 14:15 }{\XO{14:15
}}{\XT{Yow 3:13}}}

\VS{16}Awo oyo atyaime oku kireri nʼawuuba akagodake oku kyalo, ebineneka ebyʼoku kyalo ni babikesa.


\par }{\PP \VS{17}Ananyere awo, omalaika ogondi nʼazwa omu Yeekaalu eyʼomwigulu, yena ngʼali nʼakagoda akoogi.

\VS{18}Era awo nʼomalaika ogondi eyabbaire nʼobwezye oku musyo nʼazwa oku kyoto oku boocerya ebintu ebibawongeire oKibbumba, nʼayeta nʼeigono eryaminkirira ngʼakoba oyo aali nʼakagoda akoogi ati, “Okolesye akagoda akoogi, okese ebirime ebyʼoku kyalo, olwʼokubba ebineneka byabyo byengere.”

\VS{19}Awo omalaika nʼawuuba akagodake oku kyalo, nʼasaabula abantu ababbibabbi, nʼabamuma omu kikunyiro ekinene ekyʼobusungu bwa Kibbumba.

\VS{20}Abantu abo ni babakunyira e nza wʼekibuga e Yerusaalemi, ekikunyiro ni kizwamu omusaaye, ni gukulumuka obuwanvu bwʼekiromita ooti 300. Obungi obwʼomusaaye nago, okuzwa ansi okutuuka angulu waaku, gwabbaire gwezya okugoteryamu ebigere bya mbalaasi.\XREF{}{{\XO 14:20 }{\XO{14:20
}}{\XT{Isa 63:3; Kuk 1:15; Bil 19:15}}}




\par }\Chap{15}{\SH Abamalaika nʼebirulumo omusanvu
\par }
{\PP \VerseOne{1}Tete ni mbona ekyewunyo ekindi omwigulu, ekinene era ekyewuninkirirya. Wabbairewo abamalaika musanvu nga baleeta ebirulumo musanvu ebisembayo, olwʼokubba niibyo ebimalayo obusungu bwa Kibbumba.


\par }{\PP \VS{2}Era ni mbona ekiri ooti nyanza eyʼendabirwamu egibatabwiryemu omusyo. Ni mbona nʼabo abagaine okusinza ogusolo nʼekifaananyi kyagwo, nʼokubateekaku enamba etegeeza eriina eryagwo. Babbaire beemereire oku mbale mbale okwʼenyanza eyo eyʼendabirwamu, nga bakwaite amatongoli oKibbumba ageyabawaire.


\par }{\PP \VS{3}Ni bemba olwembo onaabbi oMusa, omuweererya wa Kibbumba oluyayembere, nʼolwembo eeri oNtaama oMutomuto wa Kibbumba, nga bakoba bati:

\par }{\Q “Musengwa oKibbumba oWabwezye Bwonabwona,

\par }{\QB ebyokola bikulu era byewunyisya!

\par }{\Q Iwe oKabaka owʼemirembe nʼemirembe,

\par }{\QB amanzirago matuuce era gʼamazima.\XREF{}{{\XO 15:3 }{\XO{15:3
}}{\XT{Kuz 15:1}}}


\par }{\Q \VS{4}Musengwa, naani dala atalikutya era ataliwa eriinalyo ekitiisya!

\par }{\QB Iwe wenkani niiwe oMutukulye.

\par }{\Q Abantu abʼamawanga gonagona baliiza ni bakusinza omumaisogo,

\par }{\QB olwʼokubba ebikolebyo ebyobutuukirirye byeraga mulwatu.”\XREF{}{{\XO 15:4 }{\XO{15:4
}}{\XT{Yer 10:7; Zab 86:9}}}


\par }{\PP \VS{5}Ebyo owebyawoire, ni mbona eYeekaalu eyʼomwigulu nga njigule, eYeekaalu ngʼekola ngʼeweema eya Kibbumba ekakasa eti oKibbumba ali aawo nʼabantube.\XREF{}{{\XO 15:5 }{\XO{15:5
}}{\XT{Kuz 38:21}}}

\VS{6}Omu Yeekaalu eyo, ni muzwamu abamalaika omusanvu ababbaire nʼebirulumo omusanvu, nga bazwaire engoye egibeeta lineni onyerenyeere nga gitukula ino, era nga beesibire omu bifubba enkoba egya zaabbu.


\par }{\PP \VS{7}Ekimo oku bibbumbe ebyomi ebina, ni kiwa abamalaika omusanvu ebibya omusanvu ebyʼezaabbu, ebiizwire obusungu bwa Kibbumba onanyere obwomi emirembe nʼemirembe.

\VS{8}EYeekaalu nʼeizula omwosi oguduunya okuzwa omu kitiisyakye, nʼomu maanige, nga mpaawo ayezya okugingiramu paka ngʼebirulumo omusanvu ebyʼabamalaika omusanvu biwoireyo.\XREF{}{{\XO 15:8 }{\XO{15:8
}}{\XT{Kuz 40:34; 1Ba 8:10-11; 2Mi 5:13-14; Isa 6:4}}}




\par }\Chap{16}{\SH Ebirulumo ebya Kibbumba ebisembayo
\par }
{\PP \VerseOne{1}Ni mpulira eigono eryaminkirira erizwa egiri oKibbumba omu Yeekaaluye omwigulu, nga likoba abamalaika omusanvu liti, “Mwabe musuke oku kyalo ebibya omusanvu ebyʼobusungu bwa Kibbumba.”

\VS{2}Kale omalaika asooka nʼayaba, nʼasuka oku kyalo ekibya ekyʼobusungu ekiyabbaire nakyo. Amabbwa amanene era agaluma eino ni gakwata abantu ababbaireku eraama yʼogusolo gudi nʼabo abasinza ekifaananyi kyagwo.\XREF{}{{\XO 16:2 }{\XO{16:2
}}{\XT{Kuz 9:10}}}


\par }{\PP \VS{3}Omalaika owokubiri nʼasuka omu nyanza ekibya ekyʼobusungu ekiyabbaire nakyo. Enyanza nʼesuuka ooti musaaye ogwʼomuntu omufu, nga gwirugazire era nga gutamire. Nabuli kintu ekyomi kyonakyona ekibba omu nyanza ni kifa.


\par }{\PP \VS{4}Omalaika owokusatu nʼasuka omu miiga nʼomu nsulo egyʼamaizi ekibya ekyʼobusungu ekiyabbaire nakyo, ni bisuuka musaaye.\XREF{}{{\XO 16:4 }{\XO{16:4
}}{\XT{Kuz 7:17-21; Zab 78:44}}}

\VS{5}Ni mpulira omalaika alabirira amaizi ngʼakoba ati:

\par }{\Q “Iwe oli mwenkanya omu kuleetawo ebibonerezo ebyo.

\par }{\QB Era iwe oMutukulye, obbaawo era eyabbairewo okuzwa eira nʼeira,

\par }{\QB emisango ogisalire mu bwenkanya.


\par }{\Q \VS{6}Olwʼokubba abantu ababbibabbi basukire omusaaye ogwʼabatuukirirye nʼogwʼabanaabbibo,

\par }{\QB wena kyozwireku obawa omusaaye bagunywe. Ekyo dala kibasaaniire!”


\par }{\PP \VS{7}Ni mpulira eigono nga lizwa egiri abo ababba oku kyoto, nga likoba liti:

\par }{\Q “Niikyo ekyo Musengwa oKibbumba oWabwezye Bwonabwona,

\par }{\QB ekyokolere kituuce era kya bwenkanya.”


\par }{\PP \VS{8}Omalaika owokuna nʼasuka okwisana ekibya ekyʼobusungu ekiyabbaire nakyo, oKibbumba nʼaliragira okwoca abantu nʼeibbugumu lyalyo eryʼomusyo.

\VS{9}Eibbugumu eryʼamaani ni libabula abantu, neye ni bazumirira oKibbumba aali nʼobwezye oku bibonyoobonyo ebyo, omu kifo ekyʼokwenenya bamuwe ekitiisya.


\par }{\PP \VS{10}Omalaika owokutaanu nʼasuka oku ntebe eyʼobwakabaka eyʼogusolo gudi ogwasookere ekibya kyʼobusungu ekiyabbaire nakyo, obwakabaka bwagwo ni bwizula endikiirya, abantu ni beeruma ennimi olwʼobulumi.\XREF{}{{\XO 16:10 }{\XO{16:10
}}{\XT{Kuz 10:21}}}

\VS{11}Neye era, olwʼobulumi obubitiriri nʼolwʼamabbwa, ni beeyongera kuzumirira Kibbumba, era nandi ni beenenya ebyo ebibakolere.


\par }{\PP \VS{12}Omalaika owomukaaga nʼasuka omu mwiga omunene ogubeeta Ewufulaate, ekibya ekyʼobusungu ekiyabbaire nakyo. Amaizi gaagwo ni gakalira, ni gakolera amaje agʼabakabaka abazwa e buzwaisana enzira eyʼokubitamu nga balumba.\XREF{}{{\XO 16:12 }{\XO{16:12
}}{\XT{Isa 11:15}}}


\par }{\PP \VS{13}Ni mbona emizimu misatu egifaanana ooti bikere, nga gizwa omu munwa ogwʼogumpiri, nʼogwʼogusolo, nʼogwa naabbi owʼobubbeyi.


\par }{\PP \VS{14}Egyo niigyo emizimu egikola ebyewunyo, era egyaba egiri abeekubbemberi abʼebyalo byonabyona ababbibabbi, okubakumbaania balwane olutalo oku lunaku olukulu oKibbumba oWabwezye Bwonabwona oluyalibonerezeraku abakola ebibbibibbi bonabona.

\VS{15}OMusengwa akoba ati, “Obone njiza ooti mwibbi. Mwegendereze engeri egimutambulamu, mwegumirye omu bwomi obutuukiriire kaisi owenaliira timwabbaaku nʼekimufiirwa. Wʼenkabi oyo akola atyo.”\XREF{}{{\XO 16:15 }{\XO{16:15
}}{\XT{Mat 24:43-44; Luk 12:39-40; Bil 3:3}}}


\par }{\PP \VS{16}Emizimu egyo gyakumbaanirye abakabaka omu kifo ekibeeta omu Lwebbulaniya bati, Amagedooni.\XREF{}{{\XO 16:16 }{\XO{16:16
}}{\XT{2Ba 23:29; Zak 12:11}}}


\par }{\PP \VS{17}Omalaika owomusanvu nʼasuka ekibyakye omwibbanga. Eigono eryaminkirira ni lizwa oku ntebe eyʼobwakabaka omu Yeekaalu nga likoba liti, “Kiwoire!”

\VS{18}Ni wabbaawo okumesya, nʼokululuma, nʼokubbwatuka, nʼomusisi owʼamaani atabbangakuuwo kasookeede abantu babba oku kyalo.\XREF{}{{\XO 16:18 }{\XO{16:18
}}{\XT{Bil 8:5; 11:13,19}}}

\VS{19}Ekibuga ekinene ni kigabukanamu ebitundu bisatu. Nʼebibuga ebyʼomu byalo byonabyona ni biwumpuka ni bigwa. Atyo oKibbumba weyayebukiirye okubonereza abantu abʼomu kibuga ekinene ekyo, oBbabbulooni, nʼakinywisya ekikopo ekyʼobusungubwe.\XREF{}{{\XO 16:19 }{\XO{16:19
}}{\XT{Isa 51:17}}}

\VS{20}Ebizinga byonabyona ni biwaawo, nʼensozi gyonagyona ni gigotawo.\XREF{}{{\XO 16:20 }{\XO{16:20
}}{\XT{Bil 6:14}}}

\VS{21}Oikendi owʼamabbaale amangi nʼagwa, nga buli kiwumpu ekyʼeibbaale kizitowa ekiro ooti 40, ni gazwa omwigulu ni gagwa oku bantu. Abantu ni bazumirira oKibbumba olwʼekirulumo ekyʼamabbaale agaikendi, olwʼokubba kyabbaire kyʼentiisya ino.\XREF{}{{\XO 16:21 }{\XO{16:21
}}{\XT{Kuz 9:23; Bil 11:19}}}




\par }\Chap{17}{\SH Omalaaya okirifuma nʼogusolo
\par }
{\PP \VerseOne{1}Awo omoiza oku bamalaika omusanvu, ababbaire nʼebibya ebyʼobusungu bwa Kibbumba, nʼaiza nʼatumula na nze nʼankoba ati, “Oize, nʼakulaga omusango ogubasaliire omalaaya okirifuma, oyo atyaime oku maizi amangi.\XREF{}{{\XO 17:1 }{\XO{17:1
}}{\XT{Yer 51:13}}}

\VS{2}Abakabaka abʼekyalo abayendere nʼomalaaya oyo, okwo nga niikwo okukolera aamo nʼekibuga ekyo omu kusinza ebifaananyi. Era abantu abali oku kyalo bateemeire omwenge ogwʼobulendibwe.”\XREF{}{{\XO 17:2 }{\XO{17:2
}}{\XT{Isa 23:17; Yer 51:7}}}


\par }{\PP \VS{3}Awo omu mwoyo, omalaika nʼantwala omwidungu eeyo, ni mbona omukali ngʼatyaime oku gusolo ogutukuliikiriri, nga gwizwire amaliina agazumirira oKibbumba, nga guli nʼemitwe musanvu, nʼamaziga ikumi.\XREF{}{{\XO 17:3 }{\XO{17:3
}}{\XT{Bil 13:1}}}

\VS{4}Omukali oyo yabbaire azwaire ebizwalo ebyʼebbeeyi ebitukuliikiriri era ebyʼakakobe, era ngʼamirikiinya nʼezaabbu nʼamabbaale agʼebbeeyi eino, nʼebinyere ebyʼebbeeyi eino. Yabbaire akwaite ekikopo ekibakolere omu zaabbu nga kiizwire ebintu ebyomuliko nʼebicaafu ebyobulendibwe.\XREF{}{{\XO 17:4 }{\XO{17:4
}}{\XT{Yer 51:7}}}

\VS{5}Oku mpumiye babbaire bawandiikireku eriina eriri nʼamakulu amabisabise liti:

\par }{\QB “Bbabbulooni ekibuga ekinene,

\par }{\Q omaaye owʼabamalaaya

\par }{\QB nʼowʼebintu ebyʼoku kyalo ebyomuliko.”


\par }{\PP \VS{6}Ni mbona ngʼomukali oyo asiima ino okusuka omusaaye ogwʼabatuukirirye, abo abebaitire olwʼokwikirirya oYesu. Era ni yeewaaana nga tafaayo, ngʼali ooti muntu anywire nʼateemeera omusaaye ogwʼabatuukirirye abeyaitanga.

\par }{\PP Owenamuboine, ni newunya ino!

\VS{7}Omalaika nʼankoba ati, “Lwaki weewunya? Kankukobere ekyama ekifa oku mukali oyo, nʼoku gusolo ogwatyaimeku, oguli nʼemitwe omusanvu nʼamaziga eikumi.

\VS{8}Ogusolo ogwoboine gwabbairewo neye atyanu gubulawo. Neye era, gwatira okuzwa e Magombe e gibagusibiire, gwabe bagujigirice. Abantu abali oku kyalo abʼamaliina agebatawandiikire omu kitabo ekyʼabantu abali nʼobwomi obutawaawo, okuzwa ekyalo owebakibbumbiire, balyewunya owebalibona ogusolo ogwo ogwabbairewo, ni guzwayo, neye nga gwaliiramu okuboneka.\XREF{}{{\XO 17:8 }{\XO{17:8
}}{\XT{Dan 7:7; Bil 11:7; Zab 69:28}}}


\par }{\PP \VS{9}“Ekyo kyetaagisya malabuki na kutegeera. Emitwe omusanvu niigyo ensozi omusanvu omukali egyatyaimeku.

\VS{10}Era giraga bakabaka omusanvu; abataanu kwibo bafiire, omoiza niiye aliku afuga atyanu, nʼogondi asembayo akaali kwiza. Oweyaliiza, yalifugira ekiseera kitono,

\VS{11}kaisi ogusolo ogwabbairewo neye ni guzwawo, ni gwira. Ogwo owegwaliira gwalibba kabaka owomunaana, waire nga bamubala ngʼomoiza ku badi omusanvu. Era gwona baaba okugujigirica.


\par }{\PP \VS{12}“Amaziga eikumi agooboine niibo abakabaka abandi ikumi abebakaali kuwa obwakabaka, okutoolaku nti ibo balibawa obwezye okufuga ngʼabakabaka mu kiseera kimo nʼogusolo, era balifugira akaseera katono.\XREF{}{{\XO 17:12 }{\XO{17:12
}}{\XT{Dan 7:24}}}

\VS{13}Abo eikumi bali nʼekigendererwa kimo, era baliwaayo obwezye bwabwe nʼamaani gaabwe eeri ogusolo.

\VS{14}Eikumi abo, nga beeyimbirye nʼogusolo, balirwanisya oNtaama oMutomuto wa Kibbumba, neye era, yalibawangula, olwʼokubba niiye oMusengwa owʼabasengwa era oKabaka owʼabakabaka. Nʼabasengereri aba Ntaama oMutomuto wa Kibbumba, abo abeyayetere, abeyalonderemu, era abeesigwa balibba aamo naye.”


\par }{\PP \VS{15}Kaisi omalaika nʼankoba ati, “Amaizi agooboine nga gali omalaaya egyatyaime niibyo ebiziima ebyʼabantu aba buli langi, nʼaba buli kyalo, nʼaba buli igwanga, nʼaba buli lutumu.

\VS{16}Neye lumo, amaziga eikumi agooboine galyeyimbya nʼogusolo, byonabyona ni birwanisya omalaaya oyo, ni bimunyagaku ebintubye byonabyona, ni bimuleka bwere. Byalirya omubirigwe, ni bimukumaku nʼomusyo.

\VS{17}Ekyo kyalibba kityo olwʼokubba oKibbumba yateekere omu myoyo gyabyo okutaka okutuukirirya iye ekiyateesere. Era niikyo ekigira bakoleire aamo ni bawa ogusolo obwezye bwabwe gufuge paka ebibono ebya Kibbumba owebyalituukirira.

\VS{18}Kaisi tete omukali oguwaboine, niikyo ekibuga ekinene ekifuga abakabaka abʼekyalo.”




\par }\Chap{18}{\SH Okugwa okwa Bbabbulooni
\par }
{\PP \VerseOne{1}Ebyo owebyawoire, ni mbona omalaika ogondi ngʼaika okuzwa omwigulu, ngʼali nʼobwezye bungi ino, era nʼokwaka okwamubbaireku ni kumoleka ekyalo.

\VS{2}Nʼabbookooka nʼeigono eryaminkirira ati:

\par }{\Q “OBbabbulooni ekibuga ekinene kijigirikire!

\par }{\Q Kisuukire ikumbaaniro eryʼebinyonyi byonabyona ebibbibibbi era ebyomuliko.

\par }{\QB Era niikyo ekisito emizimu gyonagyona omu gikumbaanira.\XREF{}{{\XO 18:2 }{\XO{18:2
}}{\XT{Isa 13:21; 21:9; Yer 50:39; 51:8; Bil 14:8}}}


\par }{\Q \VS{3}Ekyo kityo olwʼokubba amawanga gonagona gateemeire omwenge ogwʼobulendi bwakyo

\par }{\QB obwʼokusinza ebifaananyi.

\par }{\Q Abakabaka abʼoku kyalo bayendere nakyo,

\par }{\QB nʼabasuubuuzi abʼoku kyalo basuniire obusuni mu kucakala kwakyo okubitiriri.”\XREF{}{{\XO 18:3 }{\XO{18:3
}}{\XT{Isa 23:17; Yer 51:7}}}


\par }{\PP \VS{4}Tete ni mpulira eigono erindi erizwa omwigulu nga likoba liti,

\par }{\Q “Abantu bange mbalabula, mukizwemu,

\par }{\QB kaisi muwunuke okwingira omu bibbibibbi byʼabantu byakyo

\par }{\QB era nʼokubatwalirya omu kugada kwakyo.\XREF{}{{\XO 18:4 }{\XO{18:4
}}{\XT{Isa 48:20; Yer 50:8; 51:6,45}}}


\par }{\Q \VS{5}Ekyo kityo olwʼokubba ebibbibibbi byakyo bituukire omwigulu,

\par }{\QB nʼoKibbumba asalirewo okubonereza okubbenga kwakyo.”\XREF{}{{\XO 18:5 }{\XO{18:5
}}{\XT{Nta 18:20-21; Yer 51:9}}}


\par }{\Q \VS{6}Era akoba abamalaika ati:

\par }{\QB “Musasule oBbabbulooni ebintu ebibbibibbi ebiyakolere abandi.

\par }{\Q Oku bikole ebyʼekibuga ekyo, inywe musingisyewo emirundi mibiri.

\par }{\Q Obulumi obuyatuucirye oku bainaye

\par }{\QB mubumutuuceku yena nga mukubbisyamu emirundi mibiri.\XREF{}{{\XO 18:6 }{\XO{18:6
}}{\XT{Zab 137:8; Yer 50:29}}}


\par }{\Q \VS{7}Egikyakomerye okwegulumalya nʼokwejalabya nywena gimubba mukomye

\par }{\QB okukigadya era nʼokukikunja,

\par }{\Q olwʼokubba kyewaana nga kikoba kiti:

\par }{\QB ‘Ntyaime ngʼokabaka, tindi namwandu

\par }{\QB era tinalibbaaku mu kugada naire.’


\par }{\Q \VS{8}Nʼolwekyo ebirulumo ebyalikigadya,

\par }{\QB byalikiizira mu lunaku lumo, ni bireeta enzala, nʼokuyungubala, nʼokufa.

\par }{\Q Era ekibuga ekyo balikyoca omusyo,

\par }{\QB olwʼokubba oMusengwa iye oKibbumba iye wʼobwezye akisingisya omusango.”\XREF{}{{\XO 18:8 }{\XO{18:7-8
}}{\XT{Isa 47:7-9}}}


\par }{\PP \VS{9}Abakabaka abʼoku kyalo abayendanga nakyo ni babba aamo nakyo omu byʼamasanyu owebalibona nga bakyoca kiduunya omwosi, balikuukulya ni bakikunga.

\VS{10}Balyemerera yala yala olwʼokutya okugada kwakyo, ni bakoba bati,

\par }{\Q “Wobe! Wobe! Nga walaba iwe ekibuga ekinene!

\par }{\QB Iwe ekibuga ekyʼamaani dala

\par }{\Q bakujigiricirye omu saawa moiza yonkani!”\XREF{}{{\XO 18:10 }{\XO{18:9-10
}}{\XT{Zek 26:16-17}}}


\par }{\PP \VS{11}Abasuubuuzi abʼoku kyalo bona bakikunga ni beekondamira olwʼokubba ababbaire bagula ebintu byabwe bafiire bawoirewo.\XREF{}{{\XO 18:11 }{\XO{18:11
}}{\XT{Zek 27:31,36}}}

\VS{12}Tiwakaali waliwo agula ezaabbu nʼefeeza, nʼamabbaale agʼebbeeyi, nʼago agebeeta luulu; engoye gya lineni omusa eino, nʼentukuliki, nʼegya siriki, nʼebitukuliikiriri. Era, nabuli musaale ogwʼakaloosa, nabuli kintu ekyʼamasyanka. Era, nabuli kintu ekyʼomusaale ogwʼebbeeyi eino, nʼekya bbulonzi, nʼekyʼekyoma, nʼekyʼamabbaale amasa.

\VS{13}Era tiwakaali waliwo agula ebyakaloosa nʼebirungo ebya syodo, nʼobubbaani, nʼamafuta agʼakaloosa agebeeta miira, nʼenvumbo; enviinyo, nʼamafuta; obusye obubakuŋuntire okusani eino, nʼengaano; ente nʼentaama, nʼembalaasi nʼebigaali; abagalama nʼabantu abebanyagire omu lutalo.\XREF{}{{\XO 18:13 }{\XO{18:12-13
}}{\XT{Zek 27:12-13,22}}}


\par }{\PP \VS{14}Abasuubuuzi balikikoba bati:

\par }{\Q “Ebisa byonabyona ebiwegombanga okusuna, kibuga iwe,

\par }{\QB bikufiire bityo.

\par }{\Q Ebyobusuni byonabyona nʼebyʼekitiisya bikuwoireku,

\par }{\QB era tokaali oirayo okubibonaku naire.”


\par }{\PP \VS{15}Abasuubuuzi abʼebintu ebyo abekyagaigawairye, balyemerera yala yala olwʼokutya okugada kwakyo, ni bakunga era ni beekondamira,\XREF{}{{\XO 18:15 }{\XO{18:15
}}{\XT{Zek 27:31,36}}}

\VS{16}ni bakoba bati:

\par }{\Q “Wobe! Wobe! Nga walaba iwe ekibuga ekinene,

\par }{\QB ekyazwalanga ebizwalo ebya lineni omusa eino, era ebitukuliikiriri nʼebitukuliki;

\par }{\Q ni bakutimba okukujolija nʼezaabbu,

\par }{\QB nʼamabbaale agʼebbeeyi, nʼaago agebeeta luulu!


\par }{\Q \VS{17}Omu saawa moiza yonkani, obusuni obwo bwonabwona bujigirikire!”\XREF{}{{\XO 18:17 }{\XO{18:17
}}{\XT{Isa 23:14; Zek 27:26-30}}}

\par }{\PP Abavugi abʼamaato nʼamameeri bonabona, nʼabagatambuliramu bonabona, nʼabo bonabona abasuubuulira oku nyanza balyemerera yala yala.

\VS{18}Owebalibona omwosi gwakyo nga kiya, balyaminkirira nga bakoba bati, “Tiwabbangawo ekibuga ekyagaagana kinu obunene!”\XREF{}{{\XO 18:18 }{\XO{18:18
}}{\XT{Zek 27:32}}}

\VS{19}Ni beesuka enkungu omu mitwe gyabwe, ni baasyamika nga bakuukulya era nga bawolooga, nga bakoba bati:

\par }{\Q “Wobe! Wobe! Nga walaba iwe ekibuga ekinene,

\par }{\QB ekyagaigawairye abanyere amaato agʼoku nyanza!

\par }{\Q Omu saawa moiza yonkani bakujigiricirye!”\XREF{}{{\XO 18:19 }{\XO{18:19
}}{\XT{Zek 27:30-34}}}


\par }{\PP \VS{20}Ni wabbaawo eyakobere ati:

\par }{\Q “Neye inywe omwigulu musangaale olwʼokubba bakijigiricirye!

\par }{\QB Inywe abatuukirirye, na inywe abatume nʼabanaabbi musangaale,

\par }{\Q olwʼokubba oKibbumba akisingisirye omusango

\par }{\QB olwʼebyo ebikyakolere!”\XREF{}{{\XO 18:20 }{\XO{18:20
}}{\XT{Ama 32:43; Yer 51:48}}}


\par }{\PP \VS{21}Awo omalaika owʼamaani nʼasetula eibbaale eriri ooti gumengo ogunene, nʼagudyaka omu nyanza ngʼakoba ati:

\par }{\Q “OBbabbulooni ekibuga ekinene balikudyaka batyo ansi nʼamaani amangi,

\par }{\QB nandi nʼoirayo kubonekaku!\XREF{}{{\XO 18:21 }{\XO{18:21
}}{\XT{Yer 51:63-64; Zek 26:21}}}


\par }{\Q \VS{22}Enyembo egyʼabakubbi abʼamatongoli, nʼegyʼabembi, nʼegyʼabafuwa amakondeere,

\par }{\QB tibyaliirayo kuwulikika mwiwe.

\par }{\Q Timwalibba mukugu omu mulimo naabba gumo

\par }{\QB eyaliirayo okuboneka mwiwe,

\par }{\Q waire kuvuga okwʼemengo ngʼeesya

\par }{\QB eyaliirayo okuwulikika mwiwe.\XREF{}{{\XO 18:22 }{\XO{18:22
}}{\XT{Zek 26:13; Isa 24:8}}}


\par }{\Q \VS{23}Ekitangaala ekyʼeitaala tikyaliirayo kuboneka mwiwe.

\par }{\QB Waire eigono eryʼaleeta omukali omugole nʼeryʼaibaaye

\par }{\Q tiryaliirayo okuwulikika mwiwe.

\par }{\Q Abasuubuuzibo babbaire bakulu ino omu kyalo,

\par }{\QB era obulogobwo bwabbeyabbeyere amawanga gonagona!\XREF{}{{\XO 18:23 }{\XO{18:22-23
}}{\XT{Yer 7:34; 25:10}}}


\par }{\Q \VS{24}Mwikyo omusaaye ogwʼabanaabbi nʼogwʼabatuukirirye,

\par }{\QB nʼerya bonabona abebaitire oku kyalo, niimwo omu balyajiirye.”\XREF{}{{\XO 18:24 }{\XO{18:24
}}{\XT{Yer 51:49}}}




\par }\Chap{19}{\PP \VerseOne{1}Ebyo owebyawoire, ni mpulira omwigulu eigono eriri ooti lyʼekiyindi kyʼabantu, nga likoba liti:

\par }{\Q “Muwuuje oKibbumba waiswe,

\par }{\QB olwʼokubba niiye alokola, era ekitiisya nʼobwezye bibye!


\par }{\Q \VS{2}Ensalaye eyʼemisango ntuuce era ya bwenkanya.

\par }{\Q Asalire omusango ni gusinga ekibuga ekiri ngʼomalaaya okirifuma,

\par }{\QB oyo eyatendeire abantu abʼomu kyalo kyonakyona, okukola obwamalaayabwe obwʼokusinza ebifaananyi.

\par }{\QB Omalaaya oyo bamubonerezere olwʼokwita abaweererya ba Kibbumba.”\XREF{}{{\XO 19:2 }{\XO{19:2
}}{\XT{Ama 32:43; 2Ba 9:7}}}


\par }{\MM \VS{3}Era ni bakoba bati:

\par }{\Q “Muwuuje oKibbumba!

\par }{\QB Ekyo kityo olwʼokubba, omwosi ogukizwamu guduunya emirembe nʼemirembe!”\XREF{}{{\XO 19:3 }{\XO{19:3
}}{\XT{Isa 34:10}}}


\par }{\PP \VS{4}Abakaire 24, nʼebibbumbe ebyomi ebina, ni bakotama oku mazwi ni basinza oKibbumba atyaime oku ntebe eyʼobwakabaka, nga webakoba bati:

\par }{\Q “Amiina. Muwuuje oKibbumba!”


\par }{\SH Embaga yʼobugole eya Ntaama wa Kibbumba
\par }
{\PP \VS{5}Era eigono ni lizwa awabbaire entebe eyʼobwakabaka ni likoba liti:

\par }{\Q “Muwuuje oKibbumba waiswe inywe nywenanywena abaweereryabe,

\par }{\QB na inywe nywenanywena abatobato nʼabakulu abamuwa ekitiisya.”\XREF{}{{\XO 19:5 }{\XO{19:5
}}{\XT{Zab 115:13}}}


\par }{\PP \VS{6}Tete ni mpulira eigono eriri ngʼeryʼekiyindi ekyʼabantu ekinene, era eriri ngʼokuwolomboga kwʼamaizi amangi, kaisi tete ooti kududula kwa ikendi okubitiriri, nga likoba liti:

\par }{\Q “Muwuuje oKibbumba,

\par }{\QB olwʼokubba oMusengwa iye oKibbumba waiswe oWabwezye Bwonabwona niiye afuga.\XREF{}{{\XO 19:6 }{\XO{19:6
}}{\XT{Zek 1:24; Zab 93:1; 97:1; 99:1}}}


\par }{\Q \VS{7}Tusangaale, tujaagaane, era tumuwe ekitiisya,

\par }{\QB olwʼokubba ekiseera ekyʼobugole obwa Ntaamawe kituukire,

\par }{\QB era omugolewe yeetegekeire obugole.


\par }{\Q \VS{8}Omugole wa Ntaama oMutomuto bamwikiriirye okuzwala ebizwalo ebya lineni omusa eino,

\par }{\QB era ebimirikiinya.”

\par }{\MM Omugole oyo niibo abatuukirirye, nʼebizwalo ebya lineni omusa eino ibyo niibyo ebikole byabwe ebyobutuukirirye.


\par }{\PP \VS{9}Omalaika nʼankoba ati, “Owandiike oti, ‘Bʼenkabi abo abebayetere oku mbaga eyʼobugole eya Ntaama oMutomuto wa Kibbumba.’ ” Era nʼankoba ati, “Ebyo ebibono niibyo ebinanyerenyeere oKibbumba ebiyatumwire.”\XREF{}{{\XO 19:9 }{\XO{19:9
}}{\XT{Mat 22:2-3}}}


\par }{\PP \VS{10}Awo ni ngwa oku mazwi okumpi nʼebigerebye okumusinza. Neye obone, nʼankoba ati, “Bbe, oleke! Ekyo tiwakikola! Osinze Kibbumba. Nze ndi muweererya-buweererya ooti niiwe nʼaboluganda abakaali bakalangukiire oku mazima oYesu ageyatumanyikisirye. Era ago niigo agawa abanaabbi ebibatumula.”


\par }{\SH Atyaime oku mbalaasi owʼerangi enjeru
\par }
{\PP \VS{11}Ni mbona eigulu nga libiikukire, ni mbona ombalaasi owʼerangi enjeru. Amutyaimeku nga bamweta bati Mwesigwa era wʼaMazima. Asala emisango era alwana entalo nʼobwenkanya.\XREF{}{{\XO 19:11 }{\XO{19:11
}}{\XT{Zek 1:1; Zab 96:13; Isa 11:4}}}

\VS{12}Amaisoge gabbaire ooti ndimi gya musyo, era ngʼaliku engule nyingi oku mutwegwe. Bamuwandiikireku eriina, nga mpaawo omuntu kadi moiza amaite amakulu gaalyo okutoolaku iye onyere yenkani.\XREF{}{{\XO 19:12 }{\XO{19:12
}}{\XT{Dan 10:6}}}

\VS{13}Yabbaire azwaire eganduula egibainikire omu musaaye, era ngʼeriinalye niiye oKibono kya Kibbumba.

\VS{14}Awo abʼamaje agʼomwigulu ni bamusengererya, nga batyaime oku mbalaasi enjeru era nga bazwaire ebizwalo ebya lineni omusa eino era ebyeru.

\VS{15}Omu munwagwe ni muzwamu empiima ekyogi ekyʼokuwangula amawanga. Yaligafuga nʼobwezye bungi ooti muntu akubbisya omwigo ogwʼekyoma, nʼafutyanka ekikunyiro ekyʼomwenge ogwʼobusungu obungi obwa Kibbumba oWabwezye Bwonabwona.\XREF{}{{\XO 19:15 }{\XO{19:15
}}{\XT{Zab 2:9; Isa 63:3; Yow 3:13; Bil 14:20}}}

\VS{16}Oku ganduulaye nʼoku kisambikye, ali nʼeriina eribawandiikireku bati:

\par }{\Q OKABAKA WʼABAKABAKA,

\par }{\QB ERA OMUSENGWA WʼABASENGWA.


\par }{\PP \VS{17}Awo ni mbona omalaika ngʼayemereire okwisana. Nʼabbookooka nʼeigono eryaminkirira ngʼakoba enyonyi gyonagyona egigulukira omwibbanga ati, “Mwize mukumbaane oku mbaga enene oKibbumba egyakolere.

\VS{18}Mwize mulye emirambo gyʼabakabaka, nʼegyʼabakulu bʼamaje, nʼegyʼabaisukale, nʼegyʼembalaasi, nʼegyʼabagityaimeku, nʼegyʼabantu bonabona abagalama nʼabʼeidembe, abakulu nʼabatobato!”\XREF{}{{\XO 19:18 }{\XO{19:17-18
}}{\XT{Zek 39:17-20}}}


\par }{\PP \VS{19}Awo ni mbona ogusolo, nʼabakabaka bʼoku kyalo nʼamaje gaabwe nga bakumbaine okulwanisya oyo atyaime oku mbalaasi nʼamajeege.

\VS{20}Neye ogusolo ni baguwamba aamo nʼonaabbi owʼobubbeyi, oodi eyakolere ebyewunyo okulwagwo. Ebyewunyo ebyo, niibyo ebiyabbeyabbeyerangaku abantu okubateekaku eraama eyʼogusolo, kaisi basinze ekifaananyi kyagwo. Ogusolo ogwo, nʼonaabbi owʼobubbeyi bonabona ni babadyaka omu nyanza eyʼomusyo ogududumuka.\XREF{}{{\XO 19:20 }{\XO{19:20
}}{\XT{Bil 13:1-18}}}

\VS{21}Badi abasigaire, ni babaita nʼempiima ekyazwire omu munwa gwʼoyo atyaime oku mbalaasi. Enyonyi gyonagyona, ni giikuta emirambo gyabwe.




\par }\Chap{20}{\SH Emyanka 1,000 egya kufuga kwa Kurisito
\par }
{\PP \VerseOne{1}Awo ni mbona omalaika ngʼaika okuzwa omwigulu, ngʼakwaite ekifunguwo ekyʼe Magombe, nʼolujegere olunene.

\VS{2}Nʼakwata ogumpiri ogwo ogwʼeira, niiye oMukemi era oSitaani, nʼagusiba okumala emyanka 1,000.\XREF{}{{\XO 20:2 }{\XO{20:2
}}{\XT{Nta 3:1}}}

\VS{3}Nʼagudyaka e Magombe, nʼaigalawo. Nʼateekaku nʼekoofulo, kaisi gukaye okwiramu okubbeyanga amawanga, paka emyanka 1,000 owegyaliwaaku. Egyo owegyaliwaaku, bali guteera okumala akaseera katono kati.


\par }{\PP \VS{4}Awo ni mbona amantebe agʼobwakabaka, ngʼabagatyaimeku babawaire obwezye okusala emisango. Era ni mbona emyoyo egyʼabo abebatemereku emitwe nga babalanga okukalangukira oku Yesu, nʼoku kibono ekya Kibbumba. Niibo abo abatasinzire ogusolo, ooba ekifaananyi kyagwo, era abataikiriirye okubateekaku eraama yaagwo oku mpumi gyabwe, nʼoku ngalo gyabwe. Abantu abo bairiremu okubba aboomi, ni bafugira aamo nʼoKurisito emyanka 1,000.\XREF{}{{\XO 20:4 }{\XO{20:4
}}{\XT{Dan 7:9,22}}}

\VS{5}Abafu abandi ibo tibairiremu kubba boomi paka emyanka egyo 1,000 owegyawoireku. Okwo niikwo okuzuukira okusooka.

\VS{6}Bʼenkabi era batukulye abo abalizuukira omu kuzuukira okwo okusooka. Abo okufa okwokubiri kubabulaku bwezye, wazira balibba bakabona ba Kibbumba era ba Kurisito, era balifugira aamo naye emyanka 1,000.


\par }{\SH Okuwangula oSitaani
\par }
{\PP \VS{7}Emyanka egyo 1,000 owegyaliwaaku, oSitaani balimuteera okuzwa omwikomeralye.

\VS{8}Era yalyaba okubbeyabbeya amawanga agʼabantu abajeemu agali wonawona oku kyalo, niigo onaabbi Ezekeeri ageyayetere ati, oGoogi nʼoMagogi.\XREF{}{{\XO 20:8 }{\XO{20:8
}}{\XT{Zek 7:2; 38:2,9,15}}} OSitaani yalikumbaania abantu baago nga bangi ooti musenye gwʼenyanza, okulwanisya abantu ba Kibbumba.

\VS{9}Balitambula ekyalo kyonakyona, ni bazingiza ekigo ekyʼabantu ba Kibbumba, nʼekibuga oKibbumba ekyataka eino oYerusaalemi. Neye omusyo gwaliika nga guzwa omwigulu, ni gubooca.

\VS{10}NʼoSitaani eyabasendasendere, balimudyaka omu nyanza eyʼomusyo, ogududumuka, egibadyakiremu ogusolo nʼonaabbi owʼobubbeyi, niimwo omu babagadiryanga obwire nʼomusana, emirembe nʼemirembe.


\par }{\SH Okusala omusango ogusembayo
\par }
{\PP \VS{11}Awo ni mbona entebe eyʼobwakabaka enene era enjeru, ni mbona nʼoyo agityaimeku. Era olwʼentiisya yʼoyo atyama oku ntebe, ekyalo nʼeigulu ni bizwa omumaisoge, ni bijigirika biwaawo.

\VS{12}Ni mbona abafu bonabona, abakulu nʼabatobato, neye atyanu nga tete boomi, beemereire omumaiso agʼentebe eyo eyʼobwakabaka. Ebitabo ebitali bimo ni babibiikula. Nʼekitabo ekindi ni bakibiikula, ekibeeta bati kitabo ekyʼobwomi, ekirimu amaliina agʼabantu oKibbumba abeyawaire obwomi obutawaawo. Abafu ni babasalira omusango kusinzirira ku bibakolere, ngʼowebabiwandiikire omu bitabo.\XREF{}{{\XO 20:12 }{\XO{20:11-12
}}{\XT{Dan 7:9-10}}}

\VS{13}Enyanza nʼereeta abo abagifeereiremu. Okufa nʼe Magombe byona ni bireeta abafu abebiri nabo. Bonabona ni babasalira omusango, ngʼebikole byabwe owebyabbaire.

\VS{14}Awo okufa nʼe Magombe ni babidyaka omu nyanza eyʼomusyo. Enyanza eyo niikwo okufa okwokubiri.

\VS{15}Kale buli muntu ogubayajiirye ngʼeriinalye tibaliwandiikire omu kitabo ekyʼabantu abali nʼobwomi obutawaawo, bamudyakire mu nyanza eyʼomusyo.




\par }\Chap{21}{\SH Eigulu eriyaaka nʼekyalo ekiyaaka
\par }
{\PP \VerseOne{1}Awo ni mbona eigulu eriyaaka nʼekyalo ekiyaaka. Ebintu ebyʼomwibbaanga ebyasookere nʼekyalo ekyasookere ibyo byabbaire biwoirewo, era nʼenyanza nga tekaali eriwo.\XREF{}{{\XO 21:1 }{\XO{21:1
}}{\XT{Isa 65:17; 66:22; 2Pe 3:13}}}

\VS{2}Ni mbona eKibuga eKitukulye, oYerusaalemi omuyaaka, ngʼaika okuzwa omwigulu e wa Kibbumba, nga bamutegekere ooti mugole ogubawomeirye oibaaye.\XREF{}{{\XO 21:2 }{\XO{21:2
}}{\XT{Isa 52:1; 61:10; Bil 3:12}}}

\VS{3}Ni mpulira eigono eryaminkirira nga litumulira awali entebe eyʼobwakabaka, nga likoba liti, “Obone, atyanu obutyami bwa Kibbumba buli mu bantu, era yaabbanga nabo. Baabbanga bantube, era oKibbumba onyere yaabbanga nabo, nga niiye oKibbumba waabwe.\XREF{}{{\XO 21:3 }{\XO{21:3
}}{\XT{Zek 37:27; Lee 26:11-12}}}

\VS{4}Era yalibaaliirya nʼamalawo obutaki bwonabwona obwabatuukireku. Era walibba nga tiwakaali waliwo okufa, nga tiwakaali waliwo okuyungubala, ooba okukunga, waire obulumi, olwʼokubba olwo ebyʼeira byalibba biwoirewo.”\XREF{}{{\XO 21:4 }{\XO{21:4
}}{\XT{Isa 25:8; 35:10; 65:19}}}


\par }{\PP \VS{5}Awo oyo atyaime oku ntebe eyʼobwakabaka nʼankoba ati, “Atyanu buli kintu nkiirya buyaaka.” Era nʼankoba ati, “Owandiike ebibono binu ebinjaba okukukoba olwʼokubba bituuce, era mazima.”


\par }{\PP \VS{6}Nʼankoba ati, “Ebintu binu byonabyona atyanu mbikakasa! Ninze Alufa era Omega, oyo eNtandiika era eNkomerero eyʼebintu byonabyona. Buli aali nʼenyonta nalimugabira amaizi agʼobwomi obutawaawo nʼanywa.\XREF{}{{\XO 21:6 }{\XO{21:6
}}{\XT{Isa 55:1}}}

\VS{7}Oyo awangula amaani aga Sitaani nalimuwa ebyo byonabyona era naabbanga Kibbumbawe, era yena yaabbanga mwana wange.\XREF{}{{\XO 21:7 }{\XO{21:7
}}{\XT{2Sa 7:14; Zab 89:26-27}}}

\VS{8}Neye abo abati, nʼabataikirirya, nʼababebenyekere, nʼabaiti, nʼabalendi, nʼabalogo, nʼabasinza ebifaananyi, nʼababbeyi bonabona, omugabo gwabwe gwalibba mu nyanza eyʼomusyo ogududumuka, okwo nga niikwo okufa okwokubiri.”


\par }{\SH OYerusaalemi omuyaaka
\par }
{\PP \VS{9}Awo omoiza oku bamalaika omusanvu ababbaire nʼebibya ebiizwire ebirulumo omusanvu ebisembayo, nʼaiza nʼatumula na nze, nʼankoba ati, “Oize twabe nkulage omugole, omuka Ntaama oMutomuto wa Kibbumba.”

\VS{10}Awo oMwoyo oMutukulye oweyeeyongeire okundaga, omalaika nʼantwala oku lusozi olunene era oluwanvu, nʼandagisya oYerusaalemi ekibuga ekya Kibbumba ekitukulye, nga kiika okuzwa omwigulu e wa Kibbumba.\XREF{}{{\XO 21:10 }{\XO{21:10
}}{\XT{Zek 40:2}}}

\VS{11}OKibbumba yakiwaire okumirikiinya ooti ibbaale ojasipa, eibbaale eryʼebbeeyi eino era eriwaasya.

\VS{12}Okweruguulirirya ekibuga ekyo kwabbaireku ekitempe ekiwanvu, nga kiriku emiryango ikumi na mibiri, egiriku abamalaika ikumi na babiri, era nga bagiwandiikireku amaliina agʼebika eikumi na bibiri ebyʼaBaisirairi.

\VS{13}Olubba olwʼe buzwaisana waakyo kyabbaireku emiryango misatu, nʼoku lubba olwʼe mambuka emiryango misatu, nʼoku lubba olwʼe maserengeta emiryango misatu, nʼolwʼe bugwaisana emiryango misatu.\XREF{}{{\XO 21:13 }{\XO{21:12-13
}}{\XT{Zek 48:30-35}}}

\VS{14}Ekitempe ekyeruguuliriirye ekibuga kyabbaire nʼemisingi ikumi na mibiri, nga giriku amaliina agʼabatume aba Ntaama oMutomuto wa Kibbumba eikumi na babiri.


\par }{\PP \VS{15}Omalaika eyatumwire na nze yabbaire nʼomwigo ogwʼezaabbu nga gwa kupima kibuga, nʼemiryango gyakyo, nʼekitempe kyakyo ekikyeruguuliriirye.\XREF{}{{\XO 21:15 }{\XO{21:15
}}{\XT{Zek 40:3}}}

\VS{16}Emba egyʼekibuga ekyo eina gyabbaire gyagaagana, ngʼobuwanvu bwakyo bwagaagana nʼobugalami bwakyo. Awo omalaika nʼapima ekibuga ekyo nʼomwigogwe, ni kyerya ekiromita ooti 2,400, obuwanvu nʼobugalami nʼobugungumali bwakyo nga bwagaagana.


\par }{\PP \VS{17}Era nʼapima nʼekitempe kyakyo ekikyeruguuliriirye, ni kyerya emita ooti 60 obugungumali. Ekipimo abantu ekibakolesya, omalaika niikyo ekiyapimisirye.

\VS{18}Ekitempe ekyo ekyeruguuliriirye ekibuga babbaire bakyombekere nʼamabbaale agʼebbeeyi eino aga jasipa. Ikyo ekibuga nga kyʼezaabbu enongoole era ewaasya ooti kirawuli.

\VS{19}Emisingi egyʼekitempe ekyeruguuliriirye ekibuga gyabbaire bagijolijirye nʼamabbaale agʼebbeeyi eino aga buli ngeri. Omusingi ogusooka bagujolijirye nʼamabbaale aga jasipa, ogwokubiri nʼaga safiro, ogwokusatu nʼaga kalukedoni, ogwokuna nʼagʼemaloodi,

\VS{20}ogwokutaanu nʼaga saludonikiisi, ogwomukaaga nʼaga kaneriya, ogwomusanvu nʼaga kulusolaiti, ogwomunaana nʼaga berulo, ogwomwenda nʼaga topazi, ogweikumi nʼaga kulusopaleesi, ogweikumi nagumo nʼaga jasinsi, ogweikumi na mibiri nʼagʼamesisiiti.

\VS{21}Kaisi emiryango eikumi na mibiri, gyabbaire gyʼamabbaale agandi agʼebbeeyi eino aga luulu ikumi na ibiri, nga buli mulyango bagukolere mwibbaale limo erya luulu. Enguudo egyʼekibuga ekyo gyabbaire gyʼezaabbu enongoole era ewaasya ooti kirawuli.\XREF{}{{\XO 21:21 }{\XO{21:18-21
}}{\XT{Isa 54:11-12}}}


\par }{\PP \VS{22}Omu kibuga ekyo tinaboinemu Yeekaalu, olwʼokubba oMusengwa oKibbumba oWabwezye Bwonabwona era nʼoNtaama oMutomuto wa Kibbumba, ibo niibo eYeekaalu mwikyo.

\VS{23}Era ekibuga ekyo tikyetaaga isana ooba omweri okukimoleka, olwʼokubba ekitiisya kya Kibbumba niikyo ekikimolekera, era oNtaama oMutomuto wa Kibbumba niiye eitaala lyakyo.\XREF{}{{\XO 21:23 }{\XO{21:23
}}{\XT{Isa 60:19-20}}}

\VS{24}Abantu abʼomu kyalo kyonakyona batambuliranga mu kitangaala kyakyo, nʼabakabaka abʼoku kyalo baliiza mwikyo ni bawa oKibbumba ekitiisya.\XREF{}{{\XO 21:24 }{\XO{21:24
}}{\XT{Isa 60:3}}}

\VS{25}Olunaku lwonalwona, emiryango gyakyo tibagiigalenge naire, olwʼokubba eeyo tiwalibbaayo bwire kwirugala.

\VS{26}Abantu abʼamawanga gonagona, baliiza mwikyo okuwuuja nʼokuwa oKibbumba ekitiisya.\XREF{}{{\XO 21:26 }{\XO{21:25-26
}}{\XT{Isa 60:11}}}

\VS{27}Neye timwalingiramu kintu kadi kimo ekitali kitukulye, ooba omuntu kadi moiza akola ebyʼensoni ooba abbeya. Abo bonkani abebawandiikire omu kitabo ekyʼabali nʼobwomi obutawaawo ekya Ntaama oMutomuto wa Kibbumba, niibo abalingira omu kibuga ekyo.\XREF{}{{\XO 21:27 }{\XO{21:27
}}{\XT{Isa 52:1; Zek 44:9}}}




\par }\Chap{22}{\PP \VerseOne{1}Awo omalaika nʼandagisya omwiga ogwʼamaizi agʼobwomi obutawaawo, ogumirikiinya ooti ndabirwamu, oguzwa oku ntebe eya Kibbumba eyʼobwakabaka era eya Ntaama oMutomuto wa Kibbumba,\XREF{}{{\XO 22:1 }{\XO{22:1
}}{\XT{Zek 47:1; Zak 14:8}}}

\VS{2}ni gukulumukira aakati omu guguudo ogunene ogwʼekibuga ekyo. Oku lubba nʼolubba olwʼomwiga ogwo kwabbaireku omusaale ogwʼobwomi obutawaawo, ogwama ebineneka emirundi ikumi na mibiri omu mwanka, nga gwama nabuli mweri; ebikoola byagwo nga bya kulamya mawanga gonagona.\XREF{}{{\XO 22:2 }{\XO{22:2
}}{\XT{Nta 2:9; Zek 47:12}}}

\VS{3}Eeyo tiwalibbaayo tete kintu oKibbumba ekiyaliraama. Entebe eya Kibbumba eyʼobwakabaka era eya Ntaama oMutomuto wa Kibbumba yaabbanga mu kibuga oomwo, era abaweererya aba Kibbumba bamusinziranga niimwo.\XREF{}{{\XO 22:3 }{\XO{22:3
}}{\XT{Zak 14:11}}}

\VS{4}Bamubonanga maiso ku maiso, era yaliwandiika eriinalye oku mpumi gyabwe okulaga ati babe.

\VS{5}Obwire tibwaliirayo kwirugala, era tibalyetaaganga kitangaala kyʼeitaala, waire ekyʼeisana, olwʼokubba oMusengwa iye oKibbumba niiye eyaabbanga ekitangaala kyabwe. Era, abaweereryabe bafuganga emirembe nʼemirembe.\XREF{}{{\XO 22:5 }{\XO{22:5
}}{\XT{Isa 60:19; Dan 7:18}}}


\par }{\SH OYesu aira mangu
\par }
{\PP \VS{6}Awo omalaika nʼankoba ati, “Ebibono ebyo ebinkulagire bituuce nakimo, era byʼamazima. Era, oMusengwa iye oKibbumba aawa abanaabbi oMwoyowe, niiye eyatumire omalaikawe okulaga abaweereryabe ebyo ebiri nʼokubbaawo amangu.”

\VS{7}Era oYesu akoba abantube bonabona ati, “Muwulire, njiza mangu. Wʼenkabi oyo akwata ebibono ebyʼobunaabbi ebiri omu kitabo kinu.”

\VS{8}Nze oYokaana ninze eyawuliire era ni mbona ebintu ebyo. Era owenamalire okubiwulira nʼokubibona, ni nkoma amazwi okumpi nʼebigere ebya malaika eyabindagire nga ntaka okumusinza.

\VS{9}Neye nʼankoba ati, “Oleke! Ekyo tiwakikola! Nze ndi muweererya nga iwe nʼabagandabo abanaabbi era nʼabo abakwaite ebibono ebiri omu kitabo kinu. Nʼolwekyo osinze Kibbumba.”


\par }{\PP \VS{10}Era omalaika nʼankoba ekindi ati, “Ebibono ebyʼobunaabbi ebiri omu kitabo kinu, tiwabikuumira mu kyama olwʼokubba ekiseera kiri kumpi okutuuka bibbeewo.

\VS{11}Neye nga bikaali kubbaawo, akola ebibbibibbi oweyeeyongera okukola ebibbibibbi kiri gyali, neye amanye ati oKibbumba yalimubonereza. Nʼomugwagwa oweyasigala ngʼakaali mugwagwa, kiri gyali, neye amanye ati oKibbumba yalimubonereza. Oyo akola ebyobutuukirirye yeegumya okukola ebyobutuukirirye, nʼomutukulye asigale nga mutukulye.”\XREF{}{{\XO 22:11 }{\XO{22:11
}}{\XT{Dan 12:10}}}


\par }{\PP \VS{12}OYesu akoba buli muntu ati, “Obone, njiza mangu. Naliiza nʼempeera okuwa buli moiza, nga nsinzirira ku biibyo ebiyakolere.\XREF{}{{\XO 22:12 }{\XO{22:12
}}{\XT{Isa 40:10; 62:11; Zab 28:4; Yer 17:10}}}

\VS{13}Ninze Alufa era Omega, oyo eNtandiika era eNkomerero eyʼebintu byonabyona.”\XREF{}{{\XO 22:13 }{\XO{22:13
}}{\XT{Bil 1:8,17; 2:8; Isa 44:6; 48:12}}}


\par }{\PP \VS{14}Bʼenkabi abo abooza ebizwalo byabwe ebyʼomu mwoyo ni bitukula, niikwo okusuuka abatukulye olwʼomusaaye ogwasusukire omu kufa kwa Ntaama oMutomuto wa Kibbumba. Ekyo kibawa okubaikirirya okwingira omu kibuga ekyo nga babita mu miryango, era basunire eidembe eryʼokulya oku bineneka ebyʼomusaale ogwʼobwomi obutawaawo.\XREF{}{{\XO 22:14 }{\XO{22:14
}}{\XT{Nta 2:9; 3:22}}}

\VS{15}Neye abo ababebenyeki, nʼabalogo, nʼabalendi, nʼabaiti, nʼabasinza ebifaananyi, nʼabo bonabona abataka era abakola ebyobubbeyi balisigala nza eeri embwa.


\par }{\PP \VS{16}“Nze oYesu ninze ntumire omalaika wange okubakobera ebintu ebyo inywe abali omu makanisa. Ninze ekikolokolo ekya Dawudi aate era ninze omwizukuluwe abanaabbi ogubatumwireku. Ninze onkota ayaka eino ekibbambya.”\XREF{}{{\XO 22:16 }{\XO{22:16
}}{\XT{Isa 11:1,10}}}


\par }{\PP \VS{17}OMwoyo oMutukulye era nʼabaikirirya aba Yesu, abo nga niibo oMugolewe, bakoba bati, “Oize, Musengwa waiswe oYesu.” Kale buli awulira ebibono ebiri omu kitabo kinu akobe ati, “Oize, Musengwa waiswe oYesu.” Nabuli muntu enyonta eyʼomu mwoyo ogweruma aize, era buli ataka amaizi agʼobwomi, aikirirye okugasuna anambula kusasula.\XREF{}{{\XO 22:17 }{\XO{22:17
}}{\XT{Isa 55:1}}}


\par }{\SH Ebisembayo
\par }
{\PP \VS{18}Ndabula buli awulira ebibono ebyʼobunaabbi ebiri omu kitabo kinu nti, eyalibyongereryaku, oKibbumba yalimwongereryaku okugada okubawandiikire omu kitabo kinu.

\VS{19}Era nabuli eyalikendeeryaku oku bibono ebyʼobunaabbi ebiri omu kitabo kinu, oKibbumba yalimutoolaku omugabogwe ogwʼebineneka ebyʼomusaale ogwʼobwomi obutawaawo, nʼogwʼomu kibuga ekitukulye, ebibatumulaku omu kitabo kinu.\XREF{}{{\XO 22:19 }{\XO{22:18-19
}}{\XT{Ama 4:2; 12:32}}}


\par }{\PP \VS{20}Oyo akakasa ebyo akoba ati, “Niikyo ekyo, njiza mangu.” Amiina. Oize Musengwa waiswe oYesu.


\par }{\PP \VS{21}OMusengwa waiswe oYesu akwatire ekisa abatuukirirye bonabona. Amiina.

\par }