\NormalFont\ShortTitle{Luuka}

{\MTB AMAWULIRO AMASA NGʼ

\par }{\MT OLUUKA

\par }{\MTB OWEYAGAWANDIIKIRE

\par }{\IMT Enyanjula

\par }{\IP Ekitabo,
{\BK{AMawuliro aMasa ngʼoLuuka oweyagawandiikire}}, kimo oku bitabo ebina ebiri omu Ndagaano eMpyaka ebisonzola oku bwomi bwa Yesu Kurisito. Buli kitabo ekimo kwebyo bakyeta bati, “Mawuliro agʼaMazima,” amakulu gaakyo “mawuliro amasa.” AMawuliro aMasa ago bagawandiikire ngʼoYesu amalire okufa, era abagawandiikire babbaire Matayo, nʼoMaako, nʼoLuuka, nʼoYokaana.

\par }{\IP OLuuka iye tiyawandiikire ku byafaayo bya bwomi bwa Yesu byonkani, neye yawandiikire nʼoku bintu abeegi ba Yesu ebibakolere ngʼoYesu amalire okufa nʼokuzuukira, era ebyo yabiwandiikire mu kitabo kyʼebikole byʼabatume.

\par }{\IP Mpaawo muntu amaite ekiseera ekituuce ekibawandiikiiremu amawuliro ganu, ooba ekifo ekibagawandiikiiremu, neye abakugu omu byʼeBbaibbuli abakira obungi baikirirya bati bayinza okubba bagawandiikire mu myanka gyʼe 70 oluzwanyuma lwʼokubyala oYesu.

\par }{\IP Omuntu eyawandiikire niiye oLuuka, oyo eyabbaire omusawo wʼekizungu. Engeri egiyawandiikiremu nʼolutumu oluyakoleserye omukugawandiika biraga biti yabbaire musaiza musomi. OLuuka yatakire okuwandiika ngʼasonzola nakusani obwomi oYesu obuyabbairemu, era ngʼatumula engeri ebintu egibyabbairewo, kaisi byezye okugasa nʼabantu abandi omu kubisoma (1:1-3). Iye oLuuka tiyabbaire Muyudaaya (Bak 4:10-14) era yawandiikire omu ngeri abantu aBatali Bayudaaya egibayezya okutegeera. Ekyo kyeraga nakusani omu ngeri egyasonzolamu obulombolombo bwʼaBayudaaya (1:8).

\par }{\IP AMawuliro aMasa ngʼoLuuka oweyagawandiikire gafaanana ino nʼago agali omu kitabo kya Matayo nʼomu kya Maako, olwʼokubba ebitabo ebyo byonabyona bisonzola ebintu ebifaanana era nʼengeri egibisonzolamu efaanana. Omu bitabo ebisatu ebyo, oLuuka niiye akira okusonzola ebikwata oku kubyala oYokaana omubatizi. Era oLuuka akalaatira oku kusoniya (3:3; 11:4; 17:3-4; 23:34; 24:47), era nʼokusaba (3:21; 5:16; 6:12; 11:1-12; 22:32).

\par }{\IOT Engeri egibyecaanamu

\par }{\IO 1. Enyanjula ({\IOR{1:1-4}}).

\par }{\IO 2. Okubyala oYesu era nʼengeri egibamutegekeremu omu buweererya ({\IOR{1:5–4:13}}).

\par }{\IO 3. Omulimo oYesu oguyakolere, okukirira nakimo ebyamagero ebiyakolere nʼebintu ebiyayegeserye ({\IOR{4:14–21:38}}).

\par }{\IO 4. Engeri oYesu egiyafiiremu, nʼengeri egibamuliikiremu, nʼengeri egiyazukiiremu ({\IOR{22:1–24:53}}).



\par }\ChapOne{1}{\SH Enyanjula yʼomuwandiiki
\par }
{\PP \VerseOne{1}Owʼekitiisya eino oTeefiiro, abantu bangi beewaireyo okulangaasira nakusani nʼokuwandiika ebintu oYesu ebiyakolere mwiswe abantu ngʼali oku kyalo.

\VS{2}Bawandiikire bintu ebyo, badi ababiboneireku nakimo okuzwa oku ntandiika yaabyo ebibatukobeire, era ni bakola omulimo ogwʼokusalaania ekibono kya Kibbumba.

\VS{3}Zena owemmalire okunoonererya nakusani byonabyona oYesu ebiyakolere okuzwa oku ntandiika yaabyo, mmboine nti kisa okubikuwandiikira nga mbicaanire nakusani ngʼowebyabire bibbaawo.

\VS{4}Kinu nkikolere, kaisi omanyire nakimo amazima gʼebibono abantu abamo ebibakwegeserye.


\par }{\SH Okubyala oYokaana oMubatizi bakulanga
\par }
{\PP \VS{5}Omu biseera okabaka oKerode oweyabbaire nga niiye afuga oBuyudaaya, wabbairewo okabona ogubeetanga bati Zakaliya, owʼomu kibbula kyʼabakabona ekibeetanga ekyʼAbbiya. OZakaliya yabbaire nʼomukaliwe nga bamweta Erizabbeesi, nga bonabona bʼomu lulyo lwa kabona Alooni eyasookeire nakimo omu Bayudaaya.

\VS{6}OZakaliya nʼomukaliwe babbaire batuukirirye omumaiso ga Kibbumba, nga babulaku ekyokubanenya omu byʼaMateeka era nʼebiragiro bya Musengwa oYesu byonabyona.

\VS{7}Neye babbaire badambaku omwana olwʼokubba Erizabbeesi yabbaire mugumba, tete bonabona ni babba nga bakairiire ino.


\par }{\PP \VS{8}Lumo, oZakaliya yabbaire akola omulimogwe ogwʼobwakabona omumaiso ga Kibbumba, ngʼekibbulakye ekyʼabakabona ekiyabbairemu niikyo ekiri omu kiiwu.

\VS{9}Ngʼenkola eyʼabakabona oweyabbaire bamulondere na kalulu okwingira omu kifo ekitukulye, aduunyirye obubbaani.

\VS{10}Omu kiseera kyʼokuduunyirya obubbaani, abantu bonabona ababbaire bakumbaine, babbaire nza nga basaba oKibbumba.


\par }{\PP \VS{11}Awo omalaika wa Musengwa ngʼayemereire oku lubba lwʼengalo endiiro olwʼekyoto kyʼobubbaani nʼabonekera oZakaliya.

\VS{12}OZakaliya oweyamuboine ni yeerinduka, entiisya nʼemukwata.

\VS{13}Omalaika nʼamukoba ati, “Zakaliya tiwaatya, olwʼokubba oKibbumba awuliire okwegairirakwo; omukaliwo Erizabbeesi yalikubyalira omwana mwisuka, nʼomuwa eriina oti, Yokaana.

\VS{14}Walisiima nʼosangaala ino, era nʼabantu abandi bangi balyesunga olwʼokumubyalakwe,

\VS{15}olwʼokubba yalibba mukulu omumaiso ga Musengwa iye oKibbumba. Tiyalikombaku nviinyo, newankubbaire ekiteemeerya ekindi kyonakyona. Balimwizulya oMwoyo oMutukulye ngʼakaali nʼokuzwa omu kida kya maaye.\XREF{}{{\XO 1:15 }{\XO{1:15
}}{\XT{Kub 6:3}}}

\VS{16}Yaliirya aBaisirairi bangi eeri oMusengwa iye oKibbumba waabwe okuzwa omu kibbikibbi.

\VS{17}Balimuwa omwoyo nʼobwezye ngʼEriya ebiyabbaire nabyo, era niiye eyalyesooka oMulonde wa Kibbumba omumaiso nʼayaba ngʼalaabba eeri abantu okwiryayo emyoyo gya baiteeye bʼabaana eeri abaana baabwe. Era yaliirya abantu abajeemera oKibbumba omu nzira yʼabantu abasa, nʼategeka abantu okukuumirira oMusengwa.”\XREF{}{{\XO 1:17 }{\XO{1:17
}}{\XT{Mal 4:5-6}}}


\par }{\PP \VS{18}Awo oZakaliya nʼabuulya omalaika ati, “Ekyo nze mpezya ntya okukikakasa? Nze neekaiririire, nʼomukali wange yena mukaire ino.”


\par }{\PP \VS{19}OMalaika nʼamwiramu ati, “Ninze oGabudyeri, ayemerera bulijo omumaiso ga Kibbumba nga mmuweererya, era niiye antumire okutumula na iwe, nʼokukukobera amawuliro ganu amasa.\XREF{}{{\XO 1:19 }{\XO{1:19
}}{\XT{Dan 8:16; 9:21}}}

\VS{20}Aale atyanu ngʼowobuusabuusire ebinkukobeire, ebyalibbaawo ngʼekiseera kyabyo kituukire, oyaba kweigala omunwa, obbe nga toyezya kutumula, paka oku lunaku ebyo olubyalibbeerawo.”


\par }{\PP \VS{21}Omu kiseera ekyo, abantu babbaire bakuumiriire oZakaliya, era nga beewunya ekimulwisirye eino omu Yeekaalu.

\VS{22}Oweyawulukire nandi nʼayezya okutumula nabo, ni bamanyica bati wabbairewo ekinene ekyaboine omu Yeekaalu. Olwʼobutayezya kutumula, nʼabakoberanga ebintu mu kugerya-bugeri, era nʼasigala ngʼomunwa gwebbuunire.


\par }{\PP \VS{23}Awo enakugye egyʼokuweererya ngʼokabona omu Yeekaalu owegyawoireku, nʼazwa e Yerusaalemi nʼakanga e wuwe.

\VS{24}Owewabitirewo ekiseera, Erizabbeesi omukaliwe nʼasuna ekida, era nʼamala emyeri mitaanu nga tabbutuka omu bantu, ngʼakoba ati,

\VS{25}“OMusengwa iye oKibbumba niiye anjezesyerye okusuna ekida, nʼankwatira ekisa omu kiseera kinu, nʼantoolaku okuswala okwʼobugumba okwembaire nakwo omu bantu.”


\par }{\SH Okubyala oYesu bakulanga
\par }
{\PP \VS{26}Erizabbeesi yabbaire yankumala emyeri mukaaga ngʼali kida, oKibbumba nʼatuma omalaika oGabudyeri omu kibuga kyʼe Naazaleesi ekyʼomu kitundu kyʼe Galiraaya,

\VS{27}eeri omwala omuguna, eriinalye bati Malyamu. Omwala oyo yabbaire aikiriirye okufumbirwa omusaiza ogubeeta oYusufu, omwizukulu wa kabaka oDawudi.\XREF{}{{\XO 1:27 }{\XO{1:27
}}{\XT{Mat 1:18}}}

\VS{28}OMalaika oweyatuukire egiri omwala oyo, nʼamukoba ati, “Nkusugiirye ino, era nkumanyikisya nti oli nʼenkabi mpitiriri. Era oMusengwa ali na iwe!”


\par }{\PP \VS{29}OMalyamu ni yeeraliikirira ino olwʼebibono ebyo, era ni yeebuulya omu mwoyogwe ekibitegeeza.

\VS{30}Neye omalaika nʼamukoba ati, “Malyamu tiwaatya, olwʼokubba oKibbumba akuwaire enkabi.

\VS{31}Oyaba okubba ekida, obyale omwana mwisuka, era bamuwe eriina bati Yesu.\XREF{}{{\XO 1:31 }{\XO{1:31
}}{\XT{Mat 1:21}}}

\VS{32}Yalibba wʼobwezye, era balimweta Mwana wa Kibbumba oNambulaku aMwagaagana. OMusengwa iye oKibbumba yalimuwa okubba kabaka ooti zeizawe oDawudi.

\VS{33}Yalifuga abaizukulu ba Yaakobbo emirembe gyonagyona, era obwakabakabwe tibwakuwaawo.”\XREF{}{{\XO 1:33 }{\XO{1:32-33
}}{\XT{2Sa 7:12,13,16; Isa 9:7}}}


\par }{\PP \VS{34}OMalyamu nʼabuulya omalaika ati, “Ekyokubba ekida kyabbaawo kitya, nga timbangaku nʼomusaiza?”


\par }{\PP \VS{35}OMalaika nʼamwiramu ati, “OMwoyo oMutukulye yalikwikaku, era amaani ga Kibbumba oNambulaku aMwagaagana ni gakumaamira. Kale omwana oguwalibyala yalibba mutukulye, era balimweta Mwana wa Kibbumba.

\VS{36}Era nʼekindi, omugandawo Erizabbeesi, newankubbaire nga bamwetanga omugumba, era nga atyanu mukaire, neye gunu mweri gwa mukaaga ngʼali kida. Era yena ayaba okubyala omwana mwisuka,

\VS{37}olwʼokubba eeri oKibbumba mpaawo kintu ekitayezeka.”\XREF{}{{\XO 1:37 }{\XO{1:37
}}{\XT{Nta 18:14}}}


\par }{\PP \VS{38}Awo oMalyamu nʼamukoba ati, “Nze ndi muweererya-buweererya wa Musengwa iye oKibbumba; kale njikiriirye, kibbe ngʼowookobere.” Awo omalaika nʼalekaawo oMalyamu ni yeeyabira.


\par }{\SH OMalyamu acaalira Erizabbeesi
\par }
{\PP \VS{39}Omu naku egyo, nga bankumala okumukobera ebintu ebyo, oMalyamu nʼasetuka, nʼayaba mangu omu kibuga ekiri omu kyalo ekyo ekyʼensozisozi, ekyʼe Buyudaaya.

\VS{40}Era yaabire mu kisito kya Zakaliya, nʼasugirya omukaliwe Erizabbeesi.

\VS{41}Neye Erizabbeesi oweyawuliire oMalyamu ngʼamusugirya, omwana nʼasambasamba omu kida kyʼErizabbeesi. Era Erizabbeesi nʼaizula oMwoyo oMutukulye,

\VS{42}nʼayaminkirira ati, “OKibbumba akuwaire iwe enkabi okukiraku abakali abandi bonabona, nʼomwana oguwalibyala ali nʼenkabi.

\VS{43}Kale nze onu nsunire ntya ekitiisya kinu, dala omaaye wa Musengwa wange nʼaiza okuncaalira?

\VS{44}Owempuliire eigonolyo ngʼonsugirya, omwana nʼasambasamba omu kida kyange olwʼeisangaalo eryabbaire nalyo.

\VS{45}Oli wʼenkabi ino iwe eyaikiriirye ati ebyo oMusengwa ebiyakukobere byalituukirira.”


\par }{\SH OMalyamu awuuja oKibbumba
\par }
{\PP \VS{46}Awo oMalyamu nʼakoba ati,

\par }{\Q “Omwoyo gwange gugulumalya oMusengwa.\XREF{}{{\XO 1:46 }{\XO{1:46
}}{\XT{1Sa 2:1-10}}}


\par }{\QB \VS{47}Era omwoyo gwange gusangaalira oKibbumba oMulokoli wange,


\par }{\Q \VS{48}olwʼokubba ankwatiire ekisa

\par }{\QB nze omuweereryawe onambulaku owaali.

\par }{\Q Okuzwa atyanu, abantu abʼemirembe gyonagyona banjetanga wʼenkabi,\XREF{}{{\XO 1:48 }{\XO{1:48
}}{\XT{1Sa 1:11}}}


\par }{\QB \VS{49}olwʼebikulu onyere obwezye ebyankoleire.

\par }{\QB Eriinalye litukulye!


\par }{\Q \VS{50}Era akwatira ekisa abo abamutya,

\par }{\QB mu buli mulembe.


\par }{\Q \VS{51}Alagire obwezyebwe omu byewunyo ebyakola.

\par }{\QB Abʼamalala omu biseego byabwe, abasalaanicirye.


\par }{\Q \VS{52}Ayanwire abʼobwezye oku ntebe gyabwe nʼabaica,

\par }{\QB neye nʼagangamula abo abʼeiwooyo.\XREF{}{{\XO 1:52 }{\XO{1:52
}}{\XT{Yob 5:11; 12:19}}}


\par }{\Q \VS{53}Abali omu kwetaaga abawaire ebintu ebisa bingi,

\par }{\QB neye abasuni nʼababbinga nga badambaku akantu konakona.


\par }{\Q \VS{54}Abbeereire omuweereryawe oIsirairi,

\par }{\QB ngʼoweyasuubizire abazeiza baiswe.


\par }{\Q \VS{55}Ayebukiirye okukwatira ekisa oIbbulaimu nʼeibyairerye emirembe gyonagyona.”\XREF{}{{\XO 1:55 }{\XO{1:46-55
}}{\XT{Nta 17:7}}}


\par }{\PP \VS{56}OMalyamu yamalire nʼErizabbeesi emyeri ooti misatu, kaisi nʼakanga e wuwe.


\par }{\SH Okubyala oYokaana oMubatizi
\par }
{\PP \VS{57}Awo enaku gyʼErizabbeesi egyʼokubyala ni gituuka, era nʼabyala omwana mwisuka.

\VS{58}Abaliranwabe nʼabagandabe ni bawulira ngʼoMusengwa owamuwaire enkabi enyingi, era ni basangaalira aamo naye.


\par }{\PP \VS{59}Awo omwana oweyayererye enaku omunaana, abantu ni baaba oku mukolo ogwʼokukomola omwana oyo. Babbaire baaba kumwerula iteeye oZakaliya.\XREF{}{{\XO 1:59 }{\XO{1:59
}}{\XT{Lee 12:3}}}

\VS{60}Neye omaaye wʼomwana nʼakoba ati, “Kadi, nze tinjikirirya eriina eeryo! Omwana bamwete bati Yokaana.”


\par }{\PP \VS{61}Kale era abaliranwabe ni bamukoba bati, “Ekyo kibba kitya, ngʼomu bʼolulyolwo mpaamu kadi moiza ogubeeta eriina eryo!”


\par }{\PP \VS{62}Awo ni bakolesya okugerya, ni babuulya iteeye wʼomwana eriina eryataka beerule omwana.

\VS{63}OZakaliya nʼasaba ekipande ekyokuwandiikaku, nʼawandiika ati, “Eriina lyʼomwana niiye oYokaana.” Awo bonabona ni beewunya.

\VS{64}Era nʼamangu ago omunwa gwa Zakaliya ni gubbunulukuka, nʼolulumirwe ni lusibinduka, nʼatandiika nʼokutumula ngʼawuuja oKibbumba.

\VS{65}Awo abantu bonabona ababbaire babaliraine ni batya. Era ebibono ebyo byonabyona ni bisaalaana omu kitundu kyonakyona ekyʼe Buyudaaya ekyʼensozisozi ekyo.

\VS{66}Kale abantu bonabona abawuliire ebintu ebyo, ni bibaingira omu myoyo, era ni bakoba bati, “Olwo omwana oyo yalibba muntu wʼengeriki?” Bakobere ekyo olwʼokubba baboine obwezye bwa Musengwa nga buli oku mwana oyo.


\par }{\SH Olwembo lwa Zakaliya
\par }
{\PP \VS{67}Awo oZakaliya oiteeye wa Yokaana, nʼaizula oMwoyo oMutukulye, nʼawa obunaabbi, ngʼakoba ati:


\par }{\Q \VS{68}“Tuwuujenge oMusengwa iye oKibbumba wa Isirairi,

\par }{\QB olwʼokubba acaaliire abantube era abanunwire.


\par }{\Q \VS{69}Atuwaire oMulokoli owʼobwezye,

\par }{\QB azwera omu lulyo lwʼomuweereryawe okabaka oDawudi,


\par }{\Q \VS{70}ngʼoweyasuubizire eira ngʼabita omu banaabbibe abatukulye,


\par }{\Q \VS{71}okutulamya abalabe baiswe,

\par }{\QB era nʼokututoola omu bwezye bwʼabo bonabona abatucaawa,


\par }{\Q \VS{72}ngʼoweyasuubizire okukwatira abazeiza baiswe ekisa,

\par }{\QB nʼokwebukirya endagaanoye entukulye,


\par }{\Q \VS{73}nga niikyo ekirayiro ekiyalayiriire oIbbulaimu ozeiza waiswe,


\par }{\Q \VS{74}ati yalitutoola omu bwezye bwʼabalabe baiswe,

\par }{\QB kaisi twezye okumuweereryanga anambula kutya,


\par }{\Q \VS{75}nga tuli batukulye era abatuukiriire omumaisoge nʼobwomi bwaiswe bwonabwona.


\par }{\Q \VS{76}Era na iwe omwana, balikweta naabbi wa Kibbumba oNambulaku aMwagaagana,

\par }{\QB olwʼokubba walyesooka oMusengwa nʼoyaba omumaiso, okumwewulirya enzira,\XREF{}{{\XO 1:76 }{\XO{1:76
}}{\XT{Mal 3:1}}}


\par }{\Q \VS{77}nʼokumanyikisya abantube oti, yalibalokola,

\par }{\QB ngʼabasoniya ebibbibibbi byabwe,


\par }{\Q \VS{78}olwʼokubba oKibbumba waiswe aizwire ekisa.

\par }{\QB Era olwʼekisa ekyo yalitucaalira ngʼamoleka nakusani ooti isana eryankuzwayo,


\par }{\Q \VS{79}nʼayakira abo abali omu bwomi bwʼekibbikibbi nʼomu kiiriirye ekyokufa kwʼomu mwoyo,

\par }{\Q era nʼokulungamya ebigere byaiswe omu nzira eyʼeidembe.”\XREF{}{{\XO 1:79 }{\XO{1:79
}}{\XT{Isa 9:2}}}


\par }{\PP \VS{80}Omwana nʼayaba ngʼakula, era nga yeeyongera amaani omu mwoyo, nʼabbanga omwidungu paka oku lunaku oluyeeragisiirye eeri abantu bʼe Isirairi.




\par }\Chap{2}{\SH Okubyala oYesu
\par }
{\R (Mat 1:19-25)

\par }{\PP \VerseOne{1}Awo omu naku egyo, oKaisaali Agusito nga niiye afuga obwakabaka bwʼe Looma nʼawuluca ekiragiro ati abantu bonabona abʼomu matwalege beewandiikisye, bababale.

\VS{2}Okubala abantu okwo niikwo okwabbaire okusooka ngʼoKwiriniya niiye afuga eitwale lyʼe Siiriya.

\VS{3}Awo nabuli muntu nʼayaba okwewandiikisirya e gibamubyala.


\par }{\PP \VS{4}Kale nʼoYusufu nʼazwa omu kibuga e Naazaleesi, ekyʼomu Galiraaya, nʼayaba omu Buyudaaya, omu kibuga e Bbeserekeemu oDawudi e gibamubyala olwʼokubba oYusufu yabbaire mwizukulu wa Dawudi.

\VS{5}Yaabire nʼoMalyamu okwewandiikisya, ngʼoMalyamu amusuubizire okumufumbirwa era nga kimanyikanire kiti ayaba okumufumbirwa era nʼomu kiseera ekyo ngʼali nʼekida kikulu.

\VS{6-7}Owebatuukire eeyo nandi ni basuna kifo omu nyumba abantu abali omu ngendo e gibagonamu era ni basigala mu kinyumba ebyayo omu bigona. Owebabbaire nga bali eeyo, enaku gya Malyamu egyʼokubyala ni gituuka. Yabyaire omwanawe omubere, mwisuka, nʼamubiika omu bugoye, kaisi nʼamuteeka omwitiba ebisolo omu biriira.


\par }{\SH Abaliisya nʼabamalaika
\par }
{\PP \VS{8}Okumpi kumpi aawo omu kitundu ekyo, mwabbairemu abaliisya abagonanga omu kiriisiryo eeyo, nga bakuuma entaama gyabwe obwire.

\VS{9}Awo omalaika wa Musengwa iye oKibbumba nʼababonekera, nʼekitiisya kya Musengwa iye oKibbumba ni kimoleka okubeeruguulirirya. Ni batya ino!

\VS{10}Neye omalaika nʼabakoba ati, “Timwatya olwʼokubba mbaleeteire amawuliro amasa, agʼeisangaalo erinene eeri abantu bonabona.

\VS{11}Olwatyanu, omu kibuga e gibabyala oDawudi, bababyaliiremu oMulokoli, niiye oKurisito oMusengwa.

\VS{12}Kanu niiko akamanyiciryo akembawa akemwamumanyiciryaku: Mwajirya omwana omwibo ogubabiikire omu bugoye, nga bamuteekere omwitiba ebisolo omu biriira.”


\par }{\PP \VS{13}Amangu ago, aawo awabbaire omalaika oyo, ni waizawo nʼabamalaika abandi bangi abʼomu maje agʼomwigulu. Ni bawuuja oKibbumba nga webemba bati,


\par }{\Q \VS{14}“Ekitiisya kibbe eeri oKibbumba omwigulu!

\par }{\QB Era nʼoku kyalo, eidembe libbe omu bantu abo oKibbumba abaasiima!”


\par }{\PP \VS{15}Abamalaika owebamalire okuzwa e giri abaliisya, ni bakanga omwigulu. Awo abaliisya ni bakobangana bati, “Twabe e Bbeserekeemu, tubone ekintu ekyo ekigwireyo, oMusengwa ekyatukobeire.”


\par }{\PP \VS{16}Kale ni baabayo mangu, era ni baajirya oMalyamu nʼoYusufu, nʼomwana omwibo nga bamuteekere omwitiba ebisolo omu biriira.

\VS{17}Owebamalire okubona omwana oyo, ni basalaania ebibono ebibabbaire babakobeire oku omwana nago.

\VS{18}Era abantu bonabona ababiwuliire ni beewunya abaliisya abo ebibabbaire bakoba.

\VS{19}Neye oMalyamu ebibono ebyo byonabyona nʼabikuumira oku mwoyogwe, era nʼabiseegangaku ino.


\par }{\PP \VS{20}Awo abaliisya ni bakanga e giri entaama gyabwe nga bawuuja era nga bagulumalya oKibbumba olwʼebyo ebibawuliire nʼebibaboine. Ekyo kityo olwʼokubba byonabyona byabbaire nga biri nakimo ngʼomalaika oweyabbaire abakobeire.


\par }{\SH OYesu bamutwala omu Yeekaalu
\par }
{\PP \VS{21}Awo omwana oweyayererye enaku omunaana igyo egyʼokumukomoleraku, ni bamuwa eriina bati, Yesu, iryo eriina omalaika eriyawaire omwana oyo ngʼakaali nʼokubba omu kida kya maaye.\XREF{}{{\XO 2:21 }{\XO{2:21
}}{\XT{Lee 12:3; Luk 1:31}}}


\par }{\PP \VS{22}Awo ekiseera owekyawoireku ekyʼababyaire okubatukulya nga bamalire okubyala, ngʼowekiri omu Mateeka ga Musa, oYusufu nʼoMalyamu ni batwala omwana oYesu omu Yeekaalu e Yerusaalemi okumuwaayo eeri oMusengwa iye oKibbumba.

\VS{23}Ekyo bakikolere kutuukirirya kiwandiike ekiri omu Mateeka ga Musengwa ekikoba kiti, “Nabuli mwana omwisuka omubere, bamuwangayo eeri oMusengwa iye oKibbumba.”\XREF{}{{\XO 2:23 }{\XO{2:23
}}{\XT{Kuz 13:2,12}}}

\VS{24}Era baabire okuwaayo esadaaka, ngʼeiteeka lya Musengwa oweryabbaire liragira liti; empuuwu ibiri ooba enjiiwa entonto ibiri.\XREF{}{{\XO 2:24 }{\XO{2:22-24
}}{\XT{Lee 12:6-8}}}


\par }{\PP \VS{25}Awo, wabbairewo omusaiza omukaire omu Yerusaalemi eriinalye bati Simyoni. Omusaiza oyo yabbaire muntu musa, nga mutuukirirye, era ngʼakwata amateeka ga Kibbumba gonagona. Omusaiza oyo yabbaire akuumiriire okubonaku ekiseera kyʼokununula kwa Isirairi. Era yabbaire nga muntu aizwire oMwoyo oMutukulye.

\VS{26}OMwoyo oMutukulye yabbaire amumanyikisirye ati tiyalifa ngʼakaali okubonaku oKurisito oMulonde wa Musengwa iye oKibbumba.

\VS{27}Omu kiseera ekibaleeteiremu oYesu omu Yeekaalu oMwoyo oMutukulye nʼakoba oSimyoni yena nʼaiza oku Yeekaalu. Ababyaire owebatuucirye oYesu oku Yeekaalu bakole ebintu ngʼaMateeka ga Musa owegakoba,

\VS{28}oSimyoni nʼaginga omwana, nʼatandiika okuwuuja oKibbumba ngʼakoba ati:


\par }{\Q \VS{29}“Aale atyanu Musengwa Kibbumba, otuukirirye ekiwasuubizire.

\par }{\QB Oleke nze omuweereryawo neefeere nakusani omwidembe,


\par }{\Q \VS{30}olwʼokubba amaiso gange gaboineku oMulokoli


\par }{\QB \VS{31}oguwategekeire abantu bonabona,


\par }{\Q \VS{32}oti abbe ekitangaala eeri aBatali Bayudaaya,

\par }{\QB era aweesye abantubo aBaisirairi ekitiisya.”\XREF{}{{\XO 2:32 }{\XO{2:32
}}{\XT{Isa 42:6; 49:6; 52:10}}}


\par }{\PP \VS{33}Oiteeye nʼomaaye wʼomwana ni beewunya olwʼebibono oSimyoni ebiyatumwire oku mwana oyo.

\VS{34}Awo oSimyoni nʼabasabira enkabi, tete nʼakoba oMalyamu, omaaye wʼomwana ati, “Omwana onu bamuteekerewo, okuleetera abantu bangi omwIsirairi okujigirika, neye tete era bangi basune okulokoka. Era aiza kubba kamanyiciryo akebalyakanisya,

\VS{35}era kaisi ebiseego byʼomu myoyo gyʼabantu bangi kwibo bibbutuke. Era na iwe ekiseera kyalituuka enima nʼekusumuta omwoyo ooti-so mpiima enjogi niiyo ekusumuta.”


\par }{\PP \VS{36}Era wabbairewo nʼonaabbi omukali eriinalye bati Anna, omwala wa Fanuweri, owʼekika kyʼAseri. Anna oyo yabbaire mukali mukaire ino. Yabbaire yafumbiirweku nga mwala mutomuto, nʼamala emyanka musanvu omu bufumbo oibaaye nʼafa.

\VS{37}Okuzwa olwo yabbaire yankumala emyanka 84 nga namwandu.\FTNT{*}{{\FR 2:37 }{\FR{2:37
}}{\FT{Ooba,
}}{\FQA{Yasigaire nga namwandu paka oweyayererye emyanka 84.}}} Omukali oyo tiyaazwanga omu Yeekaalu. Omusana nʼobwire yaabbanga mu kuweererya Kibbumba nʼomu kumwegairira, era ngʼasiiba.

\VS{38}Omu kiseera ngʼoSimyoni atumula nʼababyaire ba Yesu, Anna yena nʼatuukawo era ni yeebalya oKibbumba ngʼatumula ebikwata oku mwana oyo egiri abo bonabona ababbaire bakuumiriire ebyokununula kwa Yerusaalemi.


\par }{\PP \VS{39}OYusufu nʼoMalyamu owebamalire okutuukirirya byonabyona ngʼowebabbaire balagira omu Mateeka ga Musengwa, ni bakanga e Galiraaya omu kibuga kyʼe waabwe, e Naazaleesi.\XREF{}{{\XO 2:39 }{\XO{2:39
}}{\XT{Mat 2:23}}}

\VS{40}Awo omwana oyo ni yeeyongeranga okukula, nʼabba wʼamaani, ngʼaizwire amalabuki era nʼenkabi gya Kibbumba.


\par }{\SH OYesu asigala omu Yeekaalu
\par }
{\PP \VS{41}Kale, ababyaire ba Yesu baabanga nabuli mwanka e Yerusaalemi, oku Mukolo ogwʼoKutambukirya.\XREF{}{{\XO 2:41 }{\XO{2:41
}}{\XT{Kuz 12:1-27; Ama 16:1-8}}}

\VS{42}OYesu oweyayererye emyanka eikumi na mibiri, ni baaba naye e Yerusaalemi ngʼowebakolanga omu kiseera ekyʼoMukolo ogwo.

\VS{43}Owebabbaire bakanga e waabwe, ngʼenaku gyʼoMukolo giwoireku, oYesu nʼasigala omu Yerusaalemi neye ababyairebe nga tibamaite.

\VS{44}Owebamalire okutambula olugendo lwa lunaku lubbeereri, nga baseega bati omwana ali omu kiziima kyʼabantu abebabbaire batambula nabo neenu kadi, olwo ni bamunoonia omu baganda baabwe nʼomu mikago gyabwe.

\VS{45}Owebakayire omwana, ni bakanga e Yerusaalemi okumunoonia.

\VS{46}Wabitirewo enaku isatu kaisi ni bamubonera oku Yeekaalu, ngʼatyaime nʼabakugu omu byʼaMateeka ga Musa, ngʼali kubawulisisya era ngʼababuulya ebibuulyo.

\VS{47}Bonabona abamuwulisisirye, ni beewunya ino olwʼamalabukige nʼebyo yena ebiyabairangamu.


\par }{\PP \VS{48}Ababyairebe owebamuboine, ni beewunya ino. Omaaye nʼamukoba ati, “Mwana wange, lwaki otukolere otyo? Oiteewo na nze tubbaire tukunoonia nga tweraliikiriire ino.”


\par }{\PP \VS{49}Neye iye nʼabakoba ati, “Lwaki mubbaire munnoonia? Mubbaire timumaite muti nteekwa kubba mu nyumba ya Bbaabba?”

\VS{50}Neye ibo nandi ni bamanyica ekyabakobere.


\par }{\PP \VS{51}Awo nʼayaba nabo ni baserengeta okwaba e Naazaleesi, era nʼabagonderanga. Neye omaaye nʼakuumanga ebintu ebyo byonabyona oku mwoyogwe.

\VS{52}Awo oYesu ni yeeyongeranga okukula, era ni yeeyongeranga nʼomu malabuki era nga mukoda eeri oKibbumba nʼeeri abantu.\XREF{}{{\XO 2:52 }{\XO{2:52
}}{\XT{1Sa 2:26; Nge 3:4}}}




\par }\Chap{3}{\SH OYokaana oMubatizi ayebulya enzira
\par }
{\R (Mat 3:1-12; Mak 1:1-8; Yok 1:19-28)

\par }{\PP \VerseOne{1}Omu mwanka ogweikumi na mitaanu okumulembe gwa Kaisaali oTibberiyo oweyafugiire obwakabaka bwʼe Looma, ngʼoPontiyo Piraato niiye afuga eitwale lyʼe Buyudaaya, ngʼoKerode niiye afuga eryʼe Galiraaya, era ngʼomugandawe oFiripo niiye afuga eitwale lyʼe Ituleya nʼe Turakonaiti; ngʼoLisaniya iye afuga eryʼAbbireene,

\VS{2}ngʼAnasi nʼoKayaafa niibo abakabona abakulu omu Yerusaalemi, oYokaana omutaane wa Zakaliya ngʼali omwidungu, nʼasuna obukwenda okuzwa eeri oKibbumba.

\VS{3}Kale nʼatambula okumalaku ebitundu byonabyona ebiriraine omwiga oYoludaani, ngʼakoba abantu okwenenya bababatize, kaisi oKibbumba abasoniye ebikole byabwe ebibbibibbi.

\VS{4}Ebyo byabbairewo ngʼowebakiwandiikire omu kitabo kyʼebibono bya Isaaya onaabbi bati:

\par }{\Q “Waliwo atumulira omwidungu nʼeigono eryaminkirira ati:

\par }{\Q ‘Mutegeke oluguudo lwa Musengwa aiza,

\par }{\QB muteereerye amanzirage.


\par }{\Q \VS{5}Nabuli kiinamo bakiizulye;

\par }{\QB nabuli lusozi era nabuli kasozi babiice.

\par }{\Q Amanzira amagedesye bagagolole,

\par }{\QB nʼagalimu ebikonko bagakwanie.


\par }{\Q \VS{6}Olwo abantu bonabona baaba okubona ngʼoKibbumba owabalokola.’\XREF{}{{\XO 3:6 }{\XO{3:4-6
}}{\XT{Isa 40:3-5}}}”


\par }{\PP \VS{7}Abantu bangi ino ni baabanga e giri oYokaana ababatize, neye nʼabakoba ati, “Inywe abakabbikabbi ooti mpiri enfulugundu! Naani abalabwire ati eenu niiyo engeri eyʼokwiruka obusungu bwa Kibbumba obwaba okwiza?\XREF{}{{\XO 3:7 }{\XO{3:7
}}{\XT{Mat 12:34; 23:33}}}

\VS{8}Aale atyanu mukole ebikole ebiraga biti dala mwenenyere ebibbibibbi byanywe. Era timwatandiika kuseega muti, ‘Kasita iswe tuli baizukulu ba Ibbulaimu,’ olwʼokubba mbakobera nti omu mabbaale ganu, oKibbumba ayezya okusuuciryamu oIbbulaimu abaizukulu abandi.\XREF{}{{\XO 3:8 }{\XO{3:8
}}{\XT{Yok 8:33}}}

\VS{9}Mumanye muti muli ooti misaale, nga nʼamambaizi agagitema bamalire okugabiikirya oku kikolo kya buli musaale. Ogwo ogutaneneka ebineneka ebisa baaba kugutema, era bagudyake omu musyo.”\XREF{}{{\XO 3:9 }{\XO{3:9
}}{\XT{Mat 7:19}}}


\par }{\PP \VS{10}Awo abantu ni bamubuulya bati, “Aale atyanu tukole niki?”

\VS{11}Nʼabairamu ati, “Oyo aali nʼebizwalo ebibiri aweeku ogondi adamba, era aali nʼebyokulya yena akole atyo.”


\par }{\PP \VS{12}Awo abasolooji bʼomusolo bona ni baiza ababatize, era ni bamubuulya bati, “Musomesya, iswe tukole tutya?”\XREF{}{{\XO 3:12 }{\XO{3:12
}}{\XT{Luk 7:29}}}

\VS{13}Nʼabairamu ati, “Timwasoloojanga ekinene okukiraku ekyo ekibabalagira.”


\par }{\PP \VS{14}Abaisirikale bona ni bamubuulya bati, “Kaisi iswe tukole tutya?” Nʼabakoba ati, “Abantu timwabanyagangaku ebyabwe, era timwabasibiriryangaku emisango eginandi babbenga. Mwererenge ku kusuna mpeera yaanywe yonkani.”


\par }{\PP \VS{15}Awo abantu bonabona ni batandiika okuseega omu myoyo gyabwe bati, “Amo ni tubbangaawo ngʼoYokaana niiye oKurisito oKibbumba oguyalondere okununula abantu ogutusuubira.”

\VS{16}Neye oYokaana nʼabakobera bonabona ati, “Nze mbabatiza na maizi, neye waliwo ankiraku obwezye aali kwiza, oguntasaanira naire okusibindula obusibiro bwʼengaitogye ni ngitoola omu bigerebye. Iye, yalibabatiza na Mwoyo oMutukulye era na musyo.

\VS{17}Iye ayaba okwabulamu abantu ooti muntu akwata olugali nʼasenyenta, empeke nʼebisusungu. Empeke igyo yaligikumbaanirya omu kideerokye, kaisi ibyo ebisusungu nʼabyoca nʼomusyo ogutalikira.”


\par }{\PP \VS{18}Atyo oYokaana, nʼayegesya abantu emirundi mingi ngʼakolesya ebibono ebyo, era ngʼabakobera aMawuliro aMasa.

\VS{19}Era nʼanenya omufugi oKerode, olwʼokutwala oKerodiya omuka mugandawe, nʼolwʼebibbibibbi ebindi byonabyona ebiyakolanga.

\VS{20}Kaisi kwebyo byonabyona, nʼayongereryaku nʼekyʼokwigalira oYokaana omu mabbuusu.\XREF{}{{\XO 3:20 }{\XO{3:19-20
}}{\XT{Mat 14:3-4; Mak 6:17-18}}}


\par }{\SH Okubatiza oYesu
\par }
{\R (Mat 3:13-17; Mak 1:9-11)

\par }{\PP \VS{21}Awo olwatuukire, abantu owebabbaire nga bali kwizanga egiri oYokaana okubabatiza, oYesu yena nʼaiza ni bamubatiza. Nga bamalire okumubatiza, yabbaire ngʼasaba oKibbumba, eigulu ni libiikuka,

\VS{22}era oMwoyo oMutukulye, ngʼafaananira nakimo ooti njiiwa, nʼaika nʼamugwaku. Era eigono ni lizwa omwigulu nga likoba liti, “Niiwe oMwana wange omutake, era ogunsiima eino.”\XREF{}{{\XO 3:22 }{\XO{3:22
}}{\XT{Nta 22:2; Zab 2:7; Isa 42:1; Mat 3:17; Mak 1:11; Luk 9:35}}}


\par }{\SH Olulyo lwa Yesu
\par }
{\R (Mat 1:1-17)

\par }{\PP \VS{23}OYesu yatandiikire omulimogwe ogwʼokwegesya, ngʼayerya emyanka ooti 30, abantu nga bamweta mutaane wa Yusufu. OYusufu oyo yabbaire mutaane wʼEeri,


\par }{\LI \VS{24}Eeri nga mutaane wa Matati,

\par }{\LI oMatati omutaane wa Leevi,

\par }{\LI kaisi oLeevi nga mutaane wa Mereki,

\par }{\LI oMereki nʼabba mutaane wa Yanai,

\par }{\LI oYanai iye yabbaire mutaane wa Yusufu,


\par }{\LI \VS{25}oYusufu oyo omutaane wa Matatiya,

\par }{\LI oMatatiya omutaane wʼAmosi,

\par }{\LI Amosi nʼabba mutaane wa Nakumu,

\par }{\LI oNakumu mutaane wʼEsiri,

\par }{\LI Esiri iye mutaane wa Nangai,


\par }{\LI \VS{26}kaisi oNangai yabbaire mutaane wa Maati,

\par }{\LI oMaati iye yabbaire mutaane wa Matatiya,

\par }{\LI oMatatiya nʼabba mutaane wa Semeeni,

\par }{\LI oSemeeni iye mutaane wa Yoseki,

\par }{\LI kaisi oYoseki nʼabba mutaane wa Yoda,


\par }{\LI \VS{27}oYoda nʼabba mutaane wa Yowanaani,

\par }{\LI oYowanaani iye mutaane wa Leesa,

\par }{\LI oLeesa nʼabba mutaane wa Zerubbabbeeri,

\par }{\LI kaisi oZerubbabbeeri yabbaire mutaane wa Seyalutiyeeri,

\par }{\LI oSeyalutiyeeri iye nʼabba mutaane wa Neeri,


\par }{\LI \VS{28}oNeeri oyo nʼabba mutaane wa Mereki,

\par }{\LI oMereki iye yabbaire mutaane wʼAdi,

\par }{\LI Kaisi Adi nʼabba mutaane wa Kosamu,

\par }{\LI oKosamu iye yabbaire mutaane wʼErimadamu,

\par }{\LI Erimadamu oyo nʼabba mutaane wʼEri,


\par }{\LI \VS{29}Eeri iye yabbaire mutaane wa Yoswa,

\par }{\LI oYoswa nʼabba mutaane wʼEryeza,

\par }{\LI Eryeza iye yabbaire mutaane wa Yolimu,

\par }{\LI kaisi oYolimu nʼabba mutaane wa Matati,

\par }{\LI oMatati oyo yabbaire mutaane wa Leevi,


\par }{\LI \VS{30}oLeevi iye nʼabba mutaane wa Simyoni,

\par }{\LI kaisi oSimyoni nʼabba mutaane wa Yuda,

\par }{\LI oYuda iye yabbaire mutaane wa Yusufu,

\par }{\LI oYusufu oyo nʼabba mutaane wa Yonamu,

\par }{\LI kaisi oYonamu nʼabba mutaane wʼEryakimu,


\par }{\LI \VS{31}Eryakimu iye yabbaire mutaane wa Mereya,

\par }{\LI oMereya nʼabba mutaane wa Meena,

\par }{\LI oMeena iye yabbaire mutaane wa Matata,

\par }{\LI kaisi oMatata nʼabba mutaane wa Nasani,

\par }{\LI oNasani nʼabba mutaane wa Dawudi,


\par }{\LI \VS{32}kaisi oDawudi iye yabbaire mutaane wa Yese,

\par }{\LI oYese iye nʼabba mutaane wʼObbedi,

\par }{\LI Obbedi iye nʼabba mutaane wa Bbowaazi,

\par }{\LI oBbowaazi iye yabbaire mutaane wa Seera,

\par }{\LI oSeera nʼabba mutaane wa Nakusoni,


\par }{\LI \VS{33}kaisi oNasoni iye yabbaire mutaane wʼAminadabbu,

\par }{\LI Aminadabbu iye nʼabba mutaane wʼAdimini,

\par }{\LI Adimini iye yabbaire mutaane wʼArini,

\par }{\LI Arini nʼabba mutaane wa Kazirooni,

\par }{\LI oKazirooni oyo nʼabba mutaane wa Pereezi,

\par }{\LI kaisi oPereezi iye yabbaire mutaane wa Yuda,


\par }{\LI \VS{34}oYuda iye yabbaire mutaane wa Yaakobbo,

\par }{\LI oYaakobbo nʼabba mutaane wa Isaka,

\par }{\LI oIsaka iye yabbaire mutaane wa Ibbulaimu,

\par }{\LI oIbbulaimu nʼabba mutaane wa Teera,

\par }{\LI kaisi oTeera iye yabbaire mutaane wa Nakoli,


\par }{\LI \VS{35}oNakoli oyo nʼabba mutaane wa Serugi,

\par }{\LI kaisi oSerugi iye yabbaire mutaane wa Lewu,

\par }{\LI oLewu oyo nʼabba mutaane wa Peregi,

\par }{\LI oPeregi iye yabbaire mutaane wʼEbberi,

\par }{\LI Ebberi iye nʼabba mutaane wa Seera,


\par }{\LI \VS{36}kaisi oSeera yabbaire mutaane wa Kainaani,

\par }{\LI oKainaani iye nʼabba mutaane wʼAlupakusaadi,

\par }{\LI Alupakusaadi iye yabbaire mutaane wa Seemu,

\par }{\LI oSeemu iye nʼabba mutaane wa Nuwa,

\par }{\LI oNuwa iye yabbaire mutaane wa Laameeka,


\par }{\LI \VS{37}OLaameeka iye nʼabba mutaane wa Mesuseera,

\par }{\LI oMesuseera iye nʼabba mutaane wʼEnoka,

\par }{\LI Enoka oyo yabbaire mutaane wa Yaledi,

\par }{\LI oYaledi, iye nʼabba mutaane wa Makaleeri,

\par }{\LI oMakaleeri iye yabbaire mutaane wa Kainaani,


\par }{\LI \VS{38}oKainaani iye yabbaire mutaane wʼEnosi,

\par }{\LI Enosi nʼabba mutaane wa Seezi,

\par }{\LI oSeezi nʼabba mutaane wʼAdamu,

\par }{\LI Adamu eyabbaire omutaane wa Kibbumba.




\par }\Chap{4}{\SH Okukema oYesu
\par }
{\R (Mat 4:1-11; Mak 1:12-13)

\par }{\PP \VerseOne{1}Awo oYesu ngʼaizwire oMwoyo oMutukulye, nʼazwayo omu Mwiga oYoludaani, oMwoyo oMutukulye nʼamutwala omwidungu,

\VS{2}nʼamalayo enaku 40 ngʼoSitaani amukema. Omu naku egyo gyonagyona mpaawo kantu akeyaliireku, era owegyawoireku, awo enzala nʼemuluma.


\par }{\PP \VS{3}Kale oSitaani nʼamukoba ati, “Ngʼoli Mwana wa Kibbumba, aale olagire eibbaale linu lisuuke kyokulya.”


\par }{\PP \VS{4}OYesu nʼamwiramu ati, “Bakiwandiikire bati, ‘Omuntu tabba mwomi omu bwizulye ngʼalya kyokulya kyonkani.’ ”\XREF{}{{\XO 4:4 }{\XO{4:4
}}{\XT{Ama 8:3}}}


\par }{\PP \VS{5}Awo oSitaani nʼalungamya oYesu okuniina awantu awagingice eino, era omu kaseera-buseera nʼamulagisyaku obwakabaka obwʼamawanga gonagona obwʼoku kyalo.

\VS{6}Nʼamukoba ati, “Nakuwa obwezye okufuga amawanga ago gonagona era nkuwe nʼebisa byonabyona ebigalimu, olwʼokubba byonabyona ebyo babimpaire, era oguntaka yenayena gumbigabira.

\VS{7}Aale atyanu iwe singa oikirirya okunkomera amazwi nʼonsinza, byonabyona byaba okubba bibyo.”


\par }{\PP \VS{8}OYesu nʼamwiramu ati, “Bakiwandiikire bati, ‘Osinzenge Musengwa iye oKibbumbawo, era guwaweereryanga yenkani.’ ”\XREF{}{{\XO 4:8 }{\XO{4:8
}}{\XT{Ama 6:13}}}


\par }{\PP \VS{9}Awo oSitaani nʼalungamya oYesu okwaba e Yerusaalemi, nʼamuniinisya oku kisooto kyʼeYeekaalu, kaisi nʼamukoba ati, “Ngʼooli Mwana wa Kibbumba, ozwere aanu, ojuuke ogwe ansi,

\VS{10}olwʼokubba bakiwandiikire bati, ‘OKibbumba yalagiranga abamalaikabe okukukuuma nandi nʼobbaaku kabbikabbi konakona.’\XREF{}{{\XO 4:10 }{\XO{4:10
}}{\XT{Zab 91:11}}}

\VS{11}Era ati, ‘Balikubbaka omu ngalo, kaisi nandi ni weekontola ekigerekyo okwibbaale.’ ”\XREF{}{{\XO 4:11 }{\XO{4:11
}}{\XT{Zab 91:12}}}


\par }{\PP \VS{12}OYesu nʼairamu ati, “Bakiwandiikire bati, ‘Tokemanga oMusengwa iye oKibbumbawo.’ ”\XREF{}{{\XO 4:12 }{\XO{4:12
}}{\XT{Ama 6:16}}}


\par }{\PP \VS{13}OSitaani ngʼamalire okukema oYesu omu ngeri enyingi eino egyo, nʼamulekaku paka ekiseera ekindi.


\par }{\SH OYesu atandiika okwegesya omu Galiraaya
\par }
{\R (Mat 4:12-17; Mak 1:14-15)

\par }{\PP \VS{14}Awo oYesu nʼakanga omwitwale lyʼe Galiraaya ngʼali nʼamaani ga Mwoyo oMutukulye. Era amawuliro agamukwataku ni gasaalaana omu kitundu ekyo kyonakyona.

\VS{15}Yaabire ngʼayegesya omu makumbaaniro agʼomu kitundu ekyo, era abantu bonabona ni bamuwuuja.


\par }{\SH OYesu ngʼali e Naazaleesi
\par }
{\R (Mat 13:53-58; Mak 6:1-6)

\par }{\PP \VS{16}OYesu oweyakangireyo omu kabuga kʼe Naazaleesi e giyakuliire era oku Saabbaato, nʼayaba omwikumbaaniro, ngʼoweyabbaire enkolaye. Awo ni bataka niiye abbe asome era nʼasetuka okusoma eBiwandiike.

\VS{17}Bamukwatisirye ekitabo kya naabbi Isaaya. Oweyakibiikwire, nʼatuuka e gibawandiikire bati:


\par }{\Q \VS{18}“OMwoyo wa Kibbumba andiku,

\par }{\QB olwʼokubba oKibbumba yannondere

\par }{\QB okulaabba aMawuliro aMasa eeri abadoobi.

\par }{\Q Antumire okukobera abasibe ati bayezya okuzwa omu busibe,

\par }{\QB nʼaboofu bona ati baiza kwiramu ni babona.

\par }{\Q Era antumire okukobera abebagadya ati bayezya okusuna eidembe,


\par }{\QB \VS{19}nʼokulangirira ekiseera kya Musengwa ekyokukwatiramu abantu ekisa.”\XREF{}{{\XO 4:19 }{\XO{4:18-19
}}{\XT{Isa 61:1-2}}}


\par }{\PP \VS{20}OYesu oweyamalire okusoma awo, nʼabiikaku ekitabo, nʼakiirirya omuweererya owʼomu Yeekaalu, era ni yeetyamira. Abantu bonabona omwikumbaaniro ni bamukaliryaku amaiso.

\VS{21}Awo nʼatandiika okubakoba ati, “Olwatyanu ekyo eKiwandiike ekimuwuliire, kituukirire.”


\par }{\PP \VS{22}Bonabona ni bamusiima ino, era ni beewunya olwʼebibono ebisa ebiyatumwire, ni bakoba bati, “Onu tiniiye omutaane wa Yusufu?”


\par }{\PP \VS{23}OYesu nʼabakoba ati, “Mmaite nti mwaba okunkoba bibono ebyʼolugero olukoba luti, ‘Omugangi, weeramye.’ Era nʼokunkoba muti, ‘Ebyewunyo ebiwakoleire e Kaperenawumu, ebitwawuliire, obikolereku nʼaanu omu kibuga kyʼe waanywe.’ ”


\par }{\PP \VS{24}Era nʼabakoba ati, “Mbakobera amazima nti mpaawo naabbi ogubasiima omu kitundu kyʼe waabwe.\XREF{}{{\XO 4:24 }{\XO{4:24
}}{\XT{Yok 4:44}}}

\VS{25}Era mbakakasa nti omu mirembe gyʼEriya wabbairewo abanamwandu bangi omwIsirairi. Omu biseera ebyo, ensaaca nʼekubba era oikendi nandi nʼatoonya okumala emyanka misatu nʼemyeri mukaaga, enzala nebba mpitiriri omu kyalo kyonakyona.\XREF{}{{\XO 4:25 }{\XO{4:25
}}{\XT{1Ba 17:1}}}

\VS{26}Neye Eriya tibamutumire eeri kadi moiza kwibo, wazira bamutumire wa namwandu omu kyalo kyʼe Zerifaasi omu omwitwale lyʼe Sidoni.\XREF{}{{\XO 4:26 }{\XO{4:26
}}{\XT{1Ba 17:8-16}}}

\VS{27}Era omu mirembe gyʼErisa onaabbi, wabbairewo abagenge\FTNT{*}{{\FR 4:27 }{\FR{4:27
}}{\FT{Omu Luyonaani,
}}{\FQA{Ebigenge,
}}{\FQA{Kyabbaire tikitegeeza bigenge byonkani neye nʼendwaire gyʼoku lususu gyonagyona.}}} bangi omwIsirairi, neye tiwabbairewo kadi moiza kwibo ogubalamirye, wazira oNamani yenkani owʼomu kyalo kyʼe Siiriya.”\XREF{}{{\XO 4:27 }{\XO{4:27
}}{\XT{2Ba 5:1-14}}}


\par }{\PP \VS{28}Abantu bonabona ababbaire omwikumbaaniro owebawuliire ebyo, ni banyiiga,

\VS{29}ni basetuka, ni bamusindikiaga era ni bamubuluca omu kibuga, ni bamutwala oku mugo gwʼakasozi oku bombekere ekibuga kyabwe kaisi bayezye okumudyaka ansi eedi.

\VS{30}Neye oYesu nʼabeeteeresya kaisi nʼababitamu aakati ni yeeyabira.


\par }{\SH OYesu abbinga omuzimu oku muntu
\par }
{\R (Mak 1:21-28)

\par }{\PP \VS{31}Awo oYesu nʼayaba omu kibuga e Kaperenawumu, ekiri omu kitundu kyʼe Galiraaya. Era oku Saabbaato nʼayaba omwikumbaaniro okwegesya abantu.

\VS{32}Abantu ni beewunya ino engeri egyayegesyamu olwʼokubba yayegeserye nʼobwezye.\XREF{}{{\XO 4:32 }{\XO{4:32
}}{\XT{Mat 7:28-29}}}


\par }{\PP \VS{33}Omwikumbaaniro omwo mwabbairemu omuntu eyabbaireku omuzimu, nʼaceera ati,

\VS{34}“Otubbaire niki iwe Yesu owʼe Naazaleesi? Oizire kutujigirica? Nkumaite. Niiwe oMutukulye oyo azwa eeri oKibbumba.”

\VS{35}Neye oYesu nʼagukaawuukira ati, “Osirike mangu, nʼomuntu onu omuzweku.” Omuzimu ni gukubbirawo omuntu oyo omu bantu aawo kaisi ni gumuzwaku nga mpaawo kabbikabbi konakona akegumukolere.


\par }{\PP \VS{36}Era bonabona ababbairewo ni bawuninkirira, ni beebuulyangana bati, “Ekibonokye kyʼengeriki? Obona emizimu agiragira-bulagiri na bwezye ni gizwa oku bantu!”

\VS{37}Olwo amawuliro agakwata oku Yesu ni gasaalaana wonawona omu kitundu ekyo.


\par }{\SH OYesu alamya abalwaire abangi
\par }
{\R (Mat 8:14-17; Mak 1:29-34)

\par }{\PP \VS{38}Awo oYesu nʼazwa omwikumbaaniro, nʼayaba omu nyumba ya Simooni omoiza oku beegibe. Omu kiseera ekyo omaaye wa muka Simooni yabbairewo ngʼomusuuja gumuluma ino. Kale abʼomu kisito ekyo ni beegairira oYesu amulamye.

\VS{39}OYesu nʼayaba nʼakotama e giri omulwaire, nʼakaawuukira omusuuja era omusuuja ni gulamirawo. Amangu ago omukali oyo eyabbaire omulwaire nʼasetukirawo, era nʼatandiika nʼokubainula.


\par }{\PP \VS{40}Eisana nga ligwire, abantu bonabona ababbaire nʼabalwaire abʼendwaire egya buli ngeri, ni babaleeta e giri oYesu, nʼakwata ku buli mulwaire nʼamulamya.

\VS{41}Era emizimu gyonagyona ni gizwa oku bantu bangi, ni gyaba nga giwolooga giti, “Iwe niiwe oMwana wa Kibbumba!” Neye oYesu nʼagikaawuukira, nandi nʼagiganya okutumula, olwʼokubba gyabbaire gimumaite giti niiye oKurisito oKibbumba oguyasukireku amafuta.


\par }{\SH OYesu alaabba omu Buyudaaya
\par }
{\R (Mak 1:35-39)

\par }{\PP \VS{42}Obwire owebwaceire, oYesu nʼayaba omu kifo ekinambulamu bantu. Abantu bangi ni bamunoonia paka owebamuboine, era ni bagezyaku okumugaana okubazwaku.

\VS{43}Neye iye nʼabakoba ati, “Nteekwa okulaabba aMawuliro aMasa agakwata oku bwakabaka bwa Kibbumba nʼomu bibuga ebindi byona olwʼokubba bantumire lwʼensonga eyo.”


\par }{\PP \VS{44}Awo nʼayaba ngʼalaabba omu makumbaaniro agʼomu Buyudaaya.




\par }\Chap{5}{\SH OYesu ayeta abeegi abasooka
\par }
{\R (Mat 4:18-22; Mak 1:16-20)

\par }{\PP \VerseOne{1}Lumo, oYesu oweyabbaire ngʼayemereire oku mbale mbale kwʼenyanza oGenesareeti,\FTNT{*}{{\FR 5:1 }{\FR{5:1
}}{\FT{Ooba,
}}{\FQA{eyʼe Galiraaya.}}} abantu bangi ni baiza nga basindikangana, bayezye okutuuka e giyabbaire bawulire ekibono kya Kibbumba.\XREF{}{{\XO 5:1 }{\XO{5:1
}}{\XT{Mat 13:1-2; Mak 3:9-10; 4:1}}}

\VS{2}OYesu nʼabona amaato mabiri nga gali aawo oku mbale mbale omu maizi, ngʼabavubi bagazwiremu era nga baanika obutimba bwabwe.

\VS{3}Awo nʼaniina omu limo oku maato ago nga niiryo eryabbaire erya Simooni, nʼamusaba aliigereryekuuyo butyayi buti omu nyanza okuzwa oku mugo gwʼenyanza. Awo oYesu ngʼatyaime omu lyato linu, nʼayegesya abantu abo ababbaire awo.


\par }{\PP \VS{4}Oweyamaliriirye okutumula, nʼakoba oSimooni ati, “Oyongereyo eryato omu lwabi, era mutege obutimba bwanywe mukwate enyanyi.”


\par }{\PP \VS{5}OSimooni nʼamukoba ati, “Musengwa, ekiire kyonakyona twakalabaine neye nandi ni tukwatisyayo kantu konakona. Neye olwʼokubba niiwe okobere, kale oleke tutege obutimba.”\XREF{}{{\XO 5:5 }{\XO{5:5
}}{\XT{Yok 21:3}}}


\par }{\PP \VS{6}Awo owebategere, ni bakwatisya enyanyi mpitiriri ino, era obutimba bwabwe ni bubba ooti bwatiikamu.\XREF{}{{\XO 5:6 }{\XO{5:6
}}{\XT{Yok 21:6}}}

\VS{7}Ni basimiryaku abanaabwe ababbaire omu lyato erindi, baize bababbeereku. Era abanaabwe ni baiza, ni baizulya amaato gonagona amabiri enyanyi, nʼamaato ni gatandiika okweinika.


\par }{\PP \VS{8}OSimooni ogubeetanga bati Peetero oweyaboine ekyo, nʼakoma amazwi abigere bya Yesu, nʼakoba ati, “Ondeke Musengwa olwʼokubba nze njizwire bibbibibbi!”


\par }{\PP \VS{9}OPeetero yakobere atyo olwʼokubba iye nʼabainaye bonabona abeyabbaire nabo, babbaire ngʼentiisya ebakwaite olwʼobungi bwʼenyanyi egibakwaite.

\VS{10}Era oYaakobbo nʼoYokaana, abataane ba Zebedaayo, ababbaire nʼoSimooni bona ni batya ino. Awo oYesu nʼakoba oSimooni ati, “Tiwaatya, okuzwa atyanu, oyaba kunnooneryanga bantu ngʼobasuuca beegi bange.”


\par }{\PP \VS{11}Owebairirye amaato gaabwe oku mugo gwʼenyanza, ebyo ni babizwaku, ni baaba nʼoYesu.


\par }{\SH OYesu alamya omugenge
\par }
{\R (Mat 8:1-4; Mak 1:40-45)

\par }{\PP \VS{12}Lwabbaire lumo, oYesu ngʼali omu kimo oku bibuga byʼe Galiraaya, ni waizawo omusaiza ngʼomubiri gwonagwona gwizwire bigenge. Oweyaboine oYesu, nʼafuunama nʼaica empumi ansi okwitakali, kaisi nʼamwegairira ati, “Musengwa, mmaite nti owoobba ngʼotakire oyezya okundamya ni nnongooka.”


\par }{\PP \VS{13}OYesu nʼagolola engalo nʼamukwataku, nʼamukoba ati, “Ntaka, era olame.” Amangu ago ebigenge ni bimuwaaku.

\VS{14}OYesu nʼamukoba ati, “Ekyo tokikoberaku omuntu kadi moiza, wazira oyabe weeyanjule e wa kabona, era ngʼoMusa oweyalagiire, oweeyo nʼekyokuwaayo kaisi bakakase bati olamire.”\XREF{}{{\XO 5:14 }{\XO{5:14
}}{\XT{Lee 14:1-32}}}


\par }{\PP \VS{15}Neye amawuliro agakwata oku Yesu ni geyongera-bweyongeri kusaalaana, era ekyazwiremu abantu bangi ino ni bakumbaananga okumuwulisisya, era nʼokubalamya endwaire gyabwe.

\VS{16}Wazira emirundi egimo oYesu yazwangawo, nʼayaba omu bifo ebinambulamu bantu, nʼasaba oKibbumba.


\par }{\SH OYesu alamya omulwaire eyasanyalaire
\par }
{\R (Mat 9:1-8; Mak 2:1-12)

\par }{\PP \VS{17}Lumo, oYesu oweyabbaire ngʼayegesya, aBafalisaayo nʼabakugu omu byʼaMateeka ga Musa bona babbairewo nga batyaime awo. Babbaire bazwire omu byalo byonabyona ebyʼe Galiraaya nʼebyʼe Buyudaaya era nʼomu kibuga e Yerusaalemi. Amaani ga Kibbumba gabbaire nʼoYesu, ni gamwezyesyanga okulamya nʼabalwaire.

\VS{18}Awo ni waizawo abasaiza abaleetere omusaiza asanyalaire, nga bamugingiire oku mukeeka, ni bagezyaku okumwingirya bamuteeke e giri oYesu.

\VS{19}Olwʼekiziima kyʼabantu, ni bakayaku e gibamubitya okumwingirya neye ni baniina e ngulu oku kisooto kyʼenyumba, ni babiikulaku ekitundu, ni bamubitya omwibbanga eryo ngʼali oku mukeeka, ni bamwica omu bantu aakati paka giri Yesu.

\VS{20}OYesu oweyaboine okwikirirya kwabwe, nʼakoba asanyalaire ati, “Mwana wange, nkusoniyire ebikolebyo ebibbibibbi.”


\par }{\PP \VS{21}Awo abakugu omu byʼaMateeka ga Musa nʼaBafalisaayo ni batandiika okwebuulyangana bati, “Onu niiye onaani atumula omu ngeri ezumirira oKibbumba? Naani ali nʼobwezye okusoniya ebikole ebibbibibbi okutoolaku oKibbumba?”


\par }{\PP \VS{22}OYesu oweyamanyicirye ebiseego byabwe, nʼababuulya ati, “Lwaki mwebuulya omu myoyo gyanywe?

\VS{23}Ekikiraku owangu niikyo ekiriina, kukoba nti ‘Nkusoniyire ebikolebyo ebibbibibbi,’ ooba nti, ‘Osetuke era otambule?’

\VS{24}Aale atyanu oleke mbalage nti oMwana wa Muntu ali nʼobwezye okusoniya ebikole ebibbibibbi oku kyalo kunu.” Era awo nʼakoba omusaiza eyabbaire asanyalaire ati, “Osetuke, oginge omukeekagwo, okange e ika.”


\par }{\PP \VS{25}Amangu ago omusaiza nʼayemerera, bonabona nga babona, nʼaginga omukeeka ogubamuleeteireku, nʼakanga e wuwe ngʼawuuja oKibbumba.

\VS{26}Bonabona ababoine ekyo beewunyire, ni bawuuja oKibbumba, era entiisya nʼebakwata, ni bakoba bati, “Olwatyanu tuboine ebyewunyo!”


\par }{\SH OYesu ayeta oLeevi
\par }
{\R (Mat 9:9-13; Mak 2:13-17)

\par }{\PP \VS{27}Ebyo owebyawoire, oYesu nʼazwa omu kifo ekyo, era oweyabbaire ngʼatambula nʼabona omusolooji wa musolo ogubeeta oLeevi, ngʼatyaime omu yaafeesi ya musolo. OYesu nʼamukoba ati, “Oize otambulenge na nze.”

\VS{28}OLeevi yena nʼasetukiramu, nʼabizwaku era nʼayaba naye.


\par }{\PP \VS{29}Era oLeevi nʼasumbira oYesu embaga enene omu kisitokye. Abasolooji ba musolo bangi ino era nʼabantu abandi abakola ebibbibibbi ni batyama okulya aamo nʼoYesu nʼabeegibe.

\VS{30}ABafalisaayo nʼabakugu omu byʼaMateeka ga Musa abʼomu kibbula kyabwe ni beezuluguma nga bakoba abeegi ba Yesu bati, “Lwaki muliira aamo era ni munywera aamo nʼabasolooji ba musolo nʼabakola ebibbibibbi?”\XREF{}{{\XO 5:30 }{\XO{5:30
}}{\XT{Luk 15:1-2}}}


\par }{\PP \VS{31}OYesu nʼabairamu ati, “Aboomi tibeetaaga omusawo, wazira abalwaire.

\VS{32}Abatuukirirye tiniibo abenaizire okweta beenenye, wazira abakola ebibbibibbi.”


\par }{\SH OYesu bamubuulya oku kusiiba
\par }
{\R (Mat 9:14-17; Mak 2:18-22)

\par }{\PP \VS{33}Awo abantu abamo ni bakoba oYesu bati, “Abeegi ba Yokaana batira okusiiba era nʼokusaba oKibbumba, nʼabeegi bʼaBafalisaayo bona niiye owebakola, neye ababo tibasiiba era beeriira buli lunaku.”


\par }{\PP \VS{34}OYesu nʼabairamu ati, “Mwezya okukoba abageni abeete oku mbaga yʼobugole okusiiba, ngʼomugole omusaiza akaali ali nabo?

\VS{35}Neye ekiseera kyalituuka ni babatoolaku omugole oyo, kaisi olwo ni basiiba omu biseera ebyo.”


\par }{\PP \VS{36}Era nʼabagerera olugero ati, “Omuntu tasala ekiraaka oku kizwalo ekiyaaka nʼakikubbira omu kizwalo ekikaire. Singa akola atyo, ekizwalo ekiyaaka akiteekamu ekituli, tete nʼekizwalo ekikaire nandi ni kiwoomeramu ekiraaka ekiyaaka.

\VS{37}Era enviinyo empyo tibagisuka omu kisawo kyʼeidiba ekikaire. Singa ekyo bakikola, ginyiira ekisawo era nʼofiirwa enviinyo egyo nʼekisawo kyaku.

\VS{38}Wazira enviinyo empyo, bagisuka mu kisawo kyagyo ekyʼeidiba ekiyaaka.

\VS{39}Nʼekindi, omuntu analiriire okunywa enviinyo empolu, tataka okunywa empyo, olwʼokubba akoba ati, ‘Empolu niigwo egikiraku okuwooma.’ ”




\par }\Chap{6}{\SH OMusengwa wʼeSaabbaato
\par }
{\R (Mat 12:1-8; Mak 2:23-28)

\par }{\PP \VerseOne{1}Awo olwatuukire oku Saabbaato, oYesu oweyabbaire ngʼabita omu kasinde akabbaire omu musiri gwʼengaano, abeegibe ni bawululaku ebigala byʼengaano, kaisi ni ba giirirya omu bigalabaayo byabwe, era ni balya empeke gyamu.\XREF{}{{\XO 6:1 }{\XO{6:1
}}{\XT{Ama 23:25}}}

\VS{2}ABafalisaayo abamo ni bababuulya bati, “Lwaki abeegibo bakolere omulimo, ekintu aMateeka ga Musa ekigagaana oku Saabbaato?”


\par }{\PP \VS{3}Awo oYesu nʼabairamu ati, “Inywe timusomangaku omu Biwandiike kwekyo okabaka oDawudi nʼabeyabbaire nabo ekibakolere enzala oweyabalumire?

\VS{4}ODawudi yaingiire omu nyumba ya Kibbumba, nʼatoola era nʼalyaku emigaati egibabbaire bawongere eeri oKibbumba, era nʼawaaku nʼabeyabbaire nabo, aate ngʼaMateeka ga Musa gabbaire tigaikirirya abantu abandi okulyaku emigaati egyo, okutoolaku abakabona bonkani.”\XREF{}{{\XO 6:4 }{\XO{6:4
}}{\XT{Lee 24:9}}}\XREF{}{{\XO 6:4 }{\XO{6:3-4
}}{\XT{1Sa 21:1-6}}}


\par }{\PP \VS{5}Awo oYesu nʼakoba aBafalisaayo ati, “OMwana wa Muntu ali nʼobwezye okusalawo abantu ekibasaaniire okukola oku Saabbaato.”


\par }{\SH OYesu alamya omuntu oku Saabbaato
\par }
{\R (Mat 12:9-14; Mak 3:1-6)

\par }{\PP \VS{6}Awo oku Saabbaato olundi, oYesu nʼayaba omwikumbaaniro okwegesya. Omwikumbaaniro oomwo mwabbairemu omuntu owʼengalo endiiro eyanyolere.

\VS{7}Abakugu omu byʼaMateeka ga Musa nʼaBafalisaayo ni bamwekalikica babone ooba nga yalamya omuntu oyo oku Saabbaato kaisi basunire okwo ekyʼokumuwaabira.

\VS{8}OYesu iye yamanyicirye ebiseego byabwe, neye era nʼakoba omuntu nago owʼengalo eyanyolere ati, “Osetuke oyemerere abantu bonabona e gibayezya okukubonera.” Era omusaiza oyo nʼasetuka nʼayemerera.

\VS{9}Awo oYesu nʼabakoba ati, “Ndi nʼekibuulyo ekimbabuulya. Niki amateeka ekigaikirirya okukola oku Saabbaato? Kukola busa ooba bubbibubbi? Kulamya bwomi, ooba kubujigirica?”


\par }{\PP \VS{10}Awo nʼabeeruguulyamu bonabona amaiso, kaisi nʼakoba omuntu oyo ati, “Waama iswe ogolole engaloyo.” Era nʼagigolola, era nʼeramirawo!

\VS{11}Neye abalabe ba Yesu ni baizula obusungu, era ni beebuulyangana ekibakola oYesu.


\par }{\SH OYesu alonda abatume eikumi na babiri
\par }
{\R (Mat 10:1-4; Mak 3:13-19)

\par }{\PP \VS{12}Lwabbaire lumo omu naku egyo, oYesu nʼayaba oku lusozi okusaba oKibbumba, era nʼamala ekiire kyonakyona ngʼasaba.

\VS{13}Obwire owebwaceire, yayetere abeegibe. Omu beegi abo nʼalondamu eikumi na babiri, era nʼabeeta batume, nga niibo banu:

\VS{14}OSimooni, oguyawaire erya Peetero, nʼAndereya omuganda wa Peetero nago, nʼoYaakobbo, nʼoYokaana, nʼoFiripo, nʼoBbantulumaayo,

\VS{15}nʼoMatayo, nʼoTomasi, nʼoYaakobbo omutaane wʼAlufaayo, nʼoSimooni ogubeetanga oMulwaniriri wa kwefuga kwʼeigwangalye,

\VS{16}nʼoYuda omutaane wa Yaakobbo, nʼoYuda oIsikalyoti, eyamuliiremu olukwe.


\par }{\SH Okwegesya nʼokulamya abalwaire
\par }
{\R (Mat 4:23-25)

\par }{\PP \VS{17}Awo oYesu nʼaserengeta nʼabatume abo, kaisi nʼayaba nʼayemerera omu kifo ekitereeri, era omu kifo ekyo wabbaire wakumbaaniirewo abeegibe bangi aamo nʼekiziima kyʼabantu abandi. Abantu abo babbaire bazwire omu kyalo kyʼe Buyudaaya mwonamwona nʼomu kibuga e Yerusaalemi, era nʼomu kitundu ekyʼoku mbale mbale kwʼenyanza, ekirimu ebibuga oTiiro nʼoSidoni.

\VS{18}Abantu abo bonabona babbaire baizire okuwulisisya oYesu era nʼokubalamya endwaire gyabwe. Era abo ababbaire bakaanya emizimu, oYesu nʼabalamya.

\VS{19}Nabuli muntu yagezeryeku okumukwataku olwʼokubba obwezye wamuzwangamu era ni bubalamyanga bonabona.


\par }{\PP \VS{20}Awo oYesu nʼaira oku beegibe, kaisi nʼabakoba ati:

\par }{\PP “Muli bʼenkabi inywe abadoobi, olwʼokubba obwakabaka bwa Kibbumba bwanywe.

\VS{21}Muli bʼenkabi inywe enzala abeeruma atyanu, olwʼokubba balibaikutya.

\par }{\PP “Muli bʼenkabi inywe abali omu maliga atyanu, olwʼokubba mwalisangaala.


\par }{\PP \VS{22}“Muli bʼenkabi singa abantu owebabacaawanga, era owebabagudyanga, era owebabazumanga, era owebabeetanga okubba abakola ebibbibibbi, nga babalanga oMwana wa Muntu.\XREF{}{{\XO 6:22 }{\XO{6:22
}}{\XT{1Pe 4:14}}}


\par }{\PP \VS{23}“Musangaalenge nga bababitirye batyo, era mujuukajuukenge olwʼeisangaalo, olwʼokubba oKibbumba yalibawa empeera eyʼamaani omwigulu. Ibo bababitya batyo, era ngʼabazeiza baabwe owebabitirye abanaabbi.\XREF{}{{\XO 6:23 }{\XO{6:23
}}{\XT{2Mi 36:16; Bik 7:52}}}


\par }{\PP \VS{24}“Wobe! Ala inywe abasuni, nga mulabire! Ekyo kityo olwʼokubba inywe mumalire okusuna eisangaalo eryanywe.


\par }{\PP \VS{25}“Wobe! Ala inywe omwikutire, nga mulabire! Ekyo kityo olwʼokubba inywe enzala yalibaluma.

\par }{\PP “Wobe! Ala inywe abaseka atyanu, nga mulabire! Ekyo kityo olwʼokubba inywe enima yalibakwata era mwalikunga.


\par }{\PP \VS{26}“Wobe! Ala inywe nga mulabire, singa abantu babawuujanga! Ekyo kityo olwʼokubba nʼabazeiza bʼabantu abo ibo batyo niiye owebawuujanga abanaabbi abʼobubbeyi.”


\par }{\SH Okutaka abalabe
\par }
{\R (Mat 5:38-48; 7:12a)

\par }{\PP \VS{27}“Neye inywe abampulisisya mbakoba nti mutakenge abalabe baanywe, era abo ababacaawa mubakolerenge ebintu ebisa.

\VS{28}Musabirenge enkabi abo ababalaama. Nʼabo ababazuma mubasabirenge enkabi eeri oKibbumba.

\VS{29}Omuntu owakukubbanga okwitama, omucuusiranga nʼerindi lidi lyona nʼakubba. Era omuntu owakutoolangaku ekizibaawokyo, omulekeranga nʼesaatiyo yona nʼatwala.

\VS{30}Nabuli abbaaku nʼekyakusaba omuwanga, era owebakutoolangaku ebibyo, tosabanga okubikwirirya.

\VS{31}Mukolerenge abantu ebintu ebyo nywena ebimutaka abandi babakolere.\XREF{}{{\XO 6:31 }{\XO{6:31
}}{\XT{Mat 7:12}}}


\par }{\PP \VS{32}“Singa owemutaka baabo ababataka bonkani, mubba mukolere niki awo ekibasiimisya? Nʼababbibabbi bona bataka baabo bonkani ababataka!

\VS{33}Era singa mukolera ebisa bantu abo bonkani ababakolera ebisa, mubba mukolere niki awo ekibasiimisya? Mbona nti nʼababbibabbi bona bakola batyo!

\VS{34}Era singa mukoopa baabo bonkani abemusuubira okubasasula, mubba mukolere niki awo ekibasiimisya? Nʼababbibabbi bona bakoopa babbibabbi banaabwe, nga babasuubira okubasasula mu bwizulye ekibabeekoopereku.

\VS{35}Neye inywe mutakenge abalabe baanywe, era mubakolerenge ebisa. Mukoopenge nga timufiireyo ooba tibabasasule. Olwo kaisi empeera yaanywe ebbe nene, era mubbe baana ba Kibbumba oNambulaku aMwagaagana, olwʼokubba iye wʼekisa eeri abatasiima nʼababbibabbi.

\VS{36}Muli nʼokubba bʼekisa ngʼoItewaanywe aali omwigulu.”


\par }{\SH Okusalira abandi emisango
\par }
{\R (Mat 7:1-5)

\par }{\PP \VS{37}“Timusaliranga abantu emisango, kaisi nywena mulame oKibbumba okubasalira. Timusaliranga abantu emisango okubasinga, kaisi nywena oKibbumba tiyabasingisya. Singa mwasoniyanga abantu, nywena oKibbumba yabasoniyanga.

\VS{38}Owemwagabanga, nywena mwalisuna. Ebimwalisuna balibapimira omu kipimo ekituuce ekibasiinyire, kaisi ni bakitengeetyamu, era ni kiizulira nakimo nʼomutwe. Kale ekipimo ekimukolesya okupimira abantu, era niikyo ekibalikolesya okubapimira nywena.”


\par }{\PP \VS{39}Awo oYesu nʼabagerera olugero lunu ati, “Omwofu takubbembera omwofu omwinaye. Singa amwekubbembera, bonabona bagwa omu kiina.\XREF{}{{\XO 6:39 }{\XO{6:39
}}{\XT{Mat 15:14}}}

\VS{40}Ogubeegesya takiraku amwegesya, wazira nabuli ogubeegesya owaamala okwega nakusani, abba ooti yoodi amwegeserye.\XREF{}{{\XO 6:40 }{\XO{6:40
}}{\XT{Mat 10:24-25; Yok 13:16; 15:20}}}


\par }{\PP \VS{41}“Era lwaki ofaayo ku kasubi akali oku liiso lyʼomugandawo, kaisi nandi nʼofaayo oku gusubi oguli oku liisolyo?

\VS{42}Oyezya otya okukoba omugandawo oti, ‘Muganda wange, oleke nkutooleku akasubi oku liiso,’ kaisi nga iwe onyere tofaayo oku gusubi oguli oku liiso eriryo? Iwe omunanfunsi, osooke kutoola gusubi oguli oku liiso eriryo, kaisi oyezye okubona nakusani okutoola akasubi akali oku liiso lya mugandawo.


\par }{\SH Omusaale nʼebineneka byagwo
\par }
{\R (Mat 7:16-20; 12:33-35)

\par }{\PP \VS{43}“Omusaale omusa tiguneneka ebineneka ebibbibibbi, nʼomusaale omubbimubbi tiguneneka ebineneka ebisa.

\VS{44}Nabuli musaale bagutegeerera ku bineneka byagwo. Ebineneka byʼomutiini tibabinokola oku namuswata, nʼebineneka byʼemizabbibbu tibabinokola oku mukamirya.\XREF{}{{\XO 6:44 }{\XO{6:44
}}{\XT{Mat 12:33}}}

\VS{45}Omuntu omusa, atoola ku bisa ebiri omu mwoyogwe okukola ebisa, nʼomuntu akola ebikole ebibbibibbi, atoola ku bibbibibbi ebiri omu mwoyogwe, okukola ebikole ebibbibibbi. Ebintu ebibba omu mwoyo gwa muntu, omunwagwe niibyo ebigutumula.\XREF{}{{\XO 6:45 }{\XO{6:45
}}{\XT{Mat 12:34}}}


\par }{\SH Abombeki ababiri
\par }
{\R (Mat 7:24-27)

\par }{\PP \VS{46}“Lwaki munjeta muti, ‘Musengwa, Musengwa,’ kaisi nandi ni mukola ebimbakoba?

\VS{47}Oleke mbalage omuntu ngʼowaafaanana, iye oyo buli aiza egyendi, kaisi nʼawulisisya ebibono byange, era nʼabikoleraku.

\VS{48}Omuntu oyo afaanana ooti yoodi eyayombekere enyumba ngʼakuuliire nakimo omusingi mwabiriri, era ni gwabira nakimo ansi paka kwibbaale. Kaisi ogwikendi ogunene owegwatoonyere, nʼamaizi gaizula nabuli wantu, era nʼomukula ni gubandya okuteeba enyumba eyo, neye nandi ni gwezya kuginyeenya, olwʼokubba bagyombekere kusani.

\VS{49}Wazira oodi awulira ebibono byange nandi nʼabikoleraku, ali ooti muntu eyayombekere enyumba okwitakali eryʼoku ngulu nga takwire kadi musingi. Kaisi oikendi oweyatoonyere, nʼalandirya omukula okugiteeba, kale awo nʼegwa era nʼeweera okwitakali.”




\par }\Chap{7}{\SH Okwikirirya kwʼomwisirikale oMulooma
\par }
{\R (Mat 8:5-13)

\par }{\PP \VerseOne{1}OYesu oweyamalire okwegesya abantu ababbairewo, nʼayaba omu kibuga e Kaperenawumu.

\VS{2}Wabbaireyo oMulooma omukulu wʼekibinja kyʼabaisirikale 100, eyabbaire nʼomugalamawe oguyabbaire ataka eino. Omugalama oyo yabbaire mulwaire, ngʼali kumpi nʼokufa.

\VS{3}Omukulu wʼekibinja kyʼabaisirikale oweyawuliire ebikwata oku Yesu, nʼamutumira abamo oku Bayudaaya abakulu, ngʼamusaba ayabe alamye omugalamawe.

\VS{4}Bona owebatuukire e giri oYesu, ni bamwegairira ino nga bakoba bati, “Singa wabba nga waliwo ogwoli nʼokubbeeraku, kale omusaiza oodi awoomera okumukolera ekyakusaba,

\VS{5}olwʼokubba ataka abantu bʼeigwanga lyaiswe, era yatwombekeire nʼerimo oku makumbaaniro gaiswe.”


\par }{\PP \VS{6}Awo oYesu nʼayaba nabo. Neye owebabbaire nga bali kumpi okutuuka e gibabbaire baaba, omukulu wʼekibinja oyo nʼatuma abakaagwabe okukoba oYesu bati, “Musengwa, oleke nʼokweteganya, olwʼokubba tinsaanira iwe okwingira omu nyumba yange.

\VS{7}Era tinsaanira kadi kwiza egyoli okukusangaana. Kale okobere ananyere awo kibono-bubono, era nʼomugalama wange yalama.

\VS{8}Nze zena ndi muntu aali nʼabasengwa bange abantwala, era ngʼowendi nʼabaisirikale abentwala. Owenkoba onu nti, ‘Oyabe,’ era ayaba; nʼogondi nti, ‘Oize,’ era aiza; nʼomugalama wange nti, ‘Okole kinu,’ era akikola.”


\par }{\PP \VS{9}OYesu oweyawuliire ebyo, nʼamwewunya, kaisi nʼaira oku kiyindi kyʼabantu ekyabbaire kimusengererya, era nʼakikoba ati, “Mbakoba nti tinjajiryangaku omuntu ali nʼokwikirirya okwʼamaani ngʼookwo, waire kadi mu Baisirairi!”

\VS{10}Era abakaagwa bʼomukulu wʼabaisirikale owebakangire omu kisito kyʼomukulu oodi nago, ni baajirya ngʼomugalamawe alamire.


\par }{\SH OYesu azuukiza omutaane wa namwandu
\par }
{\PP \VS{11}Awo ngʼebyo byankubbaawo, oYesu nʼayaba omu kibuga ekibeeta e Naini nʼabeegibe aamo nʼekiyindi kyʼabantu abandi.

\VS{12}Oweyabbaire ngʼali kumpi okutuuka oku muzigo gwʼekibuga, ni wazwerayo abantu nga bagingire omulambo gwʼomwisuka nʼabakungi nga bali kusenjaku. Omwisuka oyo yabbaire mwanamoiza wʼomukali onamwandu.

\VS{13}Awo oMusengwa oYesu oweyaboine onamwandu oyo, nʼamukwatira ekisa, era nʼamukoba ati, “Tiwakunga.”


\par }{\PP \VS{14}Olwo nʼaigerera era nʼakwata oku mukeeka oku babbaire bagingiire omulambo. Awo ababbaire bagugingire ni beemerera, kaisi oYesu nʼakoba ati, “Mwisuka iwe, nkulagira nti, osetuke.”

\VS{15}Omwisuka iye oyo eyabbaire afiire nʼasetuka nʼatyama, era nʼatandiika nʼokutumula, awo oYesu nʼamukanjirya omaaye.


\par }{\PP \VS{16}Abantu bonabona ababbairewo, entiisya nʼebakwata era ni bawuuja oKibbumba nga bakoba bati, “Onaabbi omukulu atubbutukiiremu, era oKibbumba aizire okulokola abantube.”

\VS{17}Awo amawuliro ago agakwata oku Yesu ni gasaalaana omu Buyudaaya mwonamwona nʼomu kyalo ekiriraine awo.


\par }{\SH OYesu nʼoYokaana oMubatizi
\par }
{\R (Mat 11:2-19)

\par }{\PP \VS{18}Awo abeegi ba Yokaana oMubatizi ni bamukobera ebyo byonabyona ebikwata oku Yesu. OYokaana niiye okwetaku ababiri baaku,

\VS{19}kaisi nʼabatuma eeri oMusengwa oYesu bamubuulye bati, “Niiwe oKibbumba oguyasuubizire okutuma okwiza okununula abantu, ooba tukuumirire gondi?”


\par }{\PP \VS{20}Abasaiza abo owebatuukire e giri oYesu, ni bamukoba bati, “OYokaana oMubatizi atutumire egyoli ngʼabuulya mbu ati, ‘Niiwe oKibbumba oguyasuubizire okutuma okwiza okununula abantu, ooba tukuumirire gondi?’ ”


\par }{\PP \VS{21}Nʼoku lunaku olwo lwona, oYesu nʼalamya abantu bangi endwaire nʼokubabbingaku emizimu, era nʼokwiryawo amaiso gʼaboofu bangi okubona.

\VS{22}Awo oYesu nʼairamu abakwenda ba Yokaana ati, “Mukange era mukobere oYokaana ebimuboine nʼebimuwuliire. Ababbaire boofu babona; ababbaire abaleme, batambula; abagenge balama, ababbaire abamasiipe bawulira; abafu bazuukira, nʼabadoobi bona basuna enkabi gyʼokuwulira aMawuliro aMasa.\XREF{}{{\XO 7:22 }{\XO{7:22
}}{\XT{Isa 35:5-6; 61:1}}}

\VS{23}Wʼenkabi omuntu oyo atambuusabuusamu.”


\par }{\PP \VS{24}Abakwenda ba Yokaana owebazwirewo, oYesu nʼatandiika okubuulya ekiziima kyʼabantu ebikwata oku Yokaana ati, “Owemwabire e giri oYokaana omwidungu, mwasuubiire kubona muntu afaanana atya? Mwamwajiirye ngʼomuntu omugondi ooti lugada olutengeeta nabuli ompunga owaafuwa?

\VS{25}Ooba nga tikiikyo, mwasuubiire kubona muntu afaanana atya? Muntu azwaire ebizwalo ebyebbeeyi? Kadi tiyabbaire atyo, olwʼokubba abazwala ebizwalo ebyebbeeyi era ababba omu bwomi obwʼokwetalawusa babba mu bisito byʼabakabaka.

\VS{26}Aale kale mwabire okubona oYokaana olwʼokubba yabbaire naabbi? Ekinanyerenyeere nabakobera nʼokubakobera nti yabbaire akiraku okubba naabbi.

\VS{27}OYokaana oyo, niiye eBiwandiike ogubitumulaku biti:

\par }{\PP “ ‘Aale obone, ntuma omukwenda wange akwekubbembere, okukwewulirya enzira e gyoyaba.’\XREF{}{{\XO 7:27 }{\XO{7:27
}}{\XT{Mal 3:1}}}

\VS{28}Mbakoba nti kasookeede abantu babba oku kyalo kunu, mpaawo muntu akira oYokaana ekitiisya. Neye Iye oKibbumba abala oyo amusemberya omu bwomibwe, waire nga niiye abantu ogubanyooma omu bwakabaka bwa Kibbumba, okubba akira oYokaana oyo ekitiisya ekyalimu.”


\par }{\PP \VS{29}Abantu bonabona ngʼogaitireku nʼabasolooji ba musolo owebawulisisirye ebibono ebyo, ni bakakasa amazima ga Kibbumba olwʼokubba oYokaana yabbaire ababatizire.

\VS{30}Neye aBafalisaayo nʼabakugu omu byʼaMateeka ga Musa ibo babbaire bamalire okugaana entegeka ya Kibbumba egibali, olwʼokubba babbaire bagaine oYokaana okubabatiza.\XREF{}{{\XO 7:30 }{\XO{7:29-30
}}{\XT{Mat 21:32; Luk 3:12}}}


\par }{\PP \VS{31}OYesu nʼayongera okukoba ababbaire bamuwulisisya ati, “Abantu abʼomulembe gunu nʼabagerya ku kintuki? Bafaanana na kintuki?

\VS{32}Bafaanana ooti baana abatobato, abazeenya omuzeenyo omu kisaawe abantu okubabona. Batyo nga beezulugumira abanaabwe bati, ‘Twabafuwiire emirere omu wembo obusa, neye nandi mubina; kale ni twemba enyembo gyʼenima neye nandi mukunga.’

\VS{33}Ekyo kityo olwʼokubba oYokaana oMubatizi yabbaire talya waire kunywa nviinyo, mwakobere muti, ‘Aliku omuzimu!’

\VS{34}Tete zena oMwana wa Muntu ndya ebyokulya era nnywa enviinyo era munkoba muti, ‘Omuntu oyo wa gukobbo, era muteemeere, kaisi mukaagwa wʼabasolooji ba musolo nʼabakola ebibbibibbi.’

\VS{35}Neye abantu abo bonabona abakolera oku malabuki ga Kibbumba, bakakasa bati matuuce.”


\par }{\SH OYesu nʼomukali akola ebibbibibbi
\par }
{\PP \VS{36}Lumo omoiza oku Bafalisaayo yayetere oYesu e ika e wuwe oku kiinulo, kale oYesu yena nʼaikirirya okwabayo, era nʼaingira omu nyumba okulya.

\VS{37}Omu kibuga ekyo mwabbairemu omukali akola ebibbibibbi. Kale oweyamanyicirye ati oYesu ali kulya omu nyumba yʼoMufalisaayo, nʼatwala ecupa erimu okalifuwa owʼakaloosa,

\VS{38}nʼatuuka nʼayemerera e nyuma okumpi nʼebigere bya Yesu nga waakunga, oluzwanyuma nʼakoma awo amazwi. Amaliga ga mukali oyo gamagalikiire oku bigere bya Yesu, kaisi nʼabisiimuula nʼenziiri egyʼoku mutwegwe. Era yadeebereire nʼokubinuuna, nʼokubisukaku okalifuwa owʼakaloosa.\XREF{}{{\XO 7:38 }{\XO{7:37-38
}}{\XT{Mat 26:7; Mak 14:3; Yok 12:3}}}


\par }{\PP \VS{39}OMufalisaayo oodi eyabbaire acaazire oYesu oweyaboine omukali oyo ekiyabbaire akola, nʼakoba omu mwoyogwe ati, “Singa omusaiza onu abbaire naabbi, yandimanyicirye omukali oyo amukwataku atyo ati akola ebibbibibbi.”


\par }{\PP \VS{40}Awo oYesu nʼabbutula ebiseego byʼoMufalisaayo ngʼamukoba ati, “Simooni, ndi nʼekinkukoba.” Kaisi iye nʼakoba ati, “Musomesya, okobe.”


\par }{\PP \VS{41}OYesu niiye okumugerera olugero lunu ati, “Wabbairewo abantu babiri, omukoopi wʼempiiya ngʼababanza. Omoiza babbaire bamubanza edinaali 500, kaisi ogondi edinaali 50.

\VS{42}Owebakayire okusasula, bonabona nʼabasoniya. Aale iwe obona oti naani kwibo eyakirireku okumutaka oluzwanyuma?”


\par }{\PP \VS{43}OSimooni nʼairamu ati, “Nseega nti oyo oguyasoniyire eibbanja erikiraku obunene.” OYesu nʼamukoba ati, “Ogusalire kusani.”


\par }{\PP \VS{44}Awo oYesu nʼalola oku mukali nago, kaisi nʼakoba oSimooni ati, “Obona omukali onu? Owenyingiire omu nyumbayo, tompaireku amaizi gʼokunaaba ebigere, neye iye adoderye ebigere byange nʼamaligage, era nʼabisiimuula nʼokubisiimuula nʼenziirigye.

\VS{45}Iwe tongwireku omu kifubba, neye iye okuzwera nakimo owenyingiire omu nyumba munu, akaali okulekeraawo okunuuna ebigere byange.

\VS{46}Iwe tonsiigireku okalifuwa omu mutwe, neye iye asiigire ebigere byange okalifuwa owʼakaloosa.

\VS{47}Nʼolwekyo nkukobera nti bamusoniyire ebibbibibbibye ebingi, olwʼokubba ali nʼokutaka kunene. Kaisi era ogubasoniya ebitono, yena abba nʼokutaka kwona kutono.”


\par }{\PP \VS{48}Awo oYesu nʼakoba omukali nago ati, “Nkusoniyire ebibbibibbibyo.”


\par }{\PP \VS{49}Ababbaire batyaime aawo nʼoYesu nga balya ni batandiika okwebuulyangana bati, “Naani onu iye ayezya nʼokusoniya abantu ebibbibibbi?”


\par }{\PP \VS{50}Awo oYesu nʼakoba omukali nago ati, “Olamire olwʼokwikiriryakwo, era weeyabire mwidembe.”




\par }\Chap{8}{\SH Olugero lwʼomusigi
\par }
{\PP \VerseOne{1}OYesu nga yankuzwa omukucaala okwo, nʼatambula olugendo ngʼabita omu bibuga nʼomu byalo, ngʼalaabba eeri abantu aMawuliro aMasa agakwata oku bwakabaka bwa Kibbumba. Omu lugendo olwo oYesu yabbaire nʼabeegibe eikumi na babiri,

\VS{2}era nʼabakali. Neye abakali abo nago ibo oYesu yabbaire amalire okubalamya endwaire era nʼokubabbingaku emizimu, era nga niibo banu: OMalyamu ogubeetanga oMangadaleena iye oguyabbingireku emizimu omusanvu,

\VS{3}nʼoYowani omuka mukwati wʼensawo owa Kerode ogubeetanga bati Kuuza, nʼoSusaana era nʼabakali abandi bangi. Abakali abo batoolanga oku byabwe okubbeera oYesu nʼabeegibe.\XREF{}{{\XO 8:3 }{\XO{8:2-3
}}{\XT{Mat 27:55-56; Mak 15:40-41; Luk 23:49}}}


\par }{\PP \VS{4}Omu kiseera ekinanyere ekyo ekiziima kyʼabantu kinene era ngʼabantu bazwa mu buli kibuga ni bakumbaanira e giri oYesu, kaisi nʼabagerera olugero lunu ati,

\VS{5}“Wabbairewo omulimi eyaabire okusiga ensigogye. Oweyabbaire ngʼasiga, egimo gyagwire ku nzira, kaisi ni bagyemyaga era enyonyi ni gigirya.

\VS{6}Era ensigo egindi ni gigwa okwitakali eryʼokwibbaale. Neye owegyamerere, ni gikala olwʼokubba eitakali eryo lyabbaire likalu.

\VS{7}Ensigo egindi ni gigwa mwitakali eryabbairemu amawa, kaisi ni gakulira aamo nʼensigo egyo, kale amawa ago ni gagiita.

\VS{8}Nʼegindi ni gigwa omwitakali erisa, kale ni gikula, era nabuli nsigo omoiza nʼabala ensigo egindi 100.” OYesu oweyamalire okutumula ebyo, nʼatumula maaminkirira ati, “Aale omuntu aliku amatwi agawulira, awulisisye era ategeere ekintumula.”


\par }{\PP \VS{9}Awo abeegi ba Yesu ni bamubuulya amakulu gʼolugero olwo.

\VS{10}Kale iye nʼabairamu ati, “Inywe mwasunire enkabi egyʼokumanya ebyama ebikwata oku bwakabaka bwa Kibbumba, neye abantu abandi ibo mbakobera mu ngero, kaisi eBiwandiike binu ebiti bituukirire:

\par }{\PP “ ‘Newankubbaire babonia neye nga tibayezya okumanyica; newankubbaire bawulisisya neye nga tibategeera ebintumula.’\XREF{}{{\XO 8:10 }{\XO{8:10
}}{\XT{Isa 6:9-10}}}


\par }{\PP \VS{11}“Amakulu gʼolugero olwo niigo gaanu: Ensigo, niikyo ekibono kya Kibbumba.

\VS{12}Ensigo egyagwire oku nzira, niibo abantu abawulira ekibono kya Kibbumba, neye oSitaani nʼaiza nʼakitoola omu myoyo gyabwe, kaisi ni bakaya okwikirirya era nʼokulokoka.

\VS{13}Kaisi ensigo egyagwire omwitakali eryʼokwibbaale, niibo abantu abawulira ekibono kya Kibbumba era ni bakyaniriza nʼeisangaalo, neye ni babba ooti bimera ebidamba emiri egyabirira nakimo ansi omwitakali. Ibo baikirirya ekibono kya Kibbumba okumala ekiseera kityayi kiti, kaisi omu kiseera ekyokubakema ni bakizwaku.

\VS{14}Igyo egyo egyagwire omwitakali eryamereremu amawa, niibo abantu abawulira ekibono kya Kibbumba, neye okweraliikirira ebintu byʼe kyalo, nʼokubabbeyabbeya nʼebyobusuni nʼamasanyu gʼekyalo kinu, ni byaba nga bibamalamu amaani, owebifuga emyoyo gyabwe bibakaisya okukula omu bwomi bwabwe obwʼomwoyo.

\VS{15}Neye ensigo egyo egyagwire omwitakali erisa, niibo abantu abawulira ekibono kya Kibbumba nʼomwoyo omusa nakimo, kaisi ni bakikuuma era ni beekalangula okukolanga ebikole ebisa.”


\par }{\SH Eitaala libba ngulu ku kikondo
\par }
{\R (Mak 4:21-25)

\par }{\PP \VS{16}“Omuntu takwatisya eitaala kaisi nʼalifuunikaku ekiibo, ooba nʼaliteeka omu mantalike, wazira aliteeka ku kikondo, kaisi abantu abaingira ni bayezya okubona ekitangaala.\XREF{}{{\XO 8:16 }{\XO{8:16
}}{\XT{Mat 10:26; Luk 12:2}}}

\VS{17}Ekyo kityo olwʼokubba nabuli kintu ekikukuulirirye balikitoolayo, era nabuli kyama kyalibbutuka.\XREF{}{{\XO 8:17 }{\XO{8:17
}}{\XT{Mat 10:26; Luk 12:2}}}

\VS{18}Kale muwulisisye nʼokwekalikica ebinjegesya. Mbakobera nti nabuli aali nabyo balimwongeraku nʼebindi, kaisi oyo abula, balimutoolaku nʼakatyayi kadi akebalibba bamuwaire.”\XREF{}{{\XO 8:18 }{\XO{8:18
}}{\XT{Mat 25:29; Luk 19:26}}}


\par }{\SH Abaganda ba Yesu nʼomaaye
\par }
{\R (Mat 12:46-50; Mak 3:31-35)

\par }{\PP \VS{19}Awo abaganda ba Yesu nʼomaaye ni baaba nga bataka okumubona, neye nandi ni bayezya okumutuukaku olwʼekiziima kyʼabantu.

\VS{20}Awo omuntu nʼakobera oYesu ati, “Omaawo nʼabagandabo bali e nza, era bataka okukubona.”


\par }{\PP \VS{21}Neye iye oYesu nʼairamu ati, “Omama nʼabaganda bange niibo abo abawulira ekibono kya Kibbumba era ni bakikoleraku.”


\par }{\SH OYesu asirica ogumpunga
\par }
{\R (Mat 8:23-27; Mak 4:35-41)

\par }{\PP \VS{22}Lwabbaire lumo, oYesu nʼabeegibe ni baniina omu lyato, kaisi nʼabakoba ati, “Tusalemu aawo twabe oku lubba ludi olwʼenyanza.” Era ni basimbuka ni baaba.

\VS{23}Owebabbaire baaba, oYesu endoolo ni gimutwala. Awo, ogumpunga ogwʼamaani nga gulikuumu nʼoikendi ni gwiza, era eryato ni libba ooti lyaizula amaizi, era ibo bonabona ababbaire omu lyato ni babba mu kabbikabbi akananyerenyeere.


\par }{\PP \VS{24}Awo abeegibe ni baigerera e giyabbaire era ni bamulamuca ni bamukoba bati, “Musengwa, Musengwa, tufa!”

\par }{\PP Kale oYesu nʼalamuka, era nʼakaawuukira ogumpunga nʼoikendi, nʼamayengo gʼoku nyanza era ni biwaaku, era enyanza nʼeteeka.

\VS{25}Awo nʼabuulya abeegibe ati, “Lwaki mudamba okwikirirya?” Neye ibo nga batiire, era nga beewunya nʼokwewunya, nga bakobangana bati, “Onu muntu wʼengeriki? Alagira ogumpunga era nʼamayengo byona ni bimuwulira nʼokumuwulira!”


\par }{\SH OYesu alamya omusaiza owʼemizimu
\par }
{\R (Mat 8:28-34; Mak 5:1-20)

\par }{\PP \VS{26}Awo oYesu nʼabeegibe ni batuuka oku lukalu lwʼe kyalo okumpi nʼekibuga kyʼaBageraasa, oku mugingi kudi nga kiringiriire eitwale lyʼe Galiraaya.

\VS{27}OYesu oweyabbaire nga yankutuuka oku lukalu, omusaiza eyabbaire owʼomu kibuga ekyo, era aliku emizimu, nʼamusangaana. Iye omusaiza oyo yabbaire amalire ekiseera kinene nga tazwala, era nga iye tabba omu nyumba, wazira nga iye abba mu mpuku egibaliikangamu abafu.

\VS{28}Kale oweyaboine oYesu, nʼaceera ino, kaisi nʼagwa oku mazwi omumaisoge, era nʼakooka ati, “Onvunaanira niki iwe oYesu oMwana wa Kibbumba oNambulaku aMwagaagana? Nkwegairiire tiwangadya!”

\VS{29}Yakobere atyo olwʼokubba oYesu yabbaire alagiire omuzimu ogwo okuzwa oku musaiza oyo. Emirundi mingi omuzimu ogwo owegwamukwatanga, newankubbaire nga bamukuumanga nga musibe nʼenjegere, era yagikutulangamu, kaisi omuzimu ogwo ni gumutwalanga omu bitera.


\par }{\PP \VS{30}Kale oYesu nʼamubuulya ati, “Eriinalyo niiwe onaani?” Omusaiza nago nʼamwiramu ati, “Ninze oKiziima.” Omusaiza oyo yairiremu atyo olwʼokubba emizimu egyamubbaireku gyabbaire mingi.

\VS{31}Awo emizimu egyo ni gideeberera okwegairiira oYesu okutagisindika e Magombe.


\par }{\PP \VS{32}Era e gibabbaire oku mugingi aawo wabbairewo ekiraalo kinene ekyʼembiizi nga giriisya. Kale emizimu egyo ni gyegairira oYesu agiikirirye gingire omu mbiizi egyo, era oYesu nʼagiikirirya.

\VS{33}Awo ni gizwa oku musaiza oyo, era ni gingira omu mbiizi egyo. Ekiraalo kyonakyona ni kitantawuka okuzwa e ngulu oku mugingi, ni kiyoolookera omu nyanza, era gyonagyona ni gifeera oomwo.


\par }{\PP \VS{34}Awo abaliisya baagyo owebaboine ekyo ekigwirewo, ni bavulumuka ni baaba bakobera abʼomu kibuga nʼabʼomu byalo.

\VS{35}Era abantu ni baaba okubona ekyo ekigwirewo. Owebatuukirewo baajiirye era ngʼomuntu nago emizimu nga gimuzwireku. Era omusaiza oyo nago, bamwajiirye atyaime okumpi nʼebigere bya Yesu, kaisi ngʼazwaire, era ngʼategeera kusani, kale ekyo ni kibatiisya.

\VS{36}Ibo badi ababbairewo ngʼemizimu gizwa oku musaiza oyo, ni balonserya abantu abandi engeri omusaiza nago egyalamiremu.

\VS{37}Olwo abantu bonabona abʼomu kyalo kyʼaBageraasa ni basaba oYesu abazwerewo olwʼokubba babbaire batiire ino. Kale oYesu yena ni yeeniinira omu lyato, era ni yeesimbukira.


\par }{\PP \VS{38}Awo omu kiseera ekinanyere ekyo omusaiza odi ogubabbingireku emizimu ni yeegairira oYesu amwikirirye ayabe naye. Neye oYesu nʼamuseebula ngʼamukoba ati,

\VS{39}“Okange e waanywe kaisi olonserye abantu baayo ebyo byonabyona oKibbumba ebyakukoleire.” Kale omusaiza oyo nʼatambula okumalaku ekibuga ngʼakobera abantu ebintu ebyo byonabyona oYesu ebiyabbaire amukoleire.


\par }{\SH Omwala wa Yairo nʼomukali omulwaire
\par }
{\R (Mat 9:18-26; Mak 5:21-43)

\par }{\PP \VS{40}Awo oYesu oweyakangire e giyabbaire yankuzwa, ekiziima kyʼabantu ni kimusangaalira olwʼokubba ibo babbaire bamukuumiriire.

\VS{41}Awo omusaiza ogubeeta oYairo, nga niiye omukulu wʼeikumbaaniro, nʼaiza nʼakotama oku mazwige omumaiso ga Yesu, ngʼamwegairira ayabeku e wuwe omu nyumbaye,

\VS{42}olwʼokubba omwalawe owʼemyanka eikumi na mibiri, era nga mwanamoiza, yabbaire ali kumpi kufa.

\par }{\PP Era oYesu owebabbaire baaba nʼoYairo e wuwe, baabanga neenu ekiyindi kyʼabantu kyeguunyira nakimo ino oku Yesu.

\VS{43}Neye omu kiyindi ekyo mwabbairemu omukali eyabbaire alwaire ekikulukuto kyʼomusaaye okumala emyanka ikumi na mibiri,\FTNT{*}{{\FR 8:43 }{\FR{8:43
}}{\FT{EBiwandiike ebimo ebyʼeira byongeraku biti,
}}{\FQA{Era ngʼamaliire ebintubye omu basawo.}}} kaisi era nga mpaawo ayezyerye okumulamya.

\VS{44}Kale omukali oyo nʼaigerera e nyuma wa Yesu, kaisi nʼakwata oku mugo gwʼekizwalo kya Yesu. Amangu ago ekikulukuto kyʼomusaaye ekiyabbaire nakyo ni kikoma.


\par }{\PP \VS{45}Awo oYesu nʼabuulya ati, “Naani ankwaiteku?” Bonabona ni beegaana. Kaisi oPeetero nʼakoba ati, “Musengwa, abantu bangi abali kukwekusirangaku, era nʼokukweguunyirangaku nakimo ino!”


\par }{\PP \VS{46}Neye era oYesu nʼakoba ati, “Waliwo agendereire okunkwataku, olwʼokubba mpuliire ngʼamaani agalamya ganzwamu.”


\par }{\PP \VS{47}Awo omukali oweyaboine nga tayezyerye okwebisa, nʼaiza ngʼatukuta, kaisi nʼagwa oku mazwi omumaiso ga Yesu, olwo nʼamukobera ngʼabantu bonabona bawulira ensonga egirire amukwateku, era ngʼowaalamiirewo.

\VS{48}OYesu nʼamukoba ati, “Mwala wange, olamire olwʼokwikiriryakwo. Oyabe mwidembe.”


\par }{\PP \VS{49}Awo oYesu oweyabbaire ngʼakaali atumula, omukwenda eyazwire omu kisito kyʼomukulu wʼeikumbaaniro, nʼaiza, era nʼakobera omukulu oyo ati, “Omwalawo afiire. Kale oleke nʼokuleyerya oMusomesya.”

\VS{50}Neye oYesu iye oweyawuliire ekyabbaire kituukirewo, nʼakoba omukulu wʼeikumbaaniro, oYairo ati, “Tiwaatya, neye obbe na kwikirirya, era omwalawo ayaba kubba mwomi tete.”


\par }{\PP \VS{51}OYesu oweyatuukire e wa Yairo, nʼaloberya abandi bonabona okwingira naye omu nyumba, okutoolaku oPeetero, nʼoYokaana, nʼoYaakobbo, era nʼababyaire bʼomwana.

\VS{52}Ibo abantu bonabona ababbairewo babbaire mu kukunga era nga bakubba nduulu olwʼomwana oyo. Kaisi oYesu nʼabakoba ati, “Mulekeraawo okukunga olwʼokubba omwana tafiire, wazira agonere ndoolo.”


\par }{\PP \VS{53}Awo bonabona ni bamusekerera, olwʼokubba ibo babbaire bamaite bati omwana afiire.

\VS{54}Neye iye oYesu nʼamusetula engalo, kaisi nʼamweta ati, “Mwana wange, osetuke!”

\VS{55}Awo omwana nʼairiwa, era amangu ago nʼayemerera. OYesu nʼalagira ati, “Mumuweeku ekyokulya alye.”

\VS{56}Ababyaire bʼomwana oyo ni beewunya. Kaisi oYesu nʼabasisiitira okutakoberaku omuntu kadi moiza ekyo ekibbairewo.




\par }\Chap{9}{\SH OYesu atuma abeegi eikumi na babiri
\par }
{\R (Mat 10:5-15; Mak 6:7-13)

\par }{\PP \VerseOne{1}Lwabbaire lumo oYesu nʼayeta abeegibe eikumi na babiri, nʼabakumbaanirya aamo e giyabbaire, kaisi nʼabawa amaani nʼobwezye okubbinganga emizimu gyonagyona oku bantu nʼokulamyanga endwaire.

\VS{2}Era nʼabatuma baabe bakobere abantu bonabona ebintu ebikwata oku bwakabaka bwa Kibbumba, era balamye nʼabalwaire.

\VS{3}Era nʼabakoba ati, “Omu lugendo olwo, timwaba nʼakantu konakona, newankubbaire mukoomero, newankubbaire ekisawo ooti kyʼomuntu aali omu lugendo, newankubbaire ekyokulya, waire mpiiya, era nabuli muntu tiyaaba kadi nʼekizwalo kyokubiri.

\VS{4}Ekisito ekimwaingirangamu ni babasangaalira, munanyere omwo niimwo e gimubba muzwerenge paka owemwalizwa omu kibuga ekyo.

\VS{5}Singa abantu bagaananga okubasangaalira omu kibuga kyabwe, inywe nga mwezwerawo era owemwabbanga muzwawo, mwekunkumulyangaku nʼenkungu egyabbanga gibakwaite oku bigere byanywe, ngʼakamanyiciryo kʼobujulizi obulaga okuvunaana abantu abo.”\XREF{}{{\XO 9:5 }{\XO{9:3-5
}}{\XT{Luk 10:4-11; Bik 13:51}}}

\VS{6}Kale awo abeegibe ni baaba, ni batambula kyalo ku kyalo, nga balaabba eeri abantu aMawuliro aMasa era nga balamya nʼabalwaire nabuli wantu e gibatuukanga.


\par }{\PP \VS{7}Awo oKerode, omufugi wʼeitwale lyʼe Galiraaya, nʼawulira byonabyona ebyabbaire biri kubbangawo, kale ni bimusobera ino olwʼokubba abantu abamo bakobanga bati, “OYokaana oMubatizi azuukiire!”

\VS{8}Abandi ibo nga bakoba bati, “Eriya abonekere,” kaisi nʼabandi bati, “Omoiza oku banaabbi abʼeira azuukiire.”\XREF{}{{\XO 9:8 }{\XO{9:7-8
}}{\XT{Mat 14:1-12; Mak 6:14-15; Luk 9:7-8}}}

\VS{9}Neye oKerode iye nʼakoba ati, “OYokaana, ninze nalagiire ni bamutemaku omutwe, tete oyo naani ogumpuliraku ebyenkana awo?” Era nʼataka okumubonaku.


\par }{\SH OYesu aliisya abantu 5,000
\par }
{\R (Mat 14:13-21; Mak 6:30-44; Yok 6:1-14)

\par }{\PP \VS{10}Abatume owebakangire, bakobeire oYesu byonabyona ebibabbaire bakolere. Awo oYesu nʼabeegibe ni basodoka bonkani okusimba okwaba omu kibuga ekibeeta Bbesusaida.

\VS{11}Neye era ekiziima kyʼabantu ni kimanyica oYesu e giyabbaire ayaba era ni bamusengererya. Era yena nʼabasangaalira, kaisi era nʼatumula nabo oku bikwata oku bwakabaka bwa Kibbumba, era nʼalamya nʼokulamya abantu bonabona ababbaire abalwaire.


\par }{\PP \VS{12}Akanaigulo awo, abeegi ba Yesu eikumi na babiri ni batuukirira oYesu, era ni bamukoba bati, “Oseebule abantu baabe omu byalo nʼomu bifo ebindi ebiriraine aanu, e gibayezya okusuna ekyokulya nʼawokulambaala, olwʼokubba aanu tuli mu kifo kyʼomwidungu omunambulamu kantu kʼokulya.”


\par }{\PP \VS{13}Neye iye oYesu nʼabakoba ati, “Niinywe omubbe mubawe ekyokulya balye.” Ibo ni bamwiramu bati, “Tulikuuwo na migaati mitaanu gyonkani, nʼenyanyi ibiri. Amo okutoolaku nga twaba ni tugulira-buguliri ekiziima kyʼabantu kinu kyonakyona ekyokulya!”

\VS{14}Abasaiza ababbairewo babbaire ooti 5,000.

\par }{\PP Neye oYesu nʼakoba abeegibe ati, “Mubatyamisye mu bibbubbu nga nabuli kimo kirimu abantu ooti 50.”

\VS{15}Awo abeegibe ni bakola batyo, era abantu bonabona ni batyama.

\VS{16}Awo oYesu nʼatoola emigaati emitaanu nʼenyanyi eibiri, kaisi nʼalingirira omwigulu, era ni yeebalya oKibbumba kaisi nʼabivunavunamu. Oluzwanyuma nʼabikwatisya abeegibe okubiinula abantu.

\VS{17}Era abantu bonabona baliire ni baikuta, era abeegibe ni bakumbaania ebitundutundu ebyafiikireku, ni baizulya ebiibo ikumi na bibiri.


\par }{\SH OPeetero abbutula oYesu ekyali
\par }
{\R (Mat 16:13-19; Mak 8:27-29)

\par }{\PP \VS{18}Lwabbaire lumo, oYesu yabbaire nga niiye yenkani aali kusaba oKibbumba, era nga nʼabeegibe baliwo, awo oweyamalire nʼababuulya ati, “Abantu banjeta naani?”


\par }{\PP \VS{19}Ibo ni bairamu bati, “Abamo bakweta bati mbu Yokaana oMubatizi, nʼabandi bati mbu Eriya, kaisi nʼabandi bakoba bati, mbu niiwe omoiza oku banaabbi abʼeira azuukiire.”\XREF{}{{\XO 9:19 }{\XO{9:19
}}{\XT{Mat 14:1-2; Mak 6:14-15; Luk 9:7-8}}}


\par }{\PP \VS{20}Awo oYesu nʼababuulya ati, “Kaisi inywe munjeta naani?” Iye oPeetero nʼamwiramu ati, “Niiwe oKurisito oyo oKibbumba oguyasukireku amafuta.”\XREF{}{{\XO 9:20 }{\XO{9:20
}}{\XT{Yok 6:68-69}}}


\par }{\PP \VS{21}Awo oYesu nʼabasisiitira ino era nʼabalagira ekyo tibakikoberaku omuntu kadi moiza.

\VS{22}Era nʼakoba ati, “OMwana wa Muntu bateekwa okumugadya ino, nʼabantu abakulu omwigwanga nʼabakabona abakulu, nʼabakugu omu byʼaMateeka ga Musa okumugaana. Era bali nʼokumwita neye oluzwanyuma lwʼenaku ibiri, oku lwokusatu yalizuukira.”


\par }{\PP \VS{23}Awo nʼakoba abantu bonabona ati, “Nabuli muntu ataka okubba omusengereri wange, ali nʼokwerabira ekyali. Era ni yeetiika nabuli lunaku omusalabbagwe ogwa kugada olwʼobwakabaka bwa Kibbumba, era nʼansengererya.\XREF{}{{\XO 9:23 }{\XO{9:23
}}{\XT{Mat 10:38; Luk 14:27}}}

\VS{24}Ekyo kityo olwʼokubba nabuli agezyaku okulamya obwomibwe okululwe, yalibufiirwa, neye nabuli afiirwa obwomibwe okulwange, yalibulamya.\XREF{}{{\XO 9:24 }{\XO{9:24
}}{\XT{Mat 10:39; Luk 17:33; Yok 12:25}}}

\VS{25}Era kirimu mugasoki omuntu okusuna obusuni bwonabwona obwʼoku kyalo, neye kaisi ni kimuzweramu okujigirika, ooba ni yeereetera okufiirwa obwomibwe?

\VS{26}Singa omuntu yenayena ankwatira nze nʼebibono byange ensoni, nze zena onu oMwana wa Muntu nalimukwatira ensoni ku ludi owenaliizira omu kitiisya kyange, nʼomu kitiisya kya Bbaabba, nʼomu kyʼabamalaika abatukulye.

\VS{27}Era mbakobera amazima nti abamo oku bantu abali aanu, tibalifa nga bakaali okubonaku obwakabaka bwa Kibbumba nga bukola omu bantu nʼamaani.”


\par }{\SH Okucuuka kwʼemboneka ya Yesu
\par }
{\R (Mat 17:1-8; Mak 9:2-8)

\par }{\PP \VS{28}Owewabitirewo enaku ooti munaana ngʼoYesu amalire okutumula ebyo, nʼayaba nʼoPeetero, nʼoYokaana, nʼoYaakobbo oku lusozi okusaba oKibbumba.

\VS{29}Kale oYesu oweyabbaire ngʼali kusaba, emboneka yʼomumaisoge necuuka, era ebizwalobye, ni bimirikiinya ooti kumesya kwa ikendi.

\VS{30}Awo, oMusa nʼEriya,

\VS{31}ni beeruka omu kitiisya era ni batumula naye oku ngeri egiyabbaire ayaba okufaamu omu Yerusaalemi, ngʼatuukirirya entegeka ya Kibbumba.

\VS{32}OPeetero nʼabainaye, ibo endoolo gyabbaire gibatwaire, neye owebalamukire, ni babona ekitiisya kya Yesu, nʼabasaiza ababiri ababbaire beemereire naye.

\VS{33}Abasaiza abo owebabbaire bazwawo e giri oYesu, oPeetero nʼakoba oYesu ati, “Musengwa, kisa nti tuli aanu. Era oleke tulukewo obusiisira busatu, akamo kako, nʼakandi ka Musa, nʼakandi kʼEriya.”


\par }{\PP \VS{34}Neye oPeetero oweyabbaire ngʼakaali atumula ebyo, ekireri ni kiiza ni kibabbuunaku bonabona ababbaire awo nga kitwaliiryemu nʼoPeetero aamo nʼabainaye. Abeegi ba Yesu ni batya ino ngʼekireri kibabbuunaku.

\VS{35}Awo eigono ni lizwera omu kireri ekyo, nga likoba liti, “Onu niiye oMwana wange, ogunerondeiremu, mumuwulisisye.”\XREF{}{{\XO 9:35 }{\XO{9:35
}}{\XT{Isa 42:1; Mat 3:17; 12:18; Mak 1:11; Luk 3:22}}}

\VS{36}Eigono oweryamalire okutumula, abeegi ba Yesu baabire okwebukirya ngʼoYesu asigairewo yenkani. Abeegi ba Yesu basirikire nʼekintu ekyo ekibabbaire baboine, era nandi ni bakikoberaku omuntu ogondi yenayena okumalaku enaku egyera.


\par }{\SH OYesu alamya omwisuka owʼomuzimu
\par }
{\R (Mat 17:14-18; Mak 9:14-27)

\par }{\PP \VS{37}Oku lunaku olwairireku, oYesu nʼabeegibe abasatu ni bazwa oku lusozi, kaisi ekiziima kyʼabantu ekinene ni kiiza okusangaana oYesu.

\VS{38}Awo omusaiza eyabbaire omu kiziima kyʼabantu ekyo nʼayeterera ati, “Musomesya, nkwegairire, okwatire omutaane wange ekisa, kaisi nago mwanamoiza!

\VS{39}Cooka omuzimu gutira okumukwata, kaisi nʼaceera, era nʼokumudegeizerya, neenu waafuukira eifulo omu munwa. Era omuzimu ogwo tigumuwaaku eidembe naire, gusiiba kumukubbyagirawo era nʼakunukiaga kale ni gubbanga gubitya kubbikubbi obwomibwe.

\VS{40}Cooka nsabire abeegibo okugumubbingaku, neye ni bakaya.”


\par }{\PP \VS{41}Kale oYesu nʼairamu ati, “Abantu inywe abʼomulembe gunu ababula okwikirirya era abʼeitalo, nalimala na inywe kiseera kyenkana aina nga mbaguminkiriza?” Awo nʼakoba oiteeye wʼomwisuka ati, “Oleete aanu omutaanewo.”


\par }{\PP \VS{42}Kaisi era omwisuka owebabbaire nga bamutwala e giri oYesu, omuzimu nago era ni gumukubba ekigwo, era ni gumudegeizerya. Neye oYesu nʼagukaawuukira, era nʼalamya omwisuka oyo kaisi nʼakanjirya nʼokumukanjirya oiteeye.

\VS{43}Abantu bonabona ababbairewo ni beewunya olwʼokukola kwʼobwezye bwa Kibbumba.

\par }{\PP Awo abantu owebabbaire bakaali beewunya byonabyona oYesu ebiyabbaire akolere aawo, oYesu iye nʼakoba abeegibe ati,

\VS{44}“Muwulisisye nʼokwekalikica ebibono binu ebintaka okubakobera: OMwana wa Muntu baaba okumulyamu olukwe era bamuweeyo eeri abʼobwezye.”

\VS{45}Neye ibo kadi kumanyica ekyo ekyakobere olwʼokubba amakulu gaakyo gabbaire mainike, kaisi tete ni batya okugamubuulya.


\par }{\SH Naani akira abainaye ekitiisya?
\par }
{\R (Mat 18:1-5; Mak 9:33-37)

\par }{\PP \VS{46}Lwabbaire lumo abeegi ba Yesu ni baakana nga beebuulyangana bati naani akira ekitiisya mwibo.\XREF{}{{\XO 9:46 }{\XO{9:46
}}{\XT{Luk 22:24}}}

\VS{47}Neye oYesu nʼamanyica ekibaseega, kale nʼayeta omwana omutomuto era nʼamukoba okwemerera aawo okumpi naye.

\VS{48}Kale nʼabakoba ati, “Nabuli asangaalira omwana ooti yoonu okulwange, abba asangaaliire ninze. Era nabuli ansangaalira, abba asangaaliire Kibbumba oyo eyantumire, olwʼokubba oyo akiraku okweica mwinywe nywenanywena, niiye akira okubba owʼekitiisya.”\XREF{}{{\XO 9:48 }{\XO{9:48
}}{\XT{Mat 10:40; Luk 10:16; Yok 13:20}}}


\par }{\PP \VS{49}Awo oYokaana nʼakoba ati, “Musengwa, enyumaku awo twaboine omuntu ngʼabbinga emizimu oku bantu ngʼakolesya eriinalyo, neye iswe ni tugezya okumuloberya olwʼokubba timusengereriwo aamo na iswe.”

\VS{50}Neye oYesu nʼamukoba ati, “Oyo timumuloberyanga, olwʼokubba omuntu atabalwanisya, oyo yena abba munaanywe.”


\par }{\SH Abʼe Samaaliya bagaana okusangaalira oYesu
\par }
{\PP \VS{51}Awo olwatuukire, enaku gya Yesu owegyabbaire nga giri kumpi okutuuka egyʼokumutwala omwigulu, oYesu nʼasalawo okwaba e Yerusaalemi.

\VS{52}Era nʼatuma abakwenda beesooke okwaba omu kitundu kyʼaBasamaaliya, okumutegekerayo.

\VS{53}Neye abantu baayo ni bagaana okumusangaalira olwʼokubba yabbaire asalirewo okwaba e Yerusaalemi.

\VS{54}Kale abeegibe, oYaakobbo nʼoYokaana, owebakiwuliire, ni baaba bakoba oYesu bati, “Musengwa, otaka twete omusyo okuzwa omwigulu gubajigirice\FTNT{*}{{\FR 9:54 }{\FR{9:54
}}{\FT{EBiwandiike ebimo ebyʼeira byongeraku biti
}}{\FQA{NgʼEriya oweyakolere.}}}?”\XREF{}{{\XO 9:54 }{\XO{9:54
}}{\XT{2Ba 1:9-16}}}

\VS{55}Neye oYesu nʼagaluka nʼabalolaku kaisi nʼabakaawuukira.\FTNT{†}{{\FR 9:55 }{\FR{9:55
}}{\FT{EBiwandiike ebimo ebyʼeira byongeraku biti,
}}{\FQA{“Timumaite oMwoyo ogumuweererya. Ekyo kityo olwʼokubba oMwana wa muntu tiyaizire kujigirica bwomi bwʼabantu, wazira kubulokola.”}}}

\VS{56}Kale ni baaba omu kitundu ekindi.


\par }{\SH Ekyofiirwa ngʼoli mwegi wa Yesu
\par }
{\R (Mat 8:19-22)

\par }{\PP \VS{57}Awo oYesu nʼabeegibe owebabbaire nga batambula, ni wabbaawo omuntu eyakobere oYesu ati, “Natambulanga na iwe e giwaabiranga wonawona.”


\par }{\PP \VS{58}Neye oYesu nʼamukoba ati, “Amakibbwe igo gali nʼebiina e gigabba, nʼenyonyi gyona giri nʼebisaasiriro, neye oMwana wa Muntu iye adambaku kadi nʼejaica olubba.”


\par }{\PP \VS{59}Kaisi ni wabbaawo ogondi oYesu oguyakobere ati, “Otambulenge na nze.” Neye iye nʼamwiramu ati, “Musengwa, naliiza nga mmalire okuliika obbaabba.”


\par }{\PP \VS{60}Neye oYesu nʼamukoba ati, “Oleke abo abali nʼobwomi obwʼomwoyo obufu baliike abafu baabwe, neye iwe oyabe kulaabbanga eeri bantu ebikwata ku bwakabaka bwa Kibbumba.”


\par }{\PP \VS{61}Tete era ni wabbaawo omuntu ogondi eyakobere oYesu ati, “Musengwa, njaba okubba musengereriwo, neye onganye nkange nkobereku abʼe waiswe kaisi.”\XREF{}{{\XO 9:61 }{\XO{9:61
}}{\XT{1Ba 19:20}}}


\par }{\PP \VS{62}Neye oYesu nʼamwiramu ati, “Ngʼomuntu akwata enkumbi yʼente kaisi nʼalolyamika e nyuma owaatabba wamugaso, atyo nʼomusengereri wange alolyamika e nyuma tabba wamugaso omu bwakabaka bwa Kibbumba.”




\par }\Chap{10}{\SH OYesu atuma abeegibe 72
\par }
{\PP \VerseOne{1}Ebyo owebyawoire, oMusengwa oYesu nʼalonda abeegi abandi 72,\FTNT{*}{{\FR 10:1 }{\FR{10:1
}}{\FQ{72.
}}{\FT{EBiwandiike ebimo ebyʼeira bikoba biti,
}}{\FQA{70.}}} kaisi nʼabatuma babiri babiri ibo beesooke mu buli kibuga nʼomu buli kifo iye e giyabbaire yatira okwabamu.

\VS{2}Era nʼabakoba ati, “Ebyokukungula bingi, neye abatambi niibo abatono. Kale musabe onanyere akola oku byokukungula, ayongere okusindika abatambi abandi omu musirigwe.\XREF{}{{\XO 10:2 }{\XO{10:2
}}{\XT{Mat 9:37-38}}}

\VS{3}Aale atyanu mwabe, neye mwekuume olwʼokubba mbatuma nga muli ooti ntaama entonto aakati omu misege, ibyo ebisolo ebya kabenje.\XREF{}{{\XO 10:3 }{\XO{10:3
}}{\XT{Mat 10:16}}}

\VS{4}Timwaba nʼomugoba ogubateekamu empiiya, newankubbaire ekisawo ngʼekyʼomuntu aali omu lugendo, newankubbaire kadi peeya yʼengaito eyokubiri. Era timugayaliranga omu nzira nga musugirya abantu.

\VS{5}Nabuli nyumba e gimwaingirangamu, mwekererenge okukoba muti, ‘Eidembe libbe nʼabantu abʼomu nyumba eenu.’

\VS{6}Singa yalibbaamu omuntu awoomera okusuna eidembe, iryo eryo erimumutakirya lyalisigala naye. Era singa timwalibbaamu omuntu alisaanira, eidembe eryo lyalibairira.

\VS{7}Omu nyumba eyo nago, niimwo e gimubba muzwerenge amantasengukasenguka. Mulyenge era munywenge ebibabawanga omwo olwʼokubba omutambi awoomera empeeraye.”\XREF{}{{\XO 10:7 }{\XO{10:7
}}{\XT{1Ko 9:14; 1Te 5:18}}}


\par }{\PP \VS{8}“Owemwaingiranga omu kibuga ni babasangaalira, mulyenge ebyokulya ebibabainulanga.

\VS{9}Era mulamyenge nʼabalwaire abali omu kibuga ekyo nago, nʼokukoba abantu baamu bonabona muti, ‘OBwakabaka bwa Kibbumba bubaigerereire.’

\VS{10}Neye owemwaingiranga omu kibuga nandi ni babasangaalira, mwemereranga omu nguudo gyaco ni mukoba muti,

\VS{11}‘Nʼenkungu egyʼomu kibuga kyanywe egibbaire gitukwaite oku bigere giinu tugyekunkumulyaku okulagisya nga muliku omusango. Era mumanye kinu muti obwakabaka bwa Kibbumba bwigereire.’\XREF{}{{\XO 10:11 }{\XO{10:10-11
}}{\XT{Bik 13:51}}}\XREF{}{{\XO 10:11 }{\XO{10:4-11
}}{\XT{Mat 10:7-14; Mak 6:7-11; Luk 9:3-5}}}

\VS{12}Mbakobera nti oku lunaku olwʼokusaliraku emisango, abantu bʼomu kibuga kyʼe Sodoma balibasalira ekibonerezo ekiri gwai gwai okukiraku ekyo ekibaliwa abantu abo abagaananga okubasangaalira.\XREF{}{{\XO 10:12 }{\XO{10:12
}}{\XT{Nta 19:24-28; Mat 10:15; 11:24}}}


\par }{\PP \VS{13}“Wobe! Ala inywe abantu abʼomu kibuga ekyʼe Kolaziini nʼekyʼe Bbesusaida nga mulabire! Kiri kityo olwʼokubba ebyewunyo ebibakolere mwinywe singa babbaire babikolere mu kibuga ekyʼe Tiiro nʼekyʼe Sidoni, abantu baayo nga beenenyere era ni beesiba nʼebibenga, nʼokwepuuda eikoke okulaga bati beenenyere.\XREF{}{{\XO 10:13 }{\XO{10:13
}}{\XT{Isa 23:1-18; Zek 26:1–28:26; Yow 3:4-8; Amo 1:9-10; Zak 9:2-4}}}

\VS{14}Neye oku lunaku olwʼokusaliraku emisango, abantu bʼe Tiiro nʼe Sidoni balisuna ekibonerezo ekiri gwai gwai oku kyanywe.

\VS{15}Kaisi olwo inywe abantu bʼe Kaperenawumu, niinywe abebaligulumalya okutuuka omwigulu? Ala kadi, era oKibbumba ayaba kubasindika mu geyeena.”\XREF{}{{\XO 10:15 }{\XO{10:15
}}{\XT{Isa 14:13-15}}}


\par }{\PP \VS{16}Awo nʼakoba abeegibe ati, “Abo ibo abawulisisyanga ebimwegesyanga, baabbanga bawulisisirye ninze. Era abo ibo ababatalanga, baabbanga batalire ninze. Kaisi abo ibo abantalanga, baabbanga batalire Kibbumba oyo iye eyantumire.”\XREF{}{{\XO 10:16 }{\XO{10:16
}}{\XT{Mat 10:40; Mak 9:37; Luk 9:48; Yok 13:20}}}


\par }{\PP \VS{17}Awo abeegi ba Yesu badi 72 ni bakanga e giri oYesu nʼeisangaalo era ni bakoba bati, “Musengwa, omu liinalyo, nʼemizimu gyona gyatubuliranga!”


\par }{\PP \VS{18}Neye Iye oYesu nʼabakoba ati, “Naboine oSitaani ngʼagwa okuzwa omwigulu nʼokumesya ooti ikendi.

\VS{19}Era kagira mbawaire obwezye okuwangula amaani gʼobulabe bwa buli kika, era waire ewaabbangawo okwema oku mpiri nʼoku gawuuka aga saagwa, era mpaawo akabbikabbi akabatuukangaku.\XREF{}{{\XO 10:19 }{\XO{10:19
}}{\XT{Zab 91:13}}}

\VS{20}Neye timwajaagaana olwʼemizimu kubawulira kyonkani, wazira mujaagaane olwʼokubba amaliina gaanywe mawandiikisye omwigulu.”


\par }{\PP \VS{21}Awo omu kiseera ekinanyere ekyo, oMwoyo oMutukulye nʼaizulya oYesu eisangaalo, era oYesu nʼakoba ati, “Nkuwuuja Bbaabba, iwe oMusengwa afuga eigulu nʼekyalo, olwʼokubba amazima ganu wagabisire abalabuki nʼabategeera, kaisi nʼogamanyikisya bantu ababula ekibamaite ooti baana abatobato. Niikyo ekyo Bbaabba olwʼokubba okwo kwabbaire kutakakwo.


\par }{\PP \VS{22}“OBbaabba yampaire obwezye oku bintu byonabyona. Era nze ngʼoMwana mpaawo ammaite okutoolaku oBbaabba. Era mpaawo amaite oBbaabba okutoolaku nze oMwana, nʼomuntu oyo iye ogumba nnondere nti amanye oBbaabba.”\XREF{}{{\XO 10:22 }{\XO{10:22
}}{\XT{Yok 3:35; 10:15}}}


\par }{\PP \VS{23}Awo oYesu nʼaira oku beegibe nga basigaire bonkani, kaisi nʼabakoba ati, “Muli bʼenkabi okubona binu ebimubona!

\VS{24}Ekyo kityo olwʼokubba mbakobera nti abanaabbi bangi nʼabakabaka beegombere okubona ebimubona, nandi ni babibona, nʼokuwulira ebimuwulira nandi ni babiwulira!”


\par }{\SH Olugero lwʼoMusamaaliya eyalagire ekisa
\par }
{\PP \VS{25}Kale awo, omukugu omu byʼaMateeka ga Musa nʼasetuka omu lukumbaana okugezesya oYesu nʼekibuulyo ati, “Musomesya, niki ekinakola okusuna obwomi obutawaawo?”

\VS{26}Awo oYesu nʼamwiramu ati, “Amateeka ga Musa gakoba gatya? Ogasoma otya?”

\VS{27}Iye omusaiza nʼamwiramu ati, “Otakenge oMusengwa iye oKibbumbawo nʼomwoyogwo gwonagwona, nʼobwomibwo bwonabwona, nʼamaanigo gonagona, nʼebiseegobyo byonabyona. Era otakenge omuntu omwinawo, ngʼoweweetaka iwe onanyere.”\XREF{}{{\XO 10:27 }{\XO{10:27
}}{\XT{Lee 19:18; Ama 6:5}}}

\VS{28}Iye oYesu nʼamukoba ati, “Oiriremu nakusani. Okolenge otyo, era walisuna obwomi obutawaawo.”\XREF{}{{\XO 10:28 }{\XO{10:25-28
}}{\XT{Mat 22:35-40; Mak 12:28-34}}}\XREF{}{{\XO 10:28 }{\XO{10:28
}}{\XT{Lee 18:5}}}

\VS{29}Neye omukugu omu byʼaMateeka ga Musa olwʼokutaka okulaga ati ekyabwirye kibbaire kyamakulu, era tete nʼabuulya oYesu ati, “Omuntu omunange oyo, niiye aliina?”


\par }{\PP \VS{30}OYesu leero nʼairamu mulugero ati, “Wabbairewo omusaiza eyabbaire azwa e Yerusaalemi, ngʼaserengeta okwaba e Yeriko, kaisi nʼagwa omu batemo. Kale ni bamukubba, ni bamwambulya, era ni bamutoolaku nʼebintu ebindi ebiyabbaire nabyo, kaisi ni bamuleka aawo oku luguudo ngʼabulaku katono kati okufa.

\VS{31}Kale ni wabbaawo okabona, era yena eyabbaire abita omu nzira enanyere eyo, neye oweyamuboine yakikimitire ku mbale kumwebitiraku.

\VS{32}Era nʼoMuleevi yena yakolere kinanyere ekyo atyo olwʼokubba yena oweyatuukire omu kifo ekyo nʼamubona, era yena yakikimitire ku mbale kumwebitiraku.

\VS{33}Neye iye oMusamaaliya oweyabbaire oku lugendolwe, era nʼatuuka omukubbe oyo e giyabbaire kaisi nʼamubona, yamukwatiire ekisa.

\VS{34}Kale awo nʼamwigereraku, nʼamusuka obulezi omu biso, era nʼabisibaku ebiwero. Oluzwanyuma nʼamuteeka oku mpundawe iye oMusamaaliya oguyabbaire atambuliraku, era nʼamutwala omu nyumba yʼabantu abali omu ngendo e gibapangisyanga ni yeeyongera okumujanjabya.\XREF{}{{\XO 10:34 }{\XO{10:33-34
}}{\XT{2Mi 28:15}}}

\VS{35}Oku lunaku olwairireku, nʼatoola edinaali
\XREF{}{{\XO 10:35 }{\XO{10:35
}}{\XT{7:41}}} ibiri, nʼagiwa onyere enyumba ya bageni oyo, era nʼamukoba ati, ‘Omujanjabe. Empiiya gyonagyona egiwalikolesya nga gibitawo mu ginu, nalikusasula amaira.’


\par }{\PP \VS{36}“Naani kwabo abasatu, ogwoseega oti niiye eyabbaire omwinaye wʼoodi eyagwire omu batemo?”

\VS{37}Omukugu omu byʼamateeka ga Musa nʼairamu ati, “Oodi eyamukwatiire ekisa.” Kale awo oYesu yena nʼamukoba ati, “Wena aale atyanu oyabe okolenge otyo.”


\par }{\SH OYesu acaalira oMaliza nʼoMalyamu
\par }
{\PP \VS{38}Awo oYesu nʼabeegibe owebabbaire omu lugendo, nga baaba e Yerusaalemi, oYesu nʼatuuka omu kitundu omwabbairemu omukali eriinalye bati Maliza, kale nʼamucaaza omu nyumbaye.

\VS{39}OMaliza yabbaire nʼomugandawe ogubeetanga bati Malyamu. OMalyamu oyo iye nʼatyamira nakimo kumpi nʼebigere bya Musengwa, nga waawulisisya ekibonokye.\XREF{}{{\XO 10:39 }{\XO{10:38-39
}}{\XT{Yok 11:1}}}

\VS{40}Neye oMaliza iye yabbaire mu miziringitano gyʼokutegeka kyokulya. Kale oMaliza oluzwanyuma nʼayaba nʼabuulya oYesu ati, “Musengwa, iwe tofaayo ngʼomuganda wange andekeire emirimo zenkani? Aale kaade omukobeku aize ambeereku.”

\VS{41}OMusengwa oYesu nʼamwiramu ati, “Maliza, Maliza, weeraliikiriire era oli kutegana na bintu bingi ebitagasa,

\VS{42}neye kaisi ngʼekyetaagisya eino kiri kimo kyonkani. OMalyamu iye kiikyo ekyalonderewo nga nago niikyo ekikiraku obusa era ekibatalimutoolaku kadi.”




\par }\Chap{11}{\SH OYesu ayegesya abeegibe okusaba
\par }
{\R (Mat 6:9-13; 7:7-11)

\par }{\PP \VerseOne{1}Lumo oYesu yabbaire awantu ngʼasaba oKibbumba. Oweyamalire, omoiza oku beegibe nʼamukoba ati, “Musengwa, wena otwegesye okusaba, ngʼoYokaana oweyayegeserye abeegibe.”

\VS{2}Awo oYesu nʼabakoba ati, “Owemubbanga musaba, mukobenge muti:

\par }{\Q ‘Itewaiswe aali omwigulu, eriinalyo baliwe ekitiisya, obwakabakabwo bwize, ebyotaka babikole oku kyalo ngʼowebabikola omwigulu.


\par }{\Q \VS{3}Otuwe nabuli lunaku ekyokulya ekitwetaaga.


\par }{\Q \VS{4}Era otusoniye ebibbibibbi byaiswe,

\par }{\QB olwʼokubba swena tusoniya nabuli atukola ebitulumya.

\par }{\Q Era tiwatuleka okugwa omu bikemo, neye otununule okuzwa eeri omubbimubbi.’ ”


\par }{\PP \VS{5}Awo nʼabakoba ati, “Singa omoiza kwinywe abba nʼomukaagwawe, kaisi nʼoyaba egyali omu kiire aakati nʼomukoba oti, ‘Munange, onkoopeku obusye,

\VS{6}olwʼokubba omukaagwa wange azwa okungwaku awo ngʼali omu lugendolwe, neenu mbula ekinamwinula.’

\VS{7}Awo kaisi oodi omukaagwawo, nʼairamu ati, ‘Munange mbulanago agakakaduka olwʼokubba nze mmalire okweigala, era nze nʼabaana bange twegoneire. Kale timpezya kusetuka okukubbeera naire.’

\VS{8}Mbakobera nti newankubbaire ngʼabbaire tiyasetuke okumuwa ekintu, neye aira nʼasetuka nʼamuwa kyonakyona ekyataka tirwakubba nti mukaagwawe neye lwʼokumwegairira na iganyi.

\VS{9}Kale mbakoba nti musabenge, era mwalisuna; munoonienge, era mwalibona; mukonkonenge oku lwigi, era balibaigulirawo,

\VS{10}olwʼokubba nabuli asaba asuna, era oyo anoonia abona, nʼoyo akonkona oku lwigi bamwigulirawo.


\par }{\PP \VS{11}“Era naani kwinywe oiteeye wʼomwana, awa omwanawe ompiri omukifo kya nyanyi ogwabba amusabire,\FTNT{*}{{\FR 11:11 }{\FR{11:11
}}{\FT{EBiwandiike ebimo bikoba biti,
}}{\FQA{Eibbaale omukifo kyʼekyokulya.}}}

\VS{12}ooba amuwa ekiwuuka kidi ekyasaagwa nga iye omwana amusabire igi?

\VS{13}Aale obanga inywe abakola ebibbibibbi mumaite okuwa abaana baanywe ebirabo ebisa, kaisi oItewaanywe owʼomwigulu tiyalikirawo ino okuwa abo abamusaba oMwoyo oMutukulye?”


\par }{\SH OYesu nʼoBberuzebbuli
\par }
{\R (Mat 12:22-30; Mak 3:20-27)

\par }{\PP \VS{14}Lwabbaire lumo oYesu nʼabbinga oku muntu omuzimu gwʼobubbubbu. Awo owegwamuzwireku, nʼatandiika okutumula era abantu ababbairewo ni beewunya.

\VS{15}Neye abamo kwibo ni bakoba bati, “Abbinga emizimu ngʼakolesya bwezye bwa Bberuzebbuli omukulu waagyo.”\XREF{}{{\XO 11:15 }{\XO{11:15
}}{\XT{Mat 9:34; 10:25}}}

\VS{16}Nʼabandi ni bamusaba neye nga bamukema, bati abawe akamanyiciryo akalaga kati obwezyebwe buzwa giri Kibbumba.\XREF{}{{\XO 11:16 }{\XO{11:16
}}{\XT{Mat 12:38; 16:1; Mak 8:11}}}


\par }{\PP \VS{17}Neye iye oYesu oweyamanyicirye ebiseego byabwe, nʼabakoba ati, “Abantu abʼobwakabaka obumo owebeesalamu, obwakabaka bwabwe obwo bujigirika. Era nʼowekibba kisito kyona owekyesalamu kisansukana.

\VS{18}Inywe mukoba muti mbinga emizimu oku bantu nga nkoleserye bwezye bwa Bberuzebbuli, neye singa oSitaani yena yeerwanisya, obwakabakabwe bubbaawo butya?

\VS{19}Aale obanga nze mbinga emizimu nga nkolesya bwezye bwa Bberuzebbuli, kaisi abasengereri baanywe ibo babba bagibbinga nga bakolesya bwezye bwani? Kagira ibo balibasalira inywe omusango olwʼokubba ibo bamaite bati bagibbinga lwa bwezye bwa Kibbumba.

\VS{20}Neye owekibba kiti mbinga emizimu oku bantu nga nkolesya bwezye bwa Kibbumba, aale obwakabaka bwa Kibbumba bubba atyanu bubabbutukiiremu.


\par }{\PP \VS{21}“Omuntu owʼamaani, aali nʼebyokulwanisya, owaakuuma enyumbaye, ebintubye bibba nakusani.

\VS{22}Neye amukiraku amaani owamulumba era nʼamuyinga, atwala ebyokulwanisya byʼomuntu oyo ebyabbaire yeesiga, era nʼagaba nʼebintu ebyamunyagireku.


\par }{\PP \VS{23}“Kale iye oyo atabba oku lubba lwange, abba mulabe wange, era iye atambeera okusolooja, asalaanica.”\XREF{}{{\XO 11:23 }{\XO{11:23
}}{\XT{Mak 9:40}}}


\par }{\PP \VS{24}OYesu yeeyongeire okubeegesya ati, “Omuzimu oweguzwa oku muntu, gulaaduukira omu bitera, nga gunoonia e gigwawuumulira. Neye owegukayaku, awo gukoba guti, ‘Neekangira e ginaabbanga.’

\VS{25}Kale owegukanga gwaja omuntu oyo ngʼateereire nakusani era ngʼali ooti nyumba enjeye era entegeke nakusani,

\VS{26}atyanu awo gwaba ni gusyoma emizimu egindi musanvu egigukiraku obubbibubbi, ni gingira ni gibba omu muntu oyo. Kale ekyo kizweraku embeera yʼomuntu oyo eyʼoluzwanyuma okubba mbiibbi okukiraku edi eyasookere.”


\par }{\PP \VS{27}Awo oYesu oweyabbaire ngʼakaali atumula ebyo, omukali eyabbaire omu kiziima kyʼabantu ekyabbaire aawo, nʼakooka ngʼakoba oYesu ati, “Omukali eyakubyaire, era nʼamabeere agewayonkere nga byʼenkabi!”

\VS{28}Neye iye oYesu nʼairamu ati, “Tete-so abʼenkabi eino niibo abo abawulira ekibono kya Kibbumba era ni bakikoleraku.”


\par }{\SH Abantu basaba oYesu akamanyiciryo
\par }
{\R (Mat 12:38-42)

\par }{\PP \VS{29}Kale awo omu kiseera ekyo, abantu bangi ni beeyongera okwaba okukumbaanira aawo oYesu e giyabbaire, kaisi era nʼakoba ati, “Abantu bʼomulembe gunu abakola ebibbibibbi, ibo basaba kamanyiciryo, neye mpaawo akenabawa okutoolaku ako aka naabbi Yona.\XREF{}{{\XO 11:29 }{\XO{11:29
}}{\XT{Mat 16:4; Mak 8:12}}}

\VS{30}Aale ngʼoYona oweyabbaire ooti kamanyiciryo eeri abantu bʼe Nineeve, atyo nʼoMwana wa Muntu waayaba okubba eeri abantu bʼomulembe gunu.\XREF{}{{\XO 11:30 }{\XO{11:30
}}{\XT{Yon 3:4}}}

\VS{31}Okabaka omukali owʼomu kyalo ekiriraine e maserengeta wa Isirairi, yalisetuka ngʼabantu bʼomulembe gunu babasalira omusango, era nʼabalumiriza omusango okubasinga olwʼokubba yazwire yala ino nʼaiza okuwulisisya ebibono ebyʼamalabuki ebya kabaka oSulemaani. Neye obone oyo akiraku oSulemaani ekitiisya ali aanu.\XREF{}{{\XO 11:31 }{\XO{11:31
}}{\XT{1Ba 10:1-10; 2Mi 9:1-12}}}

\VS{32}Abantu bʼe Nineeve balisetuka ngʼabantu bʼomulembe gunu oKibbumba abasalira omusango, era ni babalumiriza omusango okubasinga olwʼokubba ibo beenenyere ngʼoYona alaabbire egibali ekibono kya Kibbumba, neye obone oyo akira oYona ali aanu.”\XREF{}{{\XO 11:32 }{\XO{11:32
}}{\XT{Yon 3:5}}}


\par }{\SH Ekimolekera omubiri
\par }
{\R (Mat 5:15; 6:22-23)

\par }{\PP \VS{33}OYesu yeeyongeire nʼakoba ati, “Mpaawo muntu akwatisya eitaala kaisi nʼalibisa ooba nʼalifuunikaku ekiibo, wazira aliteeka ku kikondo kaisi abantu abaingira ni bayezya okubona ekitangaala.\XREF{}{{\XO 11:33 }{\XO{11:33
}}{\XT{Mat 5:15; Mak 4:21; Luk 8:16}}}

\VS{34}Era eriisolyo niiryo eitaala lyʼobwomibwo. Kale singa eriisolyo libba lyomi, omubirigwo gwonagwona gwizula ekitangaala. Neye oweritabba lyomi, omubirigwo gwonagwona gwizula ndikiirya.

\VS{35}Kale atyanu weekalikice okubona ooba ngʼekitangaala ekikulimu, ikyo tete tindikiirya.

\VS{36}Nʼolwekyo singa omubirigwo gwonagwona gwizula ekitangaala kyʼekibono kya Kibbumba anambula kansonda konakona akalimu endikiirya, awo gwalibonecerya nakimo ooti itaala erikumolekera nʼekitangaala.”


\par }{\SH OYesu azumirira aBafalisaayo nʼabakugu omu byʼaMateeka
\par }
{\R (Mat 23:1-36; Mak 12:38-40)

\par }{\PP \VS{37}Awo oYesu oweyamaliriirye okwegesya kwebyo, ni wabbaawo oMufalisaayo eyamusabire okwabaku e wuwe okulya. Kale oYesu nʼayaba era nʼaingira okulya oku menza.

\VS{38}Neye oMufalisaayo oodi amucaazire ni yeewunya okubona ngʼoYesu nandi nʼasooka kunaabaku mungalo ngʼakaali okulya.


\par }{\PP \VS{39}Awo oMusengwa Yesu nʼamukoba ati, “Inywe aBafalisaayo muli ooti bantu abafaayo kunaabyaku ebikopo nʼamatiba ku ngulu kwonkani neye ngʼomu ntooma mugagi. Kale nywena omu myoyo gyanywe mwizwire buluvu nʼebiseego ebibbibibbi.

\VS{40}Basirusiru inywe! Oyo iye nago eyabbumbire ebyʼoku ngulu, tiyabbumbire nʼebyʼomu ntooma byona?

\VS{41}Kale aale mugabire abadoobi ebintu ebyo ebimwasunire olwʼobuluvu, kaisi olwo ebintu byonabyona byezye okubabbeera birongoole.


\par }{\PP \VS{42}“Wobe! Ala inywe aBafalisaayo, nga mulabire! Ekyo kityo olwʼokubba mwekalikica ino era nʼokuwa ni muwa ekimo ekyʼeikumi nʼoku birime ebisembayo obutyai ebimukolesya okuwoomesya ebyokulya, kaisi ni mulagajalira nakimo obwenkanya nʼokutaka oKibbumba. Waire nga muli nʼokuwa ekimo kyʼeikumi neye timuli nʼokuleka okukola ebintu ebikulu ebindi bidi ebimulagajaliire.\XREF{}{{\XO 11:42 }{\XO{11:42
}}{\XT{Lee 27:30}}}


\par }{\PP \VS{43}“Wobe! Ala inywe aBafalisaayo, nga mulabire! Era ekyo kityo olwʼokubba mutira kutaka bifo bidi ebikiraku ekitiisya omu makumbaaniro, era nʼokubasugirya omu butale.


\par }{\PP \VS{44}“Wobe! Ala inywe nga mulabire! Era ekyo kityo olwʼokubba muli ooti magombe agataboneka, ibo abantu agebatambuliraku nga tibamaite ekivundi ekibali kutambulirangaku.”


\par }{\PP \VS{45}Awo omoiza oku bakugu omu byʼaMateeka ga Musa nʼamwiramu ati, “Musomesya, owootumula otyo, obba swena otuzumiiremu.”


\par }{\PP \VS{46}OYesu nʼamwiramu ati, “Wobe! Ala na inywe nywena abakugu omu byʼaMateeka, nga mulabire! Era ekyo kityo olwʼokubba mutiika abantu amateeka amakakaali agatakwatika, kaisi inywe nandi kadi kugegeenyaku okubabbeeraku okugakuuma.


\par }{\PP \VS{47}“Wobe! Ala nga inywe mulabire! Ekyo kityo olwʼokubba mutandaza amagombe gʼabanaabbi abazeiza baanywe abebaitire aate nga timugondera abanaabbi abo nago ebibeegeserye.

\VS{48}Era omu ngeri eyo ni mubba nga muli kulaga muti musiima ekyo abazeiza baanywe ekibakolere ekyokwita abanaabbi, kaisi inywe ni mukisiima na kutandaza magombe gʼabanaabbi abo.

\VS{49}Nʼolwekyo oKibbumba omu malabukige akoba ati, ‘Nalibatumira abanaabbi nʼabatume era baliitaku abamo, kaisi abandi ni babayiigaania.’

\VS{50}Kale kagira inywe abantu bʼomulembe gunu niinywe oKibbumba abaayaba okuvunaana olwʼokufa kwʼabanaabbi bonabona abantu abebaitire kasookeede babbumba ekyalo,

\VS{51}okuzwera okwAbberi, okutuuka oku Zakaliya iye ogubaitiire aakati wʼekyoto nʼekifo ekitukulye omu Yeekaalu. Niikyo ekyo ekimbakobera nti omusango ogwo baligubavunaana niinywe abʼomulembe gunu.\XREF{}{{\XO 11:51 }{\XO{11:51
}}{\XT{Nta 4:8; 2Mi 24:20-21}}}


\par }{\PP \VS{52}“Wobe! Ala nga mulabire inywe abakugu omu byʼaMateeka! Ekyo kityo olwʼokubba mukaisirye abantu okumanya amazima ga Kibbumba. Mufaanana ooti bantu abali kugotyangawo ekifunguwo ekiigulawo, kaisi nga nywena abananyere timwingira, era nga mukaisya abandi bona okwingira.”


\par }{\PP \VS{53}Awo oYesu nʼazwa omu kifo ekyo nʼayaba. Kaisi awo aBafalisaayo nʼabakugu omu byʼaMateeka ni batandiika okumwakanisyanga ino nʼokumukiiya era nʼokumusonsekanga ebibuulyo byʼokumo kumo bati atumule oku bintu ebindi bingi,

\VS{54}nga bamutega okumukwatisya omu bibonobye kaisi bayezye okumuvunaana.




\par }\Chap{12}{\SH Ebibono byokulabula nʼokwiryamu amaani
\par }
{\R (Mat 10:26-27)

\par }{\PP \VerseOne{1}Omu kiseera ekinanyere ekyo, abantu nkumi nʼenkumi nga babbiirire e giri oYesu era ni batuuka nʼokwemanganaku, oYesu nʼatandiika okukoba abeegibe ati, “Mwekuume ekizumbulukuca kyʼenjegesya yʼaBafalisaayo, ibwo nago obunanfunsi.\XREF{}{{\XO 12:1 }{\XO{12:1
}}{\XT{Mat 16:6; Mak 8:15}}}

\VS{2}Nabuli kintu ekikukuulirirye balikitoolayo, era nabuli kintu ekiri omu kyama kyalimanyikana.\XREF{}{{\XO 12:2 }{\XO{12:2
}}{\XT{Mak 4:22; Luk 8:17}}}

\VS{3}Byonabyona ebibatumulira omu ndikiirya, biwulikikana omusana, era nʼekyama ekimuweweetereranganira nga mweigaliriirye omu bisenge, omuntu yalikikookera ngulu.


\par }{\PP \VS{4}“Mbakobera inywe bakaagwa bange nti timutyanga abo abaita mubiri gwonkani, neye ngʼoluzwanyuma tibayezya kwongereryaku ekindi.

\VS{5}Wazira oleke mbalagisye ogumuli nʼokutya: Mutyenge Kibbumba iye aali nʼobwezye, nʼokukudyaka omu geyeena ngʼamalire okwita omubirigwo. Kale oyo niiye ogumubba mutyenge!


\par }{\PP \VS{6}“Obunyonyi obutaanu bwa laisi ino, neye mpaawo kadi kamo oKibbumba akeyeerabiraku.

\VS{7}Kale timwatyanga, olwʼokubba inywe muli bʼebbeeyi okukiraku obunyonyi obwo. Era oKibbumba amaite nʼobungi bwʼenziiri gyʼoku buli mutwe gwʼomuntu.

\VS{8}Era mbakoba nti nabuli ambutula omumaiso gʼabantu, oMwana wa Muntu yena yalimubbutula omumaiso gʼabamalaika ba Kibbumba.

\VS{9}Kaisi oyo iye aneegaanira omumaiso gʼabantu, zena nalimwegaanira omumaiso gʼabamalaika ba Kibbumba.

\VS{10}Era nabuli atumula okubbikubbi oku Mwana wa Muntu, bayezya okumusoniya; neye oyo iye azuma oMwoyo oMutukulye, tibalimusoniya.\XREF{}{{\XO 12:10 }{\XO{12:10
}}{\XT{Mat 12:32; Mak 3:29}}}


\par }{\PP \VS{11}“Owebabatwalanga okubawozesya omu makumbaaniro, ooba omumaiso gʼabalamuzi ooba agʼabafugi, timweraliikiriranga ekyokutumula omukwewozyaku,

\VS{12}olwʼokubba nʼananyere aawo nga muli omukwewozyaku, iye oMwoyo oMutukulye yalibakobera ebimuwomeire okutumula.”\XREF{}{{\XO 12:12 }{\XO{12:11-12
}}{\XT{Mat 10:19-20; Mak 13:11; Luk 21:14-15}}}


\par }{\SH Olugero lwʼomusuni omusirusiru
\par }
{\PP \VS{13}Awo ni wabbaawo omuntu okuzwa omu kiziima kyʼabantu nʼakoba oYesu ati, “Musomesya, onkobereku omuganda wange angabulireku ebyange oku byʼobusika bwaiswe.”


\par }{\PP \VS{14}OYesu nʼamwiramu ati, “Munange, naani eyanteekerewo okubba omugayi ooba okubba omuntu akola oku byakubagabula ebyobusika byanywe?”

\VS{15}Awo nʼakoba ababbairewo ati, “Mwekuume okutayayaanira ebintu okwa buli ngeri olwʼokubba obwomi bwʼomuntu tibubbaawo lwʼensunaye eyʼebintu waire nʼobwabba nabyo ebingi bitya.”


\par }{\PP \VS{16}Kale awo nʼabagerera olugero olukoba luti, “Wabbairewo omuntu omusuni eyabalirye nakusani ebibala okwitakalirye.

\VS{17}Kale ni yeebuulya omu mwoyogwe ati, ‘Niki ekinakola? Ndambaku e ginabisa amakungula gange gonagona.’


\par }{\PP \VS{18}“Awo nʼakoba ati, ‘Kinu niikyo ekinjaba okukola. Njaba okuvunawo ebideero byange, kaisi nnyombeke gadi agakiraku obunene. Era oomwo niimwo omunabisa ebirime byonabyona ebyʼempeke, nʼebintu byange ebindi.

\VS{19}Olwo awo kaisi nalikoba omu mwoyo gwange nti, mbisire ebintu bingi ebisa ebyaba okummalisyaku emyanka mingi. Kale ndi nʼokuwuumula, nʼokulya, nʼokwenywera era nga wensangaala.’


\par }{\PP \VS{20}“Neye oKibbumba nʼamukoba ati, ‘Musirusiru iwe! Omu kiire kinu oyaba kufa, olwo ebyotegekere byabba byani?’

\VS{21}Kale niiye omuntu owaabba atyo iye ayeebisira ebyobusuni, aate nga timusuni omumaiso ga Kibbumba.”


\par }{\SH Okwesiga oKibbumba
\par }
{\R (Mat 6:25-34)

\par }{\PP \VS{22}Awo oYesu nʼakoba abeegibe ati, “Kale kagira mbakoba nti timweraliikiriranga omu bwomi bwanywe olwʼekyokulya, newankubbaire olwʼekyokuzwala.

\VS{23}Ekyo kityo olwʼokubba obwomi ibwo bwʼebbeeyi okukiraku ekyokulya, era nʼomubiri gwona gwʼebbeeyi okukiraku ebyokuzwala.

\VS{24}Aale mubone enyonyi. Igyo tigisiga, waire kukungula tigikungula, era tigibba kadi nʼekibiso waire kideero, neye oKibbumba agiwa ekyokulya. Olwo inywe timuli bamugaso ino okukiraku enyonyi?

\VS{25}Era naani kwinywe oweyeeraliikirira, ayezya okwongeraku waire ekiseera ekityai kiti oku kuwangaalakwe?

\VS{26}Aale obanga timwezya kukolaku waire ekintu ekityai ngʼekyo, kale lwaki mweraliikirira ebindi ebisigaireyo?


\par }{\PP \VS{27}“Aale kaade mubonere oku ngeri ebimuli egibikulamu. Cooka ibyo tibikola waire kwetungira bizwalo, neye mbakobera nti nʼewankubbaire okabaka oSulemaani omu kitiisyakye kyonakyona, tiyazwaireku okuboneka nakusani okutuukiryaku ngʼebimuli owebibba.\XREF{}{{\XO 12:27 }{\XO{12:27
}}{\XT{1Ba 10:4-7; 2Mi 9:3-6}}}

\VS{28}Neye obanga oKibbumba azwalisya nakusani atyo ebimuli ibyo ebibbaawo atyanu eizo ni babyoca, tiyalikiraku ino okubazwalisya inywe abaliku nʼokwikirirya okutono?

\VS{29}Era inywe timwemaliranga mu kunoonia kimwalya, ooba kimwanywa, era timweraliikiriranga olwʼebintu ebityo.

\VS{30}Ekyo kityo olwʼokubba ibyo ebyo byonabyona abantu abataikirirya omu Kibbumba niibyo ebibeemaliramu, neye inywe iye oItewaanywe amaite ati ebyo mubyetaaga.

\VS{31}Wazira mwemalirenge mu kunoonia bwakabaka bwa Kibbumba, kaisi musune byonabyona ebyo ebimwetaaga.


\par }{\PP \VS{32}“Kale timwatya, nga inywe ekibbula ekityai ekya beegi bange, olwʼokubba oItewaanywe yasiimire era nʼabaikirirya inywe okufugira aamo naye omwigulu.

\VS{33}Aale mutunde ebintu byanywe, kaisi empiiya egizwamu mugabire abadoobi. Omu ngeri eyo mwabba mwekoleire emigoba omwigulu igyo egitanyiirika, era nga mwekoleire nʼobusuni obutawaawo eedi omwigulu, iyo omwibbi e gyatatuuka, era e nambula kadi biwuuka ebyezya okububebenya.

\VS{34}Ekyo kityo olwʼokubba obusunibwo e gibubba, nʼomwoyogwo gwona niiyo e gigubba.”


\par }{\SH Abaweererya abeetegekeire omusengwa waabwe
\par }
{\PP \VS{35}“Mubbe bantu abeetegeki okuweererya, nga mwefungiziire nakimo era nʼamataala gaanywe nga gaaka.\XREF{}{{\XO 12:35 }{\XO{12:35
}}{\XT{Mat 25:1-13}}}

\VS{36}Kale nga muli ooti bantu abakuumiriire omusengwa waabwe okwira okuzwa oku mbaga eyʼobugole, kaisi bayezye okumwigulirawo amangu ago nga yankukonkona.\XREF{}{{\XO 12:36 }{\XO{12:36
}}{\XT{Mak 13:34-36}}}

\VS{37}Ikyo kyalibba kisa eeri abaweererya abo ibo omusengwa waabwe oweyaliizira kaisi nʼabaajirya nga babonia. Mbakobera amazima nti yalyetegeka ngʼomwinuli owaabba, nʼabatyamisya okubainula, era nʼasigala aawo ngʼomusimaami okubaweererya.

\VS{38}Kyalibba kisa singa omusengwa waabwe aiza waire mukiire aakati ooba kibbambya, nʼabaajirya nga babonia, abaweererya abo yalibasiima.

\VS{39}Era mumanye kinu muti singa onyere enyumba amanya esaawa omwibbi egiyaiziramu, taleka enyumbaye ni bagivuna era ni bagingiramu.

\VS{40}Kale nywena mubbenge beetegeki olwʼokubba oMwana wa Muntu yaliizira omu kiseera ekimutamusuubiriramu.”\XREF{}{{\XO 12:40 }{\XO{12:39-40
}}{\XT{Mat 24:43-44}}}


\par }{\PP \VS{41}Kale awo oPeetero nʼamubuulya ati, “Musengwa, olugero olwo lwaiswe swenkani ooba lwʼabantu bonabona?”


\par }{\PP \VS{42}OMusengwa nʼairamu ati, “Ndi kutumula ku muntu omwesigwa era iye oyo eyegendereza, iye omusengwawe ogwateekawo okulabirira abaweererya abainaye, nʼokubawa omugabo gwabwe ogwʼebyokulya omu kiseera ekituuce.

\VS{43}Kyalibba kisa eeri omuweererya oyo, iye omusengwawe oweyaliira kaisi nʼamwajirya ngʼakola ekyo ekiyamulagiire.

\VS{44}Mbakobera amazima nti ebintu byonabyona ebya musengwawe oyo balibikwatisya omuweererya oyo okubirabirira.

\VS{45}Neye singa omuweererya oyo akoba omu mwoyogwe ati, ‘Omusengwa wange yaalwawo okwira,’ nʼatandiika okukubba abaweererya abainaye, era nʼokulya nʼokunywa, nʼokuteemeera,

\VS{46}omusengwa wʼomuweererya oyo abba yaliirira oku lunaku olunandi nʼamukuumiriiraku, nʼomu saawa egyatamaite. Awo omusengwa wʼomuweererya oyo yalimubonereza ino era nʼamutwalirya mu bantu abataikirirya.


\par }{\PP \VS{47}“Kaisi iye omuweererya amaite omusengwawe ekyataka, neye nandi ni yeetegeka ooba nandi nakola ngʼomusengwawe owaataka, balimuwa ekibonerezo kikakaali.

\VS{48}Wazira oyo iye etiyamaite, kaisi nʼakola ekiwoomera okumukubbisya, balimuwa ekibonerezo ekiri gwai gwai. Era nabuli ogubawaire ebingi, balimusuubiriramu bingi; nʼoyo ogubabisisirye ebingi, balimubuulya ebikiraku ebibamubisisirye.”


\par }{\SH OYesu ayawukanisya
\par }
{\R (Mat 10:34-36)

\par }{\PP \VS{49}Awo oYesu ni yeeyongera okubalabula ati, “Nʼaizire kukuma musyo ku kyalo era ndi kusairirya nti singa atyanu gwakire!

\VS{50}Neye njaba okweinika omu kugada ngʼowebainika omuntu nga bamubatiza, era neraliikirira ino paka owekwaliwa.\XREF{}{{\XO 12:50 }{\XO{12:50
}}{\XT{Mak 10:38}}}

\VS{51}Inywe museega muti nʼaizire kuleeta idembe oku kyalo? Mbakobera nti tiniikyo owekiri, wazira nʼaizire kuleetawo kwawukana.

\VS{52}Era okuzwa atyanu, abataanu omu nyumba emoiza baligabukanamu, abasatu ni baakanisya ababiri, na babiri ni baakanisya abasatu.

\VS{53}Banu baligabukanamu: Oiteeye nʼomutaane; omutaane nʼoiteeye; omaaye nʼomwalawe; omwala nʼomaaye; odaani nʼomulyawe; omulya nʼodaaniwe.”\XREF{}{{\XO 12:53 }{\XO{12:53
}}{\XT{Mik 7:6}}}


\par }{\SH Okutegeera ebiseera
\par }
{\R (Mat 16:2-3)

\par }{\PP \VS{54}Awo oYesu nʼaira oku kiziima kyʼabantu nʼakikoba ati, “Owemubonanga ekireri nga kizwa e bugwaisana, amangu ago mukobanga muti, ‘Oikendi yatoonya.’ Era ikyo ni kibba kityo.

\VS{55}Era ompunga okuzwa e maserengeta owaafuwa, nga mukoba muti, ‘Eisana lyaba okwoca ino.’ Era niiye owekibba.

\VS{56}Inywe abananfunsi! Mwezya okumanyica amakulu gʼemboneka yʼekyalo nʼeyʼangulu, neye lwaki timwezya okumanyica amakulu gʼekyo ekiri kubbangawo omu kiseera kinu?”


\par }{\SH Okusyania nʼoyo akubanza
\par }
{\R (Mat 5:25-26)

\par }{\PP \VS{57}Awo oYesu nʼababuulya ati, “Lwaki inywe abananyere timwesalirawo ekituuce?

\VS{58}Owoobba ngʼoyaba e wʼomulamuzi nʼomuntu akuwaabiire, weefude okusyania naye nga mukaali muli mu nzira, kaisi aleke okukutuuca e wʼomulamuzi, era nʼomulamuzi okukukwatisya omwisirikale, nʼomwisirikale nʼakuteeka omu mabbuusu.

\VS{59}Ekyo kityo olwʼokubba nkukobera nti ewalituuka oomwo, tiwalizwamu paka owewalisasula empiiya gyonagyona egyʼomugaito.”




\par }\Chap{13}{\SH Mwenenye obanga bbe mujigirike
\par }
{\PP \VerseOne{1}Awo omu kiseera ekyo, ni wabbaawo abakobeire oYesu oku Bagaliraaya badi ababbaire nga bawaayo esadaaka kaisi omufugi oPiraato nʼabaita, kale omusaaye gwabwe ni gutabanganira aamo nʼogwo ogwʼesadaaka gyawe.

\VS{2}Kale oYesu nʼababuulya ati, “Inywe museega muti aBagaliraaya abo bagadire batyo, olwʼokubba babbaire bakola ebibbibibbi okukiraku abʼe Galiraaya abandi bonabona?

\VS{3}Mbakakasa nti tiniikyo obwekiri! Era inywe nywena mwalijigirika nywenanywena singa timwenenye.

\VS{4}Ooba badi eikumi na munaana abʼe Sirowaamu, okalina abeyagwireku era ni bafa, museega muti ibo babbaire bakola ebibbibibbi ino okukiraku abantu abandi bonabona ababbaire omu Yerusaalemi?

\VS{5}Kadi, tiniikyo obwekiri, era tete njiramu okubakobera nti; okutoolaku nga mwenenyere, inywe nywena mwalijigirika nywenanywena.”


\par }{\PP \VS{6}Awo oYesu nʼabagerera olugero lunu ati, “Wabbairewo omusaiza eyabbaire nʼomusaale omutiini, oguyabbaire akomere omu musirigwe ogwʼemizabbibbu. Kale nʼaizanga okugunooniaku ebineneka, kaisi nga tayajiryaku kadi kimo.

\VS{7}Oluzwanyuma yakobere omulabiriri wʼomusirigwe ati, ‘Aale obone, atyanu emyanka misatu nga njiza okunooniaku ebineneka oku mutiini gunu, era nga timbyajiryaku, kale ogutemewo. Aale kale gubenyenyera niki eitakali e gitwankubbaire nga tukomawo ekintu ekindi?’

\VS{8}Neye iye omulabiriri wʼomusiri ogwo nʼamwiramu ati, ‘Musengwa, ogulekeku nʼomwanka gunu gwona, nsooke ngutemerere nʼokuguteekaku okavundikirya kaisi.

\VS{9}Singa gwalibbaaku ebineneka omwanka ogwiza, kyalibba kisa; neye owegwaligaana okuneneka, leero waligutemawo-butemi.’ ”


\par }{\SH OYesu alamya omukali oku Saabbaato
\par }
{\PP \VS{10}Lwabbaire lumo oku Saabbaato oYesu ngʼayegesya omu limo oku makumbaaniro,

\VS{11}era oomwo mwabbairemu omukali iye omuzimu ogugwabbaire gwalemairye. Gwabbaire gumugodobairye omugongo okumala emyanka ikumi na munaana, era nga tayezya okwemerera nga muterembereri kadi katyayi kati.

\VS{12}Awo oYesu oweyamuboine, nʼamweta okwaba e giyabbaire kaisi nʼamukoba ati, “Mukali iwe, olamire obulwairebwo.”

\VS{13}Awo oluzwanyuma nʼamukwataku, era amangu ago omugongo gwʼomukali oyo ni gugolokoka, era nʼawuuja nʼoKibbumba.


\par }{\PP \VS{14}Neye omukulu wʼeikumbaaniro nʼanyiiga olwʼokubba oYesu alamirye oku Saabbaato, era nʼakoba ekiziima kyʼabantu ati, “Enaku giri mukaaga egibateekwa okukoleraku emirimo. Kale mwizenge mu naku egyo okubalamya, neye tiku Saabbaato.”\XREF{}{{\XO 13:14 }{\XO{13:14
}}{\XT{Kuz 20:9-10; Ama 5:13-14}}}


\par }{\PP \VS{15}Neye iye oMusengwa oYesu nʼamwiramu ati, “Inywe abananfunsi! Nabuli moiza tateera ontewe, ooba ompundawe okuzwa omu kifo aadi e gyaliira nʼamutwala okunywa amaizi oku Saabbaato?

\VS{16}Neye aale omukali onu, iye omwizukulu wa Ibbulaimu, oSitaani ogwabbaire asibire okumala emyanka eikumi na munaana, abbaire tasaaniire okumutoola omu busibe obwo waire nga ku Saabbaato?”


\par }{\PP \VS{17}Awo oYesu oweyatumwire atyo, abalabebe ensoni ni gibakwata, kaisi ekiziima kyʼabantu kyonakyona ni kisangaala olwʼebintu ebyewunyisya ebiyabbaire akolere awo.


\par }{\SH Olugero lwʼakansigo aka kalidaali
\par }
{\R (Mat 13:31-32; Mak 4:30-32)

\par }{\PP \VS{18}Awo oYesu nʼabagerera olugero olundi ati, “Obwakabaka bwa Kibbumba bufaanana ooti niki, era nabugerageranirya ku kintuki?

\VS{19}Bufaananaku ooti kansigo aka kalidaali, iko omuntu akeyatwaire nʼakakoma omu musirigwe, kaisi ni kamera, ni kazwamu ekimera kya syodo ekinene ooti musaale, era enyonyi ni giruka ebisaasiriro nʼokusiibanga omu masaga gaakyo.”


\par }{\PP \VS{20}Awo oYesu era tete nʼakoba ati, “Obwakabaka bwa Kibbumba nabugerageranirya ku kintuki?

\VS{21}Bufaananaku ooti bukazumbulukuca obutono buti, ibwo omukali obuyakoleserye okusumba emigaati. Waire wona yakandire obusye bungi, obukazumbulukuca bwasalaaniire omu gutole gwonagwona.”


\par }{\SH Omulyango omudiiŋi
\par }
{\R (Mat 7:13-14,21-23)

\par }{\PP \VS{22}Kale oYesu nʼasalaagalya omu bibuga nʼomu byalo ngʼayegesya, atyo nga weyeeyongera okutambula okwaba e Yerusaalemi.

\VS{23}Awo ni wabbaawo omuntu eyamubwirye ati, “Musengwa, abantu batono bati abalokoka?” Kale oYesu nʼabairamu ati,

\VS{24}“Mwefude-kwefuda okwingira omu mulyango ogwo omudiiŋi, olwʼokubba mbakobera nti bangi baligezyaku okugwingiramu, neye era tibalyezya.

\VS{25}Kasita onanyere enyumba oweyalibba amalire okwigalawo olwigi, mwalyemerera e nza, ni mutandiika okukonkona oku lwigi nʼokwegairira nga mukoba muti, ‘Musengwa, otwigulirewo olwigi!’ Neye iye yalibairamu ati, ‘Inywe timbamaite era timmaite kadi nʼegimuzwera.’

\VS{26}Olwo mwalitandiika okukoba muti, ‘Wayegesyanga omu bitundu byʼe waiswe era twalyanga nʼokunywanga na iwe.’

\VS{27}Kaisi iye yaliiramu ngʼakoba ati, ‘Nkobere nti timbamaite era timmaite kadi nʼe gimuzwera. Era muzwe e gyendi nywenanywena inywe abakola ebibbibibbi.’\XREF{}{{\XO 13:27 }{\XO{13:27
}}{\XT{Zab 6:8}}}


\par }{\PP \VS{28}“Kale awo walibbaawo okukunga nʼokuŋiiya amaino olwʼobulumi bwʼokubaleka, nga mulengera oIbbulaimu nʼoIsaka nʼoYaakobbo, nʼabanaabbi bonabona omu bwakabaka bwa Kibbumba, neye inywe nga babamumire e nza bwabwo.\XREF{}{{\XO 13:28 }{\XO{13:28
}}{\XT{Mat 22:13; 25:30}}}

\VS{29}Era abantu balizwa e njuyi nʼe njuyi era ni batyama oku mbaga omu bwakabaka bwa Kibbumba.\XREF{}{{\XO 13:29 }{\XO{13:28-29
}}{\XT{Mat 8:11-12}}}

\VS{30}Kale weekalikice kinu ekiti, waliwo ibo abantu abebamaite bati bakidoobi neye abalibba abakulu omu bwakabaka bwa Kibbumba, kaisi tete badi ibo abebamaite bati bakulu omu mbona yaabwe, tete nga iye oKibbumba ababona ngʼabakidoobi.”\XREF{}{{\XO 13:30 }{\XO{13:30
}}{\XT{Mat 19:30; 20:16; Mak 10:31}}}


\par }{\SH OYesu akunga olwa Yerusaalemi
\par }
{\R (Mat 23:37-39)

\par }{\PP \VS{31}Omu kiseera ekinanyere ekyo, aBafalisaayo abamo ni baiza ni bakoba oYesu bati, “Ozwe aanu oyabe omu kifo ekindi olwʼokubba oKerode ataka okukwita.”


\par }{\PP \VS{32}Neye iye oYesu nʼabairamu ati, “Mwabe mukobe onawulima oyo aali ooti kibbwe muti, ‘Njaba okweyongera nga mbinga emizimu oku bantu, era nga ndamya nʼabalwaire atyanu nʼeizo, kaisi owenalifa, oluzwanyuma lwʼenaku ibiri, oku lwokusatu ntuukirirye ekigendererwa.’

\VS{33}Kaisi era ooba kyabba niki njaba okweyongera nʼolugendo lwange atyanu nʼeizo na ludi olwʼokubba tiwabbangakuuwo onaabbi ogubabbaire baitiire awantu awandi okutoolaku omu Yerusaalemi.”


\par }{\PP \VS{34}Awo oYesu nʼakunga oku lwʼabantu bʼe Yerusaalemi ati, “Inywe abantu bʼe Yerusaalemi, inywe omwita abanaabbi, era ni mwita nʼabantu oKibbumba ababatumira nga mubakubba nʼamabbaale! Emirundi mimeka egintakire okusolooja abaanabo ooti nkoko owaamaamira obumiyobwe omu biyayabye, neye nga timwikirirya?

\VS{35}Aale atyanu mwaba okubona ngʼekibuga kyanywe kisigaliire awo ooti kinameje. Era mbakobera nti timwalimbonaku tete paka owemwalikoba muti, ‘Wʼenkabi iye oyo aiza omu liina lya Musengwa iye oKibbumba.’ ”\XREF{}{{\XO 13:35 }{\XO{13:35
}}{\XT{Zab 118:26; Yer 22:5}}}




\par }\Chap{14}{\SH OYesu alamya omuntu oku Saabbaato
\par }
{\PP \VerseOne{1}Lwabbaire lumo oku Saabbaato, oYesu nʼayaba omu nyumba yʼomoiza oku beekubbemberi bʼaBafalisaayo okulya. Neye abantu abamo babbaire bali kumwekalikicanga okusuna onanzwa wʼokumuvunaana.

\VS{2}Ekyo kyabbaire kityo olwʼokubba omwa Mufalisaayo oomwo mwabbairemu omuntu eyabbaire abbimbisaine ebigere nʼamangalo.

\VS{3}Awo oYesu nʼabuulya abakugu omu byʼaMateeka ga Musa nʼaBafalisaayo ati, “Bakiikirirya omu mateeka okulamya abantu oku Saabbaato, ooba bbe?”

\VS{4}Neye owebagaine okumwiramu, awo oYesu nʼakwata oku mulwaire nago era nʼamulamya, kaisi nʼamuseebula.


\par }{\PP \VS{5}Awo oluzwanyuma nʼababuulya ati, “Singa omutaanewo ooba okisolowo agwa omu kiruba oku Saabbaato, toyalamuka mangu mangu okumutoolamu?”\XREF{}{{\XO 14:5 }{\XO{14:5
}}{\XT{Mat 12:11}}}

\VS{6}Era nʼekyo kyona tibamwiriremu.


\par }{\SH Empisa oku mukolo
\par }
{\PP \VS{7}Kale oYesu oweyaboine ananyere aawo ngʼabageni abeete beesaanizire ebifo ebyʼabantu abʼekitiisya oku menza, nʼabagerera olugero ati,

\VS{8}“Omuntu owakwetanga oku mbaga eyʼobugole, totyamanga mu kifo ekyʼabantu abʼekitiisya, amo nobba ooti oli awo ni wabbaawo ogondi ogubeetere akukiraku ekitiisya.

\VS{9}Singa kibba kityo, iye oodi eyabeetere mwembi, yaliiza nʼakukoba ati, ‘Ozwerewo onu omu kifo ekyo,’ olwo walyaba okutyama omu kifo ekisembayo okubba ekyʼekitiisya ngʼoswaire.

\VS{10}Neye owebakwetanga oku mukolo, oyabanga nʼotyama mu kifo kyʼabantu bʼeidaala lyʼansi omu kitiisya, kaisi odi abacaazire owaiza nʼakukoba ati, ‘Munange, iwe osembereku yaadi awasaku,’ olwo kaisi nʼosuna ekitiisya omumaiso gʼabageni abainawo.\XREF{}{{\XO 14:10 }{\XO{14:8-10
}}{\XT{Nge 25:6-7}}}

\VS{11}Ekyo kityo olwʼokubba nabuli eyeegulumalya, balimwica; neye iye oyo eyeewombeeka, balimugulumalya.”\XREF{}{{\XO 14:11 }{\XO{14:11
}}{\XT{Mat 23:12; Luk 18:14}}}


\par }{\PP \VS{12}Kaisi nʼakoba nʼodi eyabbaire amucaazire ati, “Owoosumbanga ekyamusana ooba ekyeigulo, toyetanga bakaagwabo ooba bagandabo, ooba bʼekikaakyo, ooba baliranwabo abasuni olwʼokubba bona balikweta, omu ngeri eyo ni bakusasula.

\VS{13}Neye owoosumbanga embaga, oyetanga badoobi, nʼabanialuuki, nʼabaleme, nʼaboofu,

\VS{14}era waire nga tibayezya kukusasula neye iye oKibbumba yalikusasula omukuzuukira kwabatuukirirye.”


\par }{\SH Olugero lwʼembaga eyʼamaani
\par }
{\R (Mat 22:1-10)

\par }{\PP \VS{15}Awo omoiza oku babbaire balya oku menza nʼoYesu oweyawuliire ebyo, nʼakoba oYesu ati, “Nga wʼenkabi iye oyo eyaliryaku embaga omu bwakabaka bwa Kibbumba!”


\par }{\PP \VS{16}Neye oYesu nʼamwiramu mu lugero ati, “Wabbairewo omuntu eyategekere embaga eyʼamaani, kaisi nʼayeta abantu bangi.

\VS{17}Era omu saawa enanyerenyeere eyʼembaga, nʼatuma omugalamawe okukoba abagenibe abeete ati, ‘Mwize olwʼokubba ebintu byonabyona atyanu bitegeke.’


\par }{\PP \VS{18}“Neye bonabona nga bali ooti balaagaanire, ni batandiika kwewozyaku. Eyasookere yakobere ati, ‘Nankugula ekigona, era nteekwa okwaba okukirambuula, kale nkwegairiire onsoniye.’


\par }{\PP \VS{19}“Kaisi iye ogondi nʼakoba ati, ‘Nankugula ente endaawo egirima ikumi, era njaba kugigezesya. Kale nkwegairiire onsoniye.’


\par }{\PP \VS{20}“Era nʼogondi iye nʼakoba ati, ‘Nkaali ndi mugole, nʼolwekyo timpezya kwiza.’


\par }{\PP \VS{21}“Awo omugalama nʼakanga, era nʼakobera omusengwawe ebyo ebibakobere. Omusengwawe nʼanyiiga, era nʼalagira tete omugalamawe oyo ati, ‘Oyabe mangu, osalaagalye omu nguudo nʼomu bisinde byʼekibuga, era ondeetere aanu ibo abadoobi nʼabanialuuki nʼaboofu nʼabaleme.’


\par }{\PP \VS{22}“Awo omugalama oyo oweyamalire ekyo kaisi nʼaiza e giri omusengwawe okumukoba ati, ‘Musengwa mmalire, neye era wakaali waliwo ekifo.’


\par }{\PP \VS{23}“Kale omusengwa oyo nʼakoba omugalamawe ati, ‘Oyabe, osalaagalye omu nguudo nʼomu bisinde, okobe abantu baize kaisi enyumba yange eizule.’

\VS{24}Awo oYesu nʼakoba ati, ‘Mbakobera nti oku bantu badi abenabbaire njetere omu kusooka, mpaawo eyaliryaku kadi akatyayi kati oku mbaga yange.’ ”


\par }{\SH Okwefiiriza kwʼomwegi wa Kurisito
\par }
{\R (Mat 10:37-38)

\par }{\PP \VS{25}Olundi oYesu yabbaire atambula nʼekiyindi kyʼabantu kaisi nʼabakoba ati,

\VS{26}“Singa omuntu aiza egyendi, kaisi nʼataka oiteeye ooba omaaye, ooba omukaliwe, ooba abaanabe, ooba abagandabe, ooba aboonyokobe, mazima waire obwomibwe obunanyere okukiraku ngʼowantaka, tayezya okubba mwegi wange.\XREF{}{{\XO 14:26 }{\XO{14:26
}}{\XT{Mat 10:37}}}

\VS{27}Kale nabuli etiyeetiika omusalabbagwe gwʼokugada olwʼobwakabaka bwa Kibbumba era nʼansengererya, tayezya okubba mwegi wange.\XREF{}{{\XO 14:27 }{\XO{14:27
}}{\XT{Mat 10:38; 16:24; Mak 8:34; Luk 9:23}}}


\par }{\PP \VS{28}“Aale singa omoiza kwinywe abba ataka okwombeka okalina, tasooka kutyama nʼabalirira ebyetaagisya okwezya okubona ooba ngʼali nʼempiiya egimumala?

\VS{29}Ekyo kityo olwʼokubba singa ayezya kumala musingi gwonkani empiiya ni gimuwaaku, abantu balimusekerera,

\VS{30}nga bakoba bati, ‘Onu yatandiikire okwombeka kaisi nʼakaya okumaliirirya!’


\par }{\PP \VS{31}“Ooba singa okabaka abba yatira okwaba okulwanisya okabaka ogondi omu lutalo, tasooka kutyama nʼaseega nga iye ali nʼamaje gʼabaisirikale 10,000 ooba ngʼayezya okuyinga oodi amulwanisya nʼabaisirikale 20,000?

\VS{32}Aale owaabba nga tayezya, atuma abakwenda ngʼodi akaali ali yala, nʼamusaba ekyataka basyanie.

\VS{33}Kale, nʼomu ngeri enanyere eyo omuntu yenayena ansengererya ateekwa okusooka okuseega oku kyʼokwefiiriza byonabyona ebyalinabyo, kaisi nʼabba mwegi wange.”


\par }{\PP \VS{34}Awo oYesu era nʼakoba ati, “Omuunyu omugaanike gwa mugaso omu byokulya, neye singa gusuuka mujaalaali, bagwiryamu batya ensa?

\VS{35}Gubba tigukaali gugasa kadi waire mwitakali, waire e gibabbiirya okavundikirya, kale bagudyaka-budyaki eedi. Aale omuntu aliku amatwi agawulira, awulisisye era ategeere ekintumula.”




\par }\Chap{15}{\SH Olugero lwa ntaama eyabbaire agotere
\par }
{\R (Mat 18:12-14)

\par }{\PP \VerseOne{1}Lumo abasolooji ba musolo nʼabakola ebikole ebibbibibbi bangi ino babbaire bali kwekumbaaniryanga e giri oYesu okuwulisisya ebiyayegesyanga.\XREF{}{{\XO 15:1 }{\XO{15:1
}}{\XT{Luk 5:29-30}}}

\VS{2}Neye aBafalisaayo nʼabakugu omu byʼaMateeka ga Musa ni beezuluguma nga bakoba bati, “Omusaiza onu iye asangaalira abakola ebibbibibbi era alya nabo.”


\par }{\PP \VS{3}Kale awo oYesu nʼabagerera olugero lunu ati,

\VS{4}“Singa omoiza kwinywe abba nʼentaama 100, kaisi omoiza nʼamugotaku, taleka 99 omu kiriisiryo kaisi nʼayaba okunoonia odi agotere paka owamubona?

\VS{5}Era owamubona, amugingira oku mabega nʼeisangaalo

\VS{6}era nʼakanga e ika. Kale owaatuuka eeyo, ayetaku abakaagwabe aamo nʼabaliranwabe, kaisi nʼabakoba ati, ‘Munsangaalireku olwʼokubba nʼaboine ontaama wange eyabbaire angotereku.’

\VS{7}Kale mbakobera nti, ngʼoyo aboine ontaamawe owaasangaala, nʼomwigulu yona wabbaayo okusangaalira ino akola ebibbibibbi omoiza eyeenenya, okukiraku abatuukirirye 99 abateetaagisya okwenenya.”


\par }{\SH Olugero lwa ndusu eyabbaire agotere
\par }
{\PP \VS{8}Awo oYesu nʼabongera olugero olundi ati, “Ooba singa omukali abba nʼamandusu\FTNT{*}{{\FR 15:8 }{\FR{15:8
}}{\FK{ndusu
}}{\FT{omu Luyonaani bakoba bati,
}}{\FQA{Durakima.
}}{\FT{Era emoiza yaabbanga mpeera ya lunaku lulamba.}}} ikumi agʼefeeza, kaisi ekimo ni kimugotaku, takwatisya eitaala, nʼayeya enyumba, nʼanoonia nʼokwekeenenya paka owakibona?

\VS{9}Era owakibona, ayetaku abakaagwabe aamo nʼabaliranwabe, kaisi nʼabakoba ati, ‘Munsangaalireku, olwʼokubba nʼaboine ekindusu kyange ekyabbaire kingotereku.’

\VS{10}Kale mbakobera nti ngʼoyo aboine ekindusukye owaasangaala, nʼeedi yona wabbaayo okusangaala kwʼabamalaika ba Kibbumba, olwʼoyo akola ebibbibibbi omoiza eyeenenya.”


\par }{\SH Olugero lwa mwana eyabbaire agotere
\par }
{\PP \VS{11}Awo oYesu tete nʼabagerera olugero olundi ati, “Wabbairewo omusaiza eyabbaire nʼabataanebe babiri.

\VS{12}Kaisi omutaane omutomuto waaku nʼakoba oiteeye ati, ‘Bbaabba, ompe omugabo ogwange oku bintubyo.’ Kale awo nʼabagabuliramu bonabona ebintubye.


\par }{\PP \VS{13}“Enaku tigyabitirewo enyingi, omutaane nago nʼakumbaania ebyobusunibye byonabyona, era ni yeeyabira omu kyalo ekyeyala, eeyo iye e giyabiduwuudiire byonabyona omu kwejalabya omu bwomi bwʼekidankaani.

\VS{14}Awo oweyamalire okusalaanica ebiyabbaire nabyo, enzala enene nʼegwa omu kyalo nago ekyo kyonakyona, kaisi awo nʼatandiika okubba omu kudamba.

\VS{15}Kale nʼayaba nʼasenga e wʼomoiza oku batyami bʼomu kyalo ekyo, iye oyo nʼamusindika mu kirisiryokye kumulisiryanga mbiizi.

\VS{16}Cooka eeyo yeegombanga nʼokulya oku byata embiizi egigyalyanga, neye nga tibabimukombya.


\par }{\PP \VS{17}“Awo oweyeekubbiremu ekiseego, nʼakoba omu mwoyogwe ati, ‘Abapakasi ba bbaabba bameka abalya ebyokulya era ni balekawo, kaisi nze nga nfeera aanu nʼenzala!

\VS{18}Nakanga eeri obbaabba, mmukobe nti bbaabba, nabebenyere egyoli nʼeeri oKibbumba.

\VS{19}Kale tinkaali mpomera okubba mwanawo era ontwale ngʼomoiza oku bapakasibo.’

\VS{20}Kale era nʼasetuka, nʼakanga eeri oiteeye. Neye oweyabbaire ngʼakaali ali yala, oiteeye nʼamulengera, ekisa ni kimukwata, nʼairuka e giri omutaane, nʼamugwa omu kifubba olwʼeisangaalo erinene.

\VS{21}Awo omutaane nago nʼamukoba ati, ‘Bbaabba, nabebenyere egyoli nʼeeri oKibbumba. Kale tinkaali mpomera okubba mwanawo!’\FTNT{†}{{\FR 15:21 }{\FR{15:21
}}{\FT{EBiwandiike ebimo ebyʼeira byongeraku biti,
}}{\FQA{Onsuuce moiza oku bapakasibo.}}}


\par }{\PP \VS{22}“Neye iye oiteeye nʼakoba abagalamabe ati, ‘Mwanguweku! Muleete eganduula ekiraku obusa mumuzwalisye. Era mumuzwalisye nʼempeta oku ngalo nʼengaito omu bigere.

\VS{23}Era muleete onte okitobba omusava mwite, tulye neenu nga tujaagaana

\VS{24}olwʼokubba omwana wange onu yabbaire afiire, neye airiwire; yabbaire agotere, neye abonekere.’ Kale awo ni batandiika okujaagaana.


\par }{\PP \VS{25}“Bakolanga ebyo batyo, ngʼomutaanewe omukulu ali mu musiri akola mirimo. Oweyabbaire akanga e ika, era nga yatira okutuuka, nʼawulira olukero lwʼabantu okwemba era nʼekibina.

\VS{26}Kale nʼayetaku omoiza oku bagalama okumubuulya ekyabbaire kiriwo.

\VS{27}Omugalama nʼamwiramu ati, ‘Omugandawo airire, era oiteewo amwitiire onte okitobba omusava olwʼokubba airire kusani nga mwomi.’


\par }{\PP \VS{28}“Neye iye omugandawe omukulu nʼanyiiga era nʼagaana okutuuka e ika. Kale oiteeye nʼakimanyica era nʼamusenja aadi e giyabbaire okumwegairira atuuke e ika.

\VS{29}Neye iye nʼairamu oiteeye ati, ‘Aale obone, emyanka mingi egimmalire nga nkukolera, era tinkutenguwangaku naire. Cooka tompangaku waire kabbuli zena ni njaagaanaku nʼabakaagwa bange.

\VS{30}Neye omutaanewo oodi iye, eyaliire ebintubyo ngʼali na bamalaaya, owairire omwitiire onte okitobba omusava!’


\par }{\PP \VS{31}“Awo oiteeye nʼamukoba ati, ‘Mwana wange, iwe nenca oli aanu na nze, era ebyange byonabyona bibyo.

\VS{32}Neye tubbaire nga tuteekwa okujaagaana nʼokusangaala olwʼokubba omugandawo oodi iye yabbaire afiire, neye atyanu airiwire; iye yabbaire agotere, neye atyanu abonekere.’ ”




\par }\Chap{16}{\SH Olugero lwa mulabiriri omulyaki
\par }
{\PP \VerseOne{1}Olundi oYesu yagereire abeegibe olugero ati, “Wabbairewo omusaiza omusuni eyabbaire nʼomulabiriri wʼebyobusunibye ogubabbaire bakoba bati mbu adubuuda ebintu bya musuni.

\VS{2}Kale omusuni oyo nʼayeta omulabiririwe nʼamukoba ati, ‘Ebyo ebinkuwuliireku biri bitya? Onsonzolere ebikwata oku byokulabirirakwo olwʼokubba toyezya okusigala ngʼomulabiriri wʼebintu byange.’


\par }{\PP \VS{3}“Awo omulabiriri oyo ni yeebuulya omu mwoyogwe ati, ‘Atyanu niki ekinakola? Omusengwa wange ali kuntoolaku omulimo. Mbulamu kadi amaani agalima, kaisi ngʼensoni ginkwata okusabirirya.

\VS{4}Atyanu mmaite ekinakola, kaisi abantu bayezye okunsangaalira omu bisito byabwe owebabba nga bambingire oku mulimo.’


\par }{\PP \VS{5}“Kale nʼayeta nabuli eyabbaire nʼeibbanja lya musengwawe. Awo nʼabuulya eyasookere ati, ‘Omusengwa wange akubanza niki?’

\VS{6}Iye nʼairamu ati, ‘Ambanza amafuta gʼemizaituuni ebidoomoolo\FTNT{*}{{\FR 16:6 }{\FR{16:6
}}{\FT{Omu Luyonaani bati,
}}{\FQA{Bbatuusi.
}}{\FT{Ebbatuusi yaabbangamu elita kumpi 40.}}} 200.’ Omulabiriri nʼamukoba ati, ‘Aale okwate endagaanoyo yeenu kaisi otyame mangu era ocuuse bibbe ebidomoolo 100.’


\par }{\PP \VS{7}“Awo nʼabuulya eyairireku ati, ‘Kaisi iwe akubanza niki?’ iye oyo nʼairamu ati, ‘Ambanza engaano ensawo 100.’ Oyo yena nʼamukoba ati, ‘Aale wena okwate endagaano eiyo yeenu, era iwe ocuuse gibbe ensawo 80.’


\par }{\PP \VS{8}“Awo omusengwawe nʼasiima omulabiririwe oyo omulyaki olwʼekikole ekyamalabuki ekyo ekyokwetegekera. Kiri kiti, abantu abataikirirya omu Kibbumba ibo balabukirabuki omu nkolagana yaabwe okukiraku ibo abantu abamwikiririryamu.

\VS{9}Kale mbakobera nti mukolesyenge obusuni bwʼoku kyalo okwesalira emikago, kaisi olwo obusuni obwo owebwalibba nga tibukaali bugasa, oKibbumba yalibasangaalira omwigulu omu kifo ekyʼemirembe nʼemirembe.


\par }{\PP \VS{10}“Omuntu oyo iye omwesigwa omu kityayi, abba ayezya okubba mwesigwa nʼomu kinene; era nʼoyo iye atabba omwesigwa omu kityai, era abba timwesigwa nʼomu kinene.

\VS{11}Aale owemubba timuli beesigwa omu busuni obwʼoku kyalo, naani eyalibeesiga omu busuni budi obunanyerenyeere obwʼomwigulu?

\VS{12}Era owemubbanga nenca timuli beesigwa omu byʼabandi, naani eyalibawa ebyanywe okubwanywe?


\par }{\PP \VS{13}“Mpaawo muweererya ayezya okuweererya abasengwa ababiri. Kiri kiti ali nʼokulaga okutaka kunene eeri omoiza okukiraku eeri ogondi; ooba yalyesibira oku moiza, nʼatala ogondi. Kale tikyezeka okubba nʼoKibbumba aamo nʼempiiya byombi nga basengwabo.”\XREF{}{{\XO 16:13 }{\XO{16:13
}}{\XT{Mat 6:24}}}


\par }{\PP \VS{14}Awo aBafalisaayo ababbairewo owebawuliire ebyo, ni basekerera oYesu olwʼokubba ibo babbaire bayayaanira eino empiiya.

\VS{15}Neye iye nʼabakoba ati, “Inywe abananyere mwetuuca okubba abasa omumaiso gʼabantu, neye iye oKibbumba amaite emyoyo gyanywe. Ikyo ekintu abantu ekibasisiija bati kikulu ino, tete iye oKibbumba akitwala ngʼekyomuliko omumaisoge.”


\par }{\SH Omugaso gwa Mateeka ga Musa
\par }
{\R (Mat 11:12-13; 5:13-32; Mak 10:11-12)

\par }{\PP \VS{16}Awo oYesu ni yeeyongera okubeegesya ati, “AMateeka ga Musa nʼeBiwandiike ebyʼabanaabbi niibyo ebyabbaire omu kukola paka oYokaana oMubatizi oweyaizire. Neye okuzwa olwo, aMawuliro aMasa agʼobwakabaka bwa Kibbumba niigo agebali kulaabba egimuli, era nabuli muntu ayazya nʼamaani okubwingiramu.\XREF{}{{\XO 16:16 }{\XO{16:16
}}{\XT{Mat 11:12-13}}}

\VS{17}Neye kyanguku eigulu nʼekyalo okuwaawo, okukiraku akasale akatyayi eino okugotaku oku kanyukuta akamo oku Mateeka ga Musa.\XREF{}{{\XO 16:17 }{\XO{16:17
}}{\XT{Mat 5:18}}}


\par }{\PP \VS{18}“Ekikoba kiti, singa omuntu abbinga omukaliwe, kaisi nʼaleeta omukali ogondi, abba abbengere ogwʼobulendi. Era nʼomusaiza atwala omukali oyo ogubabbingire abba abbengere ogwʼobulendi.”\XREF{}{{\XO 16:18 }{\XO{16:18
}}{\XT{Mat 5:32; 1Ko 7:10-11}}}


\par }{\SH Omusaiza omusuni nʼoLazaalo
\par }
{\PP \VS{19}Awo oYesu nʼabagerera olugero ati, “Wabbairewo omusaiza omusuni, eyazwalanga ebizwalo ebitukuliikiriri ebyʼolugoye olubeeta lineni, era ngʼasiiba mu bwomi obusa nabuli lunaku.

\VS{20}Neye oku geeti ya musuni oyo babikiryangawo omudoobi omusabiriri, eriinalye bati Lazaalo oyo iye eyabbaire aizwire amabbwa,

\VS{21}eyeegombanga okulya obukunkumukira obwagwanga okuzwa oku menza yʼomusaiza omusuni oyo. Kaisi era tete embwa gyona gyaizanga ni gimukomberera omu mabbwage.


\par }{\PP \VS{22}“Kale ekiseera kyatuukire, omudoobi oyo nʼafa, era abamalaika ni batwala omwigugwe e giri oIbbulaimu. Oluzwanyuma omusuni yena yafiire era ni bamuliika.

\VS{23}Awo ngʼali e Magombe omu bulumi obungi, nʼalola omwigulu nʼalengerera e yala oIbbulaimu nga bali aamo nʼoLazaalo.

\VS{24}Kale nʼamweterera ati, ‘Bbaabba oIbbulaimu, onkwatire ekisa otume oLazaalo atimye empembi yʼolunwerwe omu maizi, kaisi aize ampolyewolyeku olulumi, olwʼokubba ndi omu bulumi bungi omu musyo gunu.’


\par }{\PP \VS{25}“Neye oIbbulaimu nʼamwiramu ati, ‘Mwana wange, oyebukirye oti owewabbaire ngʼokaali oli mwomi oku kyalo wasunire ebisa ebibyo, ngʼoLazaalo iye ali mu kugada. Kale atyanu oLazaalo yena aanu ali mwisangaalo, wena ngʼoli omu bulumi obunene.

\VS{26}Kaisi waire wona tikiikyo, waliwo olukonko lwʼamaani aakatiwo na iswe eenu, olwʼokukaisya abo ibo abataka okuzwa eenu okwiza e gyoli eeyo, era nʼabataka okuzwa eeyo okwiza e gituli.’


\par }{\PP \VS{27}“Awo omusaiza omusuni nʼamukoba ati, ‘Kale aale nkwegairire bbaabba, otume oLazaalo eeri abantu bʼe ika,

\VS{28}olwʼokubba ndiyo nʼabaganda bange bataanu. Oleke ayabe abalabule tibeebitya ngʼowenakolanga kaisi kibabbeere bona okutaiza eenu omu bulumi obunene bunu.’


\par }{\PP \VS{29}“Neye iye oIbbulaimu nʼamwiramu ati, ‘Bali nʼamateeka ga Musa nʼebiwandiike ebyʼabanaabbi, bawulisisye ebyo.’


\par }{\PP \VS{30}“Kaisi tete omusaiza omusuni nʼamukoba ati, ‘Bbaabba oIbbulaimu, kadi, neye singa omuntu okuzwa omu bafu ayaba egibali, beenenya.’


\par }{\PP \VS{31}“Neye oIbbulaimu nʼamukoba ati, ‘Oobanga tibawulira ebya Musa nʼabanaabbi ebibikoba, era batyo tibaikirirye newankubbaire wabbaawo omuntu azuukira.’ ”




\par }\Chap{17}{\SH Ekibbikibbi
\par }
{\R (Mat 18:6-7,21-22; Mak 9:42)

\par }{\PP \VerseOne{1}Lwabbaire lumo oYesu nʼakoba abeegibe ati, “Ebintu ebizweraku abantu ni bakola ekibbikibbi tibyakayenge okubbaawo, neye, wobe! Ngʼalabire oyo iye abireeta!

\VS{2}Ekikiraku, omuntu oyo kumusiba ibbaale erizito omu mamiro, ni bamudyaka omu nyanza, okukiraku owaazweraku omoiza oku batobato abo abanjikiririryamu okukola ekibbikibbi.

\VS{3}Kale mwekuume.

\par }{\PP “Singa omugandawo akukola ekibbikibbi, omulabule era oweyeenenya, omusoniye.\XREF{}{{\XO 17:3 }{\XO{17:3
}}{\XT{Mat 18:15}}}

\VS{4}Singa akukola ekibbikibbi emirundi musanvu omu lunaku, kaisi nabuli mulundi ngʼaiza egyoli okwenenya, omusoniyenge.”


\par }{\SH Okwikirirya
\par }
{\PP \VS{5}Awo abatume ni bakoba oMusengwa oYesu bati, “Otwongereku okwikirirya.”


\par }{\PP \VS{6}Iye nʼabairamu ati, “Singa mubba nʼokwikirirya okutyai ooti kansigo aka kalidaali, mubba mwezya okukoba omusaale omunene ngʼomusikamooli gunu muti, ‘Weiye oyabe weekome omu nyanza,’ era ni gubawulira.”


\par }{\SH Omulimo gwa mugalama
\par }
{\PP \VS{7}Awo oYesu tete nʼabakoba ati, “Singa omoiza kwinywe abba nʼomugalamawe amulimira ooba amuliisirya entaama, omuntu oyo ayezya okukoba omugalamawe oyo eyankwinuka ati, ‘Aale atyanu oize otyame olye?’

\VS{8}Taira kumukoba-bukobi ati, ‘Ontegekere ekyokulya, kaisi weetegeke okubbaawo ngʼomusimaami okumpeererya nga ndya, oluzwanyuma kaisi wena olye?’

\VS{9}Ayezya okwebalya omugalama oyo olwʼokubba akolere ebibamukobere?

\VS{10}Kale nywena, owemubbanga mumalire okukola ebyo byonabyona ebibabakobere okukola, mukobanga muti, ‘Iswe tuli bagalama, titusaanira okutusiima, olwʼokubba tukolere biibyo ebitubbaire tuli nʼokukola.’ ”


\par }{\SH OYesu alamya abagenge eikumi
\par }
{\PP \VS{11}Olwatuukire, oYesu oweyabbaire ngʼayaba e Yerusaalemi, nʼabita aakati oku nsalo yʼeitwale lyʼe Samaaliya nʼeryʼe Galiraaya.

\VS{12}Kale oweyabbaire ngʼaingira omu kimo oku bitundu byayo, abagenge ikumi ni baiza okumusangaana. Era ni beemerera yalaku naye

\VS{13}kaisi ni bamukoba maaminkirira bati, “Yesu oMusengwa, otukwatire ekisa!”


\par }{\PP \VS{14}Awo oweyababoine, nʼabakoba ati, “Aale mwabe mweyanjule eeri abakabona.”\XREF{}{{\XO 17:14 }{\XO{17:14
}}{\XT{Lee 14:2-32}}} Kale owebabbaire baaba, ni balama.


\par }{\PP \VS{15}Neye omoiza kwibo, iye oweyaboine ngʼalamire, nʼakanga e giri oYesu ngʼawuuja oKibbumba nʼeigono eryʼamaani.

\VS{16}Oweyatuukire nʼakotamya omutwe ansi ngʼakomere amazwi okumpi nʼebigere bya Yesu, ngʼamwebalya. Era omusaiza oyo yabbaire Musamaaliya.


\par }{\PP \VS{17}Awo oYesu nʼabuulya ati, “Abalamire tibabbaire ikumi? Kaisi omwenda bali yaina?

\VS{18}Mpaawo ogondi airire okuwuuja oKibbumba okutoolaku onu atali Muyudaaya?”

\VS{19}Awo oYesu nʼamukoba ati, “Osetuke weeyabire; okwikiriryakwo kukulamirye.”


\par }{\SH Obufugi bwa Kibbumba
\par }
{\R (Mat 24:23-28,37-41; Mak 13:15-16)

\par }{\PP \VS{20}Lumo, aBafalisaayo babwirye oYesu bati, “Obwakabaka bwa Kibbumba bwalibbaawo di?” Iye nʼabairamu ati, “Obwakabaka bwa Kibbumba nga bwiza tibuboneka.

\VS{21}Era abantu tibalikoba bati, ‘Buli yaanu,’ ooba bati, ‘Buli yaadi,’ olwʼokubba obwakabaka bwa Kibbumba buli mu myoyo gyanywe.”


\par }{\PP \VS{22}Awo nʼakoba abeegibe ati, “Ekiseera kyalituuka ni mwegomba okubonaku oMwana wa Muntu waire lunaku lumo, neye nga tikyezeka.

\VS{23}Kale walibbaawo abalibakoba bati, ‘Ngodi yaadi!’ Ooba bati, ‘Ngonu yaanu!’ Neye inywe timwabangayo, era timubasengereryanga.

\VS{24}Ekyo kityo olwʼokubba, oMwana wa Muntu oweyalibba aira, yalibba ooti kumesya kwa ikendi okumolekera oku lubba olumo olwʼangulu omwibbanga, era ni kuboneca paka oku lubba ludi olundi.

\VS{25}Neye ateekwa kaisi okusooka okukaanya ebintu bingi era nʼabantu bʼomulembe gunu okumwegaana.


\par }{\PP \VS{26}“Era kityo nakimo ngʼowekyabbaire oku mulembe gwa Nuwa, era niiye owekyalibba nʼomu kwira kwʼoMwana wa Muntu.\XREF{}{{\XO 17:26 }{\XO{17:26
}}{\XT{Nta 6:5-8}}}

\VS{27}Amataba nga gakaali okubbaawo abantu babbaire nga balya, era nga banywa, era nga bafumbirwa paka oku lunaku oNuwa oluyaingiriire omu lyato. Neye oluzwanyuma amataba gaizire era ni gajigirica abantu bonabona.


\par }{\PP \VS{28}“Era kyabbaire kityo nʼoku mulembe gwa Luuti. Abantu babbaire nga balya era nga banywa, nga bagula era nga batunda, nga balima era nga bombeka.

\VS{29}Neye oku lunaku oLuuti oluyazwereire omu kibuga kyʼe Sodoma, omusyo nʼobuganga bwʼamabbaale byagwire okuzwa omwigulu, ni bijigirica abantu bonabona omu kibuga ekyo.\XREF{}{{\XO 17:29 }{\XO{17:28-29
}}{\XT{Nta 18:20–19:25}}}


\par }{\PP \VS{30}“Era kyalibbeera nakimo kityo oku lunaku oMwana wa Muntu oluyaliiriraku.

\VS{31}Oku lunaku olwo, omuntu eyalibba e ngulu oku nyumbaye, kaisi ngʼebintubye biri munda, tamalanga ekiseera okwingira okubitoolamu. Era nʼomu ngeri enanyere eyo, eyalibba omu musiri yena atyo, tamalanga ekiseera okukanga e ika okusyoma ekintu kyonakyona.\XREF{}{{\XO 17:31 }{\XO{17:31
}}{\XT{Mat 24:17-18; Mak 13:15-16}}}

\VS{32}Aale mwebukirye ekyatuukire oku muka Luuti!\XREF{}{{\XO 17:32 }{\XO{17:32
}}{\XT{Nta 19:26}}}

\VS{33}Kale nabuli agezyaku okulamya obwomibwe okululwe, yalibufiirwa, neye nabuli afiirwa obwomibwe okulwange, yalibulamya.\XREF{}{{\XO 17:33 }{\XO{17:33
}}{\XT{Mat 10:39; 16:25; Mak 8:35; Luk 9:24; Yok 12:25}}}

\VS{34}Mbakobera nti omu kiire nago ekyo, abalibba ababiri oku buliri obumo, omoiza balimutwala, kaisi iye ogondi ni bamuleka.

\VS{35}Abakali ababiri abalibba aamo nga basya, omoiza balimutwala, kaisi iye ogondi ni bamuleka. [

\VS{36}Babiri abalibba omu musiri, omoiza balimutwala, kaisi iye ogondi ni bamuleka].”\FTNT{*}{{\FR 17:36 }{\FR{17:36
}}{\FT{EBiwandiike ebimo ebyʼeira bibulamu olunyiriri lunu.}}}


\par }{\PP \VS{37}Awo abeegibe ni bamubuulya bati, “Musengwa, ebyo byalibba yaina?” Nʼabairamu ati, “Iwo awo awabba omusaaye, niiwo ensega e gigikumbaanira.”




\par }\Chap{18}{\SH Olugero lwa namwandu owʼeiganyi
\par }
{\PP \VerseOne{1}Awo oYesu nʼagerera abeegibe olugero okubeegesya ati bateekwa okusabanga oKibbumba bulijo anambula okudemba.

\VS{2}Nʼakoba ati, “Wabbairewo omulamuzi omu kibuga ekimo, eyabbaire nga iye tatya oKibbumba waire kuwa bantu kitiisya.

\VS{3}Era ni wabbaawo onamwandu omu kibuga ekyo, eyasooseranga e wʼomulamuzi nago, ngʼamudeeba mukwegairira ati, ‘Nkusaba osale omusango gunu gulingirire oyo ogumpozya naye.’


\par }{\PP \VS{4}“Kale omulamuzi nʼamala ekiseera ngʼakaali againe. Neye oluzwanyuma nʼakoba omu mwoyogwe ati, ‘Newankubbaire nga tintya oKibbumba, era waire kadi kuwa bantu kitiisya,

\VS{5}neye olwʼokubba onamwandu oyo ayabire ngʼandeyerya, njaba okubona nti nsala omusango mmutaase, kaisi akomye okusoosera okwiza okundeyeryanga.’ ”


\par }{\PP \VS{6}Awo oMusengwa nʼakoba ati, “Aale mubone omulamuzi oyo akola ebibbibibbi ekyatumula.

\VS{7}Neye iye oKibbumba tiyalisala omusango ngʼataasa abeyalonderemu ibo abo abamusaba omusana nʼobwire? Yalirwawo ino okubairamu?

\VS{8}Aale mbakobera nti yalisala omusango mangu okubataasa. Wazira oMwana wa Muntu oweyaliirira, yalyajirya nga wakaali walikuuwo omuntu atyo omu kwikirirya?”


\par }{\SH Olugero lwʼoMufalisaayo nʼomusolooji wa musolo
\par }
{\PP \VS{9}Awo oYesu tete nʼabagerera olugero lunu ngʼalabula abo ibo ababbaire beemaite bati ibo batuuce era nga babityamu nabuli muntu amaiso, ngʼakoba ati,

\VS{10}“Wabbairewo abasaiza babiri abaabire omu Yeekaalu okusaba. Omoiza yabbaire Mufalisaayo, kaisi ogondi musolooji wa musolo.

\VS{11}Awo oMufalisaayo nʼayemerera kaisi nʼasaba omu mwoyogwe ati, ‘Oo! Kibbumba, nkwebalya olwʼokubba tindi ooti bantu abandi ibo abaluvu, ooba abalaazamaanya, ooba abalendi. Era tindi kadi ooti musolooji wa musolo onu.

\VS{12}Nze nsiiba emirundi mibiri omu saabbiiti, era ntoola ekimo kyʼeikumi oku byʼensuna byange byonabyona.’


\par }{\PP \VS{13}“Neye iye omusolooji wa musolo yayemereire yalaku nʼabantu, era tiyasiiriryeku kadi maisoge okulola omwigulu, wazira yeekondamiire kaisi nʼakoba ati, ‘Oo! Kibbumba, onkwatire ekisa nze akola ebibbibibbi!’ ”


\par }{\PP \VS{14}Awo oYesu nʼabakoba ati, “Mbakobera nti oodi iye owʼoluzwanyuma yakangire e ika ngʼoKibbumba amusoniyire okukiraku oodi ogondi. Ekyo kityo olwʼokubba buli eyegulumalya balimwica, neye iye oyo eyewombeeka balimugulumalya.”\XREF{}{{\XO 18:14 }{\XO{18:14
}}{\XT{Mat 23:12; Luk 14:11}}}


\par }{\SH OYesu awa abaana abatobato enkabi
\par }
{\R (Mat 19:13-15; Mak 10:13-16)

\par }{\PP \VS{15}Awo abantu ni baleeta abaana abatobato bona e giri oYesu abakwateku, neye abeegibe owebaboine ekyo, ni babaloberya nga babakaawuukira.

\VS{16}Neye oYesu nʼayeta abaana abo nago, kaisi nʼakoba abeegibe ati, “Muleke abaana abatobato baize egyendi era timwabaloberya, olwʼokubba abali ooti baabo niibo ababba omu bwakabaka bwa Kibbumba.

\VS{17}Mbakobera amazima nti nabuli muntu ataikirirya okwesiga oKibbumba ngʼomwana omutomuto oweyeesiga ababyairebe, tiwakungira omu bwakabaka bwa Kibbumba.”


\par }{\SH OYesu nʼomusaiza omusuni
\par }
{\R (Mat 19:16-30; Mak 10:17-31)

\par }{\PP \VS{18}Lumo wabbairewo omufugi eyabwirye oYesu ati, “Musomesya omusa, niki ekinteekwa okukola okusuna obwomi obutawaawo?”


\par }{\PP \VS{19}OYesu nʼamwiramu ati, “Lwaki onjeta omusa? Mpaawo muntu omusa okutoolaku oKibbumba yenkani.

\VS{20}Omaite ebiragiro bya Kibbumba ebikoba biti, Tiwayendanga, tiwaitanga omuntu, tiwaibbanga, tiwasibiriryanga oku muntu, oiteewo nʼomaawo obawenge ekitiisya.”\XREF{}{{\XO 18:20 }{\XO{18:20
}}{\XT{Kuz 20:12-16; Ama 5:16-20}}}


\par }{\PP \VS{21}Iye omufugi nʼamwiramu ati, “Ebyo byonabyona nabituukiriirye kuzwera nakimo mu butobuto paka atyanu.”

\VS{22}OYesu oweyawuliire ekyo, nʼamukoba ati, “Ekintu kimo ekyokaali okukola. Otunde ebibyo byonabyona, era empiiya egyazwamu ogigabire abadoobi, kaisi oize otambulenge na nze, awo walisuna obusuni omwigulu.”


\par }{\PP \VS{23}Neye omufugi oyo oweyawuliire ebyo, nʼayungubala ino olwʼokubba yabbaire musuni kibitiriri ino.

\VS{24}Kale awo oYesu oweyamuboine nga muyungubali, nʼakoba abeegibe ati, “Nga kigosi omusuni okwingira omu bwakabaka bwa Kibbumba!

\VS{25}Ekinanyerenyeere kiri kiti, kyanguku okisolo omunene ooti ngamira okubita omu kawundu kʼempisyo, okukiraku omusuni okwingira omu bwakabaka bwa Kibbumba.”


\par }{\PP \VS{26}Kale abawuliire ebyo ni babuulya oYesu bati, “Olwo naani ayezya okulokoka?”


\par }{\PP \VS{27}Neye iye nʼabairamu ati, “Abantu ekibatayezya ikyo oKibbumba iye akyezya.”


\par }{\PP \VS{28}Awo oPeetero nʼakoba oYesu ati, “Musengwa, aale obone twalekere ebisito byaiswe tutambulenge na iwe.”


\par }{\PP \VS{29}OYesu nʼabakoba ati, “Mbakobera amazima nti mpaawo muntu eyalekere ekisitokye ooba omukaliwe, ooba abagandabe, ooba ababyairebe, ooba abaanabe olwʼobwakabaka bwa Kibbumba,

\VS{30}iye eyalikaya okusuna ebikiraku obungi ebyo ebiri oku kyalo kunu, omu bwomi bwʼoku kyalo era tete asune nʼobwomi obutawaawo ngʼazwire oku kyalo.”


\par }{\SH OYesu tete atumula oku kufaakwe
\par }
{\R (Mat 20:17-19; Mak 10:32-34)

\par }{\PP \VS{31}Awo oYesu nʼairya abeegibe oku mbale, era nʼabakoba ati, “Atyanu tuli kwaba e Yerusaalemi, era nabuli kintu abanaabbi ekibawandiikire oku Mwana wa Muntu kyaba okutuukirira.

\VS{32}Baaba okumuwaayo eeri aBatali Bayudaaya. Abo baaba okumusekerera, nʼokumuzuma, nʼokumwandaku ebitanta, nʼokumufaamuulira efaalu egiriku emirobo egisima era nʼokumwita

\VS{33}Neye oluzwanyuma lwʼenaku ibiri, oku lwokusatu, yalizuukira.”


\par }{\PP \VS{34}Neye abeegibe mpaawo ekibategeirekuumu omu bintu ebyo. Ekyo kyabbaire kityo olwʼokubba amakulu gʼebibono ebyo gabbaire mainike, kale nandi ni bategeera ekiyabbaire atumulaku.


\par }{\SH OYesu alamya omwofu omusabiriri
\par }
{\R (Mat 20:29-34; Mak 10:46-52)

\par }{\PP \VS{35}Kale awo oYesu oweyabbaire ngʼali kumpi okutuuka omu kibuga kyʼe Yeriko, nʼayajirya omusaiza omwofu ngʼatyaime oku nzira ngʼali kusabirirya.

\VS{36}Omwofu oyo oweyawuliire ekiyindi kyʼabantu nga kibitawo, nʼabuulya ati, “Niki ekyo?”

\VS{37}Ni bamukobera bati oYesu owʼe Naazaleesi niiye abita.


\par }{\PP \VS{38}Awo nʼatumula maaminkirira ati, “Iwe Yesu oMwizukulu wa kabaka oDawudi, onkwatire ekisa!”


\par }{\PP \VS{39}Kale awo ibo ababbaire beekubbembeire ni bamukaawuukira nga bamukoba asirike, neye iye ni yeeyongera-bweyongeri kwaminkirira ati, “Iwe oMwizukulu wa kabaka oDawudi, onkwatire ekisa!”


\par }{\PP \VS{40}Awo oYesu nʼayemerera era nʼalagira bamutwalire omusaiza oyo. Kale omusaiza oyo owebamwigereirye, oYesu nʼamubuulya ati,

\VS{41}“Iwe, otaka nkukolere niki?” Nʼairamu ati, “Musengwa, ondamye amaiso.”


\par }{\PP \VS{42}OYesu nʼamukoba ati, “Aale obone, era olamire olwa kwikiriryakwo.”


\par }{\PP \VS{43}Amangu ago amaisoge ni galama, era ni yeeyabira nʼoYesu ngʼawuuja oKibbumba. Nʼabantu bonabona ababbairewo owebaboine ekyo, bona ni bawuuja oKibbumba.




\par }\Chap{19}{\SH OYesu nʼoZaakayo
\par }
{\PP \VerseOne{1}Awo oYesu nʼabeyabbaire nabo ni baingira omu kibuga e Yeriko, era nga babita nzira.

\VS{2}Omu kibuga omwo mwabbairemu omusaiza eriinalye bati Zaakayo eyabbaire omukulu wʼabasolooji ba musolo era nga musuni.

\VS{3}Omusaiza oyo yatakire okumanyica oYesu, neye olwʼobumpibwe nandi nʼayezya okumubona olwʼekiyindi kyʼabantu.

\VS{4}Kale nʼairuka nʼasaliza omumaiso oYesu e giyabbaire alungama, kaisi era nʼaniina oku musaale omusikamooli, ayezye okubona oYesu.


\par }{\PP \VS{5}OYesu oweyatuukirewo, nʼalola e ngulu oku kisaale, kaisi nʼamukoba ati, “Zaakayo, oniinuke mangu olwʼokubba olwatyanu nteekwa okubba mugeniwo.”

\VS{6}Kale oZaakayo nʼaniinukirawo, era nʼayaniriza oYesu e ika nʼeisangaalo.


\par }{\PP \VS{7}Awo, abantu owebaboine ngʼoYesu ayabireyo, bonabona ni batandiika okwezuluguma nga bakoba bati, “Ayabire kucaala wʼodi akola ebibbibibbi.”


\par }{\PP \VS{8}Neye oluzwanyuma oku lunaku olwo oZaakayo nʼayemerera, nʼakoba oMusengwa ati, “Musengwa, aale atyanu ndi kugabulamu aakati ebintu byange, kaisi ekitundu ekimo nkigabire abadoobi. Era obanga waliwo ogunalyakire, nʼamwiriryawo emirundi eena.”


\par }{\PP \VS{9}Awo oYesu nʼakoba ati, “Olwatyanu obulokole bwingiire omu nyumba munu olwʼokubba onu onanyere aanu yena mwizukulu wa Ibbulaimu.

\VS{10}Kaisi era nʼoMwana wa Muntu yaizire kunoonia nʼokulokola baabo ababbaire bagotere.”\XREF{}{{\XO 19:10 }{\XO{19:10
}}{\XT{Mat 18:11}}}


\par }{\SH Olugero lwʼabagalama eikumi
\par }
{\R (Mat 25:14-30)

\par }{\PP \VS{11}Awo nga bali kuwulira ebyo, oYesu ni yeeyongera nʼabagerera olugero olwʼokubba yabbaire kumpi nʼe Yerusaalemi, era e gibabbaire baseega bati obwakabaka bwa Kibbumba bwabbaire bwʼokubbaawo nga yankutuukayo.

\VS{12}Kagira yabagereire ati, “Wabbairewo omuntu owʼekitiisya eyaabire omu kyalo ekyʼe yala okumusuuca okabaka, kaisi aire.

\VS{13}Kale nʼayetaku abagalamabe ikumi, kaisi nʼawa nabuli muntu empiiya egibeeta bati mina\FTNT{*}{{\FR 19:13 }{\FR{19:13
}}{\FK{Mina
}}{\FT{emoiza yenkanankananga empeera yʼomupakasi eyʼemyeri misatu.}}} moiza moiza, nʼabakoba ati, ‘Musuubuulenge omu mpiiya ginu paka owenaliira.’


\par }{\PP \VS{14}“Neye abʼomu kyalokye babbaire tibamutaka era ni batuma abakwenda okumusenjaaku baabe eedi e giyabbaire ayaba, bakobe bati, ‘Titutaka oyo okubba kabaka waiswe.’


\par }{\PP \VS{15}“Neye iye era oweyatuukire eedi, bamusuucirye kabaka era nʼaira. Kale awo oweyairire nʼalagira okumwetera abagalama badi abeyabbaire awaire empiiya, abone amagoba agebabbaire basuniremu.


\par }{\PP \VS{16}“Eyasookere yaizire nʼakoba ati, ‘Musengwa, empiiyagyo, gireetere amagoba gʼemina ikumi.’


\par }{\PP \VS{17}“Kale nʼamukoba ati, ‘Weebale ino iwe omugalama omusa. Ngʼowoobbaire omwesigwa omu kintu ekityai kinu, nkuwaire obwezye okufuga ebibuga ikumi.’


\par }{\PP \VS{18}“Awo owokubiri nʼaiza, nʼakoba ati, ‘Musengwa, empiiyagyo gireetere amagoba gʼemina itaanu.’


\par }{\PP \VS{19}“Kale oMusengwawe nʼamukoba ati, ‘Iwe nkuwaire okufuga ebibuga bitaanu.’


\par }{\PP \VS{20}“Awo omugalama ogondi nʼaiza, iye nʼakoba ati, ‘Musengwa, empiiyagyo nginu, era nʼagibisire nakusani nga mbiringe omu kiwero.

\VS{21}Nakolere ntyo olwʼokubba nakutiire engeri egyoli omuntu omugosi. Iwe otwala nʼekinandi nʼotaganira, era oli ooti mulimi akesa ekinandi nʼasiga.’


\par }{\PP \VS{22}“Kale omusengwawe nʼamukoba ati, ‘Iwe omugalama akola ebibbibibbi, njaba kusinzirira ku byotumwire okukusalira omusango. Mbona ngʼomaite, aale tiwamaite oti ndi muntu mugosi, atwala nʼekinandi ni ntaganira, era akungula nʼekinandi ni nsiga?

\VS{23}Aale kale lwaki empiiya gyange tiwagikoopere abasuubuuzi, kaisi nze nga njirire ni ngisyomayo nga kuliku nʼamagoba?’


\par }{\PP \VS{24}“Kale nʼakoba ababbaire beemereire aawo ati, ‘Mumutooleku emina eyo egyali nayo, mugiwe oodi aali nʼemina gidi eikumi.’

\VS{25}Neye ibo ni bamukoba bati, ‘Musengwa, oodi iye aali nagyo egindi ikumi mbeereri!’


\par }{\PP \VS{26}“Awo omusengwa waabwe nʼairamu ati, ‘Mbakobera nti nabuli aali nabyo balimwongeraku nʼebindi, kaisi oyo abula, balimutoolaku nʼakatyayi kadi akebalibba bamuwaire.\XREF{}{{\XO 19:26 }{\XO{19:26
}}{\XT{Mat 13:12; Mak 4:25; Luk 8:18}}}

\VS{27}Kale atyanu abalabe bange ibo etibantakiirye okusuuka kabaka waabwe, mubaleete aanu, era mubaite nga mbona.’ ”


\par }{\SH OYesu bamwaniriza omu kitiisya ekyʼamaani
\par }
{\R (Mat 21:1-11; Mak 11:1-11; Yok 12:12-19)

\par }{\PP \VS{28}Awo oYesu oweyamalire okutumula ebyo, ni yeeyongerayo nʼayaba paka e Yerusaalemi.

\VS{29}Awo, oweyabbaire ngʼali kumpi okutuuka e Bbesufaage nʼe Bbesaniya, ebiri oku lusozi olubeeta oLusozi olwʼeMisaale eMizaituuni, nʼatuma babiri oku beegibe ngʼabakoba ati

\VS{30}“Mwabe omu kitundu ekyo ekiri omumaiso awo era owemwabba mwankwingira muti, mwabona ompunda omutomuto ogubatatyamangaku ogubasibire aawo. Mumuteere era mumuleete aanu.

\VS{31}Owewabbaawo ababuulya ati, ‘Lwaki mumuteera?’ Mwamwiramu muti, ‘OMusengwa niiye amwetaaga.’ ”


\par }{\PP \VS{32}Awo abebatumire ni baaba, era ni bamwajirya ngʼoweyabbaire ababakobere.

\VS{33}Kale owebabbaire nga bateera ompunda, abananyere ni bababuulya bati, “Inywe, lwaki muteera ompunda oyo?”


\par }{\PP \VS{34}Ibo ni bairamu bati, “OMusengwa niiye amwetaaga.”

\VS{35}Awo ni bamuleetera oMusengwa oYesu, era owebamutuucirye ni bamwalaku ebizibaawo byabwe, kaisi ni baniinisyaku oYesu ayabireku.

\VS{36}Abantu baabanga baala omu nzira ebizwalo byabwe oYesu ngʼabitaku ngʼali oku mpunda.


\par }{\PP \VS{37}Awo oweyabbaire nga yatira okuserengeta okuzwa oku lusozi olwʼemisaale emizaituuni, ekiyindi kyonakyona ekyʼabeegibe ni kitandiika okuwuuja oKibbumba nʼeigono eryʼamaani nʼeisangaalo olwʼebyewunyo byonabyona ebibabbaire baboine.


\par }{\PP \VS{38}Bembanga bati, “Wʼenkabi okabaka oyo aiza omu liina lya Musengwa iye oKibbumba!

\par }{\Q Eidembe libbe omwigulu,

\par }{\QB nʼekitiisya kibbe eeri oKibbumba aali omwigulu.”\XREF{}{{\XO 19:38 }{\XO{19:38
}}{\XT{Zab 118:26}}}


\par }{\PP \VS{39}Neye abamo oku Bafalisaayo ababbaire omu kiyindi ni bakoba oYesu bati, “Musomesya, okaawukire abeegibo basirike.”

\VS{40}OYesu nʼabairamu ati, “Mbakobera nti singa banu basirika, amabbaale igo gaceera.”


\par }{\SH OYesu akunga olwa Yerusaalemi
\par }
{\PP \VS{41}Awo oYesu oweyabbaire ngʼali kumpi nʼekibuga kyʼe Yerusaalemi era ngʼakirengera, nʼakunga olwʼabantu baayo,

\VS{42}ngʼakoba ati, “Aale inywe nywena abantu bʼe Yerusaalemi singa kadi luceire nga mumanyicirye ekyo ekyezya okubaleetera eidembe! Neye paka atyanu kibeebisireku.

\VS{43}Ekiseera kyalituuka abalabe baanywe ni babasitaku olukita, kaisi ni babeeruguulirirya era ni babaziga okuzwera buli wantu.

\VS{44}Balibamalirawo nakimo era paka nʼabaana baanywe. Era mpaawo eibbaale kadi limo eryalisigala nga lyombeke oku liinaye, olwʼokubba timwamanyicirye ekiseera oKibbumba ekiyaiziireemu okubalokola.”


\par }{\SH OYesu abbinga abatundira omu Yeekaalu
\par }
{\R (Mat 21:12-17; Mak 11:15-19; Yok 2:13-22)

\par }{\PP \VS{45}Kale oYesu oweyatuukire, nʼaingira omu luuga lwʼeYeekaalu era nʼatandiika okubbingamu ababbaire batundiramu ebintu.

\VS{46}Yabakobere ati, “Bakiwandiikire bati, ‘Enyumba yange yaabbanga nyumba ya kusabiramu, neye inywe mugisuucirye mpuku yʼabanyagi omubeebisa.’ ”\XREF{}{{\XO 19:46 }{\XO{19:46
}}{\XT{Isa 56:7; Yer 7:11}}}


\par }{\PP \VS{47}Oluzwanyuma lwʼebyo, nabuli lunaku oYesu yayegesyanga omu Yeekaalu. Neye abakabona abakulu nʼabakugu omu byʼaMateeka ga Musa, nʼabantu abakulu abandi omwigwanga, nga bagezyaku okusala amalabuki gʼokumwita.\XREF{}{{\XO 19:47 }{\XO{19:47
}}{\XT{Luk 21:37}}}

\VS{48}Cooka tibasunirewo engeri yonayona, olwʼokubba abantu badi abandi bonabona babbaire bamweruguulirirye nga bamuwulisisya ino nʼeiganyi.




\par }\Chap{20}{\SH OYesu bamubuulya oku bwezyebwe
\par }
{\R (Mat 21:23-27; Mak 11:27-33)

\par }{\PP \VerseOne{1}Lwabbaire lumo, oYesu oweyabbaire ngʼayegesya omu Yeekaalu, era ngʼabakobera aMawuliro aMasa, abakabona abakulu nʼabakugu omu byʼaMateeka ga Musa, aamo nʼabantu abakulu omwigwanga, ni baaba e gyali.

\VS{2}Kale awo ni bamubuulya bati, “Otukobere, oli na bwezyeki okukola ebintu ebyo ebyokola? Era naani eyakuwaire obwezye obwo?”

\VS{3}OYesu nʼabairamu ati, “Zena oleke mbabuulye ekibuulyo. Munkobere,

\VS{4}naani eyatumire oYokaana okubatiza, Kibbumba ooba bantu?”


\par }{\PP \VS{5}Awo ni beegeyamu bati, “Singa tumwiramu tuti Kibbumba niiye eyamutumire, ayaba okutubuulya ati, ‘Kaisi lwaki oYokaana iye timwamwikiririiryemu?’

\VS{6}Neye singa tumwiramu tuti abantu niibo abamutumire, abantu bonabona batukubba amabbaale olwʼokubba baikirirya nakimo bati oYokaana yabbaire naabbi.”

\VS{7}Kale ni bairamu bati, “Titumaite eyamutumire.”

\VS{8}Awo oYesu yena nʼabakoba ati, “Aale zena tinabakobere obwezye obundinabwo okukola ebintu binu.”


\par }{\SH Olugero lwʼabapangisya bʼomusiri
\par }
{\R (Mat 21:33-46; Mak 12:1-12)

\par }{\PP \VS{9}Awo oYesu ni yeeyongera era nʼagerera abantu ababbairewo olugero lunu ati, “Wabbairewo omuntu eyakomere omusiri gwʼemizabbibbu, nʼaguteekamu abapangisya, nʼayaba awantu nʼalwayo.\XREF{}{{\XO 20:9 }{\XO{20:9
}}{\XT{Isa 5:1}}}

\VS{10}Ekiseera ekyʼamakungula owekyatuukire, nʼatuma omugalama eeri abapangisya, bamuweeku ebineneka byʼomusiri gwʼemizabbibbu. Neye ibo bamukubbire-bukubbi, era ni bamubbinga nga tibamuwaireku akantu konakona.

\VS{11}Kale nʼabasindikira tete omugalama ogondi. Neye oyo yena ni bamukubba, ni bamwemulayemula, era ni bamubbinga nga tibamuwaireku akantu konakona.

\VS{12}Era tete nʼatuma owokusatu. Nʼoyo yena ni bamutemulatemula, era ni bamutoola omu musiri ni bamumuma eedi.


\par }{\PP \VS{13}“Awo onyere omusiri gwʼemizabbibbu ni yeebuulya ati, ‘Nakola ntya? Njaba okutuma omwana wange omutake, amo bamuwa iye ekitiisya.’

\VS{14}Neye abapangisya owebamuboine, ni beegeyamu bati, ‘Onu niiye omusika; oleke tumwite, obusika bwalibba bwaiswe.’

\VS{15}Kale ni bamutoola omu musiri gwʼemizabbibbu ogwo, ni bamutwala ni bamwita.

\par }{\PP “Kale onanyere omusiri ogwo niki ekiyalibakola?

\VS{16}Yalyaba nʼaita abapangisya abo, kaisi nʼagukwatisya abandi.”

\par }{\PP Awo abantu ababbairewo owebawuliire ebyo ni bakoba bati, “Kadi singa ekyo tikibbaawo!”

\VS{17}Neye oYesu nʼabalingirira nakusani, kaisi nʼababuulya ati, “Aale eKiwandiike kinu kibba kitegeeza niki? Ekikoba kiti:

\par }{\Q ‘Eibbaale abombeki eribagaine,

\par }{\QB lisuukire niiryo erikulu erisiba ensonda.’ ”\XREF{}{{\XO 20:17 }{\XO{20:17
}}{\XT{Zab 118:22}}}


\par }{\PP \VS{18}“Nabuli muntu agaana enjegesya yange ali ooti muntu agwa okwibbaale eryo, nʼavunikavunika, era ali ooti yooyo oguligwaku ni limususungula.”


\par }{\PP \VS{19}Awo abakugu omu byʼaMateeka ga Musa nʼabakabona abakulu, olwʼokubba babbaire bamaite bati olugero olwo oYesu olwagerere, lubbaire lukwata ku niibo, ni banoonia engeri yʼokumukwata omu kaseera akananyere ako neye ni batya abantu.


\par }{\SH Ebikwata oku kuwa omusolo
\par }
{\R (Mat 22:15-22; Mak 12:13-17)

\par }{\PP \VS{20}Kale awo abakugu omu byʼaMateeka ga Musa nʼabakabona abakulu owebabbaire bakaali bakiiya oYesu okumukwata, ni batuma abakeeti beesuuce ooti bantu abasa, bamukwatisye omu bibono ebyatumula, kaisi bayezye okumuwaayo omu mbuga yʼoweitwale lyʼe Buyudaaya.

\VS{21}Batyo abakeeti abo ni bamukoba bati, “Musomesya, tumaite tuti ebyotumula nʼebyoyegesya byʼamazima, era tomomola omu bantu, neye obeegesya mu mazima ebyo oKibbumba ebyataka bakole.

\VS{22}Atyanu Musengwa, otukobere. Kibba kituuce okuwa oKaisaali omusolo, ooba bbe?”


\par }{\PP \VS{23}Neye oYesu nʼamanyica omutego gwabwe ogubabbaireku, kaisi nʼabakoba ati,

\VS{24}“Kaade muleete edinaali. Ekifaananyi nʼamaliina ebiriku byani?” Ni bamwiramu bati, “Bya Kaisaali.”

\VS{25}Awo oYesu nʼabakoba ati, “Kale ebya Kaisaali mubiwe oKaisaali, nʼebya Kibbumba mubiwe oKibbumba.”


\par }{\PP \VS{26}Batyo abakeeti nandi ni bayezya okumukwatikisya omu kintu kadi kimo okubiyatumwire aawo omumaiso gʼabantu. Kale ni beewunya ino olwʼekiyabairiremu, era ni basirika.


\par }{\SH Ebikwata oku kuzuukira
\par }
{\R (Mat 22:23-33; Mak 12:18-27)

\par }{\PP \VS{27}Awo aBasedukaayo olwʼokubba bakoba bati mpaawo kuzuukira, abamo ni baaba e giri oYesu ni bamubuulya bati,\XREF{}{{\XO 20:27 }{\XO{20:27
}}{\XT{Bik 23:8}}}

\VS{28}“Musomesya, oMusa yatuwandiikiire ekiragiro kiti omuntu owaafa, nʼaleka onamwandu, neye nga tabyaireku omwana, omuganda wʼomufu ali nʼokufumbirwa onamwandu oyo, kaisi abyalire omugandawe abaana.\XREF{}{{\XO 20:28 }{\XO{20:28
}}{\XT{Ama 25:5}}}

\VS{29}Kale wabbairewo abaganda musanvu. Asooka nʼaleeta omukali, neye nʼafa nga tabyaireku omwana.

\VS{30}Nʼowokubiri nʼamusika era yena nʼafa nga tamubyairemu omwana.

\VS{31}Era nʼowokusatu yena atyo. Nʼomu ngeri enanyere eyo bonabona omusanvu ni basikaku omukali oyo, era ni bafa nga tibamubyairemu omwana.

\VS{32}Oluzwanyuma, omukali yena nʼafa.

\VS{33}Atyanu olwo oku lunaku olwʼokuzuukira, omukali oyo yalibba waani, ngoyo bonabona omusanvu bamufumbiirweku?”


\par }{\PP \VS{34}Awo oYesu nʼabairamu ati, “Abantu abʼoku kyalo kunu ibo basuna obufumbo.

\VS{35}Neye abantu abo oKibbumba abaasaniza okubba omwigulu oluzwanyuma lwʼokuzuukira, ibo tibalibba nʼobufumbo.

\VS{36}Era ibo balibba tibayezya okufa tete olwʼokubba balibba ooti bamalaika. Era balibba baana ba Kibbumba olwʼokubba balibba bazuukiire.

\VS{37}Era nʼoMusa alaga ati abafu bazuukira olwʼokubba omu kitundu ekitumula oku kisaka, atumula oku Musengwa iye oKibbumba ati, Kibbumba wa Ibbulaimu, era wa Isaka, era wa Yaakobbo.\XREF{}{{\XO 20:37 }{\XO{20:37
}}{\XT{Kuz 3:6}}}

\VS{38}OKibbumba wʼabantu ababba aboomi newankubbaire nga bamalire okufa neye tiwa bantu abasigala omu kufa, olwʼokubba aboomi nʼabafu eeri oKibbumba babba boomi.”


\par }{\PP \VS{39}Abamo oku bakugu omu byʼaMateeka ga Musa ni bairamu bati, “Musomesya, oiriremu nakusani.”

\VS{40}Bakobere batyo olwʼokubba wabbaire mpaawo eyaguma ni yeeyongera okumubuulya ebibuulyo ebindi.


\par }{\SH OKurisito nʼoDawudi
\par }
{\R (Mat 22:41-46; Mak 12:35-37)

\par }{\PP \VS{41}Awo oYesu nʼabakoba ati, “Bayezya batya okukoba bati oKurisito ogubasukireku amafuta, Mwizukulu wa kabaka oDawudi?

\VS{42}NgʼoDawudi onanyere, omu kitabo kya Zabbuli yakobere ati:

\par }{\Q ‘OMusengwa iye oKibbumba yakobere oMusengwa wange ati:

\par }{\QB Otyame ngʼondiraine oku lubba lwange olwʼengalo endiiro,


\par }{\Q \VS{43}paka owenaligondya abalabebo

\par }{\QB ni mbasuuca mukonkolo gwʼokuwuumuliryaku ebigerebyo.’\XREF{}{{\XO 20:43 }{\XO{20:42-43
}}{\XT{Zab 110:1}}}


\par }{\PP \VS{44}“Ooba ngʼoDawudi onanyere amweta ‘Musengwawe’ kaisi tete oKurisito ayezya atya okubba mwizukuluwe?”


\par }{\SH Okwekuuma abakugu omu byʼaMateeka
\par }
{\R (Mat 23:1-36; Mak 12:38-40)

\par }{\PP \VS{45}Kale awo abantu bonabona nga bawulira, oYesu nʼakoba abeegibe ati,

\VS{46}“Mwekuume abakugu omu byʼaMateeka ga Musa, abataka okutambula nga bazwaire amaganduula amawanvuwiriri ageekuusira ansi, okulaga bati bantu batukulye. Era bataka okubasugiryasugirya omu butale nʼokutyama omu bifo ebyʼomumaiso omu makumbaaniro, nʼomu bifo ebyʼabantu abʼekitiisya oku mambaga.

\VS{47}Era banyaga ebintu byonabyona omu manyumba gʼabanamwandu, nʼokusaba oKibbumba omu bibono ebingi olwʼokweraga. Abo balisuna ekibonerezo ekikiraku obunene.”




\par }\Chap{21}{\SH Ekirabo kya namwandu
\par }
{\R (Mak 12:41-44)

\par }{\PP \VerseOne{1}Awo oYesu ngʼakaali ali omu Yeekaalu nʼabona abasuni nga bateeka empiiya gyabwe omu kintu kyʼebirabo omu Yeekaalu.

\VS{2}Awo era nʼabona nʼonamwandu omudoobi yena ngʼateekamu obumpiiya\FTNT{*}{{\FR 21:2 }{\FR{21:2
}}{\FK{Obumpiiya,
}}{\FT{omu Luyonaani bati,
}}{\FQA{Leputooni.}}} bubiri, obusembayo okubba obwʼebbeeyi entono nakimo.

\VS{3}Kale nʼakoba abeegibe ati, “Mbakobera amazima nti onamwandu omudoobi onu iye ateekeremu kinene ino okukiraku abandi badi bonabona.

\VS{4}Ekyo kityo olwʼokubba ibo ebirabo byabwe batoire ku busuni obubali nabwo, neye onu iye omu budoobibwe ateekeremu kyonakyona ekyabbaire nakyo ekibbaire kyʼokujejera obwomibwe.”


\par }{\SH OYesu atumula oku kujigirika kwʼeYeekaalu
\par }
{\R (Mat 24:1-2; Mak 13:1-2)

\par }{\PP \VS{5}Awo abamo oku beegi ba Yesu owebabbaire batumula oku Yeekaalu ngʼowebagyombekere nʼamabbaale amasa, era ngʼowebagitimbire nʼebyokujolija ebigibonekesya nakusani, oYesu nʼakoba ati,

\VS{6}“Ebyo ebimubona, ekiseera kyalituuka, owewatalibbeerawo eibbaale kadi limo eryalisigala nga lyombeke oku liinaye. Gonagona baaba kugawumpulyagawo.”


\par }{\SH Ebigosi nʼokubayiigaania
\par }
{\R (Mat 24:3-14; Mak 13:3-13)

\par }{\PP \VS{7}Awo abeegi ba Yesu ni bamubuulya bati, “Musomesya, ebyo byalibbaawo di? Era kamanyiciryoki akaliraga kati byatira okubbaawo?”

\VS{8}Iye oYesu nʼabairamu ati, “Mwekuume, tiwaabbaawo abagotesyagotesya; olwʼokubba bangi baliiza nga beeyeta ninze, era nga bakoba bati, ‘Ekiseera kya Kurisito okwira kiri kumpi okutuuka.’ Timubasengereryanga.

\VS{9}Owemuwuliranga entalo nʼobwediimo, timutyanga. Ebyo biteekwa okusooka okubbaawo, neye era enkomerero tiyalituukirawo.”


\par }{\PP \VS{10}Era awo ni yeeyongera okubakobera ati, “Eigwanga lyalirumba eigwanga erindi, nʼobwakabaka bwalirumba obwakabaka obundi.

\VS{11}Walibbaawo omusisi owʼamaani, nʼamanzala nʼokawumpuli\FTNT{†}{{\FR 21:11 }{\FR{21:11}}{\FK{Okawumpuli,
}}{\FT{niibwo obulwaire obwita ino abantu.}}} omu bitundu bingi. Era walibbaawo nʼebitiisirirya nʼobumanyiciryo obwʼamaani okuzwa omwigulu.


\par }{\PP \VS{12}“Neye ebyo byonabyona nga bikaali okubbaawo, balibakwata era ni babayiigaania. Balibawaayo okubawozesya omu makumbaaniro, nʼokubasiba omu mabbuusu. Era balibatwala omumaiso gʼabakabaka nʼagʼabafugi olwʼeriina lyange.

\VS{13}Ekyo kyalibazweramu inywe abeegi bange okubatuucaaku aMawuliro aMasa.

\VS{14}Neye muli nʼokumanya muti timuli nʼokusooka okweraliikirira ekya kuwozya.

\VS{15}Ekyo kityo olwʼokubba nze nalibawa ebibono nʼamalabuki, abalabe baanywe ebibatayezya okwakanisya waire okugaana.\XREF{}{{\XO 21:15 }{\XO{21:14-15
}}{\XT{Luk 12:11-12}}}

\VS{16}Paka nʼababyaire baanywe nʼabaganda baanywe, nʼabekika kyanywe, nʼemikago gyanywe bona balibalyamu olukwe era abamo kwinywe balibaita.

\VS{17}Abantu bonabona balibacaawa olwʼeriina lyange.

\VS{18}Neye mpaawo kwinywe eyalijigirika obwomibwe obwʼomwoyo.\FTNT{‡}{{\FR 21:18 }{\FR{21:18
}}{\FT{EBiwandiike ebimo bikoba biti,
}}{\FQA{Newankubbaire akaziiri oku mitwe gyanywe tikalijigirika.}}}

\VS{19}Olwʼokugumira ebigosi kwanywe mwalirokoka.”


\par }{\SH OYesu atumula oku kujigirika okwa Yerusaalemi
\par }
{\R (Mat 24:15-21; Mak 13:14-19)

\par }{\PP \VS{20}Awo oYesu ni yeeyongera ati, “Owemwalibona ngʼamaje geeruguuliriirye ekibuga kyʼe Yerusaalemi, olwo nga mumanya muti bali kumpi okukijigirica.

\VS{21}Olwo abo abalibba omu Buyudaaya, bairukiranga mu nsozi, ibo abalibba omu kibuga kyʼe Yerusaalemi bakizwangamu, era abo abalibba omu byalo tibakingirangamu.

\VS{22}Ekyo kityo olwʼokubba ekiseera ekyo kyalibba kya Kibbumba kunyaaŋa eeri abantu abʼomu kibuga ekyo, era ekyo kyalibba kutuukirirya Biwandiike.\XREF{}{{\XO 21:22 }{\XO{21:22
}}{\XT{Kos 9:7}}}

\VS{23}Abalibba ebida nʼabalibba bayonkesya omu naku egyo, nga baligada ino! Walibbaawo okugada okwʼamaani oku kyalo kinu, nʼobulwa bwa Kibbumba oku bantu baamu.

\VS{24}Abandi balibaita nʼempiima, kaisi abandi balibatwala omu byalo ebitali bimo omu busibe, era aBatali Bayudaaya baliwamba era ni bafuga kubbikubbi ino ekibuga kyʼe Yerusaalemi paka ebiseera oKibbumba ebiyategekeire aBatali Bayudaaya okufuga, owebyaliwaaku.”


\par }{\SH Okwira kwʼoMwana wa Muntu
\par }
{\R (Mat 24:29-31; Mak 13:24-31)

\par }{\PP \VS{25}Awo oYesu ni yeeyongera ati, “Walibbaawo ebyewunyo okwisana nʼoku mweri nʼoku nkota. Nʼoku kyalo abantu balyeraliikirira nga batya olwʼokuwolomboga kwʼenyanza nʼokubbaapa kwʼamayengo.\XREF{}{{\XO 21:25 }{\XO{21:25
}}{\XT{Isa 13:10; Zek 32:7; Yow 2:31; Kub 6:12-13}}}

\VS{26}Abantu balibbalikaku olwʼentiisya nʼolwʼokweraliikirira ebyalibbaawo oku kyalo, olwʼokubba obufugi nʼebibbumbe ebyʼangulu omwibbanga balibitengeetya.

\VS{27}Olwo kaisi ni babona oMwana wa Muntu ngʼaizira oku bireri, era ngʼali nʼobwezye bungi nʼekitiisya ekyʼamaani.\XREF{}{{\XO 21:27 }{\XO{21:27
}}{\XT{Dan 7:13; Bil 1:7}}}

\VS{28}Kale ebyo owebyalitandiika okubbaawo, musetukanga era ni mugangamula emitwe gyanywe olwʼokubba okubanunula inywe, kwalibba kuli kwigereranga.”


\par }{\PP \VS{29}Awo oYesu nʼabagerera olugero ati, “Aale mubonere oku musaale omutiini, era nʼegindi gyonagyona.

\VS{30}Owemubona nga gikunkumuka nga mumanya muti ebiseera ebyʼeisana biigereire.

\VS{31}Nʼomu ngeri enanyere eyo, owemubonanga ebyo ebimbakobeire nga biri kubbangawo, mumanyanga muti obwakabaka bwa Kibbumba bwigereire.”


\par }{\PP \VS{32}Awo oYesu ni yeeyongera ati, “Mbakobera amazima nti ebintu ebyo byonabyona byaba okubbaawo ngʼabantu abʼomulembe gunu bakaali okufa okuwaawo.

\VS{33}Eigulu nʼekyalo byaliwaawo, neye ebibono byange tibyaliwaawo kadi naire.”


\par }{\SH Okwekuuma kwetaagisya
\par }
{\PP \VS{34}Awo oYesu nʼalabula abantu ati, “Mwekuume okwetalawusa, nʼobuteemeere, nʼokweraliikirira ebyobwomi bwʼoku kyalo kunu okutazitowereranga emyoyo gyanywe, amo ni mubba ooti muli awo ngʼolunaku lwa Kibbumba olwʼokusaliraku emisango lubagwireku nga timwetegekere ooti muntu azwa omu mutego.

\VS{35}Ekyo kityo olwʼokubba ekyo kyalikwata oku bantu bonabona abali oku kyalo.

\VS{36}Kale mubbenge beetegeki, era musabenge oKibbumba, kaisi mwezye okuwunuka ebyo byonabyona ebyaba okubbaawo, nʼokwezya okwemerera omumaiso gʼomwana wa Muntu.”


\par }{\PP \VS{37}Nabuli lunaku omusana oYesu yaabbanga mu Yeekaalu ngʼayegesya, kaisi owekwairugalanga nʼawuluka okwaba oku Lusozi olubeeta olwʼeMisaale eMizaituuni okumalira eeyo ekiire.

\VS{38}Abantu bangi ino bawuunanga amakeezi ni baaba e gyali omu Yeekaalu okumuwulisisya.




\par }\Chap{22}{\SH Olukwe olwʼokwita oYesu
\par }
{\R (Mat 26:1-5; Mak 14:1-2; Yok 11:45-53)

\par }{\PP \VerseOne{1}Kale awo oMukolo ogwʼeMigaati eGibulamu eKizumbulukuca, ogubeeta oMukolo ogwʼoKutambukirya, gwabbaire gwatira okutuuka.

\VS{2}Era abakabona abakulu nʼabakugu omu byʼaMateeka ga Musa babbaire banoonia engeri yʼokwita oYesu mu mbiso olwʼokubba babbaire batya abantu.


\par }{\SH OYuda aikirirya okulyamu oYesu olukwe
\par }
{\R (Mat 26:14-16; Mak 14:10-11)

\par }{\PP \VS{3}Awo oSitaani nʼaingira omu mwoyo gwa Yuda oIsikalyoti, eyabbaire omoiza oku beegi ba Yesu eikumi na babiri.

\VS{4}Kaisi oYuda nʼayaba nʼateesa nʼabakabona abakulu, nʼabakuumi bʼeYeekaalu abakulu engeri egyayinza okulyamu oYesu olukwe, amuweeyo egibali.

\VS{5}Olwʼekyo badi ni basangaala ino, era ni bategeragana okumuwa empiiya.

\VS{6}Kale awo nʼaikirirya, era nʼanoonia akaseera akasa akʼokubabbeera bakwate oYesu, ngʼekiziima kyʼabantu kibulawo.


\par }{\SH OYesu alya nʼabeegibe oku Mukolo
\par }
{\R (Mat 26:17-25; Mak 14:12-16; Yok 13:21-30)

\par }{\PP \VS{7}Awo olunaku ni lutuuka olwʼoMukolo ogwʼeMigaati eGibulamu eKizumbulukuca, olubasaliraku ontaama omutomuto ogubasadaaka oku Mukolo ogwʼoKutambukirya.

\VS{8}Kale oYesu nʼatuma oPeetero nʼoYokaana, nʼabakoba ati, “Mwabe mututegekere oMukolo ogwʼoKutambukirya, tugulye.”


\par }{\PP \VS{9}Ibo ni bamubuulya bati, “Otaka tugutegekere yaina?”

\VS{10}Iye nʼabakoba ati, “Aale owemwabba nga mwingira omu kibuga, mwajirya omusaiza eyeetiikire ensaka yʼamaizi, mumusengererye paka omu nyumba omuyaingira.

\VS{11}Era mukobe onanyere enyumba omuntu oyo omuyaingira muti, ‘OMusomesya akobere ati; nambu ekisenge kiri yaina, iye nʼabeegibe omubaliira oMukolo ogwʼoKutambukirya?

\VS{12}Iye yabalagisya ekisenge ekinene ekiri e ngulu omu kalina, ekibamalire okwalirira, kaisi mututegekere omwo ebyokulya.’ ”


\par }{\PP \VS{13}Awo ni baaba, era ni baaja nga byonabyona biri ngʼoYesu oweyabakobere, era ni bategeka oMukolo ogwʼoKutambukirya.


\par }{\SH Ekiinulo kya Musengwa ekisembayo
\par }
{\R (Mat 26:26-30; Mak 14:22-26; 1Ko 11:23-25)

\par }{\PP \VS{14}Awo esaawa eyʼokulya oweyatuukire, oYesu nʼatyama okuliira aamo nʼabatumebe.

\VS{15}Kaisi nʼabakoba ati, “Ntakire ino okuliira aamo na inywe oku Mukolo gunu ogwʼoKutambukirya, nga nkaali okugada.

\VS{16}Era mbakobera nti tinaliiramu okugulya, paka amakulu gaagwo owegalituukirira omu bwakabaka bwa Kibbumba.”


\par }{\PP \VS{17}Kale oYesu nʼakwata ekikopo kyʼenviinyo, ni yeebalya oKibbumba, era nʼabakoba ati, “Mukwate kinu mugabane nywenanywena,

\VS{18}olwʼokubba mbakobera nti okuzwa atyanu tinaliirayo tete okunywa ekyokunywa ekyʼemizabbibbu, paka obwakabaka bwa Kibbumba owebwalibbeerawo.”


\par }{\PP \VS{19}Era nʼatoola omugaati, ni yeebalya oKibbumba, kaisi nʼaguvunavunamu, nʼawa abeegibe ngʼabakoba ati, “Gunu niigwo omubiri gwange [ogumpaayo okulwanywe. Mukolenge kinu olwa kunjebukirya.”

\VS{20}Ekiinulo owekyawoire, nʼabawa ekikopo ekyʼenviinyo omu ngeri enanyere eyo, ngʼakoba ati, “Ekikopo kinu niigwo omusaaye gwange ogwasusuka okulwanywe era ogukakasa endagaano ya Kibbumba empyaka.]\FTNT{*}{{\FR 22:20 }{\FR{22:19-20
}}{\FT{EBiwandiike ebimo ebyʼeira bibulamu ebibono ebiri omu bukita.}}}\XREF{}{{\XO 22:20 }{\XO{22:20
}}{\XT{Yer 31:31-34}}}


\par }{\PP \VS{21}“Neye obone, oyo ayaba okundyamu olukwe alya na nze ekyokulya oku menza.\XREF{}{{\XO 22:21 }{\XO{22:21
}}{\XT{Zab 41:9}}}

\VS{22}Dala oMwana wa Muntu ayaba okufa ngʼowebakitegekere, neye wobe! Omuntu oyo eyamulyamu olukwe ngʼalabire!”

\VS{23}Awo ibo abeegibe ni batandiika okwebuulyangana bati, “Naani kwiswe ayaba okukola ekyo.”


\par }{\SH Empaka oku kyʼokubba owʼekitiisya
\par }
{\PP \VS{24}Kale awo ni wabbaawo empaka omu beegi ba Yesu, nga beebuulyangana bati naani kwibo ogubatwala okubba akira ekitiisya.\XREF{}{{\XO 22:24 }{\XO{22:24
}}{\XT{Mat 18:1; Mak 9:34; Luk 9:46}}}

\VS{25}OYesu nʼabakoba ati, “Abakabaka bʼabantu abo aBatali Bayudaaya bataka abantu abebafuga babamanye bati babaliku obwezye, era abo abʼobwezye, beeyeta babbeeri baabwe.\XREF{}{{\XO 22:25 }{\XO{22:25
}}{\XT{Mat 20:25-27; Mak 10:42-44}}}

\VS{26}Neye inywe timwabba ooti niibo, wazira akiraku okubba owʼekitiisya mwinywe, abbe ooti niiye omutomuto waamu era omwekubbemberi abbe ngʼomuweererya.\XREF{}{{\XO 22:26 }{\XO{22:26
}}{\XT{Mat 23:11; Mak 9:35}}}

\VS{27}Aale akiraku okubba owʼekitiisya niiye aliina? Oyo atyaime okulya, ooba oyo aweererya? Tiyooyo atyaime okulya? Neye nze mwinywe ndi ooti muweererya.\XREF{}{{\XO 22:27 }{\XO{22:27
}}{\XT{Yok 13:12-15}}}


\par }{\PP \VS{28}“Era inywe abantu abasigaire na nze omu bigosi byange,

\VS{29}zena mbawa obwezye okufuga obwakabaka nga zena oBbaabba oweyampaire obwezye okufuga,

\VS{30}kaisi muliire oku menza yange omu bwakabaka bwange. Era mwalityama oku ntebe egyʼobufugi eikumi na ibiri ni musalira ebika eikumi na bibiri ebya Isirairi emisango.”\XREF{}{{\XO 22:30 }{\XO{22:30
}}{\XT{Mat 19:28}}}


\par }{\SH OYesu alanga ati oPeetero yamwegaana
\par }
{\R (Mat 26:31-35; Mak 14:27-31; Yok 13:36-38)

\par }{\PP \VS{31}Awo oYesu nʼakoba oSimooni Peetero ati, “Simooni, Simooni, oSitaani asabire oKibbumba amwikirirye abagezesye okwabula abasa omu babbibabbi ngʼomuntu awasenyentamu engaano.

\VS{32}Neye nze nkusabiire, tiwawaamu okwikirirya. Era owewalimala okwenenya, ogumyanga abeegi abainawo.”


\par }{\PP \VS{33}Neye oPeetero nʼamukoba ati, “Musengwa, neetegekere okwaba na iwe omu mabbuusu era nʼokufeera aamo na iwe.”


\par }{\PP \VS{34}Awo oYesu nʼamwiramu ati, “Peetero, nkukobera nti olwatyanu, onkoko yaabba akaali nʼokukookoola, nga wankuneegaanira emirundi misatu ngʼokoba oti tommaite.”


\par }{\PP \VS{35}Kale awo oYesu nʼababuulya ati, “Owenabatumire nandi ni mwaba nʼomugoba ogwʼempiiya, newankubbaire ebikotiya ebyʼabasabiriri, waire engaito, wabbairewo ekimwadambire?” Ni bamwiramu bati, “Mpaawo naire.”\XREF{}{{\XO 22:35 }{\XO{22:35
}}{\XT{Mat 10:9-10; Mak 6:8-9; Luk 9:3; 10:4}}}

\VS{36}Kale awo nʼabakoba ati, “Neye atyanu oyo aali nʼomugoba ogwʼempiiya ayabe nagwo, nʼoyo aali nʼekisawo yena ayabe nakyo, era owoobba odamba empiima, otunde ekizwalokyo ogigule.

\VS{37}Ekyo kityo olwʼokubba eKiwandiike ekintumulaku kiti: ‘Bamubaliire aamo nʼabakola ebibbibibbi,’ kiteekwa okutuukirira. Era eBiwandiike ebyo byonabyona ebinkwataku biteekwa okutuukirira.”\XREF{}{{\XO 22:37 }{\XO{22:37
}}{\XT{Isa 53:12}}}


\par }{\PP \VS{38}Neye ibo abeegibe ni bamukoba bati, “Musengwa, obone aanu tulikuuwo nʼempiima ibiri.” Iye nʼabairamu ati, “Ekyo kimala!”


\par }{\SH OYesu asaba oKibbumba oku lusozi
\par }
{\R (Mat 26:36-46; Mak 14:32-42)

\par }{\PP \VS{39}Awo oYesu nʼawuluka omu kibuga nʼayaba oku Lusozi olwʼeMisaale eMizaituuni ngʼoweyakolanga, era abeegibe ni bamusengererya.

\VS{40}Oweyatuukire omu kifo ekyo, nʼabakoba ati, “Musabe oKibbumba kaisi timwagwa omu bikemo.”


\par }{\PP \VS{41}Awo oYesu iye nʼabazwaku ni yeeyongerakuuyo katono omumaiso ebigere ooti 30, nʼakoma amazwi nʼasaba oKibbumba,

\VS{42}ati, “Bbaabba, owoobba ngʼotaka, ontooleku ekipimo ekyokugada okwo, neye iwe ekyotaka niikyo ekyobba okole tinga nze owentaka.” [

\VS{43}Kaisi awo omalaika nʼazwa omwigulu nʼamubonekera, era nʼamugumya.

\VS{44}Kale oYesu ngʼali omu bulumi obungi, ni yeeyongera okwegairira ino oKibbumba, era olwotalwe ni lutoonya nga luli ooti gatondo gʼomusaaye agatoonya ansi.]\FTNT{†}{{\FR 22:44 }{\FR{22:43-44
}}{\FT{EBiwandiike ebimo ebyʼeira bibulamu enyiriri ginu.}}}


\par }{\PP \VS{45}Awo oweyasetukire okuzwa omu kusaba oKibbumba, nʼaiza e giri abeegibe, nʼabaajirya nga bagonere olwʼenima egibabbaire nayo.

\VS{46}Kaisi nʼababuulya ati, “Inywe, mugona-bugoni? Musetuke musabe oKibbumba, kaisi timwagwa omu bikemo.”


\par }{\SH Bakwata oYesu
\par }
{\R (Mat 26:27-56; Mak 14:43-50; Yok 18:3-11)

\par }{\PP \VS{47}Ala oYesu yabbaire akaali atumula, kaisi ekiyindi kyʼabantu ni kituuka, ngʼomusaiza ogubeetanga bati Yuda eyabbaire omoiza oku beegibe eikumi na babiri akyekudembeire. Kale awo nʼaigerera e giri oYesu okumusugirya ngʼamugwa mu kifubba.

\VS{48}Neye oYesu nʼamubuulya ati, “Yuda, olyamu oMwana wa Muntu olukwe mu ngeri yʼokumusugirya ngʼomugwa mu kifubba!”


\par }{\PP \VS{49}Kale awo abeegi ba Yesu owebaboine ekyaba okubbaawo, ni bamubuulya bati, “Musengwa, tubalwanisye nʼempiima?”

\VS{50}Era omoiza oku beegi abo nʼatemaku omugalama wa kabona akira obukulu ekitwi ekyʼoku ndiiro nʼamutiicaaku.


\par }{\PP \VS{51}Neye oYesu nʼabakoba ati, “Mulekeraawo!” Kaisi nʼakwata oku kinkuyu kyʼekitwi kyʼomugalama oyo, era nʼakiiryawo.


\par }{\PP \VS{52}Awo oYesu nʼakoba abakabona abakulu, nʼabakuumi bʼeYeekaalu abakulu, era nʼabantu abakulu omwigwanga ababbaire baizire okumukwata, ati, “Mwizire nga muli nʼempiima nʼemiigo ooti mwaba kukwata muyeekera?

\VS{53}Kale nabuli lunaku naabbanga na inywe omu Yeekaalu, nandi munkwata. Neye kinu niikyo ekiseera kyanywe, era niikyo ekiseera kyʼamaani gʼendikiirya.”\XREF{}{{\XO 22:53 }{\XO{22:53
}}{\XT{Luk 19:47-48; 21:37}}}


\par }{\SH OPeetero yeegaana oYesu
\par }
{\R (Mat 26:57-58,69-75; Mak 14:53-54,66-72; Yok 18:12-18,25-27)

\par }{\PP \VS{54}Awo ni bakwata oYesu, ni bamutwala omu nyumba ya kabona akira obukulu, era oPeetero nʼasenjeryaku ngʼalekerekuuwo eibbanga.

\VS{55}Neye owebamalire okukuma ekisiki omu luuga aakati, ni batyama aamo, era oPeetero yena nʼatyama aamo nabo okwota omusyo.

\VS{56}Awo omoiza oku baala ababbaire abaweererya e wa kabona akira obukulu oweyaboine oPeetero ngʼatyaime omusyo e gigumoleka, nʼamwekalikica, kaisi nʼakoba ababbairewo ati, “Nʼomusaiza oyo yena abbanga nʼoYesu.”

\VS{57}Neye oPeetero ni yeegaana ati, “Mukali iwe, omusaiza oyo timmumaite.”


\par }{\PP \VS{58}Era nga wabitirewo akaseera katono, omuntu ogondi nʼamubona, era nʼamukoba ati, “Na iwe wena oli moiza kwibo.” Neye oPeetero nʼamwiramu ati, “Musaiza iwe, tiniiye owekiri bbe!”


\par }{\PP \VS{59}Tete nga wabitirewo ekiseera kyʼesaawa ooti moiza, omuntu ogondi nʼakakasa ngʼakoba ati, “Dala onu yena moiza oku basengereri ba Yesu olwʼokubba yena Mugaliraaya.”

\VS{60}Neye era oPeetero nʼakaalaamira nakimo ino ngʼakoba ati, “Musaiza iwe, timmaite ekyokoba, nze omusaiza oyo timmumaiteku kadi!” Amangu ago, oweyabbaire ngʼakaali atumula, onkoko nʼakookoola.

\VS{61}OMusengwa waiswe nʼagaluka nʼalingirira oPeetero. Awo oPeetero nʼayebukirya ekibono kya Musengwa, ngʼoweyabbaire amukobere ati, “Olwatyanu onkoko yaabba akaali nʼokukookoola, nga waneegaine emirundi misatu ngʼokoba oti tommaite.”

\VS{62}Era awo oPeetero nʼawuluka, era nʼakunga ino.


\par }{\SH OYesu bamujooga era nʼokumukubba
\par }
{\R (Mat 26:67-68; Mak 14:65)

\par }{\PP \VS{63}Awo abasaiza abebabbaire bakuumisirye oYesu, ni bamujooga era nga webamukubba.

\VS{64}Era ni bamubiikaku amaiso, kaisi ni bamukoba bati, “Aale otuwe obunaabbi, naani akukubbire?”

\VS{65}Era ni bamuduula ebintu ebindi bingi ino.


\par }{\SH OYesu omumaiso gʼoLukiiko
\par }
{\R (Mat 26:59-66; Mak 14:55-64; Yok 18:19-24)

\par }{\PP \VS{66}Awo obwire owebwaceire, olukiiko lwʼabantu abakulu omwigwanga, nʼabakabona abakulu, era nʼabakugu omu byʼaMateeka ga Musa, ni bakumbaana, kaisi awo ni baleeta oYesu omumaiso gaawe.

\VS{67}Kale ni bamukoba bati, “Otukobere obanga niiwe oKurisito ogubasukireku amafuta.” Neye oYesu nʼabairamu ati, “Nowenabakobera, timwaikirirye,

\VS{68}era nʼowenababuulya, timwanjiremu.

\VS{69}Neye okuzwa atyanu, oMwana wa Muntu ayaba okutyama nʼoKibbumba omu kifo kyʼekitiisya eino.\FTNT{‡}{{\FR 22:69 }{\FR{22:69
}}{\FQA{Ekifo kyʼekitiisya eino.
}}{\FT{Ooba,
}}{\FQA{Oku lubba olwʼengalo endiiro eya Kibbumba.}}}”


\par }{\PP \VS{70}Awo bonabona ni bamubuulya bati, “Ekyoli kutegeeza oti iwe oli Mwana wa Kibbumba?” Iye nʼabairamu ati, “Ngʼowemukolere era ninze oyo.”


\par }{\PP \VS{71}Kale awo ni bakoba bati, “Tukaali tutaka obujulizi obundi bwaki? Iswe abananyere ngoyo tuwuliire ngʼatumula.”




\par }\Chap{23}{\SH OYesu omumaiso ga Piraato
\par }
{\R (Mat 27:1-2,11-14; Mak 15:1-5; Yok 18:28-38)

\par }{\PP \VerseOne{1}Awo abʼolukiiko bonabona ababbairewo ni basetuka, ni batwala oYesu eeri oPiraato.

\VS{2}Era owebamutuucirye ni batandiika okumuwaabira nga bakoba bati, “Onu twamwajiirye ngʼasasamaza abantu bʼeigwanga lyaiswe, ngʼabaloberya okuwa oKaisaali omusolo, era nga yeeyeta Kurisito ogubasukireku amafuta, okabaka.”

\VS{3}OPiraato nʼamubuulya ati, “Niiwe okabaka wʼaBayudaaya?” OYesu nʼamwiramu ati, “Ee, kityo ngʼowookobere.”

\VS{4}Awo oPiraato nʼakoba abakabona abakulu nʼekiziima kyʼabantu ati, “Timbona musango ogumuvunaana omuntu onu.”

\VS{5}Neye ibo ni beekalangula nʼamaani okumukakasa bati, “Asasamaza abantu omu njegesyaye. Yatandiikire mwitwale lyʼe Galiraaya, nʼabita omu Buyudaaya mwonamwona ngoyo atyanu atuukire nʼaanu.”


\par }{\SH OYesu omumaiso ga Kerode
\par }
{\PP \VS{6}Kale oPiraato oweyawuliire ebyo, nʼabuulya ooba ngʼomuntu oyo Mugaliraaya.

\VS{7}Oweyamanyicirye ati oYesu azwa mwitwale lya Kerode, nʼamuweererya e gyali, aate ngʼoKerode yena omu naku egyo yabbaire mu Yerusaalemi.


\par }{\PP \VS{8}Kale awo oKerode oweyaboine oYesu nʼasangaala ino olwʼokubba yabbaire awuliire ebimufaaku, era okuzwa eira nʼeira yatakanga okumubona, era ngʼasuubira okumubona ngʼakola ebyewunyo.

\VS{9}Kale nʼabuulya oYesu ebibuulyo bingi, neye oYesu nandi nʼamwiramu kadi kimo.

\VS{10}Awo-so abakabona abakulu nʼabakugu omu byʼaMateeka ga Musa ni beeteekawo, kaisi ni bakaalaama nʼamaani oku Yesu.

\VS{11}Awo oKerode nʼabaisirikalebe ni bamunyaiya nga bamutala era ni bamukiina kaisi oKerode nʼamuzwalisya eganduula emirikiinya, era nʼalagira ni bamukanja e wa Piraato.

\VS{12}OKerode nʼoPiraato ababbaire bacaawanganire ngʼensonga gya Yesu gikaali okubbaawo, ni basuuka ba mukago oku lunaku olwo.


\par }{\SH OYesu bamusalira ogwʼokufa
\par }
{\R (Mat 27:15-26; Mak 15:6-15; Yok 18:39–19:16)

\par }{\PP \VS{13}Awo oPiraato nʼayeta abakabona abakulu nʼabamo oku bʼakakiiko akafugi nʼekiziima kyʼabantu ekyabbaire aawo.

\VS{14}Era nʼabakoba ati, “Muleetere omuntu oyo egyendi nga mukoba muti asasamaza abantu; aale mubone, mmubuuliirye omumaiso gaanywe, era nandi ni mboinemu musango mwebyo ebimusinziriraku okumuvunaana.

\VS{15}Era waire oKerode yena atyo tasunire ekyokumuvunaana, kagira amwirirye egituli. Ngʼowemubona omuntu oyo mpaawo musango oguyabbengere ogumusinziriraku okumusalira ogwʼokufa.

\VS{16}Aale njaba okumubonereza, kaisi mmuteere.” [

\VS{17}Kyabbaire kityo olwʼokubba ku buli Mukolo ogwʼoKutambukirya, oPiraato yateekwanga okubateerera omusibe ogubamusabanga].\FTNT{*}{{\FR 23:17 }{\FR{23:17
}}{\FT{Ebiwandiike ebimo ebyʼeira bibulamu olunyiriri lunu.}}}\XREF{}{{\XO 23:17 }{\XO{23:17
}}{\XT{Mak 15:6}}}


\par }{\PP \VS{18}Kale awo ekiziima kyʼabantu kyonakyona ni kiceerera aamo kiti, “Oyo omwite-bwiti, otuteerere Bbalaba!”

\VS{19}OBbalaba oyo yabbaire musibe omu mabbuusu olwʼakeediimo ekiyakolere omu kibuga era nʼolwʼomuntu oguyabbaire aitire.


\par }{\PP \VS{20}Atyo oPiraato nʼagezyaku okubagambirirya tete ngʼataka okuteera oYesu.

\VS{21}Neye ibo ni beeyongera okukooka bati, “Omukomerere oku musalabba, omukomerere oku musalabba!”


\par }{\PP \VS{22}Tete era oPiraato nʼababuulya omulundi ogwokusatu ati, “Lwaki? Kibbikibbiki ekyakolere? Timbona nsonga kwiye emusingisya omusango ogwʼokufa. Aale owenaabba nga mmalire okumubonereza, nʼamuteera.”

\VS{23}Neye ibo ni beeyongera okukooka nga bakakasa bati oYesu bamukomerere oku musalabba era ni bamuyinga.

\VS{24}Kale oPiraato yena nʼasalawo okukola ekibamusabire.

\VS{25}Awo nʼabateerera omusaiza odi ogubamusabire, eyabbaire omusibe omu mabbuusu olwʼakeediimo akeyakolere nʼolwʼomuntu oguyabbaire aitire, era nʼawaayo oYesu eeri abantu ngʼowebabbaire bataka.


\par }{\SH OYesu bamukomerera oku musalabba
\par }
{\R (Mat 27:32-44; Mak 15:21-32; Yok 19:17-27)

\par }{\PP \VS{26}Awo abaisirikale owebabbaire batwala oYesu, ni basangaana omusaiza ogubeeta oSimooni owʼe Kuleene, eyabbaire akanga e ika omu kibuga ngʼazwa omu kyalo, era ni bamukaka ni bamuteekaku omusalabba okugwetiika ngʼazwaku oYesu e nyuma.

\VS{27}Awo ekiyindi kyʼabantu kinene ni kisengererya oYesu, omwo mwabbairemu abakali era ibo ni baaba nga bakunga era nga bakubba enduulu olwa Yesu.

\VS{28}Neye oYesu nʼaira oku bakali abo kaisi nʼabakoba ati, “Inywe abakali abʼe Yerusaalemi, timwakunga okulwange; neye mwekungire niinywe abananyere era nʼolwa baana baanywe.

\VS{29}Ekyo kityo olwʼokubba enaku gyalituuka, abantu owebalikobera bati, ‘Abakali abagumba bʼenkabi, era ebida ebitabyalangaku nʼamabeere agatayonkesyangaku byona nga byʼenkabi!’

\VS{30}Olwo balikoba ensozi bati, ‘Mutugweku,’ nʼobusozi bati, ‘Mutubbuuneku.’\XREF{}{{\XO 23:30 }{\XO{23:30
}}{\XT{Kos 10:8; Bil 6:16}}}

\VS{31}Obanga abantu bakolere batyo ku musaale omubisi kaisi leero kyalibba kitya oku mukalu?”


\par }{\PP \VS{32}Awo wabbairewo abasaiza abandi babiri ababbaire oku gwʼokuvuna amateeka, abebatwaire okwitira aamo nʼoYesu.

\VS{33}Kale owebatuukire omu kifo ekibeeta ekyʼeKiyanga, ni bakomerera awo oYesu oku musalabba nʼabavuni nago abamateeka, omoiza oku lubba lwa Yesu olwʼengalo endiiro, ogondi oku lwʼengooda. [

\VS{34}Awo oYesu nʼakoba ati, “Bbaabba, obasoniye olwʼokubba tibamaite ekibakola].”\FTNT{†}{{\FR 23:34 }{\FR{23:34
}}{\FT{EBiwandiike ebimo ebyʼeira bibulamu ekikobe ekiri omu bukita.}}} Kale awo abaisirikale ni bagabula ebizwalo bya Yesu nga babikubbiraku kalulu.\XREF{}{{\XO 23:34 }{\XO{23:34
}}{\XT{Zab 22:18}}}


\par }{\PP \VS{35}Era abantu ni beemerera aawo okubona ebintu ebyo ebyabbairewo, ngʼabafugi ibo bali kumusekerera nga bakoba bati, “Yalamyanga abandi, aale oleke yeeramye owaabba nga niiye oKurisito oMulonde wa Kibbumba!”\XREF{}{{\XO 23:35 }{\XO{23:35
}}{\XT{Zab 22:7}}}


\par }{\PP \VS{36}Cooka abaisirikale bona ni baigerera aawo e gibabbaire bamukomereire, ni bamukiina nga bamuwa enviinyo ensasaami okufunfuuna,\XREF{}{{\XO 23:36 }{\XO{23:36
}}{\XT{Zab 69:21}}}

\VS{37}era nga bamukoba bati, “Owoobba nga niiwe okabaka wʼaBayudaaya, weeramye!”


\par }{\PP \VS{38}Era bateekereyo ekiwandiiko e ngulu oku musalabba ekibawandiikire bati, “ONU NIIYE OKABAKA WʼABAYUDAAYA.”


\par }{\PP \VS{39}Kale awo omoiza oku bavuni bamateeka abebabbaire bakomereire oku musalabba, nʼaduula oYesu ngʼamukoba ati, “Tiniiwe oKurisito ogubasukireku amafuta? Weeramye, na iswe swena otulamye.”


\par }{\PP \VS{40}Neye omuvuni wʼamateeka oodi ogondi nʼakaawuukira omwinaye ati, “Iwe, totyaku oKibbumba olwʼokubba tuli oku kibonerezo kimo naye?

\VS{41}Cooka iswe era mazima tusaanira ekibonerezo kinu olwʼebitwakolere, neye omusaiza onu iye mpaawo ensobi egyakolere.”

\VS{42}Era awo nʼayongeraku ati, “Yesu, weneebukiryanga owewaliirira omu kitiisya kyʼobwakabakabwo.”


\par }{\PP \VS{43}Neye iye oYesu nʼamwiramu ati, “Nkukobera amazima nti, olwatyanu waabba na nze omu kifo ekyokwesiima.”


\par }{\SH Okufa kwa Yesu
\par }
{\R (Mat 27:45-56; Mak 15:33-41; Yok 19:28-30)

\par }{\PP \VS{44-45}Awo esaawa gyabbaire ooti mukaaga egyʼomusana, eisana ni lirikira era endikiirya nʼekwata oku kyalo kyonakyona paka oku saawa omwenda egyeigulo. Era omu kaseera ako olutimbe olwʼomu Yeekaalu ni lunyiirikamu aakati ni bibba ebitundu bibiri.\XREF{}{{\XO 23:44-45 }{\XO{23:44-45
}}{\XT{Kuz 26:31-33}}}

\VS{46}Awo oYesu nʼakunga maaminkirira ati, “Bbaabba, nkukwatisya omwoyo gwange!”\XREF{}{{\XO 23:46 }{\XO{23:46
}}{\XT{Zab 31:5}}} Oweyamalire okukunga atyo, nʼafa.


\par }{\PP \VS{47}Kale omukulu wʼekibinja kyʼabaisirikale 100 oweyaboine ebibbairewo, nʼawuuja oKibbumba era nʼakoba ati, “Dala onu abbaire musaiza atuukiriire!”


\par }{\PP \VS{48}Awo abantu bonabona ababbaire bakumbaine okweboneraku owebaboine ebibbairewo, ni bakanga e waabwe nga baizwire enima.

\VS{49}Neye abakaagwa ba Yesu bonabona nʼabakali abamusengereirye okuzwa e Galiraaya, beemereire yalakuuku okulengeranga ebyabbairewo.\XREF{}{{\XO 23:49 }{\XO{23:49
}}{\XT{Luk 8:2-3}}}


\par }{\SH Okuliika oYesu
\par }
{\R (Mat 27:57-61; Mak 15:42-47; Yok 19:38-42)

\par }{\PP \VS{50-51}Awo, wabbairewo omusaiza eriinalye bati Yusufu, omusaiza oyo yabbaire mutyami wʼomu kibuga kyʼomu Buyudaaya ekibeeta Alimasaaya. Era yabbaire mukwenda oku lukiiko lwʼaBayudaaya olukulu, wazira tiyaikirizaganyire nalwo omu kiteeso ekyokwita oYesu era nʼomu ngeri yʼokukikolamu. Yabbaire musaiza musa era ngʼatuukiriire, era ngʼakumiriire okubbaawo kwʼobwakabaka bwa Kibbumba.

\VS{52}Kale oYusufu oyo nʼayaba eeri oPiraato, nʼamusaba omulambo gwa Yesu.

\VS{53}Kale awo nʼagwanula oku musalabba, nʼagulingira omu lugoye olwa lineni. Nʼaguteeka omu magombe agʼempuku agebabbaire nga batemere mwibbaale, igo agebabbaire nga tibagateekangakuumu mulambo.

\VS{54}Olunaku lwʼokumuliika olwo, lwabbaire lwa kwetegekeraku Saabbaato era eyabbaire yatira okutandiika.


\par }{\PP \VS{55}Batyo abakali ababbaire bazwereire nʼoYesu e Galiraaya, ni basengererya oYusufu, era ni babona amagombe, ni babona nʼengeri egibateekeremu omulambo gwa Yesu.

\VS{56}Kale awo ni bakanga e waabwe, ni bategeka ebyakaloosa, nʼokalifuwa. Neye oku Saabbaato ni bawuumula ngʼeiteeka lyʼaBayudaaya oweriragira.\XREF{}{{\XO 23:56 }{\XO{23:56
}}{\XT{Kuz 20:10; Ama 5:14}}}




\par }\Chap{24}{\SH Okuzuukira kwa Yesu
\par }
{\R (Mat 28:1-10; Mak 16:1-8; Yok 20:1-10)

\par }{\PP \VerseOne{1}Awo oku lunaku olwesaabbiiti, abakali abo bawiine makeezi pwi ni bakwata ebyakaloosa ebibabbaire bategekere ni baaba oku magombe ga Yesu.

\VS{2}Kale owebatuukire eeyo baajiirye nga bayiringitirye eibbaale balitoirewo omu mulyango gwʼamagombe agʼempuku omu babbaire bamuliikire.

\VS{3}Neye owebaingiiremu, tibaajiiryemu omulambo gwa Musengwa oYesu.

\VS{4}Awo owebabbaire nga bakaali bawugulaire olwʼekyo, okwaba okwebukirya ngʼabasaiza babiri ababbaire bazwaire ebizwalo ebimirikiinya ooti kumesya kwa ikendi nga babeemereireku awo.

\VS{5}Kale awo abakali abo omu kutya ni bakoma amazwi okukotama, nʼempumi ni giguunya ansi okwitakali, neye abasaiza nago ni babakoba bati, “Lwaki munoonerya omwomi omu bafu?

\VS{6}Aanu abulawo; azuukiire! Mwebukirye oweyabbaire ngʼakaali ali na inywe omu Galiraaya nga yabakobeire ati,

\VS{7}‘OMwana wa Muntu bateekwa okumuwaayo omu bwezye bwʼabantu abakola ebibbibibbi bamukomerere oku musalabba, era oluzwanyuma lwʼenaku ibiri, oku lwokusatu azuukire.’ ”\XREF{}{{\XO 24:7 }{\XO{24:6-7
}}{\XT{Mat 16:21; 17:22-23; 20:18-19; Mak 8:31; 9:31; 10:33-34; Luk 9:22; 18:31-33}}}

\VS{8}Owebawuliire ebyo olwo awo ni beebukirya ebibonobye.


\par }{\PP \VS{9}Awo owebazwire oku magombe ni bakanga, baabire ni bakobera abatume ba Yesu eikumi na moiza, nʼabandi bonabona ebintu ebyo byonabyona.

\VS{10}OMalyamu oMangadaleena, nʼoYowani, nʼoMalyamu omaaye wa Yaakobbo, nʼabandi abebabbaire nabo niibo abaabire okukobera abatume ebintu ebyo.

\VS{11}Cooka abatume tibabaikiririiryemu olwʼokubba ebibono byabwe byafaananiire abatume ooti mpaamu makulu.

\VS{12}Neye tete oPeetero iye nʼasetuka, nʼairuka nʼayaba oku magombe. Oweyatuukire eeyo, ala okwaba okukotama okulolenkereryamu, yaboinemu ngoye egya lineni egibulamu kintu, era nʼazwayo nga yena onyere yeewunya-kwewunya ebibbairewo.\XREF{}{{\XO 24:12 }{\XO{24:12
}}{\XT{Yok 20:3-10}}}


\par }{\SH Omu nzira yʼEmaawo
\par }
{\R (Mak 16:12-13)

\par }{\PP \VS{13}Awo, oku lunaku olunyere olwo, ababiri oku beegi ba Yesu babbaire baaba omu kabuga akʼEmaawo, ekiromita ooti ikumi na moiza okuzwa e Yerusaalemi.

\VS{14}Abeegi abo babbaire balonsya ku biibyo byonabyona ebyabbaire bimalire okubbaawo.

\VS{15}Awo owebabbaire nga babironsyaku era nga webeebuulyanganaku, oYesu yena onyere nʼabbutuka, era nʼayabirana nabo;

\VS{16}neye nandi ni bamumanyica.


\par }{\PP \VS{17}Kale awo nʼababuulya ati, “Muli kutambula nga mulonsya kuuki?” Cooka ibo ni beemerera nga baicirye amaiso.

\VS{18}Awo omoiza kwibo, eriinalye bati Kulewopa nʼamwiramu ati, “Oli mugeni omu Yerusaalemi iwe atamaite ebibbairewo omu naku ginu?”


\par }{\PP \VS{19}Iye nʼababuulya ati, “Bintuki?” Ni bamwiramu bati, “Ebikwata oku Yesu owʼe Naazaleesi, ngʼoweyabbaire omusaiza onaabbi owʼamaani omu biyakolanga nʼomu biyatumulanga omumaiso ga Kibbumba nʼomumaiso gʼabantu bonabona.

\VS{20}Era ngʼabakabona abakulu nʼabafugi baiswe owebamuwaireyo okumusalira ogwʼokufa, era ni bamukomerera oku musalabba.

\VS{21}Neye iswe-so twabbaire tusuubira tuti niiye eyabbaire owʼokununula oIsirairi. Neye ebyo byonabyona nga biri awo, lunu atyanu lunaku lwokusatu kasookeede ebyo bibbaawo.

\VS{22}Kaisi nʼekindi kiri kiti abamo oku bakali abʼe waiswe olwatyanu batwewunyisirye ino. Cooka amakeezi bawiine oku magombe eeyo,

\VS{23}neye tibaajiiryemu omulambogwe. Era baizire ni batukobera bati nambu abamalaika bababonekeire ni babakobera bati oYesu mwomi.

\VS{24}Kale awo abamo oku banaiswe baabire oku magombe era ni baajirya nga biri ngʼabakali owebatukobeire, neye iye onyere tibamuboineku.”


\par }{\PP \VS{25}Awo oYesu nʼabakoba ati, “Nga muli basirusiru era ngʼemyoyo gyanywe midoto omu kwikirirya byonabyona abanaabbi ebibalangire eira!

\VS{26}OKurisito ogubasukireku amafuta yabbaire tateekwa kugada nʼebyo byonabyona kaisi aingire omu kitiisyakye?”

\VS{27}Era ngʼazwera oku Musa nʼabanaabbi abandi, oYesu nʼabasonzolera byonabyona ebimufaaku ngʼowebiri omu Biwandiike.


\par }{\PP \VS{28}Kale owebabbaire bali kumpi okutuuka egibabbaire baaba, iye oYesu nʼaboneka ooti akaali yeeyongerayo omumaiso.

\VS{29}Neye ni bamwegairira ino bati, “Osigale aanu na iswe olwʼokubba eisana ligwa era obwire bwirugala.” Kale nʼayawuka ayabe agone awo nabo.


\par }{\PP \VS{30}Awo owebabbaire batyaime okulya, yatoire omugaati, ni yeebalya oKibbumba, nʼaguvunavunamu kaisi nʼagubawa.

\VS{31}Awo ni bairamu amalabuki era ni bamumanyica, kaisi ni yabeegoteraku.

\VS{32}Awo ni beebuulyangana bati, “Emyoyo tigitucemukire owaabbaire ngʼatumula na iswe omu nzira, era ngʼatusonzolera eBiwandiike?”


\par }{\PP \VS{33}Kale ni basetukiramu mangu ni bakangayo e Yerusaalemi. Eeyo baajiryeyo abatume eikumi na moiza aamo nʼabantu abandi nga bakumbaine.

\VS{34}Awo abatume ni babakobera bati, “Kya mazima nti oMusengwa azuukiire era nʼoSimooni amuboineku.”

\VS{35}Era abasaiza ababiri abo bona ni babalonserya ebyabbairewo omu nzira era ngʼowebamanyicirye oYesu oweyabavunavuniiremu omugaati.


\par }{\SH OYesu abonekera abeegibe
\par }
{\R (Mat 28:16-20; Mak 16:14-18; Yok 20:19-23; Bik 1:6-8)

\par }{\PP \VS{36}Awo owebabbaire nga bakaali balonsya kwebyo, oYesu yena onyere nʼababbutukamu era nʼabakoba ati, “Eidembe libbe na inywe.”


\par }{\PP \VS{37}Ekyo kyabeerindukisirye era ni batya nga baseega bati bali kubonanga mwigu.

\VS{38}Awo nʼabakoba ati, “Lwaki mweraliikirira? Era lwaki mubuusabuusa omu myoyo gyanywe?

\VS{39}Aale mubone amangalo nʼebigere byange. Ninze nakimo onu onyere! Aale munkwateku mubone. Omwigu igwo tigubba nʼomubiri nʼamagumba ngʼowemumbona nze.”


\par }{\PP \VS{40}Oweyamalire okutumula atyo, nʼabalagisya engalogye nʼebigerebye.

\VS{41}Era nʼowebakayire okwikirirya olwʼeisangaalo nʼolwʼokuwuninkirira, nʼababuulya ati, “Mulikuuwo aanu nʼekyokulya?”

\VS{42}Kale ibo ni bamuwa ekitundu kya nyanyi omukalu,

\VS{43}Era nʼakitoola, nʼakirya nga balingiriire.


\par }{\PP \VS{44}Kale awo nʼabakoba ati, “Niibyo ebyo ebinabakobeire nga nkaali ndi na inywe, nti buli ekibampandiikireku omu Mateeka ga Musa nʼomu bitabo byʼabanaabbi nʼomu Zabbuli, kiteekwa okutuukirira.”

\VS{45}Era awo nʼabategeeresya eBiwandiike,

\VS{46}ngʼabakoba ati, “Kinu niikyo ekibawandiikire bati: ‘OKurisito ogubasukireku amafuta nago yaligada era nʼafa neye oluzwanyuma lwʼenaku ibiri, oku lwokusatu yalizuukira,

\VS{47}era omu liinalye, obukwenda obwʼokwenenya nʼokubasoniya ebibbibibbi bateekwa okubulaabba omu mawanga gonagona nga basookera mu Yerusaalemi.’

\VS{48}Inywe muli bajulizi bʼebintu ebyo.

\VS{49}Era njaba kubaweererya ekyo oBbaabba ekiyabasuubizire; neye musigale aanu omu kibuga, paka owemwasuna amaani ga Mwoyo oMutukulye okuzwa omwigulu.”\XREF{}{{\XO 24:49 }{\XO{24:49
}}{\XT{Bik 1:4}}}


\par }{\SH OYesu ayaba omwigulu
\par }
{\R (Mak 16:19-20; Bik 1:9-11)

\par }{\PP \VS{50}Awo oYesu nʼabawuluca omu kibuga, nʼabatwala paka awantu okumpi nʼekyalo kyʼe Bbesaniya, kaisi nʼasiirya engalogye, era nʼabawa enkabi.

\VS{51}Era awo oweyabbaire akola ekyo, nʼabazwaku nʼayaba omwigulu.\XREF{}{{\XO 24:51 }{\XO{24:50-51
}}{\XT{Bik 1:9-11}}}

\VS{52}Kale awo ni bamusinza kaisi ni bakanga e Yerusaalemi nga bʼasangaala ino.

\VS{53}Era buli lunaku basiibanga oku Yeekaalu nga bawuuja oKibbumba.

\par }