\NormalFont\ShortTitle{2 Abʼe Sesalonika}

{\MTB EBBALUWA EYOKUBIRI OPAWULO EGIYAWANDIIKIIRE

\par }{\MT ABʼE SESALONIKA

\par }{\IMT Enyanjula

\par }{\IP Ebbaluwa eyokubiri eeri abʼe Sesalonika, omutume oPawulo niiye eyagiwandiikiire abaikirirya abʼomu kibuga kyʼe Sesalonika (1:1). Yawandiikire ebbaluwa eenu mangu nga yankumala okubawandiikira esooka, omu mwanka gwa 51 awo nga bamalire okubyala oKurisito. OPawulo yawandiikiire ekanisa yʼabʼe Sesalonika ebbaluwa eenu ngʼakaali ali Kolinso.

\par }{\IP Ekanisa eyʼabʼe Sesalonika eteekwa okubba yabbaire efa ku bwomi bwʼebiseera ebisembayo, nʼokwira kwa Kurisito. Abantu abandi babbaire nga tibafaayo okukola emirimo egyokubeemereryawo. OPawulo omu bbaluwagye ginu egiyawandiikiire abʼe Sesalonika, yawandiikire ebintu bingi ebikwata oku kwira kwa Kurisito. Era kumpi kitundu kyʼebbaluwa eenu kikwata ku bwomi bwʼoMukurisitaayo omu biseera ebyʼenkomerero. OPawulo agaana abantu okulera engalo. Era akoba ati buli muntu aali nʼokukolerera ekyokulyakye (3:6-10).

\par }{\IOT Engeri egibyecaanamu

\par }{\IO 1. Obusugirye eeri ekanisa ({\IOR{1:1-2}}).

\par }{\IO 2. OPawulo yeebalya oKibbumba olwʼekanisa ({\IOR{1:3-12}}).

\par }{\IO 3. OPawulo atumula oku bwomi bwʼebiseera ebyʼenkomerero ({\IOR{2:1-17}}).

\par }{\IO 4. OPawulo agaana abantu okulera engalo era alaabbira abantu okukola ({\IOR{3:1-15}}).

\par }{\IO 5. Ebibono ebisembayo ({\IOR{3:16-18}}).



\par }\ChapOne{1}{\SH Obusugirye
\par }
{\PP \VerseOne{1}Nze oPawulo, nʼoSiruvaano nʼoTemuseewo, tuwandiikira abʼekanisa eyʼomu Sesalonika, abantu ba Kibbumba oItewaiswe nʼoMusengwa oYesu Kurisito.\XREF{}{{\XO 1:1 }{\XO{1:1
}}{\XT{Bik 17:1}}}

\VS{2}Tubasugiirye ino nga tubatakirya ekisa nʼeidembe ebizwa eeri oKibbumba oItewaiswe nʼoMusengwa oYesu Kurisito bibbe na inywe.


\par }{\SH Okugumya abaikirirya
\par }
{\PP \VS{3}Aboluganda, twebalya oKibbumba bulijo okulwanywe. Ekyo tusaaniire okukikola olwʼokubba okwikirirya kwanywe omu Yesu kweyongeire ino okukakata, era nʼokutaka buli moiza okwatakamu abainaye kweyongera.

\VS{4}Nʼolwekyo twewuuja okulwanywe omu kanisa gya Kibbumba egindi. Twewuuja olwa kuguma nʼolwa kwikirirya oMusengwa oYesu okumuli nakwo nga mubita omu kubayiigaania, nʼokudamba okwa buli ngeri.


\par }{\PP \VS{5}Okugumira okubagadya ni musigala nga mwikirirya oMusengwa oYesu kiragisya kiti oKibbumba tiyeekubbira omu kusalawokwe, olwʼokubba oku nkomerero kyalibabbeera okubba nga musaanira obwakabaka bwa Kibbumba obwebabagadirya.

\VS{6}Era oKibbumba omu bwenkanyabwe, yalibonereza abo ababagadya,

\VS{7}kaisi inywe abebagadya nʼabawa ekiwuumulo aamo na iswe. Ebyo byalibbaawo oMusengwa waiswe oYesu oweyalibonekera ngʼazwa omwigulu, ngʼali nʼabamalaikabe abʼamaani.

\VS{8}Omusyo ogulunkuuma gwalibbaayo era nʼabonereza abo abatamaite oKibbumba, nʼabo abagaana okwikirirya aMawuliro aMasa agʼoMusengwa waiswe oYesu.

\VS{9}Balibawa ekibonerezo ekyʼokudamba okwʼemirembe nʼemirembe, ni bababbinga nʼomumaiso ga Musengwa owʼekitiisya eino.\XREF{}{{\XO 1:9 }{\XO{1:9
}}{\XT{Isa 2:10}}}


\par }{\PP \VS{10}Ebyo byalibbaawo ku lunaku oluyaliiziraku okumuwa ekitiisya omu batuukiriryebe. Era bonabona abaikirirya balimubona nga bawuninkiriire olwʼekitiisyakye. Nywena mwalibba aamo nabo, olwʼokubba mwaikiriirye ebyo ebitwabakobeire.


\par }{\PP \VS{11}Nʼolwekyo tubasabira nga titugonerya eeri oKibbumba waiswe, ababale ngʼabasaaniire ekyo ekiyabeeteire ekyʼokubba omu bwakabakabwe. Era tusaba tuti, omu bwezyebwe, atuukiriryenge ebintu ebisa byonabyona ebimumaliriire okukola, nʼebyo ebimukola olwa kwikirirya kwanywe.

\VS{12}Kaisi olwo oMusengwa waiswe oYesu asune ekitiisya mwinywe, na inywe oKibbumba abawe ekitiisya mwiye. Ekyo kyalibba kityo olwʼekisa kya Kibbumba waiswe, nʼoMusengwa oYesu Kurisito.




\par }\Chap{2}{\SH Ebyalibbaawo oKurisito ngʼali kumpi okwira
\par }
{\PP \VerseOne{1}Atyanu aboluganda, binu niibyo ebikwata oku kwira kwa Musengwa waiswe oYesu Kurisito, era ngʼowetwalikumbaanira egyali.\XREF{}{{\XO 2:1 }{\XO{2:1
}}{\XT{1Se 4:15-17}}}

\VS{2}Tubakoba muleke okusagaasagananga mangu omu biseego byanywe, waire okweraliikirira, nga babakobeire bati olunaku lwa kwira kwa Musengwa lwamalire ira okutuuka. Timwabbanga mutyo waire babakobanga bati obunaabbi bukoba butyo, ooba bati kiri mu lugambo, waire bati kiri mu bbaluwa iswe egitwawandiikire.

\VS{3}Timwikiriryanga omuntu yenayena okubagotesya olwʼokubba, olunaku olwo nga lukaali kubbaawo, walisooka kubbaawo kujeema okunene, ngʼabantu bagaana oKibbumba, awo kaisi omuntu oodi, aizwire ebibbibibbi era ali nʼokwaba omu kujigirika, nʼamala nʼabbutuka.

\VS{4}Omuntu oyo yalyakanisya oKibbumba era ni yeebbimbyabbimbya ati akira oKibbumba, ooba ekintu kyonakyona ekibasinza. Era yalingirira nakimo nʼatyama omu Yeekaalu ya Kibbumba, nga iye onyere yeeyeta Kibbumba.\XREF{}{{\XO 2:4 }{\XO{2:4
}}{\XT{Dan 11:36; Zek 28:2}}}


\par }{\PP \VS{5}Timwebukirya nga nabakoberanga ebintu ebyo owenabbaire nga nkaali ndi na inywe?

\VS{6}Era mumaite nga waliwo ekikaali ekikaisya omuntu oyo okuboneka, paka ekiseera ekituuce owekyalituuka kaisi nʼaboneka.

\VS{7}Ekyo kityo olwʼokubba omujeemu oyo akaali yeebisire neye ngʼokujeemera oKibbumba ikwo kuliwo nʼatyanu, okutoolaku nti abakukola, bakukolera mu mbiso. Neye ekyo ekikaisya omujeemu oyo okubba omu lwatu kyalituuca ekiseera ni bakitoolawo.

\VS{8}Olwo kaisi omujeemu oyo nʼabonekera nakimo. Neye okunkomerero oMusengwa waiswe oYesu yalimumalawo nʼokulagira-bulagiri, era yalimulikirya nʼokumirikiinya kwʼekitiisyakye ekiyaliiziramu.\XREF{}{{\XO 2:8 }{\XO{2:8
}}{\XT{Isa 11:4}}}

\VS{9}Omuntu oweibbengo oyo oSitaani ogwaleeta, yaliiza nʼakola nʼamaani mangi ebyamagero, era nʼobumanyiciryo nʼebyewunyo ebyobubbeyi.\XREF{}{{\XO 2:9 }{\XO{2:9
}}{\XT{Mat 24:24}}}

\VS{10}Era omuntu oyo oweibbengo, yalikolesya buli kibbikibbi ekyezya okugotesya abo abeyalitwala omu kujigirika, olwʼokubba bagaine okutwala amazima agandibalokoire.

\VS{11}OKibbumba kyazwa abaleka babagotesyegotesye, baikirirye ebyobubbeyi,

\VS{12}kaisi abo bonabona abataikirirya mazima, olwo omusango gubasinge, olwʼokubba basangaaliire omu kukola ekibbikibbi.


\par }{\SH Babalondere kubalokola
\par }
{\PP \VS{13}Aboluganda, oMusengwa waiswe abaataka eino, era tusaaniire okwebalya oKibbumba bulijo okulwanywe. Ekyo kityo olwʼokubba oKibbumba yabalondere mubbe bantu abasooka okwikirirya omu kyalo kyanywe, ababbeere omu kubalokola olwʼamaani ga Mwoyo oMutukulye abatukulya olwʼokwikirirya amazima.

\VS{14}Yabeetere ngʼabita mu Mawuliro aMasa, agetwalaabbire egimuli, kaisi olwo mugabane oku kitiisya kya Musengwa waiswe oYesu Kurisito.

\VS{15}Nʼolwekyo, aboluganda, mubbe bagumu, mukalangukire kwebyo ebyʼamazima ebitwabeegeserye omu bibono ooba omu bbaluwa yaiswe.


\par }{\PP \VS{16}Kale oMusengwa waiswe oYesu Kurisito onyere, nʼoKibbumba oItewaiswe, eyatutakire atyo era olwʼekisaakye, nʼatuwa eisangaalo eritawaawo nʼeisuubi erisa,

\VS{17}abagumye emyoyo, era abawe amaani, omu bisa byonabyona ebimukola nʼomu bimutumula.




\par }\Chap{3}{\SH Mutusabire
\par }
{\PP \VerseOne{1}Nga mmaliirirya, aboluganda, mbasaba mutusabirenge, ekibono ekizwa eeri oMusengwa kyeyongere okusaalaana amangu, era abakisuna bakiwenge ekitiisya ngʼowekyabbaire mwinywe.

\VS{2}Era mutusabirenge, oMusengwa atulamye abantu abaŋeŋese era ababbibabbi eino, olwʼokubba waliwo abantu bangi ino abataikirirya aMawuliro aMasa.


\par }{\PP \VS{3}Neye oMusengwa waiswe mwesigwa era yabongeramu amaani, nʼabalamya omubbimubbi oSitaani.

\VS{4}OMusengwa waiswe oYesu atuwa obugumu oku bibakwataku nga tumaite tuti, mukola era mwakolanga ebyo ebitwabalagiire.

\VS{5}Kale oMusengwa alungamye emyoyo gyanywe omu kweyongera okumanya okutaka okuzwa eeri oKibbumba nʼokuguminkiriza okuzwa eeri oKurisito.


\par }{\SH Okutabbanga bagayaali
\par }
{\PP \VS{6}Aboluganda, tubalagira nʼobwezye obuzwa eeri oMusengwa oYesu Kurisito tuti mwewale aboluganda abagayaali, era abatasengererya ebyo ebitwabeegeserye inywe.

\VS{7}Inywe abanyere mumaite kusani ino muti musaaniire okukolanga nga iswe owetwakolanga owetwabbaire na inywe, titwabbaire bagayaali.

\VS{8}Titwaliireku kyokulya kya bwereere, neye twakolanga ino, nga twefudaku omusana nʼobwire, nga twewala okugosiyirira omuntu yenayena mwinywe.

\VS{9}Tirwokubba iswe twabbaire titusaanira kusuna bubbeeri okuzwa egimuli, wazira twatakire kubawa kyokuboneraku, nywena mwezye okukolanga ni mwebbeesyawo nga iswe.


\par }{\PP \VS{10}Nʼowetwabbaire nga tukaali tuli aamo na inywe, twabalagiire tuti, “Atataka okukola emirimo, nʼokulya tiyalyanga.”

\VS{11}Twawuliire mbu abamo kwinywe balaaduuki, tibakola mirimo, wazira baliwo kweingirya mu byʼabanaabwe.

\VS{12}Abʼengeri eyo tubalagira era tubasisiitira nʼobwezye obuzwa eeri oMusengwa oYesu Kurisito, tuti bateereere babbeeku ekibakola, kaisi olwo basune ekibaalya.


\par }{\PP \VS{13}Aboluganda, timwadembanga okukola ebintu ebisa.

\VS{14}Owewabbangawo omuntu agaana okusengererya ekitukoba omu bbaluwa eenu, mumwegendereze era muleke okukolagana naye, kaisi olwo ensoni gimukwate.

\VS{15}Neye timwamutwalanga ngʼomulabe waanywe, wazira mumulabulenge mpola mpola ngʼomuganda waanywe.


\par }{\SH Ebisembayo
\par }
{\PP \VS{16}Kale oMusengwa waiswe iye onyere eidembe, abawenge eidembe bulijo, yonayona egimubba. OMusengwa abbenge na inywe nywenanywena.


\par }{\PP \VS{17}Ninze oPawulo, era obusugirye bunu ninze mbuwandiikire nʼengalo eyange enanyere. Ako niiko akamanyiciryo akalaga buli bbaluwa egimba mpandiikire. Nze ntyo wempandiika.


\par }{\PP \VS{18}OMusengwa waiswe oYesu Kurisito abakwatirenge ekisa inywe nywenanywena.

\par }