\NormalFont\ShortTitle{Luusi}

{\MTB EKITABO KYA

\par }{\MT LUUSI

\par }{\IMT Enyanjula

\par }{\IP Ekitabo kya Luusi kitumula oku bintu ebisamalalya, ebyabire nga bituuka oku bʼomu nyumba emoiza oMwisirairi, omu biseera aBalamuzi owebafugiire ekyalo ekyo. ONawume omaaye wʼabaana, yasisinkanire obugosi bwʼamaani ino, oibaaye nʼabataane owebafiire. Abantu bʼomu nyumba eyo babbaire basengere omu kyalo kyʼe Mowaabbu ekitali kyʼe waabwe olwʼenzala eyabbaire omwIsirairi.

\par }{\IP Neye oluzwanyuma oNawume nʼaira nʼasuna enkabi, omoiza oku balyabe, oLuusi oMumowaabbu, oweyamusabire ayabe naye ngʼakanga e Isirairi. OLuusi nʼasuubiza okubbeeranga oNawume.

\par }{\IP Owebatuukire omwIsirairi, oLuusi nʼoNawume bombi ni basuna enkabi, oBbowaazi owʼekika kya ibaaye wa Nawume, oweyatandiikire okubalabirira era nʼaikirirya okufumbirwa oLuusi.

\par }{\IP Omulembe gwʼaBalamuzi gwabbaire mubbimubbi era aBaisirairi bangi, babbaire tibakwata amateeka. Omu kitabo kinu, oNawume nʼoLuusi nʼoBbowaazi ibo kyʼokuboneraku ekisa ekyʼaBaisirairi abakwata amateeka ga Kibbumba.

\par }{\IP Ekintu ekindi ekikulu omu kitabo kinu kiri kiti, oLuusi eyabbaire atali Mwisirairi, yasuukire niiye ozeiza wʼabazeiza ba kabaka oDawudi. Ekyo era kyona kibba kitegeeza kiti yabbaire zeiza wa Yesu. Ekyo kiraga kiti okubba omuntu wa Kibbumba, tikisinzirira ku ndyo egituzwamu, neye kisinzirira ku kwikirirya kwʼomuntu omu Kibbumba.

\par }{\IOT Engeri egibyecaanamu:

\par }{\IO 1. Ensuula esooka etumula oku b’enyumba ya Nawume era obugosi obw’amaani obubabiteremu, n’oluzwanyuma engeri oNawume egiyakangire n’oLuusi omwIsirairi.

\par }{\IO 2. Omu nsuula eyokubiri, tusoma oku ngeri oLuusi egiyasisinkaniremu oBbowaazi, ngʼoLuusi alondekererya ebyokulya eby’empeke omu musiri gwa Bbowaazi.

\par }{\IO 3. Ensuula eyokusatu etumula oku ngeri oNawume egiyatumiremu oLuusi okusaba oBbowaazi amufumbirwe iye oLuusi era amulabirirenge olwʼokubba yabbaire w’omu kika kya ibaaye. Era oBbowaazi n’aikirirya okukola ekyo.

\par }{\IO 4. Ensuula eyokuna esonzola engeri oBbowaazi egiyaguliremu ebintu by’omugenzi oibaaye wa Nawume, n’afumbirwa n’oLuusi.



\par }\ChapOne{1}{\SH ONawume nʼoLuusi
\par }
{\PP \VerseOne{1}Eira eyo omu biseera abalamuzi nga niibo abakubbembera ekyalo kyʼe Isirairi, enzala nʼegwa omu kyalo ekyo. Awo ni wabbaawo omusaiza owʼe Bbeserekeemu ekyʼomu Buyudaaya, nʼayaba nʼomukaliwe, nʼabataane baabwe ababiri, ni basenga omu kyalo kyʼe Mowaabbu.

\VS{2}Omusaiza oyo yabbaire niiye Erimereki, omukaliwe nga niiye oNawume, abataane baabwe ababiri nga niibo oMakuloni nʼoKiriyoni. Abantu abo, babbaire bʼomu kika kyʼaBeefulaasi okuzwa omu Bbeserekeemu ekyʼomu Buyudaaya. Baabire omu kyalo kyʼe Mowaabbu ni babba eeyo.


\par }{\PP \VS{3}Atyanu Erimereki oibaaye wa Nawume nʼafa, era oNawume nʼasigala nʼabataane ababiri.

\VS{4}Ni bafumbirwa abakali aBamowaabbu, omoiza nga niiye Olupa nʼogondi bati Luusi. Oluzwanyuma lwʼokutyama eeyo emyanka ooti ikumi,

\VS{5}oMakuloni nʼoKiriyoni bona ni bafa. Atyo oNawume nʼasigala ngʼabula abataane abo ababiri nʼoibaaye.


\par }{\SH ONawume akanga e Bbeserekeemu nʼoLuusi
\par }
{\PP \VS{6}Awo oNawume ngʼaali omu kyalo kyʼe Mowaabbu, nʼawulira ati, oMusengwa agabiriire abantube amakungula amasa. Kale iye nʼategeka okuzwayo akange e ika nʼabalyabe.

\VS{7}Yasetukire nʼabalyabe nʼazwa e giyabbaire atyama, nʼakwata oluguudo olumukanja omu kyalo kyʼe Buyudaaya.


\par }{\PP \VS{8}Cooka owebabbaire baaba, oNawume nʼakoba abalyabe abo ababiri ati, “Nabuli moiza akange e waabwe, e gibamubyala. Era nsaba nti oMusengwa abakwatire ekisa, nga nywena owemwankwatiire nze nʼabagenzi ekisa.

\VS{9}Era nsaba oMusengwa awe nabuli moiza kwinywe eidembe omu kisito kyʼomusaiza ogondi oguyafumbirwa.”

\par }{\PP Awo nʼabagwa omu bifubba okubaseebula. Neye ibo ni bakuukulya-bukuukuli,

\VS{10}era ni bamukoba bati, “Kadi, twakanga na iwe omu bantubo.”


\par }{\PP \VS{11}Neye era oNawume nʼabakoba ati, “Mukange e waanywe baana bange. Lwaki mutaka okwaba na nze? Museega muti nkaali mpezya okubabyalira abaisuka abandi babafumbirwe?

\VS{12}Mukange e waanywe baana bange; nze nkairiire ino era timpezya okusuna omusaiza ogondi. Nʼowenandiseegere nti nkaali ndiyo nʼeisuubi okufumbirwa, ni mba nʼomusaiza olwatyanu, ni mbyala abaana abaisuka,

\VS{13}olwo mwandikuumire paka owebandikulire? Mwandyekuumire nandi ni mufumbirwa ni mubakuuma niibo? Kadi, baana bange. Embeera yange mbiibbi ino okukiraku eyaanywe, olwʼokubba nze oMusengwa ali kundumyanga ino.”


\par }{\PP \VS{14}Era owebawuliire ebyo tete ni bakuukulya. Awo Olupa nʼagwa odaaniwe omu kifubba okumuseebula, neye oLuusi iye ni yeesiba oku Nawume.

\VS{15}ONawume nʼakoba oLuusi ati, “Obone enu, omwalikwawo akangire omu bantube, era eeri abakibbumbabe. Wena oyabe.”


\par }{\PP \VS{16}Neye oLuusi nʼamwiramu ati, “Tiwaneegairira okukuleka, ooba okukuzwaku. Iwe e giwayabanga, zena ginayabanga, era e giwaabbanga zena ginaabbanga. Abantubo, niibo ababbanga abantu bange era oKibbumbawo, niiye eyabbanga oKibbumba wange.

\VS{17}E giwalifeera, zena ginalifeera era gibalindiika. OMusengwa ambonerezanga nʼobukambwe singa owewalibbaawo ekinjawukanisya na iwe, okutoolaku okufa.”

\VS{18}ONawume oweyaboine ngʼoLuusi amaliriire okwaba naye, nʼalekeraawo okumwegairira okumuleka.


\par }{\PP \VS{19}Kale abakali abo bombi ni beeyongerayo paka owebatuukire e Bbeserekeemu. Owebatuukire eeyo, ekibuga kyonakyona ni kisamaalirira olwʼokubabona. Abakali baayo ni beebuulya bati, “Onu niiye oNawume?”


\par }{\PP \VS{20}ONawume nʼabakoba ati, “Timwanjeta muti Nawume,\FTNT{*}{{\FR 1:20 }{\FR{1:20
}}{\FQ{Nawume.
}}{\FT{Kitegeeza,
}}{\FQA{musangaali.}}} neye munjete muti Mala,\FTNT{†}{{\FR 1:20 }{\FR{1:20
}}{\FQ{Mala.
}}{\FT{Kitegeeza,
}}{\FQA{munakuwali.}}} olwʼokubba oMusengwa oWabwezye Bwonabwona yaleeteire obwomi bwange okunakuwala ino.

\VS{21}Nazwire kunu nga ndi nʼomusaiza nʼabaana, neye oMusengwa anjirirye nga ndi denge. Munjetera niki oNawume? OMusengwa yandeetereku obugosi; oMusengwa oWabwezye Bwonabwona yandeetereku ekisiraani.”


\par }{\PP \VS{22}Atyo oNawume weyakangire okuzwa omu kyalo kyʼe Mowaabbu, ngʼali nʼoLuusi omulyawe, owʼomu kyalo kyʼe Mowaabbu. Batuukire e Bbeserekeemu ngʼamakungula ga bbaale\FTNT{‡}{{\FR 1:22 }{\FR{1:22
}}{\FQ{Bbaale.
}}{\FT{Kinu kika kya,
}}{\FQA{ngaano.}}} gatandiika.




\par }\Chap{2}{\SH OLuusi omu musiri gwa Bbowaazi
\par }
{\PP \VerseOne{1}Atyanu wabbairewo omusaiza omusuni era omututumuki ogubayetanga bati Bbowaazi. Omusaiza oyo yabbaire wʼomu kika kyʼErimereki oibaaye wa Nawume.


\par }{\PP \VS{2}Lwabbaire lumo oLuusi omukali oMumowaabbu nʼakoba oNawume odaaniwe ati, “Oleke njabeku omu musiri, gwʼomuntu yenayena eyankwatira ekisa, nʼanjikirirya ni nnondeekererya omu musirigwe obbaale asigala omu musiri nga bakesa.”\XREF{}{{\XO 2:2 }{\XO{2:2
}}{\XT{Lee 19:9-10; Ama 24:19}}}

\par }{\PP ONawume nʼamukoba nti, “Oyabe mwana wange.”

\VS{3}Kale oLuusi nʼayaba era nʼazwangaku e nyuma wa bakesi ngʼalondeekererya obbaale abakesi ogubalekamu. Era yeeyajiirye ngʼaali mu musiri gwa Bbowaazi owʼekika kyʼErimereki.


\par }{\PP \VS{4}Awo nʼoBbowaazi onyere omusiri yena nʼatuukirawo ngʼazwa e Bbeserekeemu era nʼasugirya abakesi ati, “OMusengwa abbe na inywe.”

\par }{\PP Bona ni bamwiramu bati, “Wena oMusengwa akuwe enkabi.”


\par }{\PP \VS{5}OBbowaazi nʼabuulya onyampala wʼabakesibe ati, “Omwala oyo waani?”


\par }{\PP \VS{6}Onyampala nʼamwiramu ati, “Oyo niiye omukali oMumowaabbu, eyairire nʼoNawume okuzwa e Mowaabbu.

\VS{7}Ansabire mmwikirirye alondeekererye obbaale omu nsaalaala abakesi omubamalire okukesa. Aizire omu musiri era asiibire ngʼakola mantayeera okuzwa amakeezi paka saawa enu, okutoolaku okuwuumulangaku akatono omu kiwolu.”


\par }{\PP \VS{8}Awo oBbowaazi nʼayaba e giri oLuusi nʼamukoba ati, “Atyanu owulisisye mwana wange. Tiwayaba okulondeekererya omu musiri ogundi era tiwaazwa aanu. Osigale aanu nʼabaala abaweererya bange.

\VS{9}Weetegereze abasaiza e gibakesa era obasengererye ngʼozwaku abaala abaweererya bange e nyuma. Ntumwire nʼabasaiza okutakuloberya. Era enyonta oweyakulumanga, wayabanga e giri ensaka, nʼonywa amaizi agebasukiremu.”


\par }{\PP \VS{10}OLuusi oweyawuliire ebyo nʼafuunama nʼaica empumi ansi okwitakali, nʼatumula omu kuwuninkirira ati, “Kizwire kuuki iwe okundaga okutaka okwenkana awo, nʼokunkwatira ekisa, nze omunamawanga?”


\par }{\PP \VS{11}OBbowaazi nʼamwiramu ati, “Bankobeire ira byonabyona ebyokoleire odaaniwo, kasookeede oibaawo afa, era ngʼowewalekere oiteewo nʼomaawo, nʼekyalo kyʼe waanywe, nʼoiza okutyama omu bantu abewabbaire tomaiteku.

\VS{12}Nsaba oMusengwa akusasule olwʼebyo ebyokolere. Nsaba oMusengwa iye oKibbumba wa Isirairi oguwaizire okukukuumanga akuwe empeera nene.”


\par }{\PP \VS{13}Awo oLuusi nʼakoba ati, “Onkodoocerye musengwa wange. Ondeeteire okuwulira kusani era otumwire na nze omuweereryawo ebyʼekisa, waire nga tindi kadi kwidaala lyʼomoiza oku baala abaweereryabo!”


\par }{\PP \VS{14}Awo ebiseera ebyokulya owebyatuukire, oBbowaazi nʼakoba oLuusi ati, “Oize aanu. Otoole omugaati, okozye omu nviinyo ensasaami.”

\par }{\PP OLuusi nʼatyama aamo nʼabakesi. OBbowaazi nʼamuweereryaku obbaale omusiike. OLuusi nʼalya nʼaikuta, era nʼalekaku.

\VS{15}Awo oLuusi oweyasetukire okukanga okulondeekererya, oBbowaazi nʼalagira abasaizabe ati, “Nʼoweyalondeekererya awali ebinywa, timwamuvunaana.

\VS{16}Wakiri, mumukuusiramu ebikolo omu binywa ni mumulekera aawo nʼaiza nʼalondya era timwamukaawukira.”


\par }{\PP \VS{17}Kale oLuusi nʼalondeekererya omu musiri paka igulo. Awo nʼakona obbaale oguyabbaire akumbaanirye, nʼasunamu ekiro egibita omwikumi na isatu.

\VS{18}Ni yeetiika nʼagitwala omu kibuga, era odaaniwe nʼabona obungi obwakumbaanirye. Era oLuusi nʼatoolayo nʼebiyabbaire aliireku nʼalekaku ngʼamalire okwikuta nʼabimuwa.


\par }{\PP \VS{19}Odaaniwe nʼamubuulya ati, “Olondeekereirye yaina olwatyanu? Okolere yaina? Omusaiza oyo akutakire atyo oMusengwa amuwe enkabi.”

\par }{\PP Awo oLuusi nʼakobera odaaniwe ebikwata kwoyo e gyabbaire ngʼakola. Era nʼamukoba ati, “Eriina lyʼomusaiza e gimbaire nga nkola olwatyanu niiye oBbowaazi.”


\par }{\PP \VS{20}ONawume nʼakoba omulyawe ati, “OMusengwa oyo atalekeire awo okukwatira aboomi nʼabafu ekisa, amuwe enkabi.” Era nʼayongeraku ati, “Omusaiza oyo atuliku oluganda olwʼokumpi; moiza oku bali nʼobuvunaanyizibwa okwira omu kigere kya ibaawo.”\XREF{}{{\XO 2:20 }{\XO{2:20
}}{\XT{Lee 25:25}}}


\par }{\PP \VS{21}Awo oLuusi omukali oMumowaabbu nʼakoba ati, “Era ankobere nʼokunkoba ati, ‘Osigale ngʼobba nʼabakoli bange paka owebamala okukesa obbaale wange yenayena.’ ”


\par }{\PP \VS{22}ONawume nʼakoba oLuusi omulyawe ati, “Kisa mwana wange, kukolanga nʼabaalabe abo olwʼokubba singa oyaba omu musiri gwʼomuntu ogondi abantu bayinza okukutuucaaku akabbikabbi.”


\par }{\PP \VS{23}Kale oLuusi nʼakolanga na baala abaweererya abo aba Bbowaazi okulondeekereryanga obbaale nʼengaano, paka eikesa eryo oweryawoireku. Era nʼabbanga nʼodaaniwe.




\par }\Chap{3}{\SH OLuusi nʼoBbowaazi
\par }
{\PP \VerseOne{1}Lwabbaire lumo oNawume nʼakoba omulyawe oLuusi ati, “Mwana wange, ndi nʼokubona nga nkusunira omusaiza obbe nʼekisito ekikyo.

\VS{2}OBbowaazi oyo onyere abaala abaweererya aboobbaire okola nabo wʼekika kya ibaawo. Olwatyanu eigulo yaabba ayeya obbaale omu kifo e gibakonera ebirime.

\VS{3}Kale onaabe, weekubbe okalifuwa, kaisi ozwale ebizwalobyo ebikiraku obusa. Awo kaisi oserengete eeyo e gibakonera ebirime, neye tomumanyikisya oti oliwo, paka ngʼamalire okulya nʼokunywa.

\VS{4}Oweyalambaala weekeenenya ekifo ekyo e gyalambaire. Endoolo owegyamutwala, oyabe obiikule ebigerebye, wena olambaale aawo. Olwo iye, yakukobera ekyokukola.”


\par }{\PP \VS{5}OLuusi nʼamwiramu ati, “Byonabyona ebyokoba ebyo nabikola.”

\VS{6}Kale oLuusi nʼaserengeta nʼayaba e gibakonera ebirime, nʼakola nabuli kimo odaaniwe ekyamukobere okukola.


\par }{\PP \VS{7}OBbowaazi oweyamalire okulya nʼokunywa, era ngʼawulira kusani omu mwoyogwe, nʼayaba okugona oku mbale owʼekibbiiryo kya bbaale. OLuusi nʼamusodookerera, nʼamubiikula ebigere, era nʼalambaala aawo.

\VS{8}Omu kiire aakati, waliwo ekyateganyire omusaiza oyo ni yeecuusa era nʼavumbula nga waliwo omukali alambaire aawo okumpi nʼebigerebye.


\par }{\PP \VS{9}Nʼabuulya ati, “Niiwe onaani?”

\par }{\PP Nʼamwiramu ati, “Ninze omuweereryawo oLuusi. Ombiikeku olubba olumo olwʼekizwalokyo,\FTNT{*}{{\FR 3:9 }{\FR{3:9
}}{\FQA{Ombiikeku olubba olumo olwʼekizwalokyo.
}}{\FT{Omu Lwebbulaniya kitegeeza,
}}{\FQA{onfumbirwe.}}} nti niiwe oli nʼokwira omu kigere kya ibawange.”


\par }{\PP \VS{10}OBbowaazi nʼamukoba ati, “Mwala iwe oMusengwa akuwe enkabi. Ekintu ekyʼekisa ekyo ekyolagire atyanu, kikiraku ekyo ekiwalagire enyumaku, olwʼokubba nandi nʼonoonia banyeete abasuni ooba badoobi.

\VS{11}Era atyanu mwala iwe, tiweeraliikirira. Njaba okukukolera byonabyona ebiwansaba, olwʼokubba abanange bonabona abʼomu kibuga kinu, bamaite ngʼoli mukali owʼempisa ensa.

\VS{12}Newankubbaire nga mazima ndi wʼekika, neye waliwo owʼomunda eino ayezya okwira omu kigere kya ibaawo.\XREF{}{{\XO 3:12 }{\XO{3:12
}}{\XT{Lus 2:20}}}

\VS{13}Ogone aanu ekiire kinu, kaisi eizo amakeezi oweyaabba atakire okukusika, kyabba kisa, oleke akusike. Neye singa tiyasiime, mazima oMusengwa ngʼobwali mwomi, nze nakikola. Iwe ogone aanu paka makeezi.”


\par }{\PP \VS{14}Kale oLuusi nʼagona kumpi nʼebigere bya Bbowaazi paka makeezi, neye nʼasetuka nga bukaali okuca kusani omuntu okutamumanyica; era oBbowaazi nʼamukoba ati, “Tiwakimanyikisya oti waliwo omukali eyaizire e gibakonera ebirime.”


\par }{\PP \VS{15}OBbowaazi nʼamukoba ati, “Oleete olugoye oluweesibire, olwanzululye.” OLuusi oweyakolere atyo, oBbowaazi nʼamuteekeraku ekiro ooti aabiri egya bbaale, nʼagimutiika. Awo oLuusi nʼakanga omu kibuga.


\par }{\PP \VS{16}OLuusi oweyatuukire e ika e giri odaaniwe oNawume nʼamubuulya ati, “Byabbaire bitya, mwana wange?”

\par }{\PP Awo oLuusi nʼamukobera byonabyona oBbowaazi ebiyabbaire amukoleire,

\VS{17}era nʼayongeraku ati, “Ekiro ginu ooti aabiri egya bbaale, agimpaire ngʼakoba ati, ‘Tiwayaba eeri odaaniwo nʼengalo enjereere.’ ”


\par }{\PP \VS{18}Awo oNawume nʼamukoba ati, “Mwana wange, iwe oteekewo mabiri obone egibyaikira, olwʼokubba omusaiza oyo tiyawuumule paka ngʼensonga eyo agimalire olwatyanu.”




\par }\Chap{4}{\SH OBbowaazi afumbirwa oLuusi
\par }
{\PP \VerseOne{1}Ngʼebyo biri bityo, oBbowaazi nʼaniinaniina omu kifo e gibakumbaanira oku geeti yʼekibuga, nʼatyama aawo. Odi eyabbaire owʼokwira omu kigere kya ibaaye wa Luusi, oBbowaazi oguyabbaire atumwireku nʼabitawo, kaisi oBbowaazi nʼamweta ati, “Munange, kaabbo oize era otyameku aanu.” Kale oodi nʼayawukawo era nʼatyama.


\par }{\PP \VS{2}Awo oBbowaazi nʼasuna abasaiza ikumi oku beekubbemberi bʼekibuga, nʼabasaba bona batyameku aawo, era bona ni batyama.

\VS{3}Awo nʼakoba omusaiza nago ati, “ONawume eyairire okuzwa omu kyalo kyʼe Mowaabbu, atunda eitakali eryabbaire erya muganda waiswe Erimereki.

\VS{4}Nseegere nti ndi nʼokuleeta ensonga eyo egyoli ogimanye era nʼokuteesa nti, oligulire omumaiso agʼabeekubbemberi bange banu abatyaime aanu era nʼagʼabantu abatyaime aanu. Singa waabba nga waligula, oligule. Neye owoobba nga tiwaligule, onkobere mmanye. Ekyo kityo olwʼokubba niiwe ogubasookeraku okwikirirya okuligula kaisi nze ni njiraku.”

\par }{\PP Odi nʼakoba ati, “Njaba okuligula.”


\par }{\PP \VS{5}Awo oBbowaazi nʼakoba ati, “Oku lunaku oluwaguliraku eitakali oku Nawume, waabba otwaliraku nʼoLuusi oMumowaabbu onamwandu olwʼokubbeesyawo eriina lyʼomugenzi nago nʼebintubye.”


\par }{\PP \VS{6}Omusaiza nago oweyawuliire ekyo, nʼairamu ati, “Owekibba kityo, mba timpezya kuligula olwʼokubba nnyinza okuleeta obugosi oku byobusuni byange. Iwe onanyere oligule. Nze tinakyezye.”


\par }{\PP \VS{7}Atyanu omu biseera ebyʼeira omwIsirairi, bakakasanga okugula nʼokuwaayo ekintu ngʼomuntu abbaire nʼokukigula atoiremu ongaitowe nʼamuwa odi\FTNT{*}{{\FR 4:7 }{\FR{4:7
}}{\FQA{Atoiremu ongaitowe nʼamuwa odi.
}}{\FT{Kaabbanga kamanyiciryo kʼokuwaayo bwezye bwʼokugula ekintu.}}} aali kugula ekintu ekyo. Eyo niiyo eyabbaire enkola omwIsirairi eyʼokukolera ebyamaguli omu mateeka.\XREF{}{{\XO 4:7 }{\XO{4:7
}}{\XT{Ama 25:9}}}


\par }{\PP \VS{8}Kale omusaiza nago nʼakoba oBbowaazi ati, “Iwe oligule.” Era nʼatoolamu ongaitowe nʼamuwa oBbowaazi.


\par }{\PP \VS{9}Awo oBbowaazi nʼalangirira eeri abeekubbemberi nʼeeri abantu bonabona ati, “Muli bajulizi olwatyanu ngʼowengulire oku Nawume ebintu byonabyona ebyabbaire ebyʼErimereki nʼebyʼabataanebe, oKiriyoni nʼoMakuloni.

\VS{10}Era ntwaire nʼoLuusi omukali oMumowaabbu, onamwandu wa Makuloni okubba mukali wange, kaisi mbeesyewo eriina lyʼomugenzi nʼebintubye era kaisi eriinalye tiryagota omu bʼomu kisitokye, ooba omu biwandiiko byʼekibuga kinu. Olwatyanu inywe muli bajulizi.”\XREF{}{{\XO 4:10 }{\XO{4:10
}}{\XT{Ama 25:5-6}}}


\par }{\PP \VS{11}Awo abeekubbemberi nʼabantu bonabona ababbaire oku geeti ni bakoba bati, “Iswe tuli bajulizi. Era tusaba tuti oMusengwa abbeere omukali oyo aali kwiza omu kisitokyo, abbe ngʼoLaakeeri nʼoLeeya, ibo bombi ababyaliire oIsirairi abaana abangi. Era tusaba tuti wena ogaigawale omu kika kyʼEfulaasi era otutumuke omu Bbeserekeemu.\XREF{}{{\XO 4:11 }{\XO{4:11
}}{\XT{Nta 29:31}}}

\VS{12}Eibyaire oMusengwa eriyalikuwa omu mukali oyo akaali omutomuto, libbe ngʼerya Pereezi, iye oTamali oguyabyaliire oYuda.”\XREF{}{{\XO 4:12 }{\XO{4:12
}}{\XT{Nta 38:27-30}}}


\par }{\SH OBbowaazi nʼeibyairerye
\par }
{\PP \VS{13}Kale oBbowaazi nʼatwala oLuusi era nʼabba mukaliwe. Awo ni yeegaita naye era oMusengwa nʼawa oLuusi okwira eeri abakali abainaye, nʼabyala omwana mwisuka.

\VS{14}Abakali ni bakoba oNawume bati, “OMusengwa bamwebalye oyo olwatyanu atakulekere ngʼobulaku omusika. Tusaba tuti atutumuke ino omwIsirairi mwonamwona!

\VS{15}Yaliirya buyaaka obwomibwo era nʼakubbeesyawo omu biseerabyo ebyʼobukaire. Ekyo kityo olwʼokubba omulyawo, iye nago akutaka eino era akukirira abaana omusanvu abaisuka, abyaire omwana mwisuka.”


\par }{\PP \VS{16}Awo oNawume nʼatwala omwana, nʼamulera era nʼamulabiriranga.

\VS{17}Abakali abʼokumulirano ni bakoba bati, “ONawume ali nʼomwana omwisuka.” Era ni bamuwa eriina bati Obbedi. Obbedi oyo yabbaire niiye oiteeye wa Yese, oYese oiteeye wa Dawudi.


\par }{\SH Olulyo lwa Dawudi
\par }
{\PP \VS{18}Lunu niirwo olulyo lwa Pereezi:

\par }{\LI OPereezi yabbaire iteeye wa Kezirooni,


\par }{\LI \VS{19}oKezirooni yabbaire iteeye wa Laamu,

\par }{\LI oLaamu yabbaire iteeye wʼAminadabbu,


\par }{\LI \VS{20}Aminadabbu yabbaire iteeye wa Nakusyoni,

\par }{\LI oNakusyoni yabbaire iteeye wa Salumooni,


\par }{\LI \VS{21}oSalumooni yabbaire iteeye wa Bbowaazi,

\par }{\LI oBbowaazi yabbaire iteeye wʼObbedi,


\par }{\LI \VS{22}Obbedi yabbaire iteeye wa Yese,

\par }{\LI oYese yabbaire iteeye wa Dawudi.

\par }