\NormalFont\ShortTitle{AbʼEbbulaniya}

{\MTB EBBALUWA EERI

\par }{\MT ABʼEBBULANIYA

\par }{\IMT Enyanjula

\par }{\IP {\BK{Ebbaluwa eeri abʼEbbulaniya}}, bagiwandiikiire mu kibuga kyʼe Looma (13:24) era kyezyeka okubba nga bagisalaanirye omu makanisa ageeraku. Mpaawo amaite eyawandiikire ebbaluwa eenu ooba ebiseera ebibagiwandiikiramu. Abakugu omu byʼeBbaibbuli bateeserera ku mutume oPawulo, nʼoLuuka, ooba oBbalunaba. Era abakira obungi, baikirirya bati bagiwandiikire ngʼomwanka gwa 70 gukaali okubitawo nga bamalire okubyala oKurisito.

\par }{\IP Ebbaluwa eenu bagiwandiikire ooti isomo, era ekigendererwa kyayo kyabbaire kyʼokwiryamu Bayudaaya abaikirirya maani. Ebbaluwa eenu, eraga ngʼoYesu oweyatuukirirye obunaabbi obweraku obwʼeNdagaano eNkaire. Ekyo oYesu yakikolere, oweyeewaireyo okubba niiye esadaaka yʼebikole ebibbibibbi omulundi ogumo lumala, era ngʼekola ekiseera kyonakyona. Ebbaluwa eenu eijulira eBiwandiike byʼomu Ndagaano eNkaire ooti 60. Era eBiwandiike ebyo biraga engeri oYesu egiyatuukirirye obunaabbi nʼobuvunaanyizibwa bwa kabona akira obukulu owʼeKiyudaaya.

\par }{\IP Abaikirirya omu kiseera kinu, bayezya bona okwajirya ekibairyamu amaani omu bbaluwa eenu ni basigala nga basengererya oKurisito Yesu nga niiye atwezyesya iswe okwesiga oKibbumba naiye (12:2).

\par }{\IOT Engeri egibyecaanamu

\par }{\IO 1. OYesu akiraku abanaabbi ba Kibbumba nʼabamalaika ({\IOR{1:1–4:13}}).

\par }{\IO 2. OYesu akiraku abakabona abaweererya omu Yeekaalu ya Kibbumba omu Yerusaalemi ({\IOR{4:14–7:28}}).

\par }{\IO 3. Obuweererya bwa Yesu bukiraku obwʼeNdagaano eNkaire ({\IOR{8:1–10:31}}).

\par }{\IO 4. Ebibono ebyokulungamya ({\IOR{10:32–13:17}}).

\par }{\IO 5. Ebibono ebisembayo ({\IOR{13:18-25}}).



\par }\ChapOne{1}{\SH OKibbumba atumwire kubitira mu Mwanawe
\par }
{\PP \VerseOne{1}Eira, oKibbumba yatumulanga nʼabazeiza baiswe emirundi nʼemirundi era omu ngeri enyingi ngʼabitira mu banaabbi.

\VS{2}Neye omu biseera ebyaiswe binu ebyʼenkomerero atumwire na iswe kubitira mu Mwanawe, oguyalondere okuwa obusika bwa buli kimo, era oguyabitiiremu okubbumba ekyalo.

\VS{3}Mwiye niimwo okwasya kwʼekitiisya kya Kibbumba omu kweraga, era mwiye mutubonera enfaanana ya Kibbumba enanyere. Niiye abbesyawo\FTNT{*}{{\FR 1:3 }{\FR{1:3
}}{\FT{Ooba,
}}{\FQA{Akwatirira.}}} buli kimo nʼamaani gʼekibonokye. Oweyamalire okutunaabyaku ebibbibibbi byaiswe, nʼatyama omwigulu nʼoKibbumba onyere oBwezye omu kifo kyʼekitiisya eino.\FTNT{†}{{\FR 1:3 }{\FR{1:3
}}{\FQA{Ekifo kyʼekitiisya eino,
}}{\FT{ooba,
}}{\FQA{Oku lubba olwʼengalo endiiro eya Kibbumba.}}}\XREF{}{{\XO 1:3 }{\XO{1:3
}}{\XT{1:13; 8:1; 10:12; 1Ba 2:19; Zab 110:1; Bik 2:34; Bef 1:20}}}


\par }{\SH OMwana akira abamalaika ekitiisya
\par }
{\PP \VS{4}OMwana oyo ekitegeeza, oKibbumba yamusuucirye owʼamaani eino okukiraku abamalaika omu ngeri nti, ekitiisya ekiyamuwaire ekyʼokubba oMwanawe kikira ekyabwe.

\VS{5}Aale naani oku bamalaika oKibbumba oguyabbaire akobereku ati:

\par }{\Q “Oli Mwana wange,

\par }{\QB olwatyanu nnangirira nti ndi Iteewo?”

\par }{\MM Ooba ati:

\par }{\Q “Nalibba ninze oIteeye,

\par }{\QB yena nʼabba Mwana wange?”\XREF{}{{\XO 1:5 }{\XO{1:5
}}{\XT{Zab 2:7; 2Sa 7:14; 1Mi 17:13}}}


\par }{\PP \VS{6}Kaisi tete era, oKibbumba oweyabbaire yatira okusindika oMwanawe omubere oku kyalo, yakobere ati:

\par }{\Q “Abamalaika ba Kibbumba bonabona bamusinzenge.”\XREF{}{{\XO 1:6 }{\XO{1:6
}}{\XT{Ama 32:43}}}


\par }{\PP \VS{7}Owaabba atumula ku bamalaika, oKibbumba akoba ati:

\par }{\Q “Asuuca abamalaikabe ooti mpewo,

\par }{\QB era abaweereryabe ooti ndimi gya musyo.”\XREF{}{{\XO 1:7 }{\XO{1:7
}}{\XT{Zab 104:4}}}


\par }{\PP \VS{8}Neye owekituuka oku Mwanawe, oKibbumba akoba ati:

\par }{\Q “Obwakabaka oKibbumba obwakuwaire bwakubbaawo emirembe nʼemirembe.

\par }{\QB Okufugakwo omu bwakabakabwo kutambulira ku bwenkanya.\XREF{}{{\XO 1:8 }{\XO{1:8
}}{\XT{Zab 45:6-7}}}


\par }{\Q \VS{9}Otaka ebikole byʼobutuukirirye, nʼocaawa obubbibubbi.

\par }{\QB Kagira nze oKibbumba, oyo oKibbumbawo nkusukireku amafuta

\par }{\QB ni nkuwa eisangaalo erikira eryʼabandi bonabona.”


\par }{\PP \VS{10}Era oKibbumba yakobere ati:

\par }{\Q “Iwe Musengwa niiwe omu ntandiika eedi eyakomekere omusingi ekyalo oku kyemereire,

\par }{\QB era nʼeigulu niiwe onyere eyalibbumbireyo.\XREF{}{{\XO 1:10 }{\XO{1:10
}}{\XT{Zab 102:25-27}}}


\par }{\Q \VS{11}Ebyo ibyo byalijigirika ni biwaawo, neye iwe oli wa kubbaawo emirembe nʼemirembe.

\par }{\QB Byonabyona byalikairira ni biwaamu ngʼekizwalo.


\par }{\Q \VS{12}Walibiringaku ngʼowebalingaku eijoola,

\par }{\QB era byalicucuka ni bicuuka ooti kizwalo ekikaire owekicucuka.

\par }{\Q Neye iwe osigala kyekimo, era tocuukaku,

\par }{\QB era nʼobwomibwo tibwalikoma.”


\par }{\PP \VS{13}Neye aale naani oku bamalaika oKibbumba ogwakobangaku ati:

\par }{\Q “Otyame ngʼondiraine oku lubba lwange olwʼengalo endiiro,\FTNT{‡}{{\FR 1:13 }{\FR{1:13
}}{\FT{Ooba,
}}{\FQA{Ofugire aamo na nze.}}}

\par }{\QB paka owenaligondya abalabebo

\par }{\QB ni mbasuuca mukonkolo gwʼokuwuumuliryaku ebigerebyo?”\XREF{}{{\XO 1:13 }{\XO{1:13
}}{\XT{Zab 110:1}}}


\par }{\PP \VS{14}Neso abamalaika nago niikyo eniki? Aale tiniigyo emyoyo gyonagyona egiweererya oKibbumba, egyo egyatuma okubbeera abo abalisuna okubalokola?




\par }\Chap{2}{\SH Titwalekerera obulokole obwʼamaanimaani
\par }
{\PP \VerseOne{1}Nʼolwekyo tusaaniire twekalangulire oku njegesya egitwasunire, kaisi awo tuleke okugizwaku.

\VS{2}Nti kyazuukire ngʼobukwenda bwa Kibbumba abamalaika obubaleetere owebuli nʼobukakafu. Era, abo bonabona abanandi babwabiraku nʼabagaine okubukwata basunire ekibonerezo ekibasaanira.

\VS{3}Kaisi tete olwo iswe? Twalyezya tutya aale okulama okutubonereza ngʼowekitusaanire swena, singa titwateekeyo omwoyo oku bukwenda obukwata oku kulokoka obwʼamaanimaani obutyo? Obukwenda obwo, oMusengwa onyere niiye eyasookere okubumanyikisya abantu, era abo abawuliire ngʼabumanyikisya babukakasire egituli ngʼowebuli bwʼamazima.

\VS{4}Era oKibbumba yeeyongeire okukakasa obukwenda bwabwe okubita omu bumanyiciryo, nʼebyewunyo, nʼebyamagero ebitali bimo, era nʼokugaba ebirabo bya Mwoyo oMutukulye, okusinzirira oku kutakakwe.


\par }{\SH OYesu omu buntubwe
\par }
{\PP \VS{5}Nti okufuga ekyalo ekyo ekiiza okubbaawo omumaiso, ekyo ekituli kutumulaku, oKibbumba tiyakukwatisirye bamalaika.

\VS{6}Neye era, eeriyo awantu omu Biwandiike egikiijulira, nga waliwo akoba ati:

\par }{\Q “Omuntu niikyo eniki-so ekigira nʼomuseegaku?

\par }{\QB Era omuntu-obuntu, lwaki omulumirwa?


\par }{\Q \VS{7}Wamukolere nʼabulaku katyayi kati,\FTNT{*}{{\FR 2:7 }{\FR{2:7
}}{\FQ{abulaku katyayi kati
}}{\FT{Ooba,
}}{\FQA{Okumala akaseera katyayi kati.}}} okwagaagana nʼabamalaika;

\par }{\QB era nʼomutiikira engule eyʼekitiisya nʼokumugulumalya.\FTNT{†}{{\FR 2:7 }{\FR{2:7
}}{\FT{EBiwandiike ebimo ebyʼeira byongeraku biti,
}}{\FQA{Nʼomuwa okufuga ebintu byonabyona ebiwakolere.}}}


\par }{\Q \VS{8}Ebintu byonabyona wabiteekere ansi wʼobwezyebwe.”\XREF{}{{\XO 2:8 }{\XO{2:6-8
}}{\XT{Zab 8:4-6}}}

\par }{\PP Atyanu, omu kuteeka ebintu byonabyona ansi wʼobwezyebwe, oKibbumba mpaawo kintu kadi kimo ekyatamukwatisirye okufuga. Neye era wona nʼatyanu, titubona ngʼebintu byonabyona biri ansi wʼobwezyebwe.

\VS{9}Wazira ogutubona Yesu, iye oyo ogubakolere nʼabba, okumala akaseera katyayi kati, ngʼabulwaku okwagaagana abamalaika. Era, atyanu niiye ogubatiikiire obugulumali nʼekitiisya olwʼokubba yabitire omu kufa kaisi, olwʼekisa kya Kibbumba, ayezye okufeererera abantu bonabona.


\par }{\PP \VS{10}OKibbumba, eyabbumbire era abbesyawo ebintu byonabyona okululwe, yaboine nga kisaaniire okutuukirirya oYesu kubita mu kugada atuuce abaanabe abangi oku kulokoka, batyo bagabane omu kitiisya.

\VS{11}Nti abo abebasuuca abatukulye nʼoyo abasuuca abatukulye bonabona oitewaabwe niiye omoiza onyere oyo. Kagira oYesu tikimukwatisya nsoni okubeeta aboluganda.

\VS{12}Akoba ati:

\par }{\Q “Namanyikisyanga obukulu bwʼeriinalyo omu boluganda,

\par }{\QB era omu nkumbaana gyabwe nakuwuujanga.”\XREF{}{{\XO 2:12 }{\XO{2:12
}}{\XT{Zab 22:22}}}


\par }{\MM \VS{13}Era akoba ati:

\par }{\Q “Neesiganga Kibbumba.”

\par }{\MM Era ayaba omumaiso nʼakoba ati:

\par }{\Q “Ngonu ndi aanu aamo nʼabaana

\par }{\QB oKibbumba abeyampaire.”\XREF{}{{\XO 2:13 }{\XO{2:13
}}{\XT{Isa 8:17,18}}}


\par }{\PP \VS{14}Nʼolwekyo, ngʼowekiri kiti abo oYesu abaayeta abaana, bantu abali mu mubiri, yena yeezwalisirye omubiri nʼasuuka muntu nga ibo. Eyo niiyo engeri yonkani egiyeezyeryemu okufa. Era, okubita omu kufa niiyo engeri yonkani omu yeezyeirye okujigirica amaani ga Sitaani, iye aali nʼobwezye oku kufa.

\VS{15}Nʼomu ngeri eyo, nʼataisulya abo bonabona ababbaire omu obwomi bwabwe bwonabwona omu bugalama obwʼokutya okufa.

\VS{16}Nti omu butuuce obunyere tiyaiziriire kubbeera bamalaika wazira baizukulu ba Ibbulaimu.\XREF{}{{\XO 2:16 }{\XO{2:16
}}{\XT{Isa 41:8-9}}}

\VS{17}Nʼolwekyo yabbaire nʼokubbeera nakimo pulu ngʼabolugandabe mu buli ngeri, kaisi abbe kabona akira obukulu owʼekisa era omwesigwa omu kuweereryakwe omumaiso ga Kibbumba, okuwaayo esadaaka odenge eyasoniyisya abantu ebikole byabwe ebibbibibbi.

\VS{18}Era atyanu ayezya okubbeera abo ababita omu bikemo, olwʼokubba yena onyere yabitireku omu bikemo aamo nʼokugada.




\par }\Chap{3}{\SH OYesu akira oMusa
\par }
{\PP \VerseOne{1}Kale boluganda omu Kurisito era abatukulye abeyayeteire obwomi bwʼomwigulu, muteeke ebiseego byanywe ku Yesu omutume wa Kibbumba, era okabona akira obukulu owʼenjikirirya yaiswe.

\VS{2}Yabbaire mwesigwa eeri oKibbumba, eyamulondere okukola omulimo ogwo, dala ngʼoMusa oweyabbaire omwesigwa omu kuweererya abantu ba Kibbumba bonabona.\XREF{}{{\XO 3:2 }{\XO{3:2
}}{\XT{Kub 12:7}}}


\par }{\PP \VS{3-4}Atyanu, oKibbumba niiye eyakolere buli kimo okubba ngʼowekiri. Kintu kimanye kiti buli nyumba ebbaawo wabba waliwo eyagyombekere. Kale, ngʼomwombeki wʼenyumba owaabba nʼekitiisya ekikira ekyʼenyumba egyayombekere, nʼoYesu atyo webamutwala okubba asaaniire ekitiisya ekikiraku ekya Musa.

\VS{5}OMusa yabbaire mwesigwa ngʼomuweererya omu nyumba ya Kibbumba okumalaku, ngʼakakasa abantu baamu ebyo oKibbumba ebiyalitumula omumaiso eeyo.

\VS{6}NʼoKurisito yena atyo weyabbaire omwesigwa wazira ngʼoMwana akulira enyumba ya Kibbumba. Era, iswe niiswe enyumba ya Kibbumba nago, kasita twasigala bulijo nga tuli bacaati era nga tuli nʼosuubi oyo ogutwenyumirizaamu.


\par }{\SH Okulabula okukwata oku kutaikirirya
\par }
{\PP \VS{7}Kale ngʼoMwoyo oMutukulye owaakoba,

\par }{\Q “Olwatyanu, owemwawulira eigonolye,


\par }{\QB \VS{8}timwakakanyalya emyoyo gyanywe

\par }{\QB ngʼabazeiza baanywe owebakolere oku lunaku

\par }{\QB oKibbumba oluyabagezeseirye omwidungu.


\par }{\Q \VS{9}OKibbumba yakobere ati: ‘Eeyo, bankemere ni bangezesya,

\par }{\QB waire nga babbaire baboine ebikulu ebinakolere

\par }{\QB okumala emyanka 40.’


\par }{\Q \VS{10}Kagira zena nanyiigire olwʼabantu abʼomulembe ogwo,

\par }{\QB ni nkoba nti,

\par }{\Q ‘Emyoyo gyabwe gitamaatama ni gigota okunzwaku,

\par }{\QB tibategeera enkola gyange egimbakoba okukoleraku.’


\par }{\Q \VS{11}Nʼolwekyo, niiwo okunyiiga ni ntuuka nʼokwerima nti,

\par }{\Q ‘Tibalituuka kadi omu kifo omu nankabaweereire ekiwuumulo.’ ”\XREF{}{{\XO 3:11 }{\XO{3:7-11
}}{\XT{Zab 95:7-11}}}


\par }{\PP \VS{12}Kale, boluganda, aale mugenderere kaisi tiwaabbaawo kadi moiza kwinywe abba nʼomwoyo omubbimubbi era omukakanyali ogutaikirirya, nʼazwa oku Kibbumba onanyere obwomi.

\VS{13}Wazira, bulijo mwiryanganengemu amaani kasita ni kubba nga kukaali “Lwatyanu,” kaisi waleke okubbaawo waire moiza kwinywe, ekibbikibbi ogukibbeyabbeya nʼakakanyalya omwoyogwe eeri oKibbumba.

\VS{14}Tusuuka bantu abali ekintu ekimo nʼoKurisito singa twekalangula tutyo paka ku nkomerero omu bwesigwa obutwabbaire nabwo nga twankatandiikanga okwikirirya.

\VS{15}NgʼeKiwandiike owekikoba:

\par }{\Q “Olwatyanu owemwawulira eigonolye,

\par }{\QB timwakakanyalya emyoyo gyanywe,

\par }{\QB ngʼabazeiza baanywe owebakolere.”\XREF{}{{\XO 3:15 }{\XO{3:15
}}{\XT{Zab 95:7-8}}}


\par }{\PP \VS{16}Atyanu, aale banaani abo abawuliire eigonolye neye ni bamutenguwa? Tibaabo bonabona oMusa abeyeekubbembeire okubatoola omu Misiri?

\VS{17}Era, aale banaani abo oKibbumba abeyasunguwaliire okumala emyanka 40? Tibabbaire baabo ababbengere omumaisoge, abo abafiire, emirambo gyabwe ni gisigala omwidungu?

\VS{18}Era, aale banaani abo abeyalayiriire ati tiyalibaganya okwema ekigere omu kifo ekiyabbaire abategekeire ati mubaliwuumulira? Tibaabo abamutenguwire?\XREF{}{{\XO 3:18 }{\XO{3:16-18
}}{\XT{Kub 14:1-35}}}

\VS{19}Kale mwekyo tubona tuti bakayire okutuuka omu kifo oKibbumba ekiyabbaire abategekeire okuwuumuliramu, lwa kutaikirirya kwabwe.




\par }\Chap{4}{\SH Ekiwuumulo kyʼabantu ba Kibbumba
\par }
{\PP \VerseOne{1}Ekisuubizo kya Kibbumba ekyʼokutuuca abantube omu kifo omu yabaweera ekiwuumulo kikaali kiriwo. Nʼolwekyo, twegendereze tiwaabbaawo kwinywe akaya okutuuka omu kifo ekyʼekiwuumulo ekyo.

\VS{2}Nti swena aMawuliro aMasa agetwawuliire niigo aganyere ago aBaisirairi agebawuliire. Okutoolaku nti, ibo ebibawuliire tibyabagasire olwʼokubba waire bagawuliire, tibagaikiririiryemu.

\VS{3}Atyanu iswe abaikiririrya omu Yesu, niiswe abaingira omu kifo kyʼekiwuumulo ekyo, olwʼokubba eeri abataikirirya, oKibbumba yakobere ati:

\par }{\Q “Nʼolwekyo, niiwo okunyiiga ni ntuuka nʼokwerima nti,

\par }{\Q ‘Tibalituuka kadi omu kifo omu nankabaweereire ekiwuumulo.’ ”\XREF{}{{\XO 4:3 }{\XO{4:3
}}{\XT{Zab 95:11}}}

\par }{\PP OKibbumba ekyo yakitumwire waire nga yabbaire yamaliriirye omulimogwe, ekikoba nti, ngʼokubbumba ekyalo kwabbaire kuwoire.

\VS{4}Tukitwala tutyo olwʼokubba omu Biwandiike ebitukulye waliwo egikitumulira oku lunaku olwomusanvu kiti: “Oku lunaku olwomusanvu oKibbumba nʼawuumula okuzwa oku mirimogye gyonagyona.”\XREF{}{{\XO 4:4 }{\XO{4:4
}}{\XT{Nta 2:2}}}

\VS{5}Era tete, ananyere awo oKibbumba akoba ati: “Tibalituuka kadi omu kifo omu nankabaweereire ekiwuumulo.”\XREF{}{{\XO 4:5 }{\XO{4:5
}}{\XT{Zab 95:11}}}


\par }{\PP \VS{6}Nʼolwekyo, kiri nti ekifo kyʼekiwuumulo kya Kibbumba kisigala nga kiriwo abantu okukingiramu. Neye, abo abasookere okuwulira aMawuliro aMasa bakayire okukingiramu olwʼokutaikirirya kwabwe.

\VS{7}Kagira oKibbumba yateekerewo kiseera kindi omu yatuucirya abantube omu kifo kyʼekiwuumulo nago, ekiseera ekyo nga niikyo “Olwatyanu.” Ekyo yakirangiriire nga wabitirewo emyanka mingi, ngʼabitira omu kabaka oDawudi, omu bibono ebitumalire okwijulira e nyuma eeyo tuti:

\par }{\Q “Olwatyanu, owemwawulira eigonolye,

\par }{\QB timwakakanyalya emyoyo gyanywe.”\XREF{}{{\XO 4:7 }{\XO{4:7
}}{\XT{Zab 95:7-8}}}


\par }{\PP \VS{8}Aale singa oYoswa yatuucirye aBaisirairi omu kifo egibabbaire babasuubizire okuwuumulira, oKibbumba tete tiyankatumwire oku lunaku olundi olwʼokutuuciryaku abantu omu kiwuumulo.\XREF{}{{\XO 4:8 }{\XO{4:8
}}{\XT{Ama 31:7; Yos 22:4}}}

\VS{9}Nʼolwekyo, okusinzirira ebintu ngʼowebiri, wakaali waliyo ekiwuumulo eeri abantu ba Kibbumba ekiri ngʼekyo iye ekiyawuumwire oku Saabbaato.

\VS{10}Nti buli moiza aingira omu kiwuumulo oKibbumba ekiyasuubizire asuna okuwuumula omu mwoyogwe okuzwa omu kukalabana, ngʼoKibbumba oweyawumwire okuzwa omu mulimo gwʼokubbumba.\XREF{}{{\XO 4:10 }{\XO{4:10
}}{\XT{Nta 2:2}}}

\VS{11}Nʼolwekyo, tulwanikane tutuuke omu kiwuumulo ekyo, kaisi awo tiwaabbaawo akaya okukituukamu olwʼobujeemu, nga badi.


\par }{\PP \VS{12}Ekyo tukikole olwʼokubba ebibono ebirimu obukwenda bwa Kibbumba, byomi era biri nʼamaani agakola. Byogi nʼokukiraku empiima eyʼobwogi obubiri. Bisala ni bingirira nakimo paka mu kifo kya muntu ekisembayo obubise, era byabulamu nʼebiseego nʼokufumintiriza okwʼomu mwoyo.

\VS{13}Mpaawo kibbumbe waire kimo ekyezya okwebisa oKibbumba. Buli kimo kimuli akukunali akibona, era omumaisoge gituli nʼokwewozeryaku.


\par }{\SH OYesu niiye oKabona oMukulu
\par }
{\PP \VS{14}Kale ngʼowetuli nʼokabona akira obukulu owʼamaani, oYesu oMwana wa Kibbumba, eyaingiire omwigulu egiri oKibbumba, tukalangulire nakimo okwikirirya kwaiswe okutwatula.

\VS{15}Iye okabona akira obukulu ogutuli naye atulumirwa omu bunafu bwaiswe. Atulumirwa olwʼokubba yena yabitirekuuku omu kumukema okwa buli nkola nga iswe, neye nandi nʼagwa omu kibbikibbi.

\VS{16}Kale, atyanu twigerere nʼobumaliriri eeri entebe ya Kibbumba aizwire ekisa, era twasuna okutusaasira nʼokutukwatira ekisa, era nʼokutubbeera nabuli owetwetaagira.




\par }\Chap{5}{\PP \VerseOne{1}Buli moiza asuuka okabona akira obukulu, bamulonda kuzwa mu bantu, era bamuteekawo kubakiikirira mumaiso ga Kibbumba. Ekikoba kiti, niiye awaayo ebirabo nʼesadaaka eeri oKibbumba oku lwʼebibbibibbi byabwe.

\VS{2}Engeri yena onyere egyali munafu omu ngeri enyingi, ayezya okukwata nʼeiwooyo abo abali omu kutamanya nʼabo abagota.

\VS{3}Ekyo niikyo ekigira asaaniire okuwaayo esadaaka olwʼebibbibibbi ebibye nʼolwʼebibbibibbi ebyʼabandi.\XREF{}{{\XO 5:3 }{\XO{5:3
}}{\XT{Lee 9:7}}}

\VS{4}Kaisi nago, mpaawo muntu ayezya okwetakirya era ni yeewa ekitiisya kya kabona akira obukulu. OKibbumba onyere niiye yenkani alonda omuntu okubba okabona, ngʼoweyalondere Alooni okabona akira obukulu eyasookere.\XREF{}{{\XO 5:4 }{\XO{5:4
}}{\XT{Kuz 28:1}}}


\par }{\PP \VS{5}Eyo niiyo ensonga lwaki oKurisito tiyeeniinirye yenkani okwewa ekitiisya kya kabona akira obukulu, wazira oKibbumba niiye eyakimuwaire oweyamukobere ati:

\par }{\Q “Oli Mwana wange,

\par }{\QB olwatyanu nnangirira nti ndi Iteewo.”\XREF{}{{\XO 5:5 }{\XO{5:5
}}{\XT{Zab 2:7}}}


\par }{\MM \VS{6}Era nʼawantu awandi oKibbumba akoba ati:

\par }{\Q “Oli kabona owʼemirembe nʼemirembe,

\par }{\QB okufaananaku nʼoMerikizedeki ngʼoweyabbaire kabona.”\XREF{}{{\XO 5:6 }{\XO{5:6
}}{\XT{Zab 110:4}}}


\par }{\PP \VS{7}OYesu oweyabbaire oku kyalo kunu yasabanga oKibbumba era nʼamwegairira omwigono eryaminkirira nʼomu maliga ati, iye aali nʼobwezye okumulamya okufa, amulamye. Era, olwʼobugondi nʼobumaliriri ebiyabbaire nabyo eeri oKibbumba, bamuwuliire.\XREF{}{{\XO 5:7 }{\XO{5:7
}}{\XT{Mat 26:36-46; Mak 14:32-42; Luk 22:39-46}}}

\VS{8}Newankubbaire nga yabbaire Mwana wa Kibbumba, yayegere okubba omugondi, ekyo ngʼakyegera mu kugada okuyabitiremu.

\VS{9}Nʼolwʼokuwangula ebikemo nʼokukaanya okugada, oKibbumba atyo nʼamubitya okubba okabona akira obukulu atuukiriire, nʼasuuka niiye onsulo wʼokulokoka okutawaawo eeri abo bonabona abamugondera.

\VS{10}Ekyo kityo olwʼokubba oKibbumba yamusuucirye kabona akira obukulu okufaananaku nʼoMerikizedeki ngʼoweyabbaire kabona.


\par }{\SH Okulabula oku kuzwa omu njikirirya
\par }
{\PP \VS{11}Waliwo bingi ebitwankatakire okutumulirira oku nsonga eenu eyʼokugeraagerania obwakabona bwa Yesu nʼobwa Merikizedeki. Neye, engeri egimulwawo okutegeera ensonga, tibyangu byokubasonzolera.

\VS{12}Nti neso waire ngʼatyanu mwankubbaire basomesya bʼabandi, paka atyanu nywena mukaali mwetaaga muntu kubeegesya-bwegesi ebyo ebyangubyangu ebyokusookeraku omu kutegeera obukwenda bwa Kibbumba. Mukaali musaanira kunywa mata, neye tikulya kyokulya ekikalanguki!

\VS{13}Buli moiza akaali asaanira amata abba akaali kiweigera, ekikoba kiti, tayezya kumanya enjawulo eriwo aakati wʼekintu ekituuce nʼekitali kituuce.\XREF{}{{\XO 5:13 }{\XO{5:12-13
}}{\XT{1Ko 3:2}}}

\VS{14}Neye ekyokulya ekikalanguki kisaanira bantu baabo abakakatire okubita omu kukiryanga nenca, era abeegere okumanya nʼokwabulawo aakati wʼekintu ekisa nʼekibbikibbi.




\par }\Chap{6}{\PP \VerseOne{1}Nʼolwekyo, tuzwe oku nsonga enyangunyangu egibasookeraku omu njegesya yʼobukurisitaayo. Wazira, tweyongereyo twege ebikiraku awo ebikakati ebisaanira abantu abakulu. Titwabba ooti bantu abairamu okwombeka omusingi, ekikoba kiti, twireirenge mu kwegesya lwaki kikulu okwenenya nʼokwikirirya oKibbumba.

\VS{2}Tikyetaagisya tusigalire mu kubeegesyanga ku bikwata oku kubatiza, nʼokuteeka engalo oku mitwe gyʼabantu, nʼokuzuukira, nʼoKibbumba okusalira abantu omusango ekibitegeeza.

\VS{3}Kale tuzwe omu byʼekitokito era, oKibbumba oweyaganya, ekyo kitwakola.


\par }{\PP \VS{4-5}Kaisi eeriyo abo ababbaire bategeireku oku mazima ga Kibbumba, era abo abeewulirirekuuku mwibo ekirabo ekizwa omwigulu, era ni bagabana nʼoku Mwoyo oMutukulye. Nkoba baabo abalegerekuuku obusa obuli omu bukwenda obuzwa eeri oKibbumba, era ni beeboneseryaku nʼamaani ga Mwoyo wa Kibbumba agaaba okubbaawo omu mirembe egiiza. Neye era, ni bairirira ni babizwamu, ni bagwa.

\VS{6}Ala abʼengeri abo tikyezyeka okubairyawo omu kwenenya, olwʼokubba okwegaana oMwana wa Kibbumba okubabba bakola kyekimo babba ngʼabairamu kumukomerera ku musalabba na kumuswaza mulwatu.


\par }{\PP \VS{7}Eitakali owerinywa amaizi ga ikendi agwaku emirundi emingi, ni liwa abo abalirimiraku eimerera erisa, awo libba nʼenkabi gya Kibbumba.

\VS{8}Neye oweriwuluca mawa na isubi, awo libba mpaawo kirigasa, era libba lituukire kulikubba kiraami, nʼekyazwamu kulikumaku musyo.\XREF{}{{\XO 6:8 }{\XO{6:8
}}{\XT{Nta 3:17-18}}}


\par }{\PP \VS{9}Neye era wona, bainange abatake eino, waire nga tuli kubakoba ebibono ebityo, inywe tubabulamu kubuusabuusa ngʼowemuli omu mbeera ensa. Tumaite tuti enzira egimwakwata niiyo eyo eyeetaagisya okubatuuca oku bintu ebikiraku obusa, ebyo ebiiza nʼobulokole.

\VS{10}Iye Kibbumba abba mwenkanya buli kiseera, nʼolwekyo tiyeerabire omulimo ogumwakolere. Era tiyeerabire nʼokutaka okumwamulagire okubitira omu bubbeeri obumwawaire, era obumwekalangula okuwa abatuukirirye.

\VS{11}Era tutaka buli moiza mwinywe, alage okwekalangula okwo paka ku nkomerero, kaisi ayezye okubba nʼobukakafu bwʼokusuna ekyo ekimusuubira.

\VS{12}Owemwakola ekyo, mubba timwasuukenge abagayaali, wazira mwabba bantu abeegererya badi abasikira ebyo ebibasuubizire, olwʼokwikirirya kwabwe nʼokuguminkiriza.


\par }{\SH Obukakafu bwʼekisuubizo kya Kibbumba
\par }
{\PP \VS{13}OKibbumba oweyabbaire asuubiza oIbbulaimu, yalayiire mu liina erirye iye onyere. Ekyo yakikolere olwʼokubba tiwabbairewo muntu gondi amukiraku aali nʼeriina eriyankakoleserye okulayira.

\VS{14}Yakobere ati, “Dala nalikuwa enkabi, era ni nnyongera obungi bwʼabʼekiizukulukyo.”\XREF{}{{\XO 6:14 }{\XO{6:14
}}{\XT{Nta 22:16-17}}}

\VS{15}Era oluzwanyuma lwʼokuguminkiriza, oIbbulaimu yasunire ekyo oKibbumba ekiyamusuubizire.


\par }{\PP \VS{16}Abantu owebabba balayiranganira, balayirira mu liina lyʼekintu ekiri nʼamaani agakiraku agaibo, era ekirayiro niikyo ekisala empaka gyabwe gyonagyona.

\VS{17}Kale atyo oKibbumba yena kagira yalayiire, kaisi awo akikakasire nakimo eeri abo abalisuna ebiyasuubizire ati dala yalibituukirirya.

\VS{18}Mwekyo oKibbumba ekiyakolere, mulimu ebintu bibiri ebitacuusika, era omwotoyezya kubbeyera, ekisuubizokye nʼekirayiro. Nʼolwekyo iswe abairukiire egyali okunoonia obutyami mwiye twiramu ino amaani okwekalangulira omu bukakafu bwʼokusuna ekyo ekitunuwirira okusuna.

\VS{19}Obukakafu obwo niibwo obukwatirira ni bugumirya nakimo emyoyo gyaiswe okutayuugayuuga. Era, obukakafu obunyere obwo niibwo obututuuca nʼokwingirira nakimo omunda omu kifo ekitukulye omu weema e nyuma wʼolutimbe.\XREF{}{{\XO 6:19 }{\XO{6:19
}}{\XT{Lee 16:2}}}

\VS{20}Eeyo niiyo oYesu egiyatwesookere okwingira okulwaiswe, awo ngʼamalire okusuuka okabona akira obukulu owʼemirembe nʼemirembe okufaananaku nʼoMerikizedeki ngʼoweyabbaire kabona.\XREF{}{{\XO 6:20 }{\XO{6:20
}}{\XT{Zab 110:4}}}




\par }\Chap{7}{\SH Obwakabona bwa Merikizedeki
\par }
{\PP \VerseOne{1}OMerikizedeki oyo yabbaire kabaka wʼekibuga kyʼe Saalemu neenu nga kabona wa Kibbumba oNambulaku aMwagaagana. Niiye eyasengeseryeku oIbbulaimu oweyabbaire azwa omu lutalo ludi iye nʼabalwanibe omu baitiire abakabaka abana nʼamaje gaabwe, era nʼamuwa enkabi.

\VS{2}Era, oIbbulaimu yamuwaireku ekitundu kimo okwikumi ekyʼebyo byonabyona ebiyabbaire awambire omu lutalo.

\par }{\PP Atyanu ekisooka, eriinalye oMerikizedeki litegeeza “Okabaka afugira omu butuukirirye.” Kaisi tete, nʼengeri ekibono “Saalemu,” egikitegeeza “Idembe,” amakulu gʼekitiisyakye niigo nti, “Okabaka owʼeidembe.”\XREF{}{{\XO 7:2 }{\XO{7:1-2
}}{\XT{Nta 14:17-20}}}

\VS{3}Mpaawo egibatumulira okwiteeye ooba omaaye wa Merikizedeki oyo, waire oku lulyo nʼobwomibwe egibutandiikira nʼegibukoma. Neye era wona, okufaananaku nʼoMwana wa Kibbumba, oMerikizedeki yena asigala nga kabona emirembe nʼemirembe.


\par }{\PP \VS{4}Aale mwezya okubona ngʼoMerikizedeki oweyabbaire muntu wʼamaani nakimo. Obona nʼoIbbulaimu ozeiza waiswe omukulu yamuwaire ekitundu ekimo okwikumi ekyʼebyo ebiyabbaire awambire omu lutalo!

\VS{5}Atyanu, aMateeka ga Musa galagira abo abʼekiizukulu kya Leevi abebawaire obwakabona, okusolooja omu bantu ekitundu ekimo okwikumi waire nga bʼolulyo lwabwe, nti bonabona baizukulu ba Ibbulaimu.\XREF{}{{\XO 7:5 }{\XO{7:5
}}{\XT{Kub 18:21}}}


\par }{\PP \VS{6}Neye oMerikizedeki iye etiyabbaire wʼekiizukulu kya Leevi, obone oweyatoire okwIbbulaimu ekitundu ekimo okwikumi. Kaisi era, nʼokumuwa nʼamuwa nʼenkabi, iye oIbbulaimu oKibbumba oguyabbaire amalire ira okusuubiza.

\VS{7}Mpaawo kubuusabuusa nti omuntu akiraku, niiye awaaku abo abaakiraku enkabi.


\par }{\PP \VS{8}Owetutumula oku kyʼabakabona okusolooja ekitundu ekimo okwikumi omu bantu, bakisolooja ngʼabali nʼemibiri egifa. Neye owekituuka oku Merikizedeki iye, eyasunire ekitundu ekimo okwikumi mwomi, dala ngʼeBiwandiike owebikoba.

\VS{9}Atyanu eeriyo ayezya okukoba ati, mbona nʼabʼekiizukulu kya Leevi abebawa ekitundu ekimo okwikumi bona kyekimo bakitooleire aamo nʼoIbbulaimu okukiwa oMerikizedeki.

\VS{10}Ekyo kityo olwʼokubba oIbbulaimu okwaba okuwa oMerikizedeki ekitundu ekimo okwikumi oweyamusangaine, nʼoLeevi onyere yena yabbaire akaali ali mu kida kya zeizawe oIbbulaimu, nga bakaali kumubyala.


\par }{\SH OYesu ali ooti Merikizedeki
\par }
{\PP \VS{11}Atyanu, oKibbumba yawaire aBaisirairi aMateeka ga Musa nga geemereire ku musingi gwʼobwakabona bwʼaBaleevi. Neye aale singa omulimo gwʼabakabona aBaleevi gwatuukiiryeku ekigendererwa kya Kibbumba ekya kutuukirirya abantu, tiyanketaagire okusindika okabona ogondi afaananaku nʼoMerikizedeki, omu kifo kyʼoodi owʼomu lulyo lwʼAlooni.\FTNT{*}{{\FR 7:11 }{\FR{7:11
}}{\FK{Alooni}}{\FT{, niiye eyabbaire okabona akira obukulu asooka.}}}

\VS{12}Era, ngʼobwakabona owebwacuukiremu ni busuuka bwʼenkola mpyaka, kyabbaire kisaaniire nʼamateeka agafuga entambulya yaabwo gona bagacuusemu.

\VS{13}Nti iye oMusengwa waiswe, ogubatumulaku aanu, tiyazwire mu lulyo lwa Leevi wazira lundi omwabbaire timuzwangakuumu muntu waire moiza okuweererya ngʼokabona oku kyoto.

\VS{14}Kintu kimanye kiti, yazwire mu lulyo lwa Yuda, onaabbi Musa olwatakobangaku ati mwirwo mwona mwalizwamu abakabona.


\par }{\PP \VS{15}Ebyo byeyongerera nakimo okutegeerekeka, owewasetukayo okabona ogondi afaananaku nʼoMerikizedeki ngʼoweyabbaire kabona.

\VS{16}Oyo iye okumulondakwe okubba okabona tikwabbaire lwakubba nti atuukana nʼekiragiro ekya kubba owʼomu lulyo lwa Leevi, wazira lwakubba nti ali nʼamaani aga bwomi obutawaawo.

\VS{17}Iye niiye ogubatumulaku bati:

\par }{\Q “Oli kabona owʼemirembe nʼemirembe,

\par }{\QB okufaananaku nʼoMerikizedeki ngʼoweyabbaire kabona.”\XREF{}{{\XO 7:17 }{\XO{7:17
}}{\XT{Zab 110:4}}}


\par }{\PP \VS{18}Omu ngeri eyo, ekiragiro kidi ekifuga okwingira obwakabona ekyasookere atyanu bakidibirye, olwʼobunafu nʼokutagasa byakyo.

\VS{19}Ekyo kityo olwʼokubba aMateeka, mpaawo muntu ogugeezyerye okusuuca atuukiriire, neenu nga batuteekeirewo osuubi akiraku, omutwezya okubitira okwigerera eeri oKibbumba.


\par }{\PP \VS{20}OKibbumba oweyabbaire alonda okabona oyo, yakoleireku nʼekirayiro. Neye ibo aBaleevi okubba abakabona, tikwabbaireku kirayiro naire.

\VS{21}OYesu yenkani niiye oKibbumba oguyalayiriire ati:

\par }{\Q “OMusengwa alayiire,

\par }{\QB era tiyalyejusa mwekyo:

\par }{\Q ‘Oli kabona owʼemirembe nʼemirembe.’ ”\XREF{}{{\XO 7:21 }{\XO{7:21
}}{\XT{Zab 110:4}}}


\par }{\MM \VS{22}Olwʼekirayiro kya Kibbumba ekyo, oYesu asuuka niiye ekikakasa kiti endagaano eyo, ekiraku obusa.


\par }{\PP \VS{23}Enjawulo egendi eri eti, abakabona badi ibo baabbanga bangi olwʼensonga nti baafanga, kale ngʼomoiza tayezya kubbeerererawo emirembe nʼemirembe.

\VS{24}Neye engeri egikiri nti oYesu iye aliwo mwomi buli kiseera, obwakabonabwe bubbeerererawo emirembe nʼemirembe.

\VS{25}Nʼolwekyo ayezya okulokolera nakimo abo abaaba eeri oKibbumba nga babita mwiye, olwʼokubba aliwo mwomi ekiseera kyonakyona okubawozereryanga omumaiso ga Kibbumba.


\par }{\PP \VS{26}OYesu niiye ali nʼekikula kya kabona akira obukulu ogutwetaagira nakimo. Nti niiye oMutukulye, atuukiriire era abulaku kyokumunenya. Niiye oKibbumba oguyayawiire okuzwa mwabo abakola ebibbibibbi era oguyaniinirye nʼabitamu eigulu.

\VS{27}Iye tiyeetaaga kuwaayo sadaaka buli lunaku, okusooka oku lwʼebibbibibbi ebibye, kaisi tete nʼoku lwʼebyʼabantu abasigaire, ngʼabakabona abakulu badi abandi owebakolanga. Ekyo iye yakikolere nga kyʼomulundi gumo lumala, oweyeewaireyo iye onyere.\XREF{}{{\XO 7:27 }{\XO{7:27
}}{\XT{Lee 9:7}}}

\VS{28}Nti igo aMateeka ga Musa gabitya abantu okubba abakabona abakulu waire nga bali nʼobunafu. Neye ikyo ekirayiro oKibbumba ekiyakolere, oluzwanyuma eino olwʼokuwa aMateeka, kibitya Mwanawe kiti niiye okabona akira obukulu. Era oyo iye atuukiriire emirembe nʼemirembe.




\par }\Chap{8}{\SH Okabona akira obukulu owʼeNdagaano eMpyaka
\par }
{\PP \VerseOne{1}Ekikulu omu bintu ebitukoba niikyo kinu; okabona akira obukulu ogutuli naye atyo wayagaagana, era atyaime eeyo omwigulu aamo nʼoKibbumba onyere oBwezye omu kifo kyʼekitiisya eino.\FTNT{*}{{\FR 8:1 }{\FR{8:1
}}{\FQA{Ekifo kyʼekitiisya eino,
}}{\FT{ooba,
}}{\FQA{Oku lubba lwʼengalo endiiro eya Kibbumba.}}}\XREF{}{{\XO 8:1 }{\XO{8:1
}}{\XT{Zab 110:1}}}

\VS{2}Aweererya ngʼokabona akira obukulu omu kifo ekitukulye, era omu weema eya Kibbumba enanyerenyeere eyʼokusinziramu, oMusengwa iye onyere egiyateekerewo, etali ooti giinu abantu egibakola.


\par }{\PP \VS{3}Buli kabona akira obukulu bamuteekawo kuwaayo birabo nʼesadaaka eeri Kibbumba. Kale nʼokabona waiswe omukulu kagira yena yabbaire nʼokubbaaku nʼekyawaayo.

\VS{4}Singa yabbaire ku kyalo, tiyankubbaire kabona kadi katyayi kati, olwʼokubba waliwo abakabona abawaayo ebirabo ngʼaMateeka ga Musa owegalagira.

\VS{5}Neye ibo omulimo ogubakola gufaananaku-bufaanani, era kiiriirye ekyʼebyo ebiri omwigulu. Kagira oMusa oweyabbaire ngʼayaba okukola eweema eya Kibbumba, oKibbumba yamulagiire ati, “Byonabyona obikole ngʼosengererya enkola egibakulagire ngʼoli oku lusozi.”\XREF{}{{\XO 8:5 }{\XO{8:5
}}{\XT{Kuz 25:40}}}

\VS{6}Neye atyanu oYesu omulimo ogubamuwaire, gukirira nakimo ogwa bakabona badi obukulu, olwʼokubba nʼendagaano empyaka iye egyabbairemu ngʼomutabagania aakati wa Kibbumba nʼabantu, ekira eedi enkaire obusa. OKibbumba oweyabbaire nga akakasa endagaano empyaka yakolere ebisuubizo ebisa ebikira bidi ebizwa omu Mateeka ga Musa obusa.


\par }{\PP \VS{7}Singa endagaano esooka yabbaire ebulaku ekyokuginenya, tiwankubbairewo okwetaaga eyokubiri.

\VS{8}Neye oKibbumba atumula ngʼanenya abantube ati:

\par }{\Q “OMusengwa alangirira ati,

\par }{\Q ekiseera kyalituuka,

\par }{\QB ni nkola endagaano empyaka nʼabantu bʼe Isirairi,

\par }{\QB era nʼekika kya Yuda.


\par }{\Q \VS{9}Tiyalibba ngʼendagaano eginakolere nʼabazeiza baabwe,

\par }{\Q oku lunaku olunabakwaite oku ngalo

\par }{\QB okubatoola omu kyalo kyʼe Misiri,

\par }{\Q olwʼokubba tibeekalanguliire

\par }{\QB omu kukwata endagaano eyo.

\par }{\Q Zena kagira ndekayo okubawulisisya.”


\par }{\Q \VS{10}“Era oMusengwa alangirira ati,

\par }{\QB eenu niiyo endagaano eginalikola nʼaBaisirairi

\par }{\QB enaku egyo owegyalituuka.

\par }{\Q Naliteeka aMateeka gange

\par }{\QB omu biseego byabwe.

\par }{\Q Era naligawandiika

\par }{\QB omu myoyo gyabwe.

\par }{\Q Nalibba Kibbumba waabwe,

\par }{\QB bona ni babba bantu bange.


\par }{\Q \VS{11}Tiwalibbaawo ayegesya omwinaye,

\par }{\QB ooba ayegesya omugandawe ati,

\par }{\Q ‘Omanye oMusengwa,’

\par }{\QB olwʼokubba okuzwera nakimo oku mutomuto okutuuka oku mukulu,

\par }{\QB bonabona balimmanya ngʼoMusengwa waabwe.


\par }{\Q \VS{12}Ekyo wekyalibba olwʼokubba nalibasoniya okubbenga kwabwe,

\par }{\QB nʼebibbibibbi byabwe tinalibyebukirya tete.”\XREF{}{{\XO 8:12 }{\XO{8:12
}}{\XT{Yer 31:31-34}}}


\par }{\PP \VS{13}OKibbumba owaayeta endagaano eenu ati mpyaka, abba eedi esooka agisuucirye nkaire eweiremu amaani. Era ekintu owekikula ni kiwaamu amaani kibba kyatira nʼokuzwawo.




\par }\Chap{9}{\SH EWeema eya Kibbumba eyʼoku kyalo
\par }
{\PP \VerseOne{1}Era endagaano esooka eyʼaMateeka ga Musa yabbaire nʼebiragiro ebyalaganga engeri yʼokusinzamu oKibbumba, era nʼeraga nʼekifo ekitukulye ekyʼomu kifo kyʼokumusinziramu ekyʼoku kyalo.

\VS{2}Ekifo ekyo kyabbaire weema eya Kibbumba aBaisirairi egibakomekere ngʼerimu ebisenge bibiri. Omu kisenge kyayo e kyenza, ooba ekisooka, mwabbairemu ekikondo oku bayanika eitaala. Era nga mulimu nʼemenza, nʼemigaati egibawonga eeri oKibbumba. Ekitundu ekyo nga bakyeta Kifo eKitukulye.\XREF{}{{\XO 9:2 }{\XO{9:2
}}{\XT{Kuz 26:1-30; 25:23-40}}}

\VS{3}E nyuma wʼolutimbe olwokubiri, olwabbaire omunda omu Kifo eKitukulye, niiwo awabbaire ekisenge ekyokubiri ekibeeta eKifo eKitukulye eIno.\XREF{}{{\XO 9:3 }{\XO{9:3
}}{\XT{Kuz 26:31-33}}}

\VS{4}Mwiyo mwabbairemu ekyoto ekyʼobubbaani, ekibakolere mu zaabbu. Era mwabbairemu esanduuku eyʼendagaano, egibasiigireku ezaabbu oku mba gyonagyona. Omu sanduuku eyo, mwabbairemu ekibya ekyʼezaabbu, omwabbaire obubbongokera bwʼemere egibeeta emaanu.\XREF{}{{\XO 9:4 }{\XO{9:4
}}{\XT{Kuz 16:4-36}}} Era mwabbairemu nʼomwigo gwʼAlooni ogwalokere, nʼebipande ebibiri ebyʼamabbaale okubawandiikire ebiragiro eikumi ebya Kibbumba.\XREF{}{{\XO 9:4 }{\XO{9:4
}}{\XT{Kuz 16:33; 25:10-16; 30:1-6; Kub 17:8-10; Ama 10:3-5}}}

\VS{5}Oku ngulu kwayo kwabbaireku ebifaananyi byʼabakeruubbi\FTNT{*}{{\FR 9:5 }{\FR{9:5
}}{\FQ{Bakeruubbi.
}}{\FT{Ebibbumbe byʼomwigulu ebibbaaku ebiyaya.}}} abʼekitiisya. Ebiyaya byabwe nga bikingulya oku ngulu kwʼekisaanikiro kyʼesanduuku oku baswankiranga omusaaye gwʼebyo ebibasadaakire. Ebiyaya ebyo byabiikanga oku kisaanikiro\FTNT{†}{{\FR 9:5 }{\FR{9:5
}}{\FQ{Kisaanikiro.
}}{\FT{KyʼeSanduuku yʼeNdagaano.}}} iyo entebe ya Kibbumba onanyere okusaasira. Ebyo byonabyona titwezya kubisonzola atyanu ekimo ku kimo.\XREF{}{{\XO 9:5 }{\XO{9:5
}}{\XT{Kuz 25:18-22}}}


\par }{\PP \VS{6}Ebyo byonabyona nga biwoire okubicaana nakusani bityo, abakabona baingiranga bulijo omu kisenge ekisooka, ni batuukirirya omulimo gwabwe.\XREF{}{{\XO 9:6 }{\XO{9:6
}}{\XT{Kub 18:2-6}}}

\VS{7}Neye omu kisenge ekyokubiri, eyaingirangamu yabbaire kabona akira obukulu yenkani, ngʼaingiramu omulundi gumo buli mwanka, era ngʼali nʼokutwalayo omusaaye gwʼesadaaka oguyaawangayo okululwe, nʼoku lwʼebibbibibbi byʼabantu ebibakola omu kutamanya.\XREF{}{{\XO 9:7 }{\XO{9:7
}}{\XT{Lee 16:2-34}}}


\par }{\PP \VS{8}Mwebyo byonabyona oMwoyo oMutukulye yabbaire alaga ati, enzira etuuka omu Kifo eKitukulye eIno, yabbaire ekaali kumanyikana eeri abantu, ngʼeweema eya Kibbumba eyasookere ekaali eriwo.

\VS{9}Ekyo kyabbaire kifaananyi-bufaananyi ekiwa ekyokwega ekyamakulu omu biseera binu ebitulimu. Kiraga kiti, ebirabo nʼesadaaka ebyo ebibaawangayo, tibyezyanga okutukulya okutoolawo okuwulira omusango omu mwoyo gwʼoyo abiwaayo.

\VS{10}Byakomanga ku bintu byʼoku ngulu, ebifa ku byokulya nʼoku byokunywa nʼoku bulombolombo obwʼokwetukulya, era ebyabbaire ebyʼokubbaawo paka oku kiseera ekyʼokwirya buli kintu obuyaaka.


\par }{\SH Omusaaye gwa Kurisito
\par }
{\PP \VS{11}Neye oKurisito yaizire nga niiye okabona akira obukulu owʼebisa ebyaba okwiza, nʼaingiire omu weema eya Kibbumba ekira obukulu nʼokutuukirira, eteri yʼabantu egibakolere. Ekikoba kiti, iyo tiya ku kyalo kunu neye yʼomwigulu.

\VS{12}Iye tiyaingiireyo na musaaye gwa mbuli ooba gwa nyana wa nte. Wazira yaingiireyo na musaayegwe ogunanyerenyeere, nʼaingirira nakimo omu Kifo eKitukulye eIno omulundi gumo lumala, ngʼamalire okutusunira okutununula okutawaawo.

\VS{13}Atyanu, omusaaye gwʼembuli nʼogwʼente enumi, nʼeikoke lya mpaki egiboocerye, ebibamwaga kwabo abatatukula, bibatukulya, omu Mateeka ga Musa, ni babba batukula ku ngulu mu mubiri neye timu myoyo.\XREF{}{{\XO 9:13 }{\XO{9:13
}}{\XT{Lee 16:15-16; Kub 19:9,17-19}}}

\VS{14}Neye oKurisito abulaku ekyokumunenya, yeewaireyo nʼafa ngʼesadaaka eeri oKibbumba omu maani ga Mwoyo atawaawo. Aale atyanu omusaayegwe tigwalikirawo ino okunaabya emyoyo gyaiswe nga gutoolawo okuwulira omusango olwʼebikole ebibbibibbi, ni tuweererya oKibbumba onanyere obwomi?


\par }{\PP \VS{15}Nʼolwekyo oKurisito niiye omutabagania omu ndagaano empyaka, olwʼokubba abo oKibbumba abeyalondere nʼabasuubiza ebintu ebisa ebitawaawo, abayezyesya okubisuna. Ekyo kyezyeka, olwʼokubba yafiire nʼanunula abantu omu bibbibibbi byabwe ebibakolere nga bakaali bali ansi wʼeifuge lyʼendagaano esooka.


\par }{\PP \VS{16}Ngʼekyokuboneraku, omuntu owaakola ekiraamo kikakata ngʼeyakikolere amalire kufa.

\VS{17}Ekiraamo tikikola ngʼeyalaamiirye akaali mwomi, wazira amala kufa, kaisi ni kikola.

\VS{18}Nʼendagaano esooka kagira bagikakasire na musaaye.

\VS{19}OMusa oweyamalire okulanga eeri abantu ebiragiro bya Kibbumba byonabyona ebiri omu Mateeka, nʼakwata omusaaye gwʼente nʼogwʼembuli, nʼatabulyamu amaizi. Kaisi nʼasiba ebyoya bya ntaama ebitukuliki oku kasaale akebeeta “Yisopu,” nʼaswankira omusaaye ogwo oku kitabo kyʼaMateeka nʼoku bantu bonabona.\XREF{}{{\XO 9:19 }{\XO{9:19
}}{\XT{Kuz 24:6-8}}}

\VS{20}Yaswankiranga nga waakoba ati, “Gunu niigwo omusaaye ogukakasa endagaano oKibbumba egyabalagiire okutuukirirya.”

\VS{21}Era omu ngeri enanyere eyo, oMusa nʼaswankira omusaaye ogwo oku weema eya Kibbumba nʼoku bintu byonabyona ebibakolesya omu kusinza.\XREF{}{{\XO 9:21 }{\XO{9:21
}}{\XT{Lee 8:15}}}

\VS{22}Era omu Mateeka, kumpi buli kintu bakitukulya na musaaye, era anambula kusuka omusaaye, tiwabbaawo okusoniya omuntu ebibbibibbi.\XREF{}{{\XO 9:22 }{\XO{9:22
}}{\XT{Lee 17:11}}}


\par }{\SH OKurisito sadaaka etoolawo ekibbikibbi
\par }
{\PP \VS{23}Kale abakabona, kyabbaire kibeetaagisya okutukulya ebifaananyi ebyʼebintu ebiri omwigulu nga bawaayo sadaaka egyo. Neye ebintu ebiri omwigulu ebinanyerenyeere, byetaaga okubitukulya nʼesadaaka ekira egyo obusa.

\VS{24}Era oKurisito tiyaingiire omu kifo ekitukulye nga bantu niibo abakikolere, ekifaanana-obufaanani na kidi ekinanyerenyeere. Wazira yaingiire omwigulu awananyerenyeere, era nga gyali nʼatyanu omumaiso ga Kibbumba ngʼatukiikirira.

\VS{25}Era oKurisito tiyaingiire omwigulu kwewaayo mirundi mingi, ngʼokabona akira obukulu owaingira buli mwanka omu Kifo eKitukulye okuwaayo omusaaye gwʼebisolo.

\VS{26}Singa kyabbaire kityo, awo oKurisito yankubbaire ali nʼokugada emirundi mingi okuzwera nakimo ekyalo kasookeede bakibbumba. Neye iye yabonekere lumo, mu biseera binu ebyʼenkomerero, kaisi atoolewo ekibbikibbi oku lwʼabantu bonabona, nga yeewaayo onyere ngʼesadaaka.

\VS{27}Era nga buli muntu oKibbumba oweyamutegekeire okufa lumo, era oluzwanyuma lwʼokufa, ni bamusalira omusango,

\VS{28}era nʼoKurisito atyo, bamuwaireyo omulundi gumo ngʼesadaaka okwetiika ebibbibibbi byʼabangi.\XREF{}{{\XO 9:28 }{\XO{9:28
}}{\XT{Isa 53:12}}} Yaliiza omulundi ogwokubiri, neye nga taizire kwiramu kwetiika kibbikibbi, wazira okulokola abo abamukuumirira.




\par }\Chap{10}{\SH OKurisito niiye esadaaka emala kusani
\par }
{\PP \VerseOne{1}Amateeka gʼekiyudaaya, kiiriirye-bwiriirye kyʼebintu ebisa ebyabbaire biiza oKibbumba ebiyasuubizire, neye nga tibyabbaire niibyo ebinanyerenyeere. Nʼolwekyo igo tigeezya, nga gabita omu sadaaka egyo, egibairairamu buli mwanka, ni gatukulirya nakimo abo abagiwaayo nga basinza.

\VS{2}Singa gabbaire geezya okubatukulirya nakimo, esadaaka gyankubbaire tigikaali gyetaagisya okuwaayo, olwʼokubba abagiwaayo bankubbaire babatukulirya nakimo mulundi gumo lumala, era ngʼatyanu tibawulira musango omu mwoyo olwʼekibbikibbi.

\VS{3}Neye esadaaka egyo, olwʼokubba bagiwaayo buli mwanka, kibaleetera kwebukirya bibbibibbi ebibakolere enyuma buli owebawaayo esadaaka,

\VS{4}olwʼokubba omusaaye gwʼente enumi nʼogwʼembuli tigwezya okutoolawo ebibbibibbi.


\par }{\PP \VS{5}OKurisito ngʼaiza omu kyalo, niikyo ekyagirire nʼakoba oKibbumba ati:

\par }{\Q “Esadaaka nʼebyo ebibawaayo, tiniibyo omwoyogwo ebigwegombere,

\par }{\QB neye wantegekeire nze omubiri.


\par }{\Q \VS{6}Nabuli sadaaka egibawaayo nga bagyoca yonayona,

\par }{\QB nʼegyo egibawaayo olwʼebibbibibbi, tiwabisiimire.


\par }{\Q \VS{7}Kagira zena nkoba nti, Ngonu ndi aanu.

\par }{\QB Njizire okukola ebyotaka,

\par }{\Q Musengwa wange Kibbumba,

\par }{\QB ngʼeKiwandiike owekintumulaku.”\XREF{}{{\XO 10:7 }{\XO{10:5-7
}}{\XT{Zab 40:6-8}}}


\par }{\MM \VS{8}Era okusookesya yakobere ati:

\par }{\Q “Esadaaka nʼebyo ebibawaayo,

\par }{\QB nʼebyo ebibawonga nga babyoca byonayona,

\par }{\Q nʼebyo ebibawaayo olwʼebibbibibbi,

\par }{\QB tiniibyo omwoyogwo ebigwatakire era tiwabisiimire.”

\par }{\MM Ekyo yakitumwire, newankubbaire ngʼebyo byonabyona babiwangayo ngʼaMateeka owegalagira.

\VS{9}Awo nʼairaku nʼakoba ati, “Ngonu ndi aanu. Njizire okukola ebyotaka.” Nʼolwekyo atoolawo ekika ekisooka ekyʼesadaaka gyʼebisolo, kaisi olwo ateekewo ekyokubiri.\FTNT{*}{{\FR 10:9 }{\FR{10:9
}}{\FT{Ooba,
}}{\FQA{Nʼolwekyo atoolawo endagaano esooka, kaisi ateekewo eyokubiri.}}}

\VS{10}Era batusuucirye abantu abatukulye olwʼokubba oYesu Kurisito yakolere ekyo oKibbumba ekyataka, oweyawaireyo omubirigwe ngʼesadaaka omulundi gumo lumala.


\par }{\PP \VS{11}Buli moiza oku bakabona bʼediini yʼeKiyudaaya, ayemerera buli lunaku, nʼawaayo emirundi mingi esadaaka eginyere egyo, egiteezya kutoolawo ebibbibibbi.\XREF{}{{\XO 10:11 }{\XO{10:11
}}{\XT{Kuz 29:38}}}

\VS{12}Neye oKurisito yeewaireyo ngʼesadaaka lumo lwonkani, neye ngʼemala-bumali okusasulira ebibbibibbi ebiseera byonabyona, kaisi nʼatyama nʼoKibbumba omu kifo kyʼekitiisya eino.\FTNT{†}{{\FR 10:12 }{\FR{10:12
}}{\FQA{Ekifo ekyʼekitiisya eino,
}}{\FT{ooba,
}}{\FQA{Oku lubbaalwe olwʼengalo endiiro.}}}

\VS{13}Eeyo gyakuumiire paka oKibbumba oweyalimaliramu nakimo abalabebe amaani nʼabasuuca ekintu kyʼokwemaku bigerebye.\XREF{}{{\XO 10:13 }{\XO{10:13
}}{\XT{Zab 110:1}}}

\VS{14}Olwʼokuwaayo esadaaka eyo emoiza, abo abaatukulya yabasuniire obutuukirirye obwʼebiseera byonabyona.


\par }{\PP \VS{15}Era nʼoMwoyo oMutukulye, ekyo akikakasa egituli. Asookesya nʼakoba ati:


\par }{\Q \VS{16}“OMusengwa akoba ati,

\par }{\Q eenu niiyo endagaano eginalikola nabo, enaku egyo owegyalituuka.

\par }{\Q Naliteeka amateeka gange omu myoyo gyabwe,

\par }{\QB era naligawandiika omu biseego byabwe.”

\par }{\MM Tete nʼakoba ati:\XREF{}{{\XO 10:16 }{\XO{10:16
}}{\XT{Yer 31:33}}}


\par }{\Q \VS{17}“Nʼebibbibibbi byabwe nʼobutengu bwabwe

\par }{\QB tinalibyebukirya tete.”\XREF{}{{\XO 10:17 }{\XO{10:17
}}{\XT{Yer 31:34}}}


\par }{\MM \VS{18}Era oKibbumba owaamala okusoniya abantu, wabba tiwakaali weetaagisya okuwaayo esadaaka olwʼebibbibibbi.


\par }{\SH Twigerere eeri oKibbumba
\par }
{\PP \VS{19}Kale boluganda, atyanu twezya okwingira omu Kifo eKitukulye eIno nga tubula kutya, nga twesiga tuti oYesu yasukire omusaayegwe nʼafa oku lwʼebibbibibbi byaiswe.

\VS{20}Kale yatwiguliirewo enzira empyaka, era enjomi omu tubita ni twaba buteereeri omu Kifo eKitukulye eIno ekyʼomwigulu nga mpaawo ekitugaana ngʼolutimbe olwabbaire omu weema. Era enzira eyo niigwo omubirigwe oguyawaireyo.


\par }{\PP \VS{21}Kale ngʼowetuli nʼokabona akira obukulu atyo, era afuga enyumba ya Kibbumba eri omwigulu,

\VS{22}twigerere eeri oKibbumba nʼomwoyo ogubulamu bubbeyi, era ogwizwire okwikirirya. Tukikole nga tuli nʼemyoyo emiteere, nga gibulamu okuwulira omusango, era nʼemibiri gyaiswe nga gibulamu bufuduuki bwʼekibbikibbi nga giri ooti baginaabirye nʼamaizi agatukula.\XREF{}{{\XO 10:22 }{\XO{10:22
}}{\XT{Lee 8:30; Zek 36:25}}}

\VS{23}Tukalangukire oku suubi ogutukobera abantu era nga tituyuugayuuga, olwʼokubba oKibbumba eyasuubizire, iye mwesigwa.

\VS{24}Tufengeyo ino okunoonia engeri egyʼokukumanganamu omusyo oku nsonga gyʼokutaka nʼokukola ebikole ebisa.

\VS{25}Tuleke okugayaaliriranga okwaba omu nkumbaana gyʼabaikirirya omu Kurisito, ngʼabamo owebakola. Neye buli moiza airyengemu omwinaye amaani, eino eino nga nywena owemubona muti oLunaku lwa Musengwa okwira lwatira okutuuka.


\par }{\PP \VS{26}Singa owetwaba nga tukola ekibbikibbi omukweyendera, aate ngʼamazima gʼobukwenda bwa Kurisito tumalire okugategeera, wabba tiwakaali waliwo sadaaka gendi egibawaayo olwʼebibbibibbi bwaiswe.

\VS{27}Ekibba kisigaliire, niikwo okubba omu kutya, nga tukuumiriire kutusalira musango, era nʼobukambwe bwʼomusyo ogwaba okwoca abalabe ba Kibbumba.\XREF{}{{\XO 10:27 }{\XO{10:27
}}{\XT{Isa 26:11}}}

\VS{28}Omuntu eyajeemeire aMateeka ga Musa, bamwitanga-bwiti anambula kumusaasira, kasita wabbangawo abajulizi babiri ooba basatu abamulumiriza.\XREF{}{{\XO 10:28 }{\XO{10:28
}}{\XT{Ama 17:6; 19:15}}}

\VS{29}Nʼolwekyo nʼomuntu atalyanguka oMwana wa Kibbumba, atyo omusaaye ogwʼendaagano ogwamutukwirye, nʼalitwala ngʼogutali mutukulye, era nʼazumirira oMwoyo atulaga ekisa, museega muti tiyalisaanira ekibonerezo ekikirawo obukambwe?\XREF{}{{\XO 10:29 }{\XO{10:29
}}{\XT{Kuz 24:8}}}

\VS{30}Nti tumaite ngʼoKibbumba niiye eyakobere ati:

\par }{\Q “Okunyaaŋa kwange,

\par }{\QB ninze nalibasasula.”

\par }{\MM Era eKiwandiike ekindi kikoba kiti: “OMusengwa yalisalira abantu omusango.”\XREF{}{{\XO 10:30 }{\XO{10:30
}}{\XT{Ama 32:35-36}}}

\VS{31}Kyʼentiisya ino oKibbumba onanyere obwomi okukusalira omusango!


\par }{\PP \VS{32}Mwebukirye ebiseera ebyabitire, ebimwasuniiremu ekitangaala kya Mawuliro aMasa aga Yesu, ni muguminkiriza okubagadya okwʼamaani.

\VS{33}Emirundi egimo babazumire era ni babayiigaania, emirundi egindi ni mubbeera abo abebakolere batyo.

\VS{34}Mwalumirwanga ino abasibe, era mwaguminkirizanga nʼeisangaalo abantu owebabanyagireku ebyanywe, olwʼokubba mwamaite muti muli nʼebintu ebikirawo obusa ebiri omwigulu ebitawaawo.


\par }{\PP \VS{35}Kale timumumanga obugumu bwanywe omu bintu bya Kibbumba, olwʼokubba mwalisuna empeera nene.

\VS{36}Kyetaagisya muguminkirizenge, kaisi olwo mukolenge ebyo oKibbumba ebyataka, era kaisi abawe ekiyasuubizire.

\VS{37}Wasigaire akaseera kampi ino,

\par }{\Q “Oyo owʼokwiza aize, era ala tiyalirwa.


\par }{\QB \VS{38}Neye omutuukirirye wange yaabbanga mwomi lwa kwikirirya.

\par }{\Q Neye singa aira e nyuma, tinalimusaasira.”\XREF{}{{\XO 10:38 }{\XO{10:37-38
}}{\XT{Kab 2:3-4}}}


\par }{\MM \VS{39}Neye iswe tituli mwabo abaira e nyuma, ni bajigirika, wazira tuli mu baabo abaikirirya, ni babalokola.




\par }\Chap{11}{\SH Okwikirirya okubikola
\par }
{\PP \VerseOne{1}Okwikirirya niikwo okubba nʼokwekakasa tuti ebyo ebitusuubira okubbaawo dala byabbaawo, era nʼokubona ebintu ebitaboneka ooti aamo biriwo.

\VS{2}Okwikirirya, niikwo okwaleeteire oKibbumba okusiima abantu abʼeira abamuweereryanga.


\par }{\PP \VS{3}Okwikirirya, niikwo okutwezyesya okutegeera tuti ebintu byonabyona, ebiri angulu nʼansi, babikolere lwʼekiragiro kya Kibbumba, era tuti ebiboneka babikolere kuzwa mu bitaboneka.\XREF{}{{\XO 11:3 }{\XO{11:3
}}{\XT{Nta 1:1; Zab 33:6,9; Yok 1:3}}}

\VS{4}Okwikirirya, niikwo okwaleeteire Abberi omutaane wʼAdamu okuwaayo eeri oKibbumba esadaaka ensa okukiraku eya mugandawe omukulu oKaini. OKibbumba yasiimire ebirabobye era nʼakakasa ati Abberi atuukiriire. Era olwʼokwikiriryakwe, newankubbaire nga atyanu mufu, neye ebiyakolere bikaali bitumula.\XREF{}{{\XO 11:4 }{\XO{11:4
}}{\XT{Nta 4:3-10}}}


\par }{\PP \VS{5}Okwikirirya, niikwo okwaleeteire Enoka okumutwala okuzwa oku kyalo kunu, nʼayaba egiri oKibbumba nga tasookere kufa. Era oluzwanyuma, mpaawo eyamuboineku olwʼokubba oKibbumba yamutwaire. Ekyo kyabbaire kityo olwʼokubba oweyabbaire nga bakaali kumutwala, oKibbumba yakakasire ati Enoka amusangaalisirye.\XREF{}{{\XO 11:5 }{\XO{11:5
}}{\XT{Nta 5:21-24}}}

\VS{6}Neye mpaawo muntu ayezya okusangaalya oKibbumba anambula kwikirirya, olwʼokubba buli aiza egiri oKibbumba, ali nʼokwikirirya ati oKibbumba aliwo, era ati awa empeera abo abamunoonia nʼeiganyi.


\par }{\PP \VS{7}ONuwa, oKibbumba oweyamulabwire oku byabbaire bikaali kuboneka, okwikiriryakwe kwamwezyesyerye okugondera oKibbumba, nʼayombeka ogwato gunene okulamya abʼomu kisitokye. Atyo oNuwa yalagire ati abantu abasigairewo, abanandi baikirirya ebiyakobere, omusango gubasinga, era nʼasuna obutuukirirye obubbaawo lwa kwikirirya.\XREF{}{{\XO 11:7 }{\XO{11:7
}}{\XT{Nta 6:13-22}}}


\par }{\PP \VS{8}Okwikirirya, niikwo okwaleeteire oIbbulaimu okugondera oKibbumba, oweyamwetere azwe e waabwe ayabe omu kyalo oKibbumba ekiyabbaire ayaba okumuwa. Atyo nʼayaba nga tamaiteku egyalungama.\XREF{}{{\XO 11:8 }{\XO{11:8
}}{\XT{Nta 12:1-5}}}

\VS{9}Era okwikirirya, niikwo okwamuleeteire okubba omu kyalo ekyo ekibamusuubizire omu ngeri ooti aamo mugeni, ngʼagona mu weema. Era nʼomutaanewe oIsaka nʼomwizukuluwe oYaakobbo, bona oKibbumba abeyasuubizire ekintu ekimo ekinyere ekyo bona bagonanga mu weema.\XREF{}{{\XO 11:9 }{\XO{11:9
}}{\XT{Nta 35:27}}}

\VS{10}Mwekyo oIbbulaimu yabbaire alaga ati iye anoonia kibuga oKibbumba onyere ekiyagerere era nʼakyombeka, ekiri nʼemisingi emikalanguki.


\par }{\PP \VS{11}Okwikirirya, niikwo okwezyesyerye oIbbulaimu eyabbaire akairiire awoireyo, okubyala omwana omu Saala eyabbaire omugumba. OIbbulaimu yaikiriirye ati oKibbumba eyabbaire asuubizire okumuwa omwana, iye mwesigwa era yatuukirirya ekibonokye.\XREF{}{{\XO 11:11 }{\XO{11:11
}}{\XT{Nta 18:11-14; 21:2}}}

\VS{12}Nʼolwekyo omuntu oyo omoiza oIbbulaimu, newankubbaire nga yabbaire muntu akairiire eino nga takaali ayezya okubyala, yazwiremu abaizukulu bangi ino ooti nkota, era ooti nsenye egitabalika egiri oku mbale mbale kwʼenyanza.\XREF{}{{\XO 11:12 }{\XO{11:12
}}{\XT{Nta 15:5; 22:17; 32:12}}}


\par }{\PP \VS{13}Abantu abo bonabona bafiire nga baikirirya, neye nga bakaali kusuna ebyo oKibbumba ebiyasuubizire, wazira nga babirengerera yala omu myoyo gyabwe, ni babisangaalira. Era babbaire bakakasa bati ibo bageni era basenze oku kyalo kunu.\XREF{}{{\XO 11:13 }{\XO{11:13
}}{\XT{Nta 23:4; 1Mi 29:15; Zab 39:12}}}

\VS{14}Abantu abatumula batyo, balaga bati waliwo awantu awandi egibasuubira okwajirya obutyami bwabwe.

\VS{15}Era singa emyoyo gyabwe gyabbaire gyegomba ino ekyalo ekibazwiremu, bankansunire eibbanga lyʼokweirirayo.

\VS{16}Neye atyanu beegomba obutyami obukiriraku nakimo obusa, obwo nga niibwo obwʼomwigulu. OKibbumba kagira ensoni tigimukwata ibo okumweta Kibbumba waabwe, olwʼokubba yabategekeire ekibuga ekyʼokutyamamu.


\par }{\PP \VS{17}OIbbulaimu, oKibbumba oguyabbaire asuubizire okusuna abaizukulu abangi, owebamugezeserye, okwikiriryakwe kwamwezyesyerye okuwaayo oIsaka omwanawe omoiza yenkani, abbe esadaaka.\XREF{}{{\XO 11:17 }{\XO{11:17
}}{\XT{Nta 22:1-14}}}

\VS{18}OKibbumba yabbaire amukobere ati, “OmwIsaka mu walisunira abaizukulu.”\XREF{}{{\XO 11:18 }{\XO{11:18
}}{\XT{Nta 21:12}}}

\VS{19}OIbbulaimu yeesigire ati oKibbumba ayezya okuzuukiza. NʼoKibbumba niikyo ekyagirire nʼamwirirya oIsaka, eyabbaire nankinga azwire mu bafu.


\par }{\PP \VS{20}Okwikirirya, niikwo okwezyesyerye oIsaka okusabira abataanebe, oYaakobbo nʼEsawu, enkabi mwebyo ebyabbaire byaba okwiza.\XREF{}{{\XO 11:20 }{\XO{11:20
}}{\XT{Nta 27:27-29,39-40}}}


\par }{\PP \VS{21}OYaakobbo oweyabbaire nga yatira okufa, okwikirirya, niikwo okwamwezyesyerye okusabira abaana bʼomutaanewe oYusufu enkabi moiza moiza, era oluzwanyuma nʼakotama oku mwigogwe, nʼasinza oKibbumba.\XREF{}{{\XO 11:21 }{\XO{11:21
}}{\XT{Nta 47:31; 48:1-20}}}


\par }{\PP \VS{22}OYusufu oweyabbaire nga yatira okufa, okwikirirya, niikwo okwamwezyesyerye okutumula ati, ekiseera kyalituuka aBaisirairi ni bazwa omu bugalama e Misiri ni bakanga omu kyalo kyʼe waabwe. Era nʼalagira ati, baliginga amagumbage bamukanja e waabwe.\XREF{}{{\XO 11:22 }{\XO{11:22
}}{\XT{Nta 50:24-25; Kuz 13:19}}}


\par }{\PP \VS{23}OMusa owebamubyaire, okwikirirya, niikwo okwaleeteire ababyairebe okumubisira emyeri misatu miramba. Baboine nga mwana musa ino, nandi ni batya okujeemera ekiragiro kya Falaawo okabaka wa Misiri, ekyokuwaayo abaana ebiweigera babaite.\XREF{}{{\XO 11:23 }{\XO{11:23
}}{\XT{Kuz 2:2; 1:22}}}


\par }{\PP \VS{24}OMusa oweyakulire, okwikirirya, niikwo okwamwezyesyerye okugaana okumweta omwana wa mwala wa Falaawo.\XREF{}{{\XO 11:24 }{\XO{11:24
}}{\XT{Kuz 2:10-12}}}

\VS{25}Yasiimire okudambira aamo nʼaBaisirairi, abantu ba Kibbumba, okukiraku okubba omwisangaalo eryʼekibbikibbi eriwaawo amangu.

\VS{26}Yaboine ati okumugadya olwa Kurisito ogubasukireku amafuta, kukirira nakimo obusuni bwʼe Misiri, olwʼokubba yamaite empeera egibalimuwa.

\VS{27}Okwikirirya, niikwo okwezyesyerye oMusa okuzwa e Misiri, nandi nʼatya obulwa bwa Falaawo obwazwa mwekyo, neye yakalaire-bukalali nʼayaba, ngʼateekere omwoyogwe gwonagwona ku biibyo oKibbumba oNantaboneka ebiyamukobere.\XREF{}{{\XO 11:27 }{\XO{11:27
}}{\XT{Kuz 2:15}}}

\VS{28}Okwikirirya, niikwo okwamwezyesyerye okuteekawo oMukolo ogwʼoKutambukirya, nʼaswankira omusaaye e ngulu oku myango gyʼenjigi, kaisi aBaisirairi balame omalaika oyo ajigirica, oKibbumba oguyatumire okwita abaana ababere omu kyalo kyʼe Misiri.\XREF{}{{\XO 11:28 }{\XO{11:28
}}{\XT{Kuz 12:21-30}}}


\par }{\PP \VS{29}Okwikirirya, niikwo okwezyesyerye aBaisirairi okutambulira omu Nyanza eNtukuliki, ooti aamo batambulira kwitakali. Neye aBamisiri ibo owebagezeryeku, amaizi ni gabamira.\XREF{}{{\XO 11:29 }{\XO{11:29
}}{\XT{Kuz 14:21-31}}}


\par }{\PP \VS{30}Okwikirirya kwʼaBaisirairi, niikwo okwaleeteire ebitempe byʼolukita lwʼekibuga oYeriko, okugwa nga aBaisirairi bamalire enaku musanvu nga bakumba okweruguulirirya ebitempe ebyo.\XREF{}{{\XO 11:30 }{\XO{11:30
}}{\XT{Yos 6:12-21}}}


\par }{\PP \VS{31}Olwʼokwikirirya, omalaaya oLakabbu yayanirizire aBaisirairi abaizire omu kibuga e Yeriko okukeeta. Kale oluzwanyuma, aBaisirairi owebaizire okuwamba ekyalo ekyo, tibaitire oLakabbu nʼabantube nga baita abantu abajeemu.\XREF{}{{\XO 11:31 }{\XO{11:31
}}{\XT{Yos 2:1-21; 6:22-25}}}


\par }{\PP \VS{32}Kale oku byokuboneraku ebyo, nnyongereryeku niki-so tete? Nʼobwire bwampwaku singa ntumula nʼoku Gidyoni, nʼoku Bbalaki, nʼoku Samusooni, nʼoku Yefusa, nʼoku kabaka oDawudi, nʼoku Samwiri, nʼoku banaabbi.\XREF{}{{\XO 11:32 }{\XO{11:32
}}{\XT{Bal 6:11–8:32; 4:6–5:31; 13:2–16:31; 11:1–12:7; 1Sa; 16:1-23; 1Ba 2:11; 1Sa 1:1–25:1}}}

\VS{33}Olwʼokwikirirya, abantu abo balumbire ni bawangula obwakabaka obwʼamawanga agandi, ni bakola ebyobutuukirirye, era ni basuna ebyo oKibbumba ebiyasuubizire. Olwʼokwikirirya kwabwe owebabamumire egiri empologoma gyakaire okubalya,\XREF{}{{\XO 11:33 }{\XO{11:33
}}{\XT{Dan 6:1-27}}}

\VS{34}ni babamuma omu omusyo ogwʼamaani neye nandi gubooca, ni balama nʼokubaita nʼempiima. Era olwʼokwikirirya, abo ababbaire abanafu basuukire bamaani. Basuukire bazira omu ntalo, ni babbinga amaje gʼamawanga agandi.\XREF{}{{\XO 11:34 }{\XO{11:34
}}{\XT{Dan 3:1-30}}}

\VS{35}Era olwʼokwikirirya waliwo abakali ababbaire bafiisirye abaana baabwe neye abaana abo ni bazuukira.

\par }{\PP Abantu abandi babawambire ni babagadya bati owebalekawo okwikirirya oKibbumba babateera, neye ni bagaana okulekawo okwikirirya. Basalirewo bati kasinga bafa kaisi ni bazuukira okusuna obwomi obukiraku obusa.\XREF{}{{\XO 11:35 }{\XO{11:35
}}{\XT{1Ba 17:17-24; 2Ba 4:25-37}}}

\VS{36}Nʼabantu abandi babasekereire ni babakubba emiigo, era abandi ni babasibira omu mabbuusu.\XREF{}{{\XO 11:36 }{\XO{11:36
}}{\XT{1Ba 22:26-27; 2Mi 18:25-26; Yer 20:2; 37:15; 38:6}}}

\VS{37}Abamo babakubbire mabbaale, nʼabandi babasaliremu nʼemisumeeno, era nʼabandi babaitire nʼempiima. Abandi babakedyakedyanga nga bazwaire ebyanzo ebyʼentaama nʼebyʼembuli, olwʼobudoobi era ngʼabantu babayiigaania, era ni bababitya bundi,\XREF{}{{\XO 11:37 }{\XO{11:37
}}{\XT{2Mi 24:21}}}

\VS{38}ekyalo kinu ekiizwire obubbibubbi nga tikibasaanira ibo abatuukiriire okubbaamu. Era ni balebalebana omu bitera nʼomu nsozi, nga bagona mu mpuku nʼomu biina.


\par }{\PP \VS{39}Abo bonabona oKibbumba yabasiimire olwʼokwikirirya kwabwe neye kwibo kubulaku eyasunire ebyo ebibasuubizire.

\VS{40}OKibbumba yatutegekeire enkola yʼobutuukirirye ekira obusa, ibo kaisi baleke okusuna okubasuuca abatuukiriire iswe nga tubulawo.




\par }\Chap{12}{\SH OKibbumba agolola abaanabe
\par }
{\PP \VerseOne{1}Kale, tuli nʼabantu bangi ino batyo abalaga nga beesigire oKibbumba, era atyanu nga bali ooti bantu ababba beeruguuliriirye ekisaawe nga batulingiriire iswe abali omu muzenyo. Nʼolwekyo tweyambulye buli kintu ekiri omu bwomi bwaiswe ekitukaisya okuweererya oKibbumba, era nʼekibbikibbi ekitira okwiza ni kitugwisya. Tukole ebintu oKibbumba ebyataka tukole, nʼeiganyi lingi ngʼomwiruki omu koolo owʼembiro owaabba. Era tuweererya oKibbumba nga tuli baguminkiriza,

\VS{2}nga tumaliire ebiseego byaiswe byonabyona ku Yesu yenkani. Okwikirirya kwaiswe kwemereirewo ku niiye, okuzwera nakimo oku ntadiika paka ku nkomerero yaakwo. OYesu oyo, olwʼeisangaalo eriyamaite ati yasuna ngʼamalire okufa, yagumiire okufeera oku musalabba, nandi nʼatya okuswala. Atyanu atyaime aamo nʼoKibbumba omu kifo ekyʼekitiisya eino.\FTNT{*}{{\FR 12:2 }{\FR{12:2
}}{\FQA{Omu kifo ekyʼekitiisya eino.
}}{\FT{Ooba,
}}{\FQA{Oku lubbaalwe olwʼengalo endiiro.}}}

\VS{3}Mugerageranienge oYesu okwakanisya abantu abakola ebibbibibbi okubamwakanisiryemu, na inywe okumubitamu, kaisi olwo ni mutademba nʼokuwaamu amaani.


\par }{\PP \VS{4}Omu kulwanisya ekibbikibbi, inywe mukaali kulwana okutuuka oku kusuka omusaaye gwanywe.

\VS{5}Muli ooti mwerabiire ebibono oKibbumba ebyatumula ngʼabairyamu amaani ngʼabaanabe? Akoba ati:

\par }{\Q “Mwana wange, otwalanga ngʼekyomuzeenyo ngʼoMusengwa akugoloire.

\par }{\QB Era tiwaawangamu amaani owakukobaku,


\par }{\Q \VS{6}olwʼokubba oMusengwa agolola ogwataka,

\par }{\QB era abonereza buli moiza ogwatwala ngʼomwanawe.”\XREF{}{{\XO 12:6 }{\XO{12:5-6
}}{\XT{Yob 5:17; Nge 3:11-12}}}


\par }{\PP \VS{7}Mugumirenge okubagolola, olwʼokubba oKibbumba abagolola ngʼabaanabe. Aale mwanaki oiteeye ogwatagolola?

\VS{8}Neye oKibbumba owaatabagolola, ngʼabaanabe bonabona owabagolola, mubba baana bʼe nza, neye tibaanabe abʼomunda abananyerenyeere.

\VS{9}Nʼekindi, twabbaire nʼabaitewaiswe omu mubiri, abatugololanga, era ni tubawanga ekitiisya olwʼokukola ekyo. Kaisi atyanu titwasingisyewo ino okugondera oItewaiswe omu mwoyo, ni tusigalya obwomi obutawaawo?

\VS{10}Abaitewaiswe abo batugololanga okumala ekiseera kimpi kiti olwʼebyo ebibabonanga bati bituuce okukola. Neye iye oKibbumba atunenya lwa kutugasa niiswe, ngʼataka tugabane oku butukulyebwe.

\VS{11}OKibbumba owaabba atugolola, omu kiseera ekyo, okutugolola kufaanana ngʼokutaleeta isangaalo, wazira bulumi. Neye oluzwanyuma, abo abeega ekibali kubeegesya okubita omu kubagolola okwo, basuna eidembe linene nʼobutuukirirye omu bwomi bwabwe.


\par }{\PP \VS{12}Kale, nga muweererya oKibbumba, mwire buyaaka omu bwomi bwanywe obwʼomu mwoyo, era muweemu okutya.\XREF{}{{\XO 12:12 }{\XO{12:12
}}{\XT{Isa 35:3}}}

\VS{13}Mutambulirenge omu bwomi obwʼokwikirirya oYesu nga timucuukacuuka, era abbaire nʼobunafu obwʼengeri yonayona tiyaagwa-bugwi, neye aire obuyaaka omu bwomi obwʼomwoyo.\XREF{}{{\XO 12:13 }{\XO{12:13
}}{\XT{Nge 4:26}}}


\par }{\SH Mwefudengeku okubba abantu abatukulye
\par }
{\PP \VS{14}Mwefudengeku okubba omwidembe nʼabantu bonabona, era mwefudengeku okubba abantu abatukulye, olwʼokubba mpaawo atali omutukulye eyalibona oMusengwa.

\VS{15}Mwekuume, kaisi tiwaabbaawo omuntu afiirwa omugabogwe ogwʼekisa kya Kibbumba ekiyatulagire ogwʼokutulokola. Mwekuume, kaisi tiwaabbaawo kibbikibbi ekisetuka mwinywe, ni kibatabulatabula, era ni kyonoona abangi.\XREF{}{{\XO 12:15 }{\XO{12:15
}}{\XT{Ama 29:18}}}

\VS{16}Era mwekuume, tiwaabbaawo mulendi, ooba alulunkanira ebyʼekyalo ngʼEsawu, olwʼokulya okwa lumo.\XREF{}{{\XO 12:16 }{\XO{12:16
}}{\XT{Nta 25:29-34}}}

\VS{17}Mumaite muti oluzwanyuma, oweyatakire okusuna omugabo gwʼenkabi oiteeye oguyabbaire amusabiire, neye tibagimuwaire. Esawu yabbaire abula engeri ya kusansula ekiyabbaire akolere, newankubbaire nga yagezeryeku ino ngʼali mu maliga.\XREF{}{{\XO 12:17 }{\XO{12:17
}}{\XT{Nta 27:30-40}}}


\par }{\SH Ensozi oSinaayi nʼoSayuuni
\par }
{\PP \VS{18}Omu kwiza eeri oKibbumba, inywe timwizire awali olusozi oSinaayi olumwezya okukwataku, era olwaka omusyo. Era timwizire, ngʼowekyabbaire oku Baisirairi. Mwizire giri ndikiirya ekwaite zigizigi, na gumpunga,\XREF{}{{\XO 12:18 }{\XO{12:18
}}{\XT{Kuz 19:16-22; 20:18-21; Ama 4:11-12; 5:22-27}}}

\VS{19}na kwasyamika kwʼekondeere, nʼeigono lyʼebibono, eryaleeteire abaliwuliire okwegairira baleke okweyongera okuliwulira.

\VS{20}Tibayezyerye kugumira ekiragiro ekibabawaire, ekikoba kiti, “Nʼowekibba kisolo ni kyeguunya oku Lusozi, bali nʼokukikubba amabbaale kife!”\XREF{}{{\XO 12:20 }{\XO{12:20
}}{\XT{Kuz 19:12-13}}}

\VS{21}Mazima ebibaboine byabbaire byʼentiisya ino, oMusa nʼatuuka nʼokukoba ati, “Ndi kutya ino era ntukuta!”\XREF{}{{\XO 12:21 }{\XO{12:21
}}{\XT{Ama 9:19}}}


\par }{\PP \VS{22}Neye inywe okubitira omu kwikirirya mwizire ku Lusozi oSayuuni, era mu kibuga kya Kibbumba onanyere obwomi, era mwizire mu Yerusaalemi ekyʼomwigulu, abamalaika enkumi nʼenkumi egibakumbaaniire omwisangaalo.

\VS{23}Mwizire mu lukumbaana lwʼabaikirirya olunene olwʼabo, abali nʼomugabo ooti baana ababere, abebawandiikire omwigulu. Mwizire giri Kibbumba omulamuzi wa bonabona, nʼeeri emyoyo gyʼabantu abatuukiriire, oKibbumba abaasuucirye abatukulye.

\VS{24}Mwizire giri Yesu oMutabagania omu ndagaano empyaka. Mwizire giri musaaye gwʼokuswankira, ogutumula ebisa okukiraku ogwʼAbberi omwana wʼAdamu.\XREF{}{{\XO 12:24 }{\XO{12:24
}}{\XT{Nta 4:10}}}


\par }{\PP \VS{25}Mwekuume, timwagaana okuteekayo omwoyo okuwulisisya oKibbumba ebyabakoba. ABaisirairi eira bagaine okuwulisisya oMusa oweyabalabwire ngʼali oku kyalo, era oKibbumba tiyalekere okubabonereza. Nʼolwekyo iswe owetugaana okuwulisisya iye onyere atulabula ngʼali omwigulu, mpaawo wetwaliramira okutubonereza.\XREF{}{{\XO 12:25 }{\XO{12:25
}}{\XT{Kuz 20:22}}}

\VS{26}Ku ludi oweyatumuliire oku Lusozi oSinaayi eigonolye lyatengeeterye ekyalo, neye atyanu yasuubizire ati, “Njiza kwiramu okutengeetya ekyalo, era ku lunu tikyalo kyonkani, neye nʼomwigulu.”
\XREF{}{{\XO 12:26 }{\XO{12:26
}}{\XT{Kag 2:6}}}

\VS{27}Okukoba ati, “Njiza kwiramu,” kitegeeza kiti ebibbumbe ebibatengeetya balibitoolawo, olwo ebyo ebiteezya kutengeeta kaisi awo bisigalewo.


\par }{\PP \VS{28}Kale ngʼowetwaingiire omu bwakabaka obubateezya kutengeetya, twebalyenge oKibbumba, era tumusinzenge ngʼoweyasiimire, nga tumuwa ekitiisya era nga tumutya,

\VS{29}olwʼokubba oKibbumba waiswe, iye musyo ogwoca ni gujigirica!\XREF{}{{\XO 12:29 }{\XO{12:29
}}{\XT{Ama 4:24}}}




\par }\Chap{13}{\SH Obuweererya oKibbumba obwasiima
\par }
{\PP \VerseOne{1}Mwongere okutakangananga ngʼaboluganda omu Kurisito.

\VS{2}Timwerabiranga okusangaalira abageni, olwʼokubba omu kukola ekyo, eeriyo abasangaaliire abamalaika nga tibakimaite bati niibo.\XREF{}{{\XO 13:2 }{\XO{13:2
}}{\XT{Nta 18:1-8; 19:1-3}}}

\VS{3}Mwebukiryenge okubbeera abali omu mabbuusu olwʼokubba baikirirya ba Yesu, nga muli ngʼabebasibiire aamo nabo. Era mwebukiryenge abo abebagadya olwʼokubba abaikirirya ba Yesu, olwʼokubba nywena muli oku kyalo kunu, era ekinyere ekyo kyezya okubatuukaku.


\par }{\PP \VS{4}Obufumbo abantu bonabona babuteekengemu ekitiisya, era babukuumenge nga butukulye, olwʼokubba abalendi, oKibbumba yalibasingisya omusango.

\VS{5}Mulekenge okubba abalulunkanira empiiya, era mukitwalenge muti ebintu ebimuli nabyo bimala, olwʼokubba oKibbumba yakobere ati:

\par }{\Q “Tinalyaba okubazwaku,

\par }{\QB era tinalibalekawo kadi katyayi kati.”\XREF{}{{\XO 13:5 }{\XO{13:5
}}{\XT{Ama 31:6,8; Yos 1:5}}}


\par }{\MM \VS{6}Niikyo ekigira ni tutumula nʼobugumu tuti,

\par }{\Q “OMusengwa niiye omubbeeri wange, tinaatyenge.

\par }{\QB Omuntu ayezya kunkola niki?”\XREF{}{{\XO 13:6 }{\XO{13:6
}}{\XT{Zab 118:6}}}


\par }{\PP \VS{7}Museegenge oku beekubbemberi baanywe, abo ababakobeire ekibono kya Kibbumba. Mwetegereze ebyo ebibabitiremu omu bwomi bwabwe, era musengererye okwikirirya kwabwe omu Yesu Kurisito.

\VS{8}OYesu Kurisito tacuuka, ngʼoweyabbaire eizo, bwali nʼatyanu, era atyo weyalibba emirembe nʼemirembe.


\par }{\SH Mulondewo Yesu ooba sadaaka gyʼomu Mateeka
\par }
{\PP \VS{9}Timwaganyanga ni babagotesyagotesya nʼenjegesya egitali gimo endiibi, egitaabirana nʼamazima ga Kibbumba. Kisa obugumu bwa kwikirirya, omu myoyo gyaiswe, ni bwemerera ku kumanya kisa oKibbumba ekiyatulagire, neye tikubulombolombo bwa byakulya, obutagasa nʼokugasa abo ababusengererya.

\VS{10}Abaikirirya ba Yesu tuli nʼekyoto, ibo abaweererya omu nkola enkaire eyʼekiyudaaya ekolera oku Mateeka ga Musa, ekibabulaku obwezye okuliiraku.


\par }{\PP \VS{11}Okabona akira obukulu atwala omusaaye gwʼebisolo omu Kifo eKitukulye eIno, nʼaguwaayo olwʼebibbibibbi, neye ibyo ebinanyere ni babyocerya nza wʼekigo abantu e kibagonangamu.\XREF{}{{\XO 13:11 }{\XO{13:11
}}{\XT{Lee 16:27}}}

\VS{12}Era nʼoYesu yagadiire e nza wʼolukita lwʼekibuga, kaisi atukulye obwomi bwʼabantu nʼomusaayegwe.

\VS{13}Kale tuzwe omu manzira agandi gonagona agʼokuweererya oKibbumba, twabe eeri oYesu e nza wʼekigo, era twikirirye okubita omu kuswalira eeyo okululwe.

\VS{14}Ekyo kityo olwʼokubba oku kyalo kunu tubulaku kibuga kyʼemirembe nʼemirembe, wazira tunoonia kiikyo ekyaba okwiza ekyʼomwigulu.


\par }{\PP \VS{15}Kale tuwengeyo eeri oKibbumba esadaaka eyʼokumuwuuja, nga tugibitya mu Yesu, nga bulijo tubbutula tuti oKibbumba niiye oMusengwa.

\VS{16}Era timwerabiranga okukola ebintu ebisa, nʼokubbeerangana ngʼabaikirirya ba Yesu. Ebyo niibyo esadaaka egisangaalya oKibbumba.


\par }{\PP \VS{17}Muwulisisyenge abeekubbemberi baanywe, era mubagonderenge, olwʼokubba niibo abalabirira emyoyo gyanywe, ngʼabantu oKibbumba ababuulya ebifa oku myoyo egyo. Mubayezyesye okukikolanga nʼeisangaalo, neye tina mwoyo wa nakolantya, olwʼokubba ekyo mpaawo kyʼekibagasa inywe.


\par }{\PP \VS{18}Mutusabirenge, olwʼokubba tumaite tuti tituwulira musango omu myoyo gyaiswe era bulijo tutaka okukola kusani mu buli kimo.

\VS{19}Era mbegairira okunsabiranga eino, kaisi njezye okwira mangu egimuli.


\par }{\PP \VS{20}Kale nsaba nti oKibbumba oyo atuwa eidembe, eyazuukizire oMusengwa waiswe oYesu, oMuliisya wʼentaama omukulu, nʼakakasa endagaano eyʼemirembe nʼemirembe, nʼomusaayegwe,

\VS{21}abawe nabuli kisa kyonakyona ekimwetaaga okukolanga ebyataka. OKibbumba oyo akolere mwiswe byonabyona ebyasiima, ngʼabitira omu Yesu Kurisito, awomeire okumuwanga ekitiisya emirembe nʼemirembe. Amiina.


\par }{\PP \VS{22}Boluganda, mbasaba muguminkirize ebimbalaabbiire, olwʼokubba ebbaluwa eenu ngibawandiikiire mu bumpi.


\par }{\PP \VS{23}Mbakobera nti owoluganda oTemuseewo bamuteereire okuzwa omu mabbuusu. Era oweyaliiza mangu, twaliiza swenaswena okubabona.


\par }{\PP \VS{24}Munsugirirye abeekubbemberi baanywe bonabona, nʼabatuukirirye bonabona. Aboluganda abazwa omu kyalo kyʼe Itale babasugiirye.


\par }{\PP \VS{25}OKibbumba abakwatirenge ekisa inywe nywenanywena. Amiina.

\par }